
U mladjahnih godinah snivah jednom, da stojim na lijekom divnom 
brdašcu iznad veličanstvena grada, gledajući njeke čudne spomenike sa sgra- 
dami neobične veličine, sa slikami predmeta starih više tisuća godina, sa¬ 
branih iz krajeva svega svieta. Gledah u snu, kako se stadoše nizati predam- 
nom kubeta i zvonici, kretati kipovi bogova i svetaca, careva, vitezova, 
mudraca i umjetnika; vidjeh valjati se po zemlji obaline i ruševine hramova 
i pilova, slavoluka i piramida, a napokon slušah žuboriti glas iz mutna dna 
žutoga potoka: „Dodji bliže, da se diviš ovdje životu i smrti prošlih vjekova, 
jer evo ti vječnoga Rima.“ 

Njekoliko godina zabavljao me taj san. Kad postadoh mužem, razplodi 
se u meni sve to veća težnja, da pohodim Rim i da razgledam vječne mu 
mirove, s njegovimi hramovi i dvorovi, s njegovimi zavodi i ogromnimi sbir- 
kami tvorova uma i duha naroda svega svieta. 

Napokon pretvori se davni san u živu istinu. Dao sam se na put onamo, 
gdje se njegda krojila sudba svega svieta. Odpremih se put Rima. 

Ali neudarih običnom cestom kroz Ljubljanu i Ti-st u Italiju, jer mle¬ 
tačke i lombardske pokrajine posjetih jur višekrat. Srce me vuklo iz nova 
u Dalmaciju, da crpim tamo podatke iz prebogata vrela prošloga života 
svoga naroda. Preko naše planinske krajine spustik se dakle po moru sve do 
Dubrovnika i Kotora, pa odovuda uz arbansko i grčko primorje, presekavši 
more kod Krfa do Brindiža, uljezoh u Italiju kroz njezina najjužnija vrata. 

Što sam na tom putu doživio, to priobćujem ovdje iz moga dnevnika, 
za malu porabu onih sunarodnika mojih, koji će iza mene možebiti istim 
putem udariti. Pak ako će se slućajno baviti književnim iztraživanjem i opi¬ 
sivanjem onoga, što će doživjeti, neka izprave pogrješke moje i neka nado¬ 
pune .što sam izostavio. 


I. 


Odlazak iz Zagreba. Karlovac. Dubovac Kamensko. 

Dne 6. rujna 1856, posije težka oproštaja sa svojom obitelju, ostavih 
Zagreb na vlastitih koli, te udarih put Karlovca. Moja pratnja bijaše njeko 
sumorno nezadovoljstvo i duboka bol duše. Uz ovu neugodnu pratnju pri¬ 
druži se sladjahna hlepnja za nepoznatimi zemljami i ljudini, za odkrićem 
zakopanoga duševnoga bogatstva naših umnih pradjedova, za traženjem sa¬ 
krivenih izvora naše davne prošlosti. * 

1 * 

J š prije njekoliko godina dobivao je u Hrvatskoj svaki od gospode, 
koj nije imao vlastitih konja, seljačku predpregu. Takovom predpregom, sa- 
stojećom iz dva malena konjica, odvezoh se dosta hitro nizbrdice iz gor¬ 
njega u dolnji zagrebački grad; ali kad doletih do savske ulice, počeše moji 
konjici sve laganije koracati i tad opazih na viečnom klimanju glavurine 
jeduoga konjica, da taj na moju velikn žalost hrama; tako sam dakle u 
pravom smislu dohramao do Rakova potoka, gdje uzeh poštarske konje, te 
dodjoh u večer izvanrednom poštom u Kariovac, ođsjednuv u gostioni kod 
Zagreba grada. 

Karlovac bijaše njegda veoma veseo grad. I mene obkružiše, netom što 
dodjoh onamo, sama vesela lica; ali radostni ples, uz pretanko i veoma lošo 
sviranje flaute, koj ples bijaše onu večer priredio meštar Eichler za svoje 
učenike, nije mogao probuditi u meni nimalo vesela uzhićenja, premda je 
trajao uz neprestanu huku i buku do 11. ure u noći. Meštar plesa brinuo 
se za trudne prihodnike, da ih ne svlada prerano san na štetu gostionika, 
koji nikada ne mari, na trošak tudjega sna, puniti vlastite žepove. 

Sutradan načinih s historičkim načelnikom Karlovca grada g. 0. i 
s drugim 0., kapetanom upraviteljstva, iza dubokoga poduljega mudrovanja, 
taktičnu osnovu, kojom stranom, kakovom li četveronožnom pomoćju da pro¬ 
valim kroz junačku krajinu do sinjega mora. U tajnom našem triumviratskom 
vieću zaključeno bje, da imam uzeti put prieko Slunja, Za val ja i 
Otočca u Senj. U smislu ove osnove pisalo se odmah slunjskoj i otočkoj 
regimenti za potrebitu predpregu, uz točno vojničko signaližiranje ure i dana, 
kad ću doći i otići. Pri izradjivanju osnove i dotičnih naloga sudjelova me- 
djutim, kano živo kretalo, nemalo duh našega bana Jelačića, jer sam od njega 
imao otvoreno preporučno pismo. 

Ljubitelj starina i ljepote naravi polazi rado uzvišena brda, nakićena 
starimi gradovi, s toga je za moga boravljenja u Karlovcu i mene potaknnla 
želja, da posjetim opetovano stari grad Dubovac, što od Karlovca 1 ' 4 
ure iznad sela Dubovca čitavu okolicu straži. S njegova brda vidiš plodnu 
ravninu medju Kupom i Savom sa svojimi seli, crkvami i dvorovi, a zapinje 
ti oko u ozaljske, žumberske, okičke, zagrebačke i slujnske gore. Dubovački 
grad sagradjen je na četiri ugla, te ima četiri tornja, od kojih je najveći 
prema iztoku četverouglast, dočim su ostala tri okrugla. Staromu maršalu 
grofu Lavalu Nugentu, osobitu ljubitelju starina, imamo zahvaliti, da je i 
ovaj frankapanski grad s nova popravljen i od propasti sačuvan. Naprema 
gradu stoji još zapuštena kapela sv. Mihalja, sagradjena na šest ugala u 
slogu romanskom, s oblimi prozori i svodom poput kubeta. Odkad je ova 
znamenita crkvica g. 1740. popravljena, zaboraviše na nju nemarni potomci 
onih junaka, koji su ju zajedno s gradom proti Turkom često junački branili 
i obranili. 

Prije nego ostavih Karlovac, posjetih još jedinoga našega umnijega 
slikara iz civilne Hrvatske, Vjekoslava K a r a s a, koj u svojoj siromašnoj 
sobici dogotavljaše uprav svoju najnoviju sliku: „Odlazak šerežana u rat“, 
sastavljenu i izradjenu velikom pomnjom. 

Taj duhoviti mladić, kojega vile umjetnice prigrliše u svoje čarobno 
kolo, bavio se tada slikanjem, pjevanjem, sviranjem flaute i skladanjem na¬ 
pjeva. Njegova duša bijaše jur tada bolestna, njegovo lice sumorno, njegova 


Digitized by Lr.OOQLe 


zabava ili u tihoj samoći ili bučnom družtvu veselih momaka. Da je Karaš 
po sreći pripadao drugomu narodu nego li hrvatskomu, bio bi mogao postati 
čovjekom na glasu, ali kao čestit Hrvat, kubureći u žalostnih okolnostih 
svoga naroda, nadje napokon svojevoljnu smrt u valovih Kupe. 

Na 8. rujna, kao na dan male gospe, svetkovao je moj stari suučenik 
Š. S., župnik na Kamenskom, svoj svečani uvod. Onamo pozvale i mene njeki 
Karlovčani, te se odpremih s gradskim načelnikom preko sela Rakovca, 
Udbinje, Mostanja i Križanić-Turna u Kamensko. Kod Mostanja prevalismo 
Mrežnicu, koja kod Orašinova mlina utiče u Koranu. Izpod turna bieli se 
pod jednim brdašcem kapela sv. Doreteje, iza koje leži tako zvano 1 o g o r i š ć e, 
gdje se običavaju sastajati obližnji krajišnici u logorili. Za Turnom vidi se 
na jednome brdu šanac, što su ga g. 1809. načinili Francezi. 

Zemlja od Karlovca do Kamenskoga, koju presieca Kupa, Korana i 
Mrežnica sa više potočića, mogla bi postati plodonosnom i bogatom, da ima 
više ruku i više uma. Dosta zlo obradjena polja izprekrštena su pustoselinami, 
na kojih ne raste drugo do papruta, grmlja i šikare, sa nješto malo šumice, 
Marvu, ovce i svinje pasu tuđe ponajviše djevojke, a i na polju rade većom 
stranom žene. Jačega muževnoga duha, višega umovanja ili težnje za udob¬ 
nošću nemožeš razabrati nigdje, ili ti gledao stroj kuća, ili pazio uređjivanje 
dvorišta, vrtova i voćnjaka, ili bacao svoje oči po širokih poljih i livadah. 

U Kamenskom nadjosmo mnogo svieta iz Karlovca, Meku sja, Rečice i 
pobližnje okolice, što leži s obe strane Kupe. Seljaci imadu ovdje obično pa- 
nonsko-hrvatsku nošnju. Nose biele gaće i košulju, ječermu tamnu ili modru, 
surinu boje tmaste, okrugao poveći šešir i torbu prieko ledja, na noguh 
opanke ili čižme. Žene imadu biele podugačke košulje, prepasane svilenim 
pašom, crne poprsnike s nakitom od svilenih vezova, na glavi crvene poculice 
s bielom pečom, koju sad već njeke zamienjuju šarenimi rubci, što ih kupuju 
od skitajućih se kramara. Na noguh biele bječve ili pođkolenke i crne cipele. 
Djevojke imadu crvene cipele a kosa im visi u kitah prepletenih šarenimi 
svilenimi vrpcami. 

Budući da je crkvena svečanost bila skopčana s uvodom župnikovim, 
to je veoma dugo trajala. Nemogavši dulje podnieti velike sparine, odoh 
sa svojim suputnikom i kapetanom Tomašićem na bližnju Bučelićevu ledinu, 
kiselica zvanu, na kojoj pod brdašcem Njijom, usred blata i bare izvire 
voda slana, koja zaudara ujedno i po sumporu, te je veoma zdrava za ljude 
i za marvu. 

Kod ručka sastasmo se kod župnika u njegdašnjem starom samostanu 
Pavlini, kojemu su u novije doba gornji sprat obili pa iz dobivena gradiva 
sagradili žitnice. Oko gostoljubiva župnika sakupi se liepa kita gostiu iz 
vojničkoga, svećeničkoga i gradjanskoga stališa. Družtvo bijaše po starom 
običaju živahno i veselo. Napitnicam izkusna stolaravnitelja Nike Batušića, 
nebijaše kraja ni konca. Narodne pjesme orile se neprestano, a medju njimi 
čula se i pogdjekoja latinska iz staropavlinskih vremena, kao n. pr.: 

Haec sunt vera et sincera 
Caritatis vincula. 

<^uae nec solvunt, nec dissolvunt 
Ulta teli jacula. 

Si aftlictum, derelictum 
Aliquem conspicimus, 

Mox solamen et juvamen 
Ferre non desistimus. 

Vivat ergo semper prosper 
Hic N. N. carus noster, 

Qtii amore et honore 
Est đignissimus. 

Tekar šestom urom doručasmo, i ja se odvezoh sa svojim suputnikom 
0., jednim kadetom i jednim fratrom natrag u Karlovac. Dodjosmo onamo 
bez najmanje nezgode, premda po predsudi običnoga svieta svaki fratar sa 
sobom nesreću nosi onomu, s kim se vozi ili hoda, ili koga na putu sretne. 
Ova predsuda ima valjda svoj začetak u tamnih vremenih rimske inkvižicye, 
kad su fratri kao inkvižitori doista ljudem nosili pune vreće grozne nesreće. 


II. 

Odlazak iz Karlovca. Vcljun. Bližnje starine. Slap Slunjčice. Grad Frankapanov. Slunj. 

Drugi dan iza kamenskoga puta ostavili u jutro oko sedme ure Kar¬ 
lovac i udarih s graničarskom pređpregom put Slunja. Kiša je padala, magla 
pokrivala površine gora. Sumorna lica krajišnika, što ih sastajah pješke i na 
koli, a k tomu i nezgoda, što je kočijaš zaboravio u Karlovcu moje svjetilke 
od kočije, na koje moradoh u jednoj prostoj udbinjskoj krčmi čitavu uru 
medju zlovoljnimi krajišnici čekati, sve to probudi i u meni njeku turobnu 
čut, koje se često ljudi živahne čudi otresti nemogu. 

Prieko Udbine, Mo stanja, Tu ma sve do Martin jaka vozih se 
na liepoj i dobroj cesti, ali uz sama skoro zapuštena polja, posuta korovom 
i šikarom. Dalje od Martinjaka na desno, otvorenije je polje i bolje obradjeno, 
na njem se vidi župna crkva sv. Vida. Iza pravoslavna sela Tušlovića ostavih 
veliki drum, što vodi u Vojnić i udarih desno u selo Budačko s pravo¬ 
slavnom crkvom. Tu stajaše njegda grad Budački medju vodom Radonjom i 
Trabuškom, ali sad neima više kamena na kamenu, premda ga naši oko god. 
1680. čitava od Turaka oteše i popraviše onako, kako nam ga Valvazor u 
bakroreznoj slici prikaza. Grad ovaj zapusti pokraj stotine inih krajiško 
poglavarstvo, a kamenjem od zidova sagradiše častničke kuće i potaracaše 
javne drumove. Kuda se vozih, vidih po polju ponješto kukuruze, sirka i 
proje, to drugo sve je sama šikara, grmlje, korov, dračje, borovina i zemlja 
pusta. Uz put vijuga se bujna vinjaga ili vinika, ali vinske ogradjene loze 
nemožeš opaziti, a ni istoga koruna, ili krumpira neima, odkad mu se sjeme 
u okolici zatrlo. Što se dalje od Budačkoga i prieko Krnjaka voziš, vidiš 
predjel brdovitu, kuće raztrešene, uredjenih sela skoro ni neima. Stanovnici 
su većom stranom pravoslavni, naseljeni ovamo u vrieme turskih ratova. Na 
čitavom putu do Veljuna, gdje je kapetanska štacija, nevidjah cestom 
nijednoga čovjeka, samo pod Veljunom, u njekoj jarugi, stajaše jedna ciganska 
koliba, odtuda poteče jedan eiganin kroz kamenje i dračje u grmlje,'a nje- 
koliko ciganske djece izbulji oči na moja kola. 

U Veljunu odsjeđoh pri kapetanovom stanu, da mienjam konje, ali 
gostoljubiva kapetanica, sestra našega književnika A. Brlića pozove me po 
naredbi svoga supruga M. koj morade uprav taj dan otići po carskom poslu 
u svoju kuću, da me ručkom podvori. U njezinom i jednoga nadporučnika 
družtvu sproveđoh njekoliko ura ugodnim razgovorom. Kapetanica osobita je 
ljubiteljica starina, koje sakuplja za svoga brata. Vidio sam kod nje stari 
srbski Psaltir, tiskan kod Ginama u Mletcih i Službenik Božidara Vukovića 
od god. 1514. Pripoviedala mi, medju ostalim, da za Veljunom pol ure hoda, 
kod kuće graničara Petrovića u alvajskoj kosi ima njeka razvalina, od 

koje se nezna da li bijaše grad ili samostan, a poldrugu um od Veljuna leži 
gradina Skrad, podobro sačuvana, kod koje kapetan Molinari nadje razno 
posudje, srpove, gvoždje itd. Tri četvrti ure od veljunjske ceste stoji takodjer 
prastari grad Blagaj, u kom se vidi još stara kapela, a uz Blagaj neda¬ 
leko starinska opatija Li sac, sada u razvalini. 

Žao mi je bilo, što radi kratka vremena i poradi čekanja predprežnili 
konja nemogoh posjetiti stari blagajski grad, što jur C00 godina na visokom 
brdu iznad Korane stoji, počamši od vremena Babe, kneza od Vodice, koj 
tu sagradivši grad, oko god. 1240. sjedjaše poput ponosita sokola, sve do 
onoga vremena, kad su Turci osvojili grad i knezove blagajske od plemena 
Babonićah prisilili da ostave Hrvatsku i da se presele u Kranjsku. Niti ovaj 
grad nerazruši tudja ruka neprijateljska, nego maćuhinjska nebrižljivost 
njemačko-krajiške uprave. 

U Veljunu vidih prvi vinograd i čudih se narodnomu običaju naših 
pravoslavnih, koji, kad im tko u kući umre, po tri, četiri, i do osam dana 
gologlavi hodaju, nepazeći ni 11 a kišu, ni na sunce, ni na snieg, ni na led. 

Jedva oko 4. ure posije podne mogoli otići iz Veljuna, te dodjoh prieko 
sela Lapovca, Cviljanović-brda, iza kojega izvire velika Glina, 
zatim prieko male Gline ili Gliuice s riekoiu istoga imena, koja se tu 
s velikom sastaje, ostavivši s lieva selo Kreme« s gradinom istoga imena, 
do Cvitovićsela, te se popeli odtuda ua brdo, odkuda zagledah ne 
dalekom bieli Slunj izpod visokih gora, u liepoj okolici. Pod Slunjom teča 
Korana, u koju pada ovdje na više mjesta iz visoka pjeneća se Slunj- 
čiča, a njezini slapovi biele se iz daleka kao pršeći labudovi. 

Kada putnik bliže do vode dodje, pa dole duboko u Koranu i oko sebe 
na širom pogleda, ima što i viditi. Po stieuah i hridih raztočila se tu silna 
voda, strmoglavice bacajući se u vrlet, bučeći. šumeći i žuboreći s bliza i 
daleka u raznih glasovih. U visini tjera ona kolesa nebrojenih vodenica, stupa 
i žličarica, a u nižini nosi kamenje, drvlje, šibje, lišće i kojekakav drobiš. 
Obliće na okrug nebrojene otočiće, djeleći se na više potočića, dok se niz 
strme klisure neprobije u Koranu rieku, koja ju hladno guta i dalje pod svojim 
imenom k još većoj rieci nosi. Dva drvena mosta razapela se umjetno prieko 
Korane i Slunjčiee, a kad pogledaš na lievo uzbrdice, zamrkne ti pred očima 
siva razvalina grada slunjskih Frankapana, što na kamenitoj stieni počiva. 
Da si ga vidio prije 50 ili sto golina, kako nam ga slike prikazuju, jedva 
bi ga upoznao, osakaćena i ogrebena ljudskom zlovoljnom rukom, a ogrižena 
i razderana zubom vremena nemila. Potomci silnih knezova krčkih ugnjezdiše 
tu svoje stanje i gospodstvo za više vjekova, dok im ga lukavost njemačka, 
pod izlikom sile turske, neugrabi i pod svojom vojničkom upravom nepredade 
zapuštena i ravsuta za stau orlovom, liromišem, zinijam i gušterom. 

Bijaše jur noćni mrak podobro prihvatio svu okolicu, kada uljezoh u mjesto 
Slunj, gdje odsjedoh kod mjestnoga župnika i kanonika Plešea, vriedna 
gostoljuba, a još vriednija domoljuba Istu još večer razgledasmo župnu crkvu 
Sv. Trojice, koja pripadaše njegda fratrom, dok su župljani imali još svoju 
crkvu Sv. Magdalene, ponajprije porušenu od Turaka, a zatim obraćenu u 
kapelu. Crkva je sagradjena u novijem slogu na tri razdjela, neima znatnih 
umotvorina, osim liepe slike glavnoga oltara Sv. Trojice, koja bijaše njegda u 
staroj crkvi. Slikarijaod Haraerlica nevalja mnogo. Grobni spomenik njeko- 
jega Frankapana, razlupan je. te mu se sačuva samo komad napisa: IACET 
IN TUMBA MAGNIFICUS. Znamenita je stara krajiška zastava, s orlom 
austrijskim i trofejaini vezenimi zlatom i svilom, što se u crkvi čuva. Čudan 
je na njoj nadpis: RETRACTATA NITESCUNT — IOVIANI HERCULIANI. 

Što će da reče ovaj nadpisV Da li se htjelo reći, da zaboravljeni u 
carstvu austrijskom Hrvati, svojom vrlinom i junaftvom u tmini i zabavi 
ponovljenom slavom sjaju, poput starih rimsko-ilirskih pretorijana, koji toli- 
koputa branjahu i spasiše rimske careve i rimsko carstvo, kao i naši grani¬ 
čari, koji tolikoputa spasiše Austriju? — 

Moguće je, da su austrijski Njemci, koji graničarom ovu zastavu darovaše, 
takova šta napomenuti htjeli, ali su i s narodom u krajini uprav tako 
postupali kao i Rim sa starimi Iliri, o čem sam ja prije njekoliko godina 
ovako pjevao: 

• Čim to Rim zahvali 

sinu ilirskomu? 

Tim, što ga učini 

robom u svom domu. 

Još ima župna crkva slunjska jednu znamenitost, a to je u zvoniku 
staro zvono od god. 1422. 


m. 

Odlazak iz Slunja, Ladjevac, Slunjćica, Brdjanac i pravoslavno groblje, Rakovica, sloboda 
i službohljepje, Drežnik, Serežanin lukavac, turska Hrvatska, kordun, Zavalje, Bihać. 

Sutra dan oko sedme ure u jutro ostavib Slunj. Praćen prijatnim žup¬ 
nikom i njegovim pomoćnikom, razgledah s njimi pobliže staru frankapansku 
gradinu, i udarih putem Za valja. Na visokom brdu bieli se s lieve strane 
na daleko crkva Sv. P e t k e, u kojoj ima, kako mi kazivahu, više starih ćirilskih 
knjiga. Napred leži selo Ladjevac sa crkvom Sv. Jurja. Drumom vozeći 
se opazili da žene rimskoga zakona imadu skoro istu nošnju, kakova je i u 
provincijalu; pravoslavne sačuvaše svoju istočnu nošnju, te se odlikuju liepom 
crnom kosom , dočim su one od rimskoga zakona sve skoro plavokose. Na 
drumu prvo je selo Popovac, a s desna vidi se nadalje selo S1 u š u i c a 
ili S1 u n j č i c a, gdje se nalazi vrelo Slunjčice. Prieko te vode bijaše njegda 
raštel s dvimi tvrdjicami i velikimi šancevi, dok su ovdje još Turci vladali. 

Dalje na brdu stoji pravoslavno selo Brdjanac, uz koje se vide iz 
daleka 2 do 3 hvata visoki krstovi mjestnoga groblja, njeki od njih urešeni 
su na šiljku prozračnimi nakiti, te se čarobno bliešte, kad se trakovi sunca 
u njih upiru. Oko toga sela pokriven je opet veliki dio zemlje korovom i 
golim kamenom. Uz drum zasadiše s obe strane topoliće, ali se deseti nije 
prhvatio. U bližnoj rakovičkoj satniji imade opet nasadjena polja i plodne 
doibro obradjene zemlje; raste ponajviše proja, kukuruz i heljda. Kod sela 
Rakovice medjaši slunjska s ogulinskom regimentom, no sama Rakovica 
pripada posljednjoj regimenti. Budući da je avizo za moju predpregu glasio 
na jučerašnji dan, to sam tri ure čekati morao na konje, imajući priliku 
upoznati se s njekimi ondešnjimi ljudini. Poručnik od admistracije imao je 
uprav važna posla izpitivanjem mlada čovjeka od 19 godina, koji je ubio 
sjekirom čovjeka zato, što je ovaj branio svoga sina, kojega mati ubojice radi 
nječesa izpsova. Predstavio mi se tu i njeki V. izučivši prava i bogoslovje u 
Zagrebu, Gradcu i u Pešti. Stade mudrovati o narodnosti, o ljudskoj neza¬ 
hvalnosti, o nesreći naroda i nesposobnosti banovoj, o slobodi i napredku 
uaroda itd. itd. Njegov razgovor dosadio mi je do zla boga, jer nebjeli raz- 
položeu politizirati, čekajući jedva konje da idem napred, kad napokon konac 
politiziranja umnoga nezadovoljnika bijaše služba. Rado bi se veoma za¬ 
služni taj i slobodoumni čovjek bio dočepao budi kakove carske ili obćinske 
službe, jer nemože da po svojoj volji živi u divjoj granici, premda na račun 
krajišnika špekulaciju vodi, te svoj mili narod sisa kolikogod može. 

Jedva se oprostih politizirajućega ćlužbohlepca tim, što se odvažih po¬ 
sjetiti mjestnoga župnika, koj me veoma radostno primi i htjede da me kod 
objeda zadrži, koju prijateljsku ponudu medjutim neprimih. Vrativ se k svojim 
kolim, dovuče se k meni njeki graničar D. i držeći me za kapetana od banove 
pratnje, jer je čuo da me je ban preporučio otvo:enim pismom, stade mipre- 
poručati svoga sina kaporala, koj u Zagrebu kod general-komande piše, a želi 
da dodje kući, na što ipak on kao otac, neće da privoli, čuvši da čekam na 
konje, odvaži se odmah dati svoje konje, te odtrči kući s obećanjem, da će 
me veoma hitro voziti Ali do toga dodju za predpregu naručeni konji i ja 
odoh prije, nego-li se moj novi poznanik povrati. 

Prieko sela lrnova, ostaviv desno Seliš će, kod kojega vodi cesta u 
Zabarsku, dodjnh za jedan satu Drežnik, satničko i župničko mjesto sa 
starim dobro sačuvanim gradom, koj ima tri kule i u kojem tada stanova 
kapetan. Tu dobih veoma dobre konje i to one iste, što su prije njekoliko 
godina vozili kralja saksonskoga, kako mi vlastnik konja njekim ponosom 
tajinstveno priobći. S kočijašem dodje i šerežan Nikola G., čovjek liep i 
ogromna stasa, ali po kretanju i po oku sudeći, kao da je mali ajdučić. U 
razgovoru samnom upita me, šta radi Košut. Ja mu odgovorili: Neka ga bog 
znade, ali kako čujem igra se njcgdje u Turskoj po zelenoj travi sglavamionih 
graničara koji su u Ugarskoj zaludo izgubili glave, pjevajući da će se igrati 
s Košutovom glavom. To mu nebijaše milo, ali prizna, da su Hrvati mnogo 
griešili kad su išli u Ugarsku. Kasnije me upita, da li nisam kod banove 
kancelarije? Ja mu ođgovorjh da nisam baš daleko. On to shvati tako, kao da 
ja banovom pisarnom upravljam, i stade me pitati o kojekakovih tužbah po¬ 
znatih mu graničara; ali ga najviše zanimaše tužba o njekih u turskoj ukra- 
djenih volovih, koju stvar mi srdačno preporuči, davši mi razumjeti, da 
je u toj kradji i on svoje ruke imao. Da svoju preporuku tim bolje podkriepi, 
odprati me iz čiste ljubavi i privrženosti do prve štacije, sjedeći uz 
kočijaša i pripovjedajući mi svašta, te sam se čestokrat sladko nasmijao nje¬ 
govim oštrim dosjetkam, diveći se njegovomu duhovitomu umu, odvažnoj volji 
i slobodnoj misli ; nu prevejana hitrost i lukavost virila mu uvjek iz očijuh. 

Od Drežnika vodi cesta preko Sad i lovca, gornjeg i dolnjeg Vagan ca 
i Rešeta r a do bližnje štacije Petrova sela. Na tom putu vidi se iz ceste 
u turskoj Hrvatskoj za Koranom, medju ostalimi, selo Če rkezo vac, a daleko 
od traga gora B ugar, zatim gradina i mjesto Izačić, straga na visokom brdu 
kula Bisovac, brdo Brekovica, Hrgar, Prolišće, a s daleka u mo- 
drini gore Gomile, Založje, Ljutać, Strpci, u kojih leže gradovi 
Cazin i Ostrožać, za kojim opet starohrvatski grad Krupa na Uni. 
Vidi se još i gora Klokot, što se nad Bišcem diže. Sove strane, odmah iza 
Sadilovca, lezi s desna Smoljanac i Arapovdol a slieva na kordunu 
Ga vranić Unka, gdje je kordunska straža. Mali mostić preko Korane 
dieli tu na dvoje malenu rieku i dva velika carstva, a jedan te isti nesretan 
narod. Graničarski kordunski stražar počivao je uprav na zemlji u hladu, činilo se 
iz daleka kao da je mirno driemao, snivajući možebiti o vremenih budućih, kad 
Hrvat neće više prisiljen biti da brani tudje gospodstvo naprema svom bratu, 
i da čuva vodu od neprijatelja, koja blago kvasi zemlju jednoga imena i jed¬ 
noga naroda. 

Iz Petrova sela vodi izpod brda Lišća i gore Pliševice jednaka dobra cesta 
sve do Za val ja. Tu vidiš uz turski kordun okolicu većom stranom pustu. 
Grmlje i šikara pokriva crnu i plodnu zemlju, kojoj netreba ni gnoja. S lieve 
podiže se oficirska straža Abdić brdo, gdi je svake sriede sajam, na koj 
dolaze ljudi iz čitave turske Hrvatske, a naši iz trih krajiških pukovnija. 
Prodaje se skoro samo žito i marva. Kraj ceste ima i brdo Babina greda, 

na njem rastu same jele, a u kamenu i pećini roje se pčele. Uz cestu vidio 
sam posvuda kako djevojke pletu cipele, uz starije žene, koje predu. 

Jur bijaše dan na domaku, kada dospjeh u Za val je, zadnje poveće 
mjestance civiliziranoga svieta prema propalom iztoku. Visoke gore zatvoriše 
to mjesto prema jugu i zapadu. Od hrvatsko-turskoga iztoka dieli ga otvoreno 
Biško polje uz hladnu Unu, a jedina mala cesta, koja se kod Petrova sela 
dieli od glavnoga druma, veže ga s europejskom kulturom. 

Odsjedoh kod vriedna župnika Dedijanovića rodom iz murske Lendave, 
koji me prijateljskim gostoljubjem primi. Posjetih odmah i zapovjednika kor- 
dunskoga majora Rebraču, moleći ga da me odvede u Bihać, ali on se iz- 
priča, da je jur prekasno, jer bi morali po mraku kući. Odosmo dakle po¬ 
gledati taj njegdašnji glavni grad planinske prieko velebitske Hrvatske sa 
Zavaljskoga brda. Na otvorenom liepom polju pružaše podobro daleko uz Unu 
taj starinski grad, za kojega su se Hrvati sa susjednimi Turci kroz dvie sto 
godina otimali, ali ga uzdržati nemogoše, iza kako ga g. 1592 zapovjednik 
njemačke posade Josip Lamberg turskomu paši Hasanu kukavno prvikrat 
predade. Sadašnji grad sastoji iz varoši i tvrdje. Njegđa bijaše čitava varoš 
jakim platnom i kulami utvrdjena, sada je samo još nutarnji grad opasan 
Unom riekom i utvidjen četverouglastimi kulami, od kojih je jedna drvenim 
zdanjem pokrivena, a na drugoj, bez krova, poveći je prostor, na kom se mogu 
namjestiti topovi. Tu se vije i turski barjak. Djamija nabrojio sam sedam. 
Jedna poveća u tvrdji bijaše negda crkva S. Antuna, i sačuva svoju staru 
sliku, samo što je na mjesto zvonika postavljen minaret. Njegda bijaše u Bišcu 
pet crkava, po imenu Sv. Antun, Sv. Jakov, Sv. Duh, Sv. Lucija i Sv. Marija 
Magdalena. U tvrdji imadu Turci učionu tursko-arapsku i kasarnu. Prieko 
Une ima dva mosta, od kojih je jedan posut s turskimi dućani. Do vremena 
Omerpašina bijaše grad Bihać vlastničtvo porodice Biščeviće, a u tvrdji sta¬ 
novahu sami bosanski Turci. Ali Omer paša protjera Biščevića i odvede po¬ 
glavicu obitelji u carigradsko progonstvo, a u tvrdji ponamjesti same vojnike 
i Osmanlije činovnike. Izpred Bišća stoji nova kuća katoličkoga župnika, 
dobro ogradjena drvenom ogradom. Ovo je zemljište kupila turska vlada, te 
je dopustila, kako mi pripoviedahu, da se i crkva gradi, za dokaz novo turske 
tolerancije. 

U Zavalju ima više dosta liepih kuća, tu su i zgrade za kontumaciju, 
triđesetnicu i raštel. Kod svoga domaćina bio sam vrlo dobro namješćen, ali 
nehotice obuze me gorka tuga, kad pomislih na žalostne sgode svoje razeiep- 
Ijene domovine, kad osjetih, što će to reći, biti potisnut na kraj kulturnoga 
svieta i u susjedstvo najdivljega naroda, pak tu neslušati o ničem nego o nevolji, 
siromaštvu i razbojničtvu. 

Večerni dugotrajni razgovor sa župnikom vrtio se ponajviše oko običaja 
i života ondašnjega naroda. Raštel i sajmovi, svadbe i crkveni blagdani, pro¬ 
ljetne i ljetne poljske svečanosti i zimska sjela itd. to su jedine zabave ta¬ 
mošnjih žitelja, a hajdučtvo i siromaštvo, to su obćenite nevolje, koje uz po¬ 
manjkanje Ijekara, priljepljive pošasti kadikad silno povećavaju, kao što bijaše 
kolera, od koje su ljudi prošaste godine u toj okolici strahovito patili. 


IV. 

Petrovo selo, izgled, Priboj, Lieskovac, Prošćansko jezero. Babin potok, čudnovati krčmar. 

Vrhovina. Gadsko polje. 

Dne 11. rujna ranim jutrom krenuh iz Zavalja, namjerom da posjetim 
glasovita i divna plitvička jezera. Radi toga povedoh sa sobom šerežana 
Matu, da me prati na samotnom putu. Došavši do Petrova sela, koje ima 

prieko 1200 žitelja, mienjah konje, naslađjivajući se medjutim krasnim po¬ 
gledom na Izdačićko i bihaćko polje, žalostilo pozorište mnogobrojnih 
bitaka ugarsko- i austrijsko-hrvatskih četa sa čopori tursko-hrvatskimi. Neima 
kamena ni drva, pokraj kojega nije tu tekla hrvatska krv. Kad me stisnuta 
u kut svojih kola novi konji dalje povedoše, obletavaše me turobne misli na 
tužno stanje hrvatske domoviue, koje jur mnogo vjekova traje, te nemožo 
durajati. 

Iz ovih misli prene me kao iza sna, na putu prema Priboju, njeki nasip, 
što ga slučajno ugledah. Kakav je to nasip? upitah moga šerežana. Ono je 
šanac gospodine, što ga naši sagradiše proti Turkom! odgovori hladnokrvno 
šerežanin. „Tako, tako, šancevi i obkopi, gradine i grobovi, to su zaostavši 
spomenici zemlje ove, tf odgovorih sam sebi, a u isto doba obazriv se, ugledah 
selo Iz đačić s kulom, s porušenimi zidovi i ogradami oko te kule. Izpred 
Bisovca, uzduž našega korduna, biele se zidane graničarske kuće, što ih 
carski erar posagradi, pošto prvašnje kuće Turci prije njekoliko godina po- 
pališe. 

Na putu u Priboj i Drežnik, kroz malu Kapelu, vidjeh mnogo liepe glo- 
govine, veoma rodne, sretoh i množinu graničara, što se na malenih koli 
vožahu na vašar u Abđićkulu: medju ostalimi vozio je jedan graničar Turčina, 
pa su obadva poredice mirno spavala, kao da medj graničarom i turčinom 
nikada nebijaše ni najmanje kavge. u „II u boju ii u snu, naći ćeš vazda i 
braću njihovu tt , rekoh sam sebi. Radnja duševna, koja izobraženi sviet 
napried tjera, malo je poznata s ove i s one strane Une. Sretoh u vožnji i 
popa iz Petrova sela, kojeg* kod kuće zaludu tražih. Izmienismo njekoliko 
riećih, on mi obeća, da će mi poslati njekakovu staru ćirilsku knjigu, 
koju ni sam njegov vladika čitati neumie. Crkva ju, reče, već oddavna pomno 
čuva, poslat ću vam ju.“ Reče, ali i poreče. 

Kad se uspjeh na vrh brda blizu Priboja, gledah s lieva visoku Ple- 
ši vicu, a s desna Plitvičke gore, izpod kojih leže čarobna jezera plit¬ 
vička. Selo Priboj ima novu pravoslavnu crkvu, što je sagradjena pod pu¬ 
kovnikom Maštrovićem, tu nadjoh mnogo graničara sa svojimi konji, čekajućih 
generala Simbšena, kuj naumi sutradan posjetiti plitvička jezera. Ljudi 
bijahu zlovoljni, što moradjahu čitav dan badava vrieme tratiti i novac trošiti 
čekajući gospodu, koja bi se mogla voziti na šetnju i sa svojimi ili naimlje- 
nimi konji. Neslušajući tužbe, uzeo sara još jedna kola, da mogu na njih otići 
do jezera, jer rni kazahu da bi se moja kočija na loših ondešnjih putevih 
lasno polomiti mogla. Vozeći se iz Priboja po šumi do lugara, Hod čijega 
stana imao bi bio na graničarskih koli zaokrenuti na desno prema jezeram, 
zaoblači se nebo i crne magljušine iz daleka javljahu silnu kišu. Upitah 
lugara, bili još danas mogao stići u Otočac, kad bi pošao na jezera? Odgovori 
mi on, da nebi nipošto, jer ako i nebude kiše, da ću potratit tri debele ure 
vozeći se onamo i natrag. Bijaše već jutro odmaknulo blizu do poldana, 
oko mene sve sama šuma, a gore na nebu jedrili su crni oblaci sve bliže. 
Samoga bez družtva mine me volja nasladjivati se ljepotom i divotom naravi, 
te ja odgodih naumljeni posjet plitvičkih jezera na bolja vremena, kad ih 
budem u kakovom god družtvu posjetiti mogao. Pošaljem dakle natrag grani¬ 
čarska kola i odvezem se dalje put Otočca. OdPriboja do Babina potoka 
pruža se sve sama šuma i gora, pokrivena tankom i visokom jelovinom i 
granatom bukovinom. Cesta nova i dobra, prije 10—12 godina gradjena, vodi 
uz opasne duboke prolome, ali neima žalibože ograde, što je tim opasnije, jer 
graničar neobičaje do skrajnje nužde niz brdice zatvarati kolo. U jednoj dolini usred 
gore leži novo selo Lieskovac s liepom piljenicom Delićevom. Tu se stiče 
Crna rio ka i potok Lieskovac, te oba čine prvo plitvičko jezero, zvano 

Prošćansko ili Prošće. Ovo najvišje i najveće jezero, izmedju ostalih deset, 
ima 1340 hvata u dužiui, 270 u širini a 22 u dubljini, te se baca iz visine 
od 9% hvata u drugo jezero Čiginovac. Obična je rieč, da ima samo sedam 
plitvičkih jezera, ali u istinu ima ih svih ukupno jedanaest, po imenu: 1 
Prošćansko ili Prošće 2. Čiginovac, 3. Okrugljak (mali) 4. 
Bakovinac, 5. Crno (malo) 6. Galovac, 7. veliki okrugljak ili 
gradinsko jezero. 8. Kozjak, 9. Milanovo, 10. Kaludjerovoi 
11. Novakovića brod. Kod gradinskoga jezera* vide se njeke još neiz- 
tražene gradine, a kadkađ vire iz jezera zidine i ruševine. Kaludjerovo utiče 
u Plitvicu i Koranu rieku. 

Od Lieskovca vodi uz brdo cesta do brezovačkoga polja, na kraju kojega 
stoji izpod brda Visibabe selo Babinpotok, gdje moradoh opet mienjati 
konje. U gostioni Gece Delića, mlada i liepa graničara, naručili objed. 
Donio mi je dobre janjetine, jaja na maslu, crna vina i kruha koliko sam 
htio; kada htjedoh da platim, reče mi uljudno: „Gospodine! a što bi vi pla¬ 
ćali za ovo malo hrane, vi idete na daleki put, tu treba dosta novaca, a pu 
tujete u narodnom poslu, treba dakle da i vas narodni ljudi časte, kako m*»gu, 
Žao mi je, da nemogu više dati, nego što sam dao “ Kada htjedoh izn v.ce 
na silu da platim, odvrati mi turobno. „Ta nevredjajte me gospodine, još niesam 
tako osiromašio, da tražim darove za ono, čim koga počastim. 44 Začudjen 
odustah ga nuditi novci i sjetih se na starinski običaj Slovinaca, koji svakoga 
stranca dočekivahu veselo i častijahu kao božja poslanika. Da moj mladi gra¬ 
ničar nebijaše krčmar, ili kako mi rekoše, birtaš, nebi se toliko ni čudio b o; 
ali toga na svih mojih putovanjihjoš doživio nisam, da bi me bio koj krčmar 
jelom i pilom podvorio, pa se onda još zahvalio, da sam se kod njega na¬ 
vratio, kao što učini ovaj pošteni Hrvat. Strsnuv mu srdačno ruku, oprost ih 
se prijateljski š njime, nećuvši nikada više glasa o njem. Na putu prema 
Vrhovi ni stigne me silna kiša, koja jur kod Lieskovca škropiti poče, i 
pokvari podobro drum. Kad iz lieva ostavih Turjansko selo, kod kojega 
stoje na polju dvie razvaljene kule, a s desna na brdu stara gradina Per u- 
šić, ugledah s napreda brdo Juri šina metla zvano, koje dobi ime ol 
slavnoga junaka Juriše Senjanina kojega njeki drže da potiče od ple¬ 
mena Balenovića a drugi od V 1 a d k o v i ć a. Prieko sela Vlast dodjoh 
napokon do nove štacije u Vrhovinu, gdi je stan kapetana- i njekih nižih 
častnika, kao i župnika pravoslavne crkve. Porazg v«»riv s kratko vriome sa 
dva častnika, odjurih po veoma dobroj cesti, sve pod noge, uz krševine 
dalje prieko sela Založnice, gdi je prilično stara pravoslavna crkva. Pro- 
valiv njeko polje, vidjoh izlievacestu koja vodi uSinac, Perušić i Gospić 
te dodjoh na krasno polje gadsko, okruženo od otočkih i prozorskih brda. 
Ovo polje dobi ime od rieke Gadske ili Gacke, o kojoj govori narod da 
se zove tako, jer nosi mnogo gada, te je voda škodljiva Ijudem i inarvi; stoga 
je nastala i poslovica: „Ttogod pije vodu gadsku, pripravljaj mu 
odmah dasku. 44 Ovo je tim čudnovatije, što je za vrieme Valvazora, (a 
valjda i danas) ova voda hranila množinu pasterva, štuka, jegulja i rakah 
koji se love pod zelenom travom, kojim je pokriveno čitavo dno gadskoga korita. 

Prema jugu diže se iz daleka, nebu pod oblake, visoki Velebita pod brdi 
biele se pitoma sela Sinac, Lešće, Bovići i Prozor, iznad kojega diže 
se ponosito gradina prozor.-ka. Na drugom brdu vire iznad zemlje opet druge 
ruševine katunske, a dole na podnožju šire se na daleko i široko ostanci ve¬ 
likoga njegda rimskoga grada Vi ti ja ili Vi tala. Tu ugledah prvi put opet 
žice brzojavne, na što mi srce od radosti kucati poče, jer ćutib da sam opet 
u bližem savezu s porodicom i sa Zagrebom, kao i sa čitavim izobraženim 
svietom. Preletiv kraj njeke crkvine, što kraj druma stoji i kraj rimskih stu- 

pova sa znakovi miljarine. koje izkopaše u Vitlju, dodjohnapokon u Otočac, 
glavno miesto otočke regimente. 


"V. 


Otočac, crkva sv. Trojstva. Prozor. Vitalj. Starine. Liepota] djevojka. Sinac, Lešće. 

Otočac dobi ime od svoga položaja, jer ovo trgovišće bijaše njegda 
obtoćeno od rieke gadske, koja ovuda teče, a stari otočki kasteo još danas 
obtiće. Miesto je maleno, jer ima jedva 70 kuća sa 550 duša. Kuće su ve¬ 
ćom stranom priproste, osim njekoliko ernrskih i župnikov stan, kraj kojega 
stoji liepa velika katolička crkva. U Otočcu neima ni 50. žitelja grčkoga 
vjeroizpovjedanja, koji ipak svoju malenu crkvicu imadu. Odsjedoh u gostioni 
Janka Bulana, rodom Čeha, Ju oj me podobrano namjesti. Prvi moj hod bijaše 
k župniku i arcidjakonu Mažuraniću. On me htjede nastaniti kod sebe, ali 
kad mu sezahvalih na ponudi, zadrža me na silu kod večere. Bijasmo u najboljem 
razgovoru, kada župuikova nećakinja dotrči u sobu sa žalostnom viesti, da 
mesar neda mesa, rekavši da danas ima samo za soldate mesa, a ne za žup¬ 
nika, premda nebijaše petak, nego četvrtak. Ovaj slučaj dade povoda zamet¬ 
nuti razgovor o sistemi vojničke krajine, gdje još prije njekoliko godina voj¬ 
nik bijaše sve, u drugo žitcljstvo malo ili upravo ništa. 

Kod večere dodje govor i na starine, što se nalaze u okolici otočkoj. 
Župnik mi pripovjeda o gornjem i dolnjem Kosinju, gdje se nalaze mnoge 
starine, u gornjem Kosinju ima i jedna kapela sv Vida, što su ju sagradili 
knezovi krčki i modruški oko g. 1230 (?). U Basa rici blizu Kosinja izko¬ 
paše mnogo zidina, opeka (valjda rimskih), razbijenih i izdubljenih kamenica, 
ploča s napisi grč kim i i drugimi pismeni, što ih ljudi Čitati neznadu, Iie- 
sova itd. Isti oltar crkve u Dolnjem Kosinju sastoji iz grobnice izkopane u 
Basarici. *) Medju Kosinjem, Lipovim poljem i Jablancein na Velebitu, nalaze 
se tragovi rimske ceste i ruševine grada B očaj a ili Počaja. Kod Buna¬ 
ri na, kao i medju Merkopoljem i Novim ima gradina i solarina. Jednom riečju, 
čitava okolica sve do mora posuta je ostanci starih vremena, za koje se u 
Krajini malo tko brini. Napokon napomenu mi župnik i vitaljske ruševine, 
koje naumismo sutradan razgledati. 

Sliedeći dan, iza kako sam kod kapetana od administracije naručio ko¬ 
nje za moje dalnje putovanje u Senj, odoh odmah k župniku, s kojim posje- 
tih ponajprije župnu crkvu sv. Trojstva. Ova liepa i prostrana crkva začeta 
je god. l (>84. u dovršena pod Marijom Teresijom 1774 Ima sedam oltara s 
pjev ilištem podignutim g. 1807. troškom nadvojvode Ludovika Svetilišće urešeno 
je slikami prekrasnoizvedenimiIvauom Pittiuom, po svoj prilici Mlietčani- 
nom. Oltarnu sliku sv. Pavla pustinjaka načini Fortunat Bergant, koj 
se pisao takodjer Wergant, te je običavao podpisivati se glagolskimi pismeni, 
kao što i na ovoj slici, na k<>joj ima sliedeći glagolski napis: „Malovdna est 
ova figura po Fortunatu Bergantu v ljet 1751.“ Pri popravljanju pokvarena 
je žalibože ova slika novim lošim bojadisanjem. Odozgo na oltaru je druga slika 
sv. Ane od istoga umjetnika. Liepa oltarna slika sv. trijuh Kralja od nepoznatoga 
slikara ima napis: „Liberalitate Peril. D. Wolfgangi Kollakovich de Tygren- 
berg regii Capitaneifulget ope piormn haeredum reparaudum (tako) die 7. Decemb. 
1747.“ Oltarna slika sv. Antuna načinjena je od Karla Wartha 1845 U dol- 
njoj sakristani čuva se krasna slika sv. Magdalene, iz mletačke škole. U gornjoj 
sakristani nalazi se liepa malena slika. „Došastje sv. duha" i veliki iz drva 

*) Toga miesta neima u Sabljarevom riečniku. 

izrezani grb Andrije Gušića od god. 1657., kojega su, kao kapetana 
otočkoga, sa 250 Otočana Turci god. 1655. na gadskom polju u bieg naće- 
rali. Za velikim oltarom stoji u crkvi grobni spomenik generala Millera. iz 
biela mramora s grbom i napisom: 

CASIMIRI GENERALIS A MILLER COMMUNI IN NERROTOPO XI, 
FEBR. MDCCLXXXI TERRAE MANDATI. Sliedi zatim: EXVVIAE A PIO 
HAEREDE CASIMIRO A DEGORIZIA F. PAR (valjda Praefecto) INNUME- 
RIS EGENORVM LACRYMIS PERFVSAE. AN MDCCCIII. IV. MART. AD 
ARAM, QVAM VIVENS POSVIT, CONDITAE. 

Sa strane izrezan je na ploči vojnik, koj kraj topa u trublju trubi, a 
s kraja vidi se njeka tvrdjava. 

Slieve strane velikoga altara stoji na podu u kamenu napis: MUNERE 
THERESAE. JOSEPH CORREGE JOANNE PRAESULE. TEMPLA KLEFELD 
FACTA. REGENTE MICANT. PROMARESCHALLUS VELLA, MILLERQVE 
TRIBUNUS. VINKELMANN PERAGENS IN LEGIONE VICES. ANREITER 
PRIMUS MAIOR. WUKASSOVICH ALTER. ZOTTONIQVE ARCHIPARO- 
CHUS. ANNUS ERAT AN. 1774. 

Izvana na pročelju crkve, stoji jošte sliedeći napis: Narrentur justitiae 
et Clementia in Fortes. Israel Judicum Cap. 5. Vers 11. 0 Regina Orbis 

et pietate regeus. Prima reformatiix Ilyrorum, magna Tluresia! Tu perf»*cisti, 
quod nequiere Viri. Prima doces artern bellandi, prima Croatas legibus cmendas 
et pietate trahis. Martem Lex, legem pietas attemperat, armis corpoiv, lege 
manus, cor pietate domas. Templum hoc prima sacrns, in quo tibi jure per- 
renni grati Ilyri sacrant corpora, corda, manus. Anno Domini 1774. 

Razgledav crkvu odvezoh se sa župnikom i njegovim kapelanom Čvrljugom 
41 a polje gadsko, da razvidim razvaline vitaljske. Izvan mjesta sretosmo čitav 
otočki regimenat k<>j se vračao kući iz jesenskoga vježbanja. Mise navratismo 
ponajprije u selo Prozor k župniku Vladkoviću, iz čijega prozora gledao sam 
na očnik gradinu Prozorsku, od koje nepreosta drugo, do četverongluste polu- 
porušene zidine. Od župnika dobih njekoliko starih u Vitlju izkopanih pje- 
nezab, medju inimi od Kon^tantina i Konstansa. Bijaše tu negda i kamen s 
napisom Marcus Livius Lucius C. R. 0. (civis Romanus optimus) ali je sad 
izgubljen. Bilo je i više žara, od kojih jedna razlomljena na župnikovu dvo¬ 
rištu leži. 

Izpod sela Prozora počimlju jur zidine staroga grada, kojega narod nazva 
Vitljom. Mi hodasmo preko pol ure od zapada prema istoku, sve do sela 
čovića, po tragu dužine otieh zidina i nedođjo>mo do kraja. U širini protezao se 
stari grad takodjer dobre pol ure hoda Tu izkopaše osim rimskih opeka i 
liepih kamenitih ploča, takođjer babke (stare pjeneze) od Galbe, Kostantina, 
Konstansa itd. zatim mramorne stupove, liepo izvajane glavice, indvratnice 
žare i više kamenitih spomenika, medju inimi k>p Herkula, kako dere lava 1 i 
boga Priapa. Našlo se i njekoliko napisa, koji spominju C. Julia Rufa Nervu, 
Marka Aureba, Hadriana itd. Ima tu i tragova rimskim cestam što su vodile, 
na lievo iz Senja u Sisak, a ravno preko Kvartali i Kosinja u Jablanac. Narod 
pripovieda da su i na prozorskom brdu kao i u selu Čoviću stajali njcgda 
poganski hramovi, a starine što su u Vitlju izkopane, da su većom stranom 
propale kad su gradili prvu cestu iz Otočca, i kad su zidali erarske zgrade 
u Otočcu, Sincu, Lešću itd. Ja sam vi ! joli u tih mje-tih ploča stupova, nad- 
vratnica itd. razbacanih kojekuda, ili uzidanih u kucah, stajah itd. Kad mi on- 
dešnji pismeni ljudi Kazivaše, da je na mjestu sadašnjih vitaljskih ruševina 
stajao rimski grad Vitellia ili Vitellium. nehtjedoh da povjerujem toj bajci, 
kasnije se uvjerih iz staroriniskik krajobraza, da mjesta podobnoga imena ni¬ 
jedan Itinerarium poznavao uije, nu dodjoh na misao daje tu ili Avenđuni 

(t^kodjer Vendum zvan) ili Arupium stojati morao, jer ove gradove spominju 
stari rimski klasici i zemljovidi uprav u toj okolici. Tu se dakle borijahu i 
hrabri Japodci, kao i čete panonske p«*d Balom i Pinezom proti Rimljanom 
za svo;u slobodu i otačbinu. Da car Virollio u ilirskih pokrajinah nikako e 
naselbine o-novao nije, znamo u povjestnice, a da uspomenu ovoga razuzdanoga 
cara ilirski puci hran ti uzroka imali nisu, sviedoči nara ućin, što su uprav 
ilirske i germanske legije toga cara ne samo prezirale i sa carstva proćerale 
nego u razjarenosti i ubile. 

Plandujuci po gađskom polju, tražeći starine, sretosmo kod selačovića 
na polju jedan kup žnjača veselo pjevajućih i smijućih se; pitasmo i njih za 
starine, oni nam rekoše da nalaze često stare pjeneze, ali da ih običavaju ba¬ 
citi, ili djeci na igranje darovati, budući da neimajn vriednosti. Mi »h p-dučismo 
što imadu raditi u napred. ako štogod nadiu. U to vrieme nauka stade 

nas pažljivo slušati cye\ojČica od 16 godina, koja je do togi marljivo žnjela. 

Bijaše u licu biela kao mramor, crna vatrena i bistra oka, crnih kos?, a ha¬ 
ljine na njoj biele kao snieg. Njezinom neobičnom liepotom mogli bi služiti 
svakomu slikaru za uzor, kad hoće da slika Madonu, Magdalenu, ili trojansku liepu 
Jelenu, jer se uprav i zvala Jela. Pomislih, kolika to razlika ne samo u 
govoru nego i u licu medju ovdešnjimi pravilni Ilrvaticami i ženskimi žitelji 
okolice zagrebačke, koje jezikom i licem siećnju stroga motritelja više na 

hunsko ili avarsko podrieklo, nego li bud na hrvatsko, bud na obćc 

slovjensko. 

Znojni i umoreni odosmona objed u Sinac k župniku, kod kojega na- 
djosmo maleno đružtvo. Posije podne posjetismo kapetana Dujuiov.ća, raz¬ 
gledavši njegovu zbirku slika njegovih predjah, što su došli iz Bosne. Crkva 
u Sincu povećana g. 1750 ima izvana uzidanih vitaljskih pločica s čudnovatimi 
slikami, a na glavnom oltaru Sv. Ilije sliku ovoga svetca od Berganta, 
popravljenu i pokvarenu od Wartha g. 1846. 

Pod večer navratismo se u Lešće opet k župniku, koj mi ponajprije, 
na moju prošnju pokaza crkvu. Tu je glavni oltar sv. Marije od rožarija slikan 
od Vi 11 a, slikarjjapo stienami na liepu od Ivana Pittina g. 1845. Oltarne 
slike Sv. Josipa i Antuna čini se da su od Berganta. U zidu crkve i u 
kući Mate Sladovića, kao i u Siucu kod Dujmo ića, našo sam opet ploče, 
stupove i glavice rimske, izkopaDe u Vitlju. Jedna s’omljena ploča lešćanske 
crkve ima i napis, ali ga u mraku nemogoh pročitati. Sprovodivši veselo 
večerno doba kod župnika, vratismo se po mjesečini u Otočac, gdje se srdačno 
oprostih od mojih putnih drugovah, ko i me toli prijazno pratiše kod mojih 
iztraživanja. 


VI. 

Kompolje i kompoljsko polje, Brlog, Gradina, Gušića polje i Gušića grad, Žutalokva, Brinj, 
Crkva i gotička kapela, Sokolac grad, dobra vožnja, Vratnik po tamnoj noći 

Iz Otočca do Brloga, kapetanske štacije, ima đvie ure. Velika cesta 
onamo vodi preko Orovca i Kompolja. Široko i od starine veoma rodno 
polje kompoljsko okruženo je brdi, izpod kojih biele graničarske kuće 
raztrešeue po starohrvatskom običaju. Na drumu sastao sam više crno obučenih 
žena, što je u Hrvatskoj s ove strane Velebita velika riedkost. U Brlogu 
odsjedoh kod svoje rodjakinje kapetanice K. koja dođje ovamo iz zagorskih 
predjela kao cvatuća ruža, ali ju oštar ovđješnji zrak popari kao mrazom. 
Ona probliedi i posuši se, a kratko vrieme iza moga posjeta nestade je iz ovoga 
svieta. Njezin stan u kući seoskoga učitelja bijaše dosta priprost; družtva na 
koje bijaše u Zagorju od djetinstva naučena, neimaše ovdje nikakova; pa ipak 

bijaše posve zadovoljna kraj svoje djece i supruga. Suglasje ljubećih se ljudi 
koji se medju sobom razumiju, mir duše i zadovoljstvo srca, pretvara pustoš 
u raj, čini zaboravljat druži vo i sv et i s\e ono što raskošni ljudi najvećom 
srećom nazivlju. — Dnk je brižna g»podarica spremala za mene doručak, 
odoh na brdašce gdje stojaše njegda stari grad Bi log, iznad rieke gadske. 
Taj grad bi,aše čitav jošte prije njekoliko godina, a u njemu stanovaše sat- 
nički kapetan, sad je sa zemljom sravnjen, a u gradiva mu sagradiše novi 
kapetanski stan. 

Tu se i opet obistini ono, što sam ja njegdje kazao, da je vojnička 
uprava više razorila i opustošila starih gradjevinskih spomenika u gornjoj 
Hrvatskoj, negoli Turci i svi rat »vi, što su se vodili po našoj zemlji. Mjesto 
Brlog ima i dvie crkve, rimsku, skoro sasvim podrlu, i grčku, koju uprav 
popravljahu. 

Kad se j» dnn uru kasnije oprostih sa svodom gazdaricom, nisam ni po¬ 
mislio, da je to posljednji oproštaj s ovom mladom gospojcom, kojoj nemile 
Sudiceprerezoše nabrzo nit sladjahna života. Došavna Gušića polje, vidjeh 
na Siminovcu brdu stari grad Gušića porušen i obrašćen drvljem i grra- 
Ijem. Njegova slava propade, kao što se u Hrvatskoj zatrto njegovo pleme, 
koje se slavno spominjalo kr. z više vjekova u po^estnici hrvatskoj, dok ne- 
krenu ledja svojoj djedovini i neode, po Turci prisiljeno, tražit utočište u 
susjednu sloven-ku zemlju. Uz Gušićevo polje leže raztrešene kuće, a na 
samom polju, gdje se tolika proli krv hrvatska i turska, pojedu svake treće 
godine njeki crvi sve, što ljudska ruka po<adi. Izpod grada Gušićeva stoji 
granica otočke i ogulinske regimente. Za njom nestaje pulja i počimlje Ra- 
pajin dol. Za mala dodjoh i do Žutelokve na Josipovu cestu, što 
vodi iz Karlovca u Senj. Poradi Brinja zaokrenuh tu na desno, da razgledam 
stari grad i gotičku kapelu brinjsku. Dodjoh za jednu uru kroz Prokike u 
Brinj. Ostaviv kida u go4toni, odoh odmah k župniku, kod kojega se 
čuvaju ključevi od kapele. Župnik Trinajstić, vriedni starac, pokojna mu 
duša, primi me veoma ljubežljivo, naloživši kapelanu, da me povede u župnu 
crkvu i u gradsku kapelu Crkva župna pripadala je njegda redu Augnstinaca, 
kojim god. 1476. podieli Ivan Frankapan, knez krčki i brinjski, njeke osobite 
1 ovla-t : ce. U t«»j crkvi zakopan je Ivanov otac Bartol, ali sada neima traga 
ovomu grobu, budući da je crkva sasvim s nova popravljena prvašnjega vieka, 
i god. 1713. s nova posvećena po senjskom biskupu grofu Adamu Ratkaju, 
kako hrvatski napis, stavljen u istoj crkvi, svjedoči. Ima grobni spomenik 
Davida baruna Verneka, kapetana senjskoga i podkapetana brinjskoga, od 
god. 1732, zatim poveći latinski napis iznad oltara sv. Ivana Nep.. kojega 
podignu pobožni puk brinjski za vrieme generala Šercera god. 1752 Isto 
tako poveći napis latinski na zvoniku iz vana, od vremena biskupa senjskoga 
Ivana Ježića. U crkvi nisam htio da se dugo bavim, jer sam jedva čekao, da 
vidim staru Frankapansku kapelu brinjskoga grada. 

Grad brinjski nosi ime Sokolac, jer stari grad ili Staro Brinje 
leži snd jur od davna u razvalina, ter odstoji dalje od sadašnjega Brinja, iz¬ 
nad sela Lućanah.' Sokolac grad sačuvan je prilično dobro, bješe sagra- 
djen oko XV. vieka i popravljen god. 1553. i 1653. Ima dva četverouglasta 
tornja polurazorena i glavna vrata sa svodom na krst, gradjenim u go ičkom 
šiljastom stogu. Isto tako šiljasti su i prozori iz nutarnje strane, dočiin su 
vanjski četverouglasti. Ograda ili platno gradsko bijaše utvrđjeno oblimi tor¬ 
njevi, a pred ulazom kod Četverouglasta tornja stajaše diživi most. Gradska 
kapela stoji na južnoj strani, te se njegda samo iz grada ulazilo u nju; no 
odkad vojnička uprava zapusti grad, otvori ona za narod ulaz iz vana, pn- 
dignuvši do njega drvene priproste stube, s drvenim triemom izpred ulaza. 

Kad gledaš izvana kapelu, mislio bi, da su dva stopljena šestokutna tornja. 
S nutra sastoji zgrada iz tri šestokutna broda, ili iz tri male kapele i jedne 
sakristnne Kad unidješ, neznaš koja je glavna strana, jer me^ju sobom 
priliče sve jedna na drugu. Sprednji brod urešen je, ili da bofle rečem, po- 
grdjen je iznad ulaznih vrata galerijom, kojom probnšiše pod, da se po drve¬ 
nih liestvicah mogu ljudi gore penjati. Svod ove kapele dvostruko je svodjen 
na krst, kojega rebra počivaju na jednom nosilu, budući da su drugi u novije 
doba izsječeni. Srednji kamen na svodu urešen je izvajanom zmijom, što njeki 
drže za grb. Prvašnji visoki i tanki šiljasti prozor sazidan je sada kao što i 
prvašnja ulazna vrata, te se samo izvana vidi njihov liepi njegdašnji gotički 
lik. Drugi, sriednji brod kapele, svodjen je takodjer na krst, nu rebra od 
svoda počivaju na polupilovih, urešenih polugluvicami. Srednji ili vezni kamen 
na ovom svodu neima osobita znaka, a visokomu šiljastomu prozoru fale obični 
gotički zapleteni uresi. Treća kapela sv. Marije od sedam žalosti ima tako¬ 
djer dvostruki svod na krst, kojega svoda rebra počivaju na polupilovih. 
Njegda bijahu tu dva šiljasta prozora, ali je sada jedan od njih sazidan. Dva 
vezna kamena svodna urešena su golim štitom i zmijom. —Od tuda ulazi se 
kroz malena vratašca u sakristanu, koja bijaše njegda urešena sa slikami na 
ljepu. Sriedifli brod kapele bijaše također na zidovih urešen slikami Bartola 
i Nikole Frankapana, slikanih na ljepu, ali ove slike vrieđnih utemeljitelja 
kapele, dade surovi njeki župnik krečom pomazati. Isto tako propadoše pro- 
zorna stakla sa starimi slikami, te ih zamieniše obična biela stakla. Jedini iz drva 
umno izrezani oltar Sv. Antuna sačuvan je iz starih vremena, ali bi trebalo 
da ga poprave. Izpod ove kapele ima još jedna dolnja podzemna kapela,, ili 
kripta bez prozora, iste veličine kao i gornja, s dvostr. kim svodom na krst, 
urešenim s rozetami, grbovi i polupilovi, ali njezin ulaz je zidovljem i šljun¬ 
kom tako zasipan, da se prieko njega nemože unići. U gornjoj kapeli nalaze 
se dva hrvatska napisa nad oltarom sv. Trojstva: „U ime svetoga Troj¬ 
stva Amen. S pomodnom Svegha posstovanoga puka 1653.“ a 
nad oltarom sv. Marije: „Na 8. Decembra letta 1663. bi pozlnchena 
ova Palla." Još ima na podu grobni kamen s izvajanim mačem i mjesecom. 
Čini se, da je bio tu i njekakav napis, ali se pročitati nemože. Pred ulazom 
kapele stoji poveći hrvatski napis od god. 1653., kada su kapelu popravljali 
i pogrdjivali. Medju zabilježenimi imeni suvremenika stoji i njeki Meštar 
Raste ili Rastenić, zatim Porkulab brinjski Vincenco Davanza, vojvoda knez 
Vuk Rajković, zastavnik knez Vuk Holjevac, desetinar Marko Perković, de- 
setnjak Nikola Medarić i kastald Jerko Fumić. *• 

Razgledav ovaj znameniti spomenik gradjevine sriednjega vieka, kakovih 
Hrvatska veoma malo imade, pak ipak u veoma oštećenom stanju, bez svake 
brige, zanemarena ostavlja; nasladjivah se sa zidina gradskih krasnim pogle¬ 
dom na okolicu brinjsku, koju biela cesta Josipova prosieca. Gledah u duhu 
ljute borbe, što su naši predji medju sobom i s Turci tuđe vodili; gledah 
ćete Dereučina i Bota bana, koji tu Frankapane najvećom razjarenošću obsje- 
djahu. Gled ih čopore Uskoka, koji bježeći iz Senja pred okrutnošću Rabate i 
drugih njemačkih generala tuđe utočište tmžijahu. A u gustoj magli prošlosti 
prikazivahu mi se uredjene ponosite čete rimske, što nedaleko od Brinja, na 
Humcu, svoju naselbinu ustrojiše, te im se još danas u zidinah i ruševinah 
nalazi trag. 

Vrativ se u gostionu, nadjoh kaprala, koj mi nabavi konje, u ljutoj kavgi sa 
novim kočijašem od predprege, koj nehtede voziti, izpričavajući se da neima 
vremena. Kapral, komu dosadi prepiranje, zamoli me da sjednem na kola, na 
što on đžipi na kočijaševo mjesto, prihvati uzde i potjera konje napred; ali 
ga kočijaš skokom dostigne, moleći ga da mu prelade konje, našto me sam 

odvede čestito doŽutelokve. Ovdje me već čekahu drugi konji, pli kakovi! Iz 

( »rva nemogoh š njimi ni s mjesta, zatim kad kočiaš iz kola skoči, i bićem 
upati stane, opet nikamo; napokon sam i ja svoju batinu na konjih polamao 
ali sve badava; kasaše nieko vrieme polagano napried, zatim opet korakom 
a kočjjaš uz njih pješice. Prolazio sam kroz s mu šumu i pustoš. Noć bijaše 
se primakla, a kada dodjosmo kod sela Melnika na Vratnik, sakrije se 
sunce i mvak nas obuhvati. Cesta, što vodi preko Vratnika u Senj, sagradjena 
je veoma umno od majora Knežića, ali vodi iznad ponorah i niz golema 
dugačka brda. Tko ima dobre i jake konje, netreba mu zatvarati kola, ali jao 
meni sa kukavnim! konji, posred tavne noći. K tomu je duvala bura, pijani 
graničari vraćali se s praznimi koli iz Senja, spavajući ili vičući, nehtjjući 
se ugibati sa sriedine ceste. Neprilika dosta! ali mi koracasmo lagano dole 
s paočenim kolom. Najedanput pukne neš.a podamnom, na njekom mostu. 
Kočijaš pogleda i digne prelomljeno železo s kolnim zatvorom (coklom). Ne¬ 
mogoh više zatvoriti kola, a imao sam se voziti još jednu uru nizbrdice. 
Novih nevolja! kukavni moji konji tjerani od kolah, stadoše bježati, jedva ih 
ustavisroo. Dadem napokon nekako Rvezati zatvor i koračah opet po malo u 
Senj, kamo napokon ob 10 uri po noći dodjoh. Bio sam naumio odsesti 
kod biskupa, aji pehtjedoh uznemirivati po noći njegove ljude, te odsjedoh kod 
zjatne zviezde, koja bijaše za mene doista spasonosna zviezda u toj ne¬ 
voljnoj noći. 


Biskup Ožegović, njegov dvor. Podpnkovnik Earger. Glagolsko-hrvatsko crkveno pienje 
Socijalni život u Senju. Kazalište. Misli o braku. Važnost građa Senja. Senjski građevni 
spomenici. Put po moru u Bašku. Sv. L u čija. Prastari glagolski napis. 

Pokojni biskup senjski Mirko baron Ožegović čuvši sutradan o mom do- 
šašća, pozva me odmah na objed i na stan u svoj dvor. Budući da sam sve 
svoje stvari iz sanduka jur izvadio i kojekuda pometao bio, odoh do biskupa, 
izpričpjuri se da nemogn za danas primiti njegov prijateljski poziv, ali da ću 
sutra svakako doći. Medjutim moradoh kod njega ostati na ručku. Gostolju¬ 
bivi tpj starac koji je već tada imao blizu do 90 godinah, bijaše jedan izme- 
dju najvriednijih plemića podravske Hrvatske. Poznavao sam ga još iz svoga 
djetinatva, kad sam imao deset do dvanaest godina i kad sam polazivši prve 
latinske učione, živio pod njegovom upravom u z.igr. plemićkom odhranilištu 

Premda sam spadao u red najživahnijih tadašnjih pitomaca, ukori me 
on, kad bi štogod sakrivio, uvjek blago i strpljivo, te me odlikova kroz sav svoj 
život svojom ljuba vju i naklonošću. Čestiti starac Mirko zaslužio je kao plemić, 
kao svećenik i kao rodoljub da mu se uspomena u Hrvatskoj vjekovita čuva. 
Ako je i imao mahnu mnogih značajnih ljudi, da je bio preko mjere svoje 
glave, braneći tvrdokorno svoje misli i svoja načela, to je ipak istom tvrdo¬ 
kornošću branio junački i prava svoga naroda i svoje crkve, pismom, govorom 
i činom, kad god ma se desila prilika. Magjari i Niemci, a i srodni Srbiji 
poćutiše višekrat silnu pjegovu žestinu, koju čestoputa u svojoj srdžbi htjedoše 
načiniti sn^iešnom, ali im sreća neposluži, jer uz Mirkovu žestinu stojaše 
svagda jaki stražar, oštar pjegov um i sveta istina. 

U biskupovom dvoru spoznah se sa tri mlada i umna svećenika, koji 
stajahu tada u biskupovoj službi. Prvi bijaše Ferdo Babić, biskupov taj¬ 
nik, drugi J. Fiamin iz Volovske u Istri, a treći pokojni Zdravko Nemčić 
iz križevačke županije, rodjak biskupov. Sva ova tri svećenika zabavljahu se 
i hrvatskom knjigom, pišući pjesme, historićke razprave, poučne stvari itd. Što 

je starac biskup takove mladiće znao kupiti oko sebe, pokazuje snova ple¬ 
menitu njegovu ćud i onaj višji pravac života, kojega mu je poffielivao 
njegovom. 

Kod ručka bijabu, osim rečenih mladih svećenika, prisutna jos trojica 
povećih vojnih častnika. Podpukovnik Karger, bijaše rodjen Varašđinac, ko¬ 
jemu sreća posluži da je ugarsku krunu sv. Stjepana, zakopana po Košutu 
g. 184$, na obali dunavskoj slučajno opet pronašad, te iz crne zemlje na vid¬ 
jelo izneo. Tim činom steče on u Austriji veliki glas, Bivši nagradjen ordeni 
i velikim imetkom. On otvori Ugarskoj nova vrata budućnosti, ali se još 
nezna dali sretnoj ili nesretnoj. Prije nego Karger slučajnom srećom svoje 
ime za njeki časak proslavi, vidjevao sam ga čestokrat u Varašdin« i ta 
Zagrebu u čitaonicah. Bijaše nvjek ozbiljan i zamišljen, tiedko je govorio, 
ali razborito i prijazno. U Senj bijaše poslan od vrhovnoga zapovjedništva 
armade da razvidi djelovanje tadašnjega i prijašnih gradskih poglavarstva 1 ; zato 
mu se U Senju sve klanjalo. Karger premda je imao za tetku veoma pobožnu 
glavaricn duvna samostana varaždinskoga, koja ga je od djetinstva podupirala, 
bijaše ipak,što se vjere tiče, veoma slobodouman. Čitao je rado Feuerbacho 
i najnovije naravo«lovne knjige, baveći se i magnetiznom. Inače bijaše slavo¬ 
hlepan, kadkad i tašt, držeći ujedno mnogo do vojničke časti. Malo godina 
iza našega senjskoga sastanka, nmre bez glasa i slaVe. Sad mu riedkO tko ime 
spominje. Drugi častnik uz Kargera bijaše major F. pravi starinski prothotyp 
njemačko-anstrijskoga vojnika. Osor i nesnosan, držaše mnogo do sebe i do 
svoje časti, a k toma preziraše Hrvate, medju kojimi je živio. Treći u društvu 
major B. rodjen u Krajini, činio mi se dobričak, a napisao je povjestnieu 
svoje regimente na njemačkom jeziku. 

Po ručku bijaše u stolnoj crkvi senjskoj večetfnica. Kazivaše mi, da će se 
to pjevati hrvatski po glagolskom obredo. Stoga pehitih odmah u crkvu 
da slušam prvikrat« životu poveće crkveno-glagolsko pojanje. Kanonici i mladi 
svećenički pitomci pojahu upravo psalme kad unidjoh n crkvu. Meni se 
pričini u taj tren, da sam stupio u crkvtt grčko-iztočnta. Ali čim dalje slušah 
pienje, uvidjoh, da je u taj staroslovenski napjev upleo se nevidiino napredni 
dnh zapadne umjetnosti, raspršivši ono monotoniju bizantinsku, koju slušamo 
još u Oapjevih iztočne crkve. Pienje bijaše veličanstveno, u srce dirajtaće. 
Prispodabljajnći ga s ruskim, koje sam često slušao, morao sam ovomu gla¬ 
golskomu svakako podati priednost. Onomu umnomu mienjanju glasova, onaj 
žalosti što leži n glasovih mola. onomu dubokomu oduševljenju, kojim znadu 
naši hrvatski crkveni pojci izražavati narodni glas pobožne svoje ćuti, ima u 
drugih crkvah i narodih malo primjera. Crkva bijaše puna ljudstva, a ovo 
pristajalo bi kadkad uz pienje i zaronilo bi se povišenim glasom, dopirućim, 
do neba, u duboke glasove svojih svećenika, dk, u pravom smislu svojih i 
narodn ih, jer narod razumije što pjevaju i što mole. Zato je primorski puk 
pobožan i marljiv, te mu je milija i crkva i škola i radnjo, nego li osta¬ 
lomu narodu rimske crkve, koj razumije svoga svećenika samo onda, knd 
hoće Ovaj da gft podučava ili kara; nu kada treba da se š njim Višnjemu 
pomoli i utjehu za njegove tuge i njegove brige od neba da prosi, onda sluša 
puk od svoga svećenika rimski glas, tudji i vazda neprijateljski svemu 
narodu slovinskomu. — Izadjoh tronut iz crkve, a u mojih ušijuh znjaše još 
dugo vremena crkveno-glagolsko pienje, kao glas iz davne starine 
pradjedova moga naroda. 

Posjetiv pjeku bogatu i uglednu porodicu senjsku, osvjedočih se s nova, 
kolika je nesreća kad čestit Hrvat nzme za ženu tudjinku, odgojenu po tu- 
djih nazorih i običajih. Nenašav gospodara kod kuće, primi me veoma prijazno 
njegova žena, rodom Njemica. Bijaše mu druga supriiga i rodi mu petero 

djetce, ali sva govorahu njemački i tavanski, jedva koju rieč hrvatski. Gos- 
podja, premda nebijaše u prvom cvietu mladosti, imala je živahno oko i veoma 
okretan jezik. Govarašerado o zabavah i o vojnicih. Višji njeki častnik bješe 
kućni prijate^. Njegovo ime uplela bi ona čestokrat n govor. Prem da bjeh 
stran u kući, nagadjao sam svašta o tom i o onom i o svačemu. Padne rieč 
i na kazalište. Ona me pozove na večer u svoju ložu. Začudih se, da u Senju 
ima kazališta, a još k tomu i ložah. Kad udari sedma ura, prem da je kiša 
lievala i bura puhala, eto mene u kazalištu, to jest u dvorani gostione kod 
austrijskoga cara. Prostor raži zemlje bijaše dosta prostran i dugačak, iz ga¬ 
lerije načiniše otvorene lože, razdieljene na dvie i dvie, stiene bijahu urešene 
podobroin slikarijom. Stolice u ložah liepe i uku-ne, nu pozorište bijaše ma¬ 
leno, čemu se nisam ni čudio kod toli provizornoga kazališta, kao što je 
senjsko. Došavši u ložu moje poznanke, nadjoh ju u živahnom razgovoru s 
onim častnikom, o kojem mi je toliko pripovjedala, i koj je slučajno uprav do 
nje ložu najmijo. Ja stadoh misliti i govoriti o svačemu, dok podignuti zastor 
pozorišta moja usta nezačepi. Malo talijansko družtvance iz Lombardije pred¬ 
stavljalo je „S'rotu od Geneve“, ali takom žestinom i hilrošću, kakovom ta¬ 
dašnja njemačka družtva u Zagrebu nikada igrala nisu. Pretjerana deklama¬ 
cija, dakako da je daleko zaostajala za izvrstnom mimikom, ali to je poznato 
da su Talijani u obće bolji mimici, nego li deklamatori. Jedva što se prvi 
čin svrši, oprostih se s mojom živahnom gospodjom i odoli u drugu ložu do 
jedne starije gospode, s kojom se i umnije i naravni,e razgovarati inogoh. 
U povratku iz kazališta duvaše silna bura uz pljusak kiše. Sety, za onda barem, 
nije još imao ni uljenih svetiljaka, kamo li od plina, moradoh dakle po na; većoj 
tmini, turan burom od zida do zida, tumarati po blatu i po mlakah, dok na¬ 
pokon probijenimi lakti i nakvašenimi nogatui dodjoh do svoga stana. 

Došavkući, stadoh razmišljavati o sreći i nesreći bračnoj. Mlad čovjek, 
pomislih sam u sebi, tumarajući kadikud bez cilja i kormila po svietu, zaljubi 
se višekrat, ali se često i izlieči od namišljeue ljubavi. Najedaukrat n'dje 
djevojku, uz koju mu se zavrti mozak, te si tada zapili u glavu, da bez ote 
djevojke nikako živiti nemože. U takvom slučaju gleda riedko otvorenim okom, 
riedko razmišlja bistrim umom, jer žestoka ljubav prikriva obično um i 
oči debelom koprenom. U djevojci, koju želimo mladi da uzmemo za ženu, 
nadamo se uobće naći sve dobrote, koje smo našli i nenašli u svih drugih 
djevojaka, što ih igda poznavnsmo. Mlado srce željno je da stoji uz drugo 
srodno srce. Često misli u slučajnom drtigu naći prava prijatelja, a kad se 
prevari u jednom, traži drugoga, dok se i opet neprevari i u njem. Tada se 
probudi jošte žešća požuda za vjernom i vječnom prijateljicom. Mladić se 
doskora oženi. Sretno li ? nesretno li? tko će to znati l Ali ja bi iz iskustva 
reko, da današpji sviet broji tisućputa više nesretnih brakova, nego li sret¬ 
nih. Težko se i riedko slože dvie duše u jednoj misli, ali još teže biju vazda 
složno dvoja srca u dva tiesno i za uvjek svezana čovjeka. Različnost ćudi, 
krvi i odgojenja; različna težnja duha i puti, razlika kućnih običaja i život¬ 
nih zahtievanja, mogu li stvarati skladnu harmoniju ? Mogu li donositi trajno 
blaženstvo i mirno zadovoljstvo ? Mogu 1 Ali se hoće velikih žrtva duševnih; 
4 koliko ima muškaraca, koji su po svojoj prirodjeuoj ćudi i po svom odgo¬ 
jenu kadri i skloni na žrtve prema ženam? Koliko li ima opet žena, osobito 
hc^ega roda i odgojenja, koje nezabtievaju silno i postojano ove žrtve od 
svojih muževa? Pa onda hoće kršćanski sviet da ima sretnih i vjernih i do- 
smrtnih brakova! Sljeparija, ništa nego sljeparija 1 — Do toga zaključka do- 
djoh, kad ua svoju riauašuju poznanku pomislih i svoje misli u putni dnevnik 
zapisah. 

Senj je mala varošica, al jo ovo mjesto za Hrvatsku njegda bilo od 

velike važnosti, pogledom na trgovinu, politika i strategiju. Odkad mu na za¬ 
ljevu jadranskom njegdašnja neznatna senjska Rieka prvašnji glas poplavi, 
a vojnička ga uprava u verige okova, nemogu se žitelji senjski onako pono¬ 
sito i odvažno kretati, kao što se kretahu stari Senjani, upoznavši ime svoga 
grada s Italijom i dalekim izt<>kom. Ali i u današnjih Senjana ima dosta 
uma i poduzetnosti, kojom bi mogli čudesa tvoriti za Hrvatsku, kad im nebi 
postojano priečila puteve zlokobna za svu Hrvatsku, Rieka, okaljana tudjimi 
kalužinami, natepena smradom svega svieta i napojena nenaravnom mržnjom 
.onoga naroda, kojemu po krvi i jeziku veća strana riečkih žiteljah pripada, 
koj narod gradu prvi temelj postavi, davši mu ime od rieke, kad još stanov¬ 
nici niesu ni razumili šta će reći rieč fiume. 

Senj ima i njekoliko crkvenih i privatnih gradjevnih spomenika 
od XII. i XIII. vieka. Medju ovimi je zvonik stolne crkve iz XH. vieka. 
Stolna crkva sagrađena u slici basilike od XHI. vieka; ostanci kapele Sv. 
Martina od g. 1303. s glagolskim napisom. Gradski kaštel od god. 1340. po¬ 
novljen od Matije Korvilia oko 1480. Kuća Lavrićeva od god. 1485. Kuća 
njekoga- popa Gržana pravednika od g. 1483. Kuća Dominika Silića od god. 
1487., kad je pripadala meštru Martinu Živkoviću zlataru. Crkvica sv. Jurja 
od g. 1540. Sve ove ? grade s glagolskim napisom. Crkva otaca male braće od 
god. 1552. Tvrdjica Nehaj od god. 1508. Iz istoga vieka je i crkva sv. Jurja 
i velika kuća Vranicanova, njegda porodice Basana Sakcinskih od god. 
1565. U obće može se reći, da nijedan grad sadašnje Hrvatske neima toliko 
starih gradjevnih spomenika, koliko upravo Senj. Osim toga ima i mnogo što 
glagolskih, što latinskih napisa i grobnih spomenika, počamši od XIV. vieka, 
prem da su jur mnogi s vremenom i nehnjstvom propali. 

Kad već govorim o napisih, valja mi spomenuti, kako, desivši se 
u Senju, nisam mogao pregorjeti da neposjetim opetovano crkvu sv. Luci je, 
kod Baške na bližnjem otoku Krku, gdje sam prije njekoliko godina na 
velikoj kamenitoj ploči našao prastari glagolski napis, kojega uz sav svoj 
trud nisam umio potanko prepisati, jer je kamen znatno izgažen i izjeden. 
Isto se zgadjalo i njekim drugim učenjakom, koji su na moju molbo otaj 
napis prepisivali. Dne 16. rujna oko 4 ure posije podne spremili se dakle s 
pokojnim profesorom Manom Sladovićem i svećenikom I. Fiaminom na jednoj 
filupi sa 6 vesala put Baške. Mi se vozismo po moru dobre dvie ure i na- 
smijasmo se od srca dosjetlivim šalam pokojnoga Sladovića. Njegove pripo r 
viedke i pričice izmienismo kadikad veselim pjevanjem, jer onda pjevahu još 
hrvatski rodoljubi svakom prilikom, po kopnu i po vodi, prem da politično 
stanje domovine kukavno bijaše; al im nebijaše tada jošte ujela plamteće za 
rod srce objest, opačina i strast vlastitih zemljaka. Na moru susretosmo ve¬ 
liko jato ptica crtinka, što bijahu pobjegle ovamo pred jugom, tražeći utočište po 
otocih i. grebenih morskih. 

Bijaše se jur prihvatio mrak, kadadodjosmo u Bašku; pohltismo odmah 
u sv. Lucjju. U crkvi vladaše jur gusta tmina. Mi upalismo voštene svieće, 
što nam ih čuvar crkve dragovoljno donese, te polegosmo oko golema kamena, 
učvršćeua u pločniku, stnvši razglabati pismo za pismom. Ali nam se doskora 
svim u glavi zavrti, jer uz sav naš golemi trud, nemogosmo izvaditi ikakova 
smisla. Samogdjekoje rieči pročitasmo na sreću, kao „opat*, „svetu Luciju*, 
•župan “ itd. Sad stadoh prepisivati pismo za pismom, te napisah čitav list 
četvrtine. Ali kad bi trebalo da pročitamo napisano, opet nikud nikamo, jer 
me<lju poznatimi glngolakimi pismeni, bijaše njekih nepoznatih, pjekih izliza¬ 
nih ili zantazanih, a njekih krivo izrezanih ili zubom vremena izgrebeuih. 
Tekar kasnije nagadjah iz pisma da će biti napis iz XI. ili XU. vieka, dakle 
najstariji hrvatski što ga imamo. Po nagadjanju Črnčićevom, prispodablja- 

jući njegov prepis, priobćen u „Književniku* s mojim velikim odtiskom na 
mokroj hartiji i novijom fotografijom, mogao bi se napis njekako ovako 
pročitati: 

I. a. r. g. (možebiti 1104. ili ako je z. 1107.) v imje otca i sina 

i svetago duha. Az otac 

2. opat držih(na) pisah se (privi) (?) ledije t’da k' 

3. da Z’v’nim’r kral, hr’vat’sk’i 

4. dni svoe i 6vetu luciu isvrši . . . 

5. Mi župan desimir *).... djevjem 

6. g. jetrb’ nee blag’slovi v’ni 

7. togje dni že’ to poreče kini i bo. i b. a. i g. (4) e = 

8. vanjelisti i svetaja lucija. Amn. Da iže, djel 

9. t’ moli za nje boga, a az opat držih ... vi 

10. djeh^gijeh’ ... i sit i svoe . . , d. . . dev 

II. eti u v' dni kneza kosma .... oblad- 

12. ajušćega v su krainu i bješe v te dni m- 

13. ikula od Otočca (?) v svetu luciu voveden. 

Dvie debele ure potrošismo čitanjem i prepisivanjem toga napisa, a me- 
djutim zaokružiše nas seljaci, koji vidivši u crkvi neobičnu svjetlost i čuvši 
za dogašće njekih stranaca, pohitiše u crkvu, da vide što se tu radi. Njeki 
cd njih doboše na misao, da li mi netražimo blag« tu zakopana, jer naš 
prosti sviet tako je žalibože praznovjeran, da pod svakim starim kamenom 
kamo li uapi.-om, njuši sakriveno blago. Sitoga i propada od pohlepne ruke 
i uzaviiela mozga toliko množtvo naše starine. Sladović stane se šaliti sa 
seljaci, i oni prihvatiše šalu, ali njeki od njih zametuuše i odveć krupna, dok 
ih naš ozbiljni razgovor nesvrne na ozbilnije misli 

Prije nego se vratismo u Bašku, razgledah još potanje crkvu sv. Lucije. 
Ona je sagradjena u romanskom slogu, oblirni, uzkimi prozori, mjesto svoda 
ima nebo od drvenih greda, a »-amo jedan brod, iz kojega je prodrt prema 
iztoku zid u kapelu, sagradjenu god. 1489. u gotičkom šiljastom slogu. Zvo¬ 
nik je četverouglast, urešen na podnožju grbom hrvatskim i gotičkim napisom: 
„M a g i s t e r Andreas me f e c i t.“ Znamenit je u crkvi drveni oltar sa 
slikom sv. Marije od ružarija, pod kojom je načinjena čitava porodica Franka- 
panska. Na jednoj pločici pred oltarom nadjoh rimski napis: 

Q. KARLO . . IVL. PIAE KARLAE 
MAXIMO . . M . . POSTVME. 

Ima još jedna mala ploča s glagolskim napisom: „Knez Ivan Fran¬ 
kapana krčki i modr. 1465.* Ima tu i još jedan kamen s glagolskim 
napisom, na kom se nemože ino pročitati nego „i sna mikula.® To je dakle 
po svoj prilici grobni kamen Ivana ili Marka kneza krčkoga, koji su koncem 
XIV. i početkom XV. vieka imali sina Nikolu. Izvan crkve kod groblja stoji 
rimski poveći kamen s izvaj&nim poprsjem njekoga Rimljana. Ima i poveći 
uapis, ali ga u tmini nemogoh toćno pročitati. 

Po tmini udarismo prieko polja stazom u BnšKu natrag. Meni se putem 
vdjahu po glavi svakojake misli o čudnovatom slučaju, koj na jednom mjestu 
osamljena otoka strpa prastare spomenike rimske i hrvatske, koji bi kadri 
bili opet koju luć podati tmini prošlosti naše, kad nebi zlobna kob naroda 
našega i ove spomenike toli nemilostivo osk\rnula bila 


*) Znamenito je, da za vrietne Zvonimira doista Desimir, župan krbavski, Življaše- 

U Baški pritisne Sladovića gla<], nu i ]a se nebi bio branio od dobre 
večere; Ali u Baški, kao u obće na otocih jadranskih, neima krčme, kamo li 
gostione u boljem smislu. S*adović se sjeti na njekoga pnznanoga popa. Mi se na- 
vratismo dakle k njemu, i nadjosmo kod njega još dva gosta, na ime Sparožića, 
župnika iz Maljevca u slunjskoj regimenti i jednoga morskoga kapetana iz 
Lošinja. Poveselistno se na dobru večeru. Ali siromah pop bijaše u sipetnji, kako 
da počasti svoje prvaš ije goste, kamo li da nas večerom ppdvori. Nu Sla- 
dović izvuče ga iz neprilike, jer nadje u njekom kutu sira i jaja, a pomalo 
takodjer kruha i vina. Na sreću bijasmo i mi iz Senja ponieli vina, te kad 
ga jedan od naših veslara postavi na stoi, razgrtaše se svjjuh srca, dok 
nije došlo i do pjevanja. Stoprv oko jedanaeste ure po noći potražismo našu 
filupo, da se vratim.) u Senj. Sjednuv u brod, opazih daneimam svogaočnika, 
kojega bjeh ponio sa sobom, da razaberem lag\je pismena na kamenu sv. 
Lucije. Morao sam ga dakle ostaviti u crkvi. Eto nove neprilike. Bez očuikn 
nehtjedoh dalje, jer mi ga trebaše na mom daljem putovaiyu. Krmanjog filupe 
ode dakle s jednim veslarom natrag u sv. Luciju, da traži oćnik. Nakon 
jedne ure vrate se stoprv izaslanici, i to ua moju veliku radost s očnikom, 
koj doista u crkvi nađoše. Vesljaci zamaknuše sad vesla i odtisnuše ladju, 
koja poslušna odpravi ?e prema sjeveru, premda je od tuda protivna nam 
bura zibrila. Mi polegosmo u koritu lnćye i zaspasmo doskora složno i sladko, 
dok se u Senju neprobudismo, kamo dospjesmo stoprv oko četvrte ure u 
jutro, jer nam bura nije dala veslati jednakim pravcem. 

vm. 

Književna i umotverne znamenitosti grada Senja. 

Čekajući u Senju na parobrod, koji je imao doći za Dalmaciju iz Trsta, 
imao sam vremena razgledati sav grad i njegove znamenitosti. Od znaustve- 
nih sbirka najznamenitija je biskupova knjižnica i biskupski arkiv. Knjižnicu 
umnoži znatno biskup Ožeguvić, premda se je i njegov predšastnik biskup 
Ježić marljivo trudio pomnožiti ju, bivši i s£m književnik, pišući povjestnicu 
svoje biskupije. Arkiv biskupski bogat je na pismih novijega vremena, ali 
stariji spomenici propali su većom stranom. Više pjih ima kaptolski arkiv 
koj sahraniše u stolnu crkvu, gdje se čuvaju i znamenitije povelje grada 
Sepja. Za čudo je, što grad Senj neima nijedne tiskarne, premda je jupočet- 
kom XVI. vieka (1507—8), prije nego svi ostali hrvatski gradovi podigao bio 
prvu glagolsku tiskarnu pod upravom vlastitoga gradjanina Jurja Senjanina. 

Medju senjskimi crkvami ide prvo mjesto stolnu crkvu. Sagradjcna 

J ‘e u XIII. ili početkom XVI. vieka u slici Basilike. Rnzdieljena je na tri 
roda, od kojih je sriednji višji i širji od dvajuh pobočnih. Svetilišće ua šest 
kuta, sa oblim svodom, razdieljeno je od sriednjega broda šiljastim, gotičkim 
lukom, što svjedoči, da je taj luk iz kasnijih vremena. Brodove medju sobom 
diele obli luci (arkade). Njih ima sa svake strane četiri. Počivaju na šestih 
debelih prosto stojećih pilovih (Standpfeiler) i na četirih pobočnih polupilovih. 
Ovi ćetverouglasti pilovi zidani su, a počivaju na kamenitom podnomu. Iznad 
arkada stoje u sriednjem brodu obli prozori i arkadami dižu se od tla crkve 
sve do arkitrava tanki polupilovi ili sliepi pilovi. Sriednji brod pokriven je 
ravnim zidom (valjda u kasnije doba), dočim pobočni brodovi obli svod imadu, 
kojega dvostruka rebra sastaju se u šiljastih kutovih. Svaki od pobočnih bro¬ 
dova ima četiri kapele s oltari, koje kapele diele medju sobom obli lukovi; s 
desne strane svetilišća vode četverouglasta vrata u sakrist&nu, koju dade sa¬ 
graditi god. 1497. senjski biskup Andrija od Mutine, kako latinski napis iz¬ 
nad vrata svjedoči. S lievc strane svetilišća prizidaua je stara biskupija, 

sada porušena. Iz njezina gradiva načinjen je stan gradskoga župnika. Stolna 
crkva ima dvoja vrata, za čudo, četverouglasta, koja su po svoj prilici kod 
popravljanja zamienjena s prvašnjimi oblimi. Crkveni zvonik stoji po starin¬ 
skom ukusu osamljen naprama crkvi sa zapadne strane i popravljen je god. 
1828, kad skinuše starinski napis, te u novom napomenuše samo da je gra¬ 
đen u XII vieku. 

Stolna crkva senjska čuva znameniti grobni spomenik svoga biskupa 
Ivana de Cardinalibu«, koj godine 1392. dade naćinit njegov nećak i nasljed¬ 
nik biskup Leonardo. 

Crkva sv. Franje zidana je god. 1552. za vrieme senjskoga kapetaua i 
generala Ivana Lenkovića. Ima sliku basilike, i krasno pročelje s okruglim 
prozorom (oknom), liepnm rezarijom urešenim. Medju grbovi, koji rese pro¬ 
čelje ima i jedan Frankapanski. Zvonik s lieve strane sagradjen je kasnije. 
Glavna vrata crkve urešena su stupovi iz izdjelaua kamena. Unutra ima crkva 
tri broda, od kojih je sriednji višji i širji, poput stolne crkve. I tu diele bro¬ 
dove sa svake strane obli lukovi, koji počivaju na dvostrukih polupilovih 
Nad lukovi ima u sriednjem brodu sa svake strane šest četverouglastih pro¬ 
zora, što su po svoj prilici kasnije načinjeni radi veće svjetlosti. Pobočni 
brodovi imadu po tri obla prozora. Svetilišće šestokutno dieli od sriednjega 
broda obli luk, počivajući na polupilovih. Ova crkva ima njekoliko krasnih slika 
talijanske škole, i mnogo grobnih ploča s grbovi i napisi iz XVI do XVIII. vieka. 

Medju znamenitije spomenike sriednjega vieka, što se čuvaju u senjskoj 
stolnoj crkvi pripada srebrni dobro pozlaćeni pastoral njekojega biskupa na 
gotičko izradjen i raznimi figurami urešen, zatim starinski ključ grada Klisa, 
koj sahraniše tu Senjani, kad je rečeni grad g. 1596. u turske ruke pao. 


Put u Novi. Sy. Jelena. Ledenice. Lopar. Znamenitosti grada Novoga. 

Hrvatsko primorje medju Riekom i Senjom bijah pohodio jur višekrat 
ali kopnom od Senja do Novoga nisam se još nijedankrat vozio, s toga 
prihvatili radostno ponudu biskupovu, nebi li se htio, pošto sam jur sav 
Senj razgledao bio, odvesti na njegovih kolih do Novoga. 

Cesta u Novi vodi većom stranom uzduž mora, prieko kamenitih brda, 
uz provale i ponore, i riedko se kolami rabi. Ja nisam barem više nego 
dvoja kola sve do Novoga sastao. Prvi znamenitiji predmet, koj pada u oči, bijahu 
ruševine pavlinskoga samostana sv. Jelene, koj pol ure od Senja udaljen 
na jednom brdašcu leži. 

Crkvica sv. Jelene je pokraj njekoliko kuća sačuvana, a ne daleko od 
nje stoji klanac sv. Josipa, možebit na tužnu uspomenu Josipa cara, koji 
je pokraj mnogih inih i taj samostan digo. Red pavlinski imao je uobće u 
Hrvatskoj, a napose u senjsko-modruškoj biskupiji znameniti broj samostana. 
Bijaše njih u Brinju, u Gvozdu, kod sv. Jelene, u Novom, u Crik¬ 
venici itd. Ovi samostani čuvahu mnogu hrvatsku starinu, ponapćse glagol¬ 
ske rukopise i listine. Osim ovih posljednjih, propalo je sve ostalo blago 
ovih monastira. 

Mala sela Copina s kapelom sv. Ilije, Kozica, Smokvica, Sveti 
Jakov, Klenovica, Žrnovnica leže stranom na brdu, stranom uz more 
i pripadaju sva ogulinskoj regimenti. Osim ovih sela vidiš na tom putu sve 
pusto, sam goli kamen, kus i ponješto trave. Kad prodješ kraj malene luke. 
Porta tepla zvane, gdje izkrcavaju drva i uglevlje, vidiš na brdu razvaline 
frankapan«kogn grada Ledenice, pod kojim leži župno mjesto istoga imena. 
Gradina je podobro velika, na četiri ugla te ima na okolo platno, koje njegda 


Digitized by ^.ooole 



25 


okružavaše čitavo mjesto. U staro doba bijaše i selo mnogo veće, al sada 
stoje muoge kuće zapuštene. 

Iza sela Povelja sliede opet razvaline prastaroga grada Lopara, o 
kojem tvrde njeki, da je tu stojala rimska Lopsica, dočim drugi hoće, da je 
tu bila rimska štacija „Ad turrcs“ a Lopsica da je stajala kod rabskoga 
Lopara kamo u susjedstvo stavljaju Lopsiku Plinio i Ptolomeo. Budući da 
sam imao samo četvrt ure do Novoga grada, koj uprav radi ovoga sta¬ 
roga grada svoje ime dobi, razgledah ga pobliže. Taj grad bijaše na šest 
sjeka ili kuta sagradjen, imao je dva vrlo debela bedema ili platna. Bijaše 
učvršćen podpornimi stupovi i četvcrouglastimi tornjevi, a izvan dvostrukih 
bedema, li>še još treća novija ograda sa mnogo tanjim zidom. Svi su zidovi 
većom stranom podrovani, jer ovamo dolaž-ihu ljudi sa svih strana kopati 
blaga, ali nađjoše mjesto njega, kao obično, muku i žuljeve. 

Za četvrt ure vožnje dođjeh sretno u Novi i ođ-jedoh kod tadašnjega 
predstojnika crkve senjske, kanonika Agrikolc Kargačina, koj me sa svo¬ 
jim otcem, starcem od 83 godine, veoma prijazno primi, ali oba posljednji 
krat u svom životu, jer za malo godina zatim umroše oba. Prvi moj hod 
bijaše u crkvu sbornu, koja je u XIII. ili XIV. vieku sagradjena u ro¬ 
manskom slogu. Ima tri broda, od kojih je srednji višji od drugih dvojuh. 
Od ovih dieli srednji šest oblih lukova, počivajućih na konzolih ili glavicah 
od četverouglastih stupova. Iznad lukova ili arkada stoje sa svake strane tri 
podugačka odozgo obla poluprozora, a u pobočnih prozorih ima isto toliko 
četverokutnih prozora, koji bijahu njegda, po svoj prilici, takodjer obli. Sveti- 
lišće dieli od sriednjega broda obli luk sa rebri, a prima svjetlost kroz tri 
obla prozora. Svod je tu okrugao poput kube, dočim je srednji brod ravnim 
štukom (Sturzbodcn) pokriven, pobočni pako brodovi svodjeni su na oblo. U 
sakristanu vode dvoja vrata, jedna iz svetilišća, druga iz desnoga broda crkve. 
Pročelje crkveno ima troja vrata, srednja velika na oblo svodjena, a uz bok 
dvoja četverokutua, valjda kasnije načinjena. Do srednjih vode visoke kame¬ 
nite stube. Crkva je posvećena sv. Filipu i Jakovu, te ima na glavnom oltaru 
liepu sliku otih svetaca iz mletačke škole. Liep je umotvor takodjer oltarna 
slika sv. Ivana Nep. Pred velikim oltarom stoji grobna kamenita ploča sa iz- 
vajanim likom modruškoga biskupa Krstofora, koj g. 1493 pred Turci ovamo 
pobježe i za njekoliko godina umre. Njegov nećak, Fcliks Plianko Dubrovča¬ 
nin, stavi mu na istoj ploči god. 1517. slieđeći napis: 

XTOPHORO EPISCOPO MODItVSIENSI FELIX 
PLIANCVS DE RAGUSIO PATRVO F. OB AMOREM 
PIENTISSIME POSVIT. MDXVII. 

Sa svake strane velikoga oltara stoje mramorne grobne ploče senjskih 
biskupa Kabalina i Ježića. Zatim s desna starinska biskupova stolica iz lipova 
drva umno rezana i grbom, kako kažu biskupa Krstofora, urešena. S vauana 
( svetilišću urezana je godina I5XX, a glagolski #. <j>. b. (1520), kad je sveti- 
\ lišće popravljeno. Na pročelju crkve diže se iznad srednjih vrata liepi zvo¬ 
nik u visini na dva poda. Ima tri obla tanka prozora, poduprt je sa strane 
pobočnimi zidovi, pokriven šiljastim krovom. 

U sakristani čuva se veoma ukusno u gotičkom slogu tankimi žicami i 
pločicami izradjena srebrna i dobro pozlaćena monstranca, donešena ovamo 
koncem XV. vieka iz Modruša po biskupu Krstofora. Isto tako ima još od 
njegovih vremena moći sv. Uršule, dvie srebrne glave s moćmi njekih svetaca, 

srebrni krst s komadićem drveta od Isusova križa i stupalom sv. Jakova..,Ba¬ 
rem se tako od starine pripovieda, pa tko će u 19. vieku da posumiija o 
čistoj istini toga pripoviedanja! 

Osim sborne crkve ima Novi još tri stare crkvene sgrade u gotičkom 
slogu. Prva je kapela sv. Trojstva. Njezino pročelje naliči običnim našim pri¬ 
morskim crkvam, s malim probušenim zvonikom, u kojem zvonovi prosto vise, 
i s oblim prozorom u slici deteljina lista. Vrata ima šiljasta, a u jedinom 
brodu dva prozora, takodjer šiljasta. Apsis dieli od broda šiljasti luk, a svod 
je na oblo sveden, bez ikakovih rebara. 

Druga je zapuštena crkva u Novom razvaljenoga sada monastira pavlin¬ 
skoga. Njezino pročelje sa probušenim šiljastim zvonikom naliči kapeli sv.Trojstva, 
samo što su na ovoj crkvi četverouglasla vrata i odozgo tri četverouglasta 
prozora. Nad vratili stoji frankapanski grb. S nutra je crkva dosta prostrana, 
premda ima samo jedan brod. Svodjena je na krst, a rebra od svoda poči¬ 
vaju na osam polupilov4, kojih glavice urešene su lišćem i Uguranu. U sve- 
tilišću vide se s obiju strana iznad velike oble uložnice dva sliepa šiljasta 
prozora, koje dieli zidni polustup, urešen na šiljku lavskom glavom. U brodu 
ima šest četverokutnih prozora, koji su valjda, kao i oni na pročelju, zajedno 
s vratami, prilikom popravljanja, mjesto šiljastih načinjeni, budući da neod- 
govaraju ni vremenu gradjenja (XV. viek), ni slogu crkve. Čitava crkva za¬ 
jedno s kapelom, koja je s južne strane prizidana, bijaše njegda urešena sli- 
karijom na ljepu, ali se sada vide samo tragovi. Sa sjeverne strane crkve 
pružao se njegda veliki samostan pavlinski. Usred njegovih porušenih zidova 
stoji sada novljansko groblje. Medju novijimi zapamtio sam grob otca Mažu- 
ranića, koj umre 1844. u 72. godini. 

Treća gotička crkvica SS. Fabijaua i Sevastijana sagradjena je godine 
1511, kako njezin glagolski napis svjedoči. Budući da bijaše zatvorena, nemo- 
goh ju razgledati. 

Rečeni glagolski napis glasi ovako: 

„Va ime božje amen. Ljet gospodnjih č. f. a. i (1511.) va vrjeme pre¬ 
svetoga oca i gospodina, gospodina Julja pape b. (II.) ljeto nega z. (S). I biše 
tada naš gospodin vzveličeni knez Brnadin, i biše tada plovan gospodin An- 
drij. Tada bi učinena ova crkv s. Fabjana i Šestjan (Šebastjana)." 

Znamenit je u Novom stari polurazoreni grad frankapanski, jer je on 
upravo zametak čitavomu mjestu, kojemu ime poda. Bijaše sagradjen na 
četiri ugla u dva poda. Na iztočnom kutu nalazilo se branišće sa visokom 
četverouglastom kulom. Odtuda prolazilo se na poveći okrugli prostor, gdje 
bijaše drugo veće branišće, ogradjeno debelim zidom s puškarićami. Zapadna 
i sjeverna strana grada, gdje stojaše njegda kapela, od koje se vidi još jedan 
gotički prozor, porušena je skoro sasvim. Južna i iztočna strana grada saču¬ 
vana je još i priredjena za stanove i pisarne ureda tridcsetnice i obćine. Tu 
je takodjer obćinska učiona. Prije bijahu manje skalinc sa zapadne strane, a 
velike sa juga, koje vodjahu u velike dvorane. Sada stoje male skalinc s iz- 
točne strane. U sredini grada bijaše prostrano dvorišće. S nutra imao je grad 
sa sjevera i iztoka četverouglaste visoke tornjeve, od kojih je iztočni jošte 
sačuvan i gustim, bujnim bršljanom obrašćen. U taj toranj zatvarahu njegda 
prestupnike i sužnje. Na iztočno-južnom uglu, kod glavnoga ulaza, stoji visoki 
okrugli toranj, od zdola širji, od zgora užji, dobro sačuvan. Okolo grada 
bijaše brana ili platno, utvrdjeno na sve četiri strane malimi okruglimi 
tornjići. Prema jugu bijaše izlazak na more. 

U Novom ima takodjer nješto starih privatnih kuća, međju kojimi po¬ 
kazivahu mi dvorove Jankovića bribirskih. 

Pod večer istoga dana vratio sam se iz Novoga u Senj i nadjoh moga 
Starca biskupa kod večere na mene čekajuć. Na razna pitanja sliedjahu od¬ 
govori, i razgovor se razmakne do kasne noći, kad je starac kućegazda jur 
sladko zaspao. 


Odlazak iz Senja u Dalmaciju. — Grad Rab, njegovi umotvori i znamenitosti. 

Dne 10. rujna imao je doći parobrod iz Trsta za Dalmaciju, s toga 
bio sam jur u jutro rano spreman na put. Budući da se dan prije pojavilo 
vricme južno, bijaše mi prva briga da vidim kako stoji nebo i more. Pogled 
kroz prozor obistini moju slutnju, da po moru neću imati baš gladka puta. 
Sivi oblaci sa juga jcdrjahu prema planinain senjskim i riečkim, a more po¬ 
skakivaše u valovih, kao da se sprema na veličanstvenu vodometnu igru. 
Bijaše jur sedma ura, ali parobrodu nebijaše traga. Starac biskup došavši u 
moju sobu, da me zove na zajutrak, stane dvojiti da li će po takom lošom 
vremenu doploviti moći parobrod. Svi u biskupovom dvoru dielijahu istu sum¬ 
nju: kad eto u devetoj uri doplovi velikim naporom parobrod „Kubeck u pred 
Senj uz pucnjavu mužara. Posije njekoliko trenutaka oprostili se od čestitoga 
starca, moga Ijubežljiva kućegazd *, na viečna vremena, jer kasnije sve do 
njegove smrti nevidjeli ga više. 

Na parobrodu bijaše kapetan Burger rodom iz Fužina, a podkapctan 
Surić iz Dubrovnika. I stari krmanjoš Dabović, s kojim sam se prije 
dvie godine vozio u Dalmaciju, krmanio je opet brodom. Kao putnike našao 
sam njekoga talijanskoga trgovca, koji je trgujući u Senju i po Dalmaciji 
dobro naučio hrvatski, zatim gospoju J. rodjenu l)r. iz Šibenika, koje pokojnu 
sestru poznavao sam vrto dobro. Još bijaše lijeka gospodja iz Gospića, rodja- 
kinja generala Mainule. Čitavo putničko družtvo nebijaše baš veliko, ali ne¬ 
bijaše ni veselo uz neugodno duvanje juga i silno kolebanje broda. 

Kad ostavismo za ledji užinu senjsku i bašku, muljosmo još veće more 
i veći vjetar, pred kojim brod jedva napred mogaše. Obična vožnja od 
Senja do Raba od 4. ure produlji se na' še^t, i mi stigosmo jedva posije treće 
ure po podne u kamporsku luku izvan Raba, i/pod monastira sv. Fumije. Tu 
nam priobei kapetan, da radi zla vremena ncmožcino dalje i da ćemo pre¬ 
noćiti u luci 

Ja se poveselik na tu vješt, jer bijah željan da posjetim opetovano bo¬ 
gati starinami grad Rab, iz kojega bijaše došlo više uglednih putnika naj¬ 
kraćim putem morskim na parobrod. 

Bosl;e objeda oglasi podkapctan, da ide na kujicu u Rab, nebi li se 
tko godj od putnika odvažio, da j od;e š njim. Medju putnici bio sam samo- 
tret, koj se nisam plašio mora, mMeći da ćemo odmah preseći luku, poput 
na novo došavših putnika, te se izkrcati na bčigled parobroda na suho. Nu 
podkapetau imajući u Rabu predati i jeke bačve i ostalu robu, udari napred 
u veliko more, oko zidina svega grada. Ali se je kajao doskora i sam, na¬ 
šavši more u najvećoj borbi s bicsnimi valovi, koje podjedno odtiskivahu 
hladne i tvrde gradske zidine. Neprestanim presjeemjem valova dodjosmo 
sretno do zidnoga kuta, ali. kada tu zavinusino na licvo, odbije nas vietar 
- i val daleko natrag, i mi trebasmo jake pol ure, dok se probismo ktoz vi¬ 
soke valove do obale ili rive rab ko. Ovo bijaše jur drugikrat, što sam se 
kod Raba imao boriti sa bjesnilom morskim, povjerivajući život svoj njekoli- 
čini malenih dasaka. 

4* 

U Rabu posjetih ponajprije kanonika i mjestnoga župnika Nimirića, 
staroga svoga znanca, kojega zamolih, da me vodi po gradu i u znamenitije 
crkve. 

Grad Rab stajaše jur za vricme Rimljana, kako svjedoče Plinio i našaste 
starine s napisi. Za vrieme narodnih vladara hrvatskih podignuta bje u Rabu 
stolica biskupije, koju kraljevi Krešimir Petar i Zvonimir znatno povećaše. 
Jur onda i sve tlo šestnaestoga vieka bijaše Rab mjesto postaje svih putnika 
koji iz sjeverne Italije, južne Njemačke i slovinskih pokrajina putovahu po 
moru u Grčku, u svetu zemlju i u iztočne strane. Grad Rab bijaše tada bo¬ 
gat i ugledan, urešen velikoliepnimi crkvami i oholimi umno izvedenimi zgra- 
dami. Sriedinom XV. vieka opustoši grad smrtonosna kuga, ali se doskora 
oporavi, premda njeke strane grada puste ostadoše. Kasnije borbe s Turci i 
zla sreća mletačke vlade bijahu uzrokom, da žiteljstvo rabsko spane brojem 
i bogatstvom, te da mnoge krasne kuće, urešene umotvornimi nakiti, ponosi- 
timi grbovi, mramornimi stubami i doksati stoje sada ili zanemarene ili pu¬ 
ste. Krasna negdašnja palača De Dominisa (Gosp^dnetića) pripada sada po¬ 
rodici Nimirića. Urešena je mramornimi grbovi i starom slikarijom na drvenih 
vrati, gdje je prikazan i hrvatski vojnik sa sabljom, puškom i samokresom 
iz XVI. vieka. Ima Rab i više starih kuća jz XIII. do XVI. vieka, s grbovi 
i napisi. 

Crkve rabske od velike su znamenitosti glede starine, umjetnosti i raz¬ 
nih diagocicnostih čuvanih u njihovom skrovišću. Glavno mjesto medju umo- 
tvornimi sgradami u Rabu ide stolnu crkvu, premda je i ova od kasnijih po¬ 
pravaka mnogo izkvarena. Sagradjena jur za vrieme hrvatskih vladara, posve¬ 
ćena je s nova god. 1170. na čast Djeve Marije, a popravljana prvikrat god. 
1237. i popravkom dovršena god. 1287. kako sljedeći napis sviedoći, što je 
namješćen izvana nad malimi vrati: 

ANNIS MILENIS CVRRENTIBVS ATQVE DVCEN1S 
IIISQVE SEPTENIS ADIVNCTIS SEPTVAGENIS. 

ILLVSTRIS MACI (Marci?) MICIIAELIS PROVIDA CVRA. 

HOC STVDVIT FIERI QVOD GLISCI . . . OMNIA IVRA. 

GAVDET URBS ARBI FVLGENTE COM1TE TALI. 

SEMPER QVIPPE VERVM GLORIFICANDO DEVM. *) 

Iznad velikih crkvenih vrata kaže latinski napis, da su ta vrata gradjena 
god. 1490., za vrieme gradskoga načelnika Zantana Kalba, trndom Franje 
Niinire. 

Crkva je sagradjena u slici kršćanske bazilike sa tri broda. Sriednjcga 
dielc od pobočnih liepe arkade ili lukovi, što počivaju sa svake strane 
na šest stupa. Ovi stupovi urešeni su glavicami sa izrezanimi nakiti u 
slogu romanskom. Duljina sriednjega broda ima 80 stopa, širina 23'/ a , dočim 
pobočni miere u širini samo 13 stopa. Svetilišće ili apsis sagradjeno je iz 
nutra na oblo, dočim je izvana na osam sjeka ili kuta. U svetilišću je svod 
poput kube. Od zdola okolo zida stoje kamenite klupe. Tu se nalaze i pre¬ 
krasne drvene stolice, umjetno izrezane god. 1445. i urešene grbovi porodica 
Spalatina i Nimirića. Još nije nitko naveo ime umjetnika, koji je izveo 
divno ovo djelo. Ja bi reko da je bio Ivan Budislavić, drvorezar iz Tro¬ 
gira, koji je god. 1440. dovršio prekrasne stolice u stolnoj crkvi trogirskoj, 

*) U tom priobćenju napisa razriešone su kratice. Čitav napis nije još nigdje priobćcn. 


Digitized by Lr.OOQLe 



29 


kojima priliče potanko u slogu i u čitavoj radnji stolice rabske. Ovo se može 
uztvrditi tim više, jer je rečeni umjetnik živio u prijateljstvu s Andrijem 
Aleksiovim, graditeljem onoga vremena slavnim, koj je u isto doba gradio 
i u Rabu. *) 

Krasan oltar cd ciboria iz mramora leži na šest stupa i pokriven je sa 
šestokutnim kamenom, kojega svaki šiljak nakićen je mramornim cvietom. 
Uresi nad arkadami pripadaju staroromanskomu slogu, a djelo biti će svakako 
iz XIII. vieka, ako ne starije. 

Znamenita je u toj crkvi bogata sbirka sv. moći s umnom spravom iz 
veoma starih vremena. Medju ostalim čuva se u jednoj škrinjici glava sv. 
Krstofora sa zlatnim vieneem ili krunom, što ju je ugarska kraljica Jelisava, 
kći bosanskoga bana Stjepana, oko god. 1385. ovoj crkvi poklonila. Kruna je 
urešena dragocjenim rubinom, biserom, emajlom i sa njekoliko safira, hiacinta 
itd. Na viencu visi zlatan krstić, što ga je dodao kralj Vladislav napnljski. 
Mnogo vriedi kao riedkost i kao umolvor škrinja (arca), u kom se čuva svet- 
čeva glava. Škiinja je iz drva i preobučena srebrnom, dobro pozlaćenom plo- 
čevinom, na kojoj ima veoma umno ćakanovinom izdjelanih prizora iz života 
sv. Krstofora, sa slikami Isusa, Marije i drugih svetaca. Djelo biti će iz XII. 
vieka, ako ne starije. Još ima u loj crkvi i druga škrinjica za sv. muti sa 
umjetnimi slikami u emajlu izdjelanimi, predstavljajućimi sv. apostole. 

Izvana na pročelju crkve ima okrugli prozor, koji je načipjen g. 1439 , 
kako mu napis svjedoči; a na crkvenom zidu umjcšćeoa je veoma stara mra¬ 
morna slika na priestolu sjedećega Isusa, koja je možebiti, po njezinom slogu 
i radu sudeći, još iz vremena hrvatskih kraljeva. 

Od velike znamenitosti je i zvonik stolne crkve, koj naprema njoj na 
samom stoji. Ima četiri poda ili sprata u četiri sjeka. Svaki pod ima osam 
prozora. Ovi prozori razdjeleni su u prvom podu na dva, u drugom na četiri, 
u trećem na šest obla i uzka razdiobi, a u četvrtom na četiri mnogo širja, 
nu takodjer obla razdiela. Pokriven je kamenitim piramidalnim osmokutnim 
krovom, oko kojega teče kamenita galerija. Kad se iz daleka gleda, čini se, 
kao da je sav zvonik prozračan. Ima u visini 13 '/a klaftara, a u širini tri. 

Osim stolne crkvo ima grad Rab više liepih i veoma starih nu i poru¬ 
šenih crkava. Najstarija još obstojcća crkva koludrica reda sv. Benedikta, 
posvećena sv. Andriji, ima na zvoniku napis od god. 1181. s dodatkom, da 
je taj zvonik za vrit-mc biskupa Andrije i opatice Ivane po naddjakonu 
Kuzmi sagradjen. Još starije crkve sv. Ivana Ev. i sv. Ivana krst. stoje u 
razvalina, premda se od posliednjc sva njezina klasična slika i gradjenja slog 
razabrati može. Kada domoljubni Hrvat u ovu crkvu stupi, pak po prekras¬ 
nom mozaiku, sada smradom i ruševinom pokrivenom gazeći, krasne one stu¬ 
pove i glavice, umjetno izrezane oltare i kipove, veličanstvene arkade i svo¬ 
dove, lagahne visoke prozore i kamenite grobove s latinskimi i g'agolskimi 
napisi motri, mora da ga obuzme gorka tuga nad propašću naroda i svega 
toga, što mu je njegda pripadalo. Koliko je tu umnih rukuh iz najdavnijrh 
vremena sve do XVI. vieka radilo I Koliko tu pobožnih ljudi novcem i da¬ 
rovi dragocienih umotvorina na poljepšanjc crkve pridonašalo! koliko umnih 
glava crpilo duh za svoje djelovanje na polju umjetnosti; pak sada leži jedan 
od najljepših spomenika naroda hrvatskoga zapušten i polnporušen, dočim se na 
popravljanje kojekakovih mnogo manje vriednih sgrada u austrijskih i ugar¬ 
skih zemljah iz državnih blagajno, koje takodjer Hrvati podpomažu, na tisuće 


**) Sliku ovih stolica rabskih može se viditi u djelu prof. Eitelbergera „Dio mittelalter- 
lichen Kunstdenkmalc in Dalroaticn", koji je mislio, da je ovaj rabski i trogirski umo- 
tvor djelo njekojega Mlctćanina. 

i tisuće troši, pak ipak stoji baš ova crkva pod neposrednom upravom 
države. 

U toj crkvi sv. Ivana ki st. radio je godine 1454 i neumrli naš graditelj 
Andrija Aleksijcv Dračanin, kako jedan napis svjedoči. Tu bijaše pokopani 
mnogi slavni ljudi našega naroda. Ali se sada išli Itubljani malo brine za 
ovaj veličanstveni hram božji, jer odkad je i zvonik poluporušen a zvona nje¬ 
gova izćeznušc, osta u okolici lirama sve gluho kao sred pustinje. 

Crkva sv. Antuna opata pripada kaludjcricam sv. Franje, a sagradjena 
je u XV. vicku od Mande Budrišićke vlastelinke od Ge.ova u hrvatskom pri¬ 
morju, koju Tomko Marnavić u XVII. vieku liepo opjeva. Ova crkva ima više 
grobnih spomenika s latinskimi napisi i dosta dobrih slika. Na jednom oltaru 
visi srebrna kruua, što ju je Rabljanin Marin Bisa posvetio Mariji na dar, 
poradi pobjede nad Turci kod Novogagrada g. 1G47. s napisom: n Ex voto 
D. Marini Bizza integerrimi gubernatoris, ob cxpertum presens (?) virginis 
patrocinium in obsidione et cxpugnatione arcis Novegradi anno IG47. Na kruni 
ima i grb s napisom: Mar. Bizzius Archiepiscopus Antivarensis. Serviae pri¬ 
mas. “ — Monastir uz crkvu sagradjen je g 1541. 

Ima još u Rabu crkvica sv. Antuna naprema stolnoj crkvi sagradjena 
god. 1512. s liepim oltarom u bizantinskom slogu. Crkvica sv. Marina, ro- 
djena Rabljanina i utemeljitelja republike San Marino, posvećena je god. 1605. 
Crkva sv. Križa sagradjena 1474 u romanskom slogu. Crkva sv. Justinc 
njekad kaludjera sv. Bencdikta, sagradjena u romanskom slogu oko XV. 
vieka, ima više grobnih spomenika. Crkvica diuga sv. Antuna od Padove s 
grobom utemeljitelja njezinoga Franje Bratce od g. 1678. Crkvica sv. Krsto- 
fora, slavna zaštitnika rabskoga. Crkvica sv. Nikole s dobrom slikarijom. Na 
pokon crkva sv. Stjepana, uz koju bijaše njegda takodji r monastir. Zapušćena 
crkva reda sv. Franje na rabskom groblju sagradjena 1490 ima više liepih 
spomenika s napisi i grobovi, medju ostalimi slikara Ivana Bo?keta iz Špa¬ 
njolske od god. 1515. i graditelja Valente Marginića iz Sinja od god. 1558. 
Tu je i jedan glagolski napis s godinom 1525. 

Izvan Raba grada na Kampori leži monastir Franjevaca s crkvom sv. 
Eufemije (Fumie) sagradjenom god. 12GG., kad bijaše posvećena po pet dal¬ 
matinskih biskupa na čast sv. Bernardina, kako latinski napis nad ulazom u 
sakristaui svjedoči. Kasnije prenapravljena g. 14GG. troškom I'ctra Cara, vla¬ 
stelina rabskoga. Ima pred crkvom znamenitih grobnica počam od XVI vieka, 
medju njimi kameniti grob Mande Budrišićcve s krasnom rezbarijom. Medju 
crkvenom posudom liep je umotvor srebrna kadionica na sliku zvonika. 

U Rabu iraadu ricdkih pismenih spomenika porodice Nimirić, Gozinić, 
Domiuis, Tomljanović, a navlastito popa Ivana Gurata. U obćinskoj pismohrani 
čuva se znameniti rukopis „Registrum Literaruin Comunis Arbi“ nazvan Libro 
ros o, pisan god. 1504.“ U ovom rukopisu prepisane su mnoge povelje i 
listine rabske, počain od kralja Krešimira i Zvonimira (gol. 1071. i 1081.) 
Tu jc takodjer pokraj male talijanske pjesme, uvršćena gotičkimi pismeni 
stara poveća pjesma hrvatska, koja govori o lijekom- hercegu Zuvanu, koj 
htjede godine 1528. po prevari predati grad It'b Krstof ru Frankapanu. I’o- 
čindje ovako: 


Moći slaba jazik i/.reć nemore, 
ako milost tvoja bože ne pomore. 
Zato tebe molju bože tvoju milost, 
Netij’mi kratiti govorcnji kripost. 

I tebe još niolju Krstofore sveti, 
naputi moj jazik, da bude moć peti, 
i gnjiv i krv, tere oganj ki biše namislil, 
on traditur Zuvan, rabljanom izmislil. 

Biše niki bercik imenom zvan Zuvan, 
za njega tamnosti bi z Raba zignan van, 
naputil biše on nikoga knezića, 
vsi innim da ga znate, imenom Ancića. itd. 

Čitava pjesma ima 109. veraza i pripada u broj najstarijih umjetnih 
hrvatskih pjesama. 

Razgledav u njekoliko ura sav grad Rab i njegove znamenitosti, odputih 
se jur po noći natrag na parobrod, ali ne s parobrodskim kajićem, nego 
običnim rabskiin prevoznim brodićem. Kad u družtvu njekih čestitih rodoljuba 
dodjoh do prevoza, nadjoh more još uvjek silno uzkolebano, nu vozari mi re¬ 
koše, da se tu nije ništa plašiti pogibelji, jer je parobrod na blizu. Skočih 
dakle odvažim u brod, oprostili se od mojih prijaznih pratioca, i dodjoh sretno 
do parobroda. Ali kad sam već na mjestu bio, nedadu valovi na brod, trebao 
sam dakle više vremena, dok mi nisu iz parobroda bacili konopac, koj 
prihvativši, dotisnuh se do broda i do lieslvice, uz koiu sam se uzpeo 
na brod, morem malko nakvašen. Družtvo me veselo primi, scieneći da ću 
se kao poljski stvor plašiti izuovice poći na nemirno more. Mi sprovedosmo 
do polnoći vrieme u sladkom razgovoru, u tihoj luci kamporskoj. 


Trgovina i obrtnost rabskih seljaka. Dolazak u Zadar. Stranac na obali morskoj. Grad 
Zadar, njegovi književnici i njegove znamenitosti. 

Ponoć bješe minula, more se ponješto umirilo. Kapetan zapovjedi da 
idemo napred. Na ljuljajućem se brodu nemogoh da spavam, zabavljah se dakle 
razgovorom s njekimi Rabljani. Oni zališe što nisam došao u Rab na Jakovlje, 
kad je tamo veliki sajam, i kada dolazi onamo narod iz svega otoka i, po- 
bližnjih mjesta bažkih, krčkih itd. Pitah, što donosi prosti puk na sajam, da 
čujem kakav je tu pokret u trgovini i obrtnosti. 

Odgovoriše mi; Seljaci donose na sajam vršu od zuke (Faggio, Bimsen) 
za hvatati ribe. glavoče (tal. guato) po blatu morskom. Ova se vrša preko 
noć, kroz jednu spletenu brnicu, s trstikom zabode u blato, a kad ju drugo 
jutro iz mora dignu, nadju u njoj ribo. Od zuke prave i uže ili konope za 
mreže. Nadalje donose seljaci: Snopiće od vrbovih tankih šibica za vezanje 
trsja, koje na Rabu dobro rodi. Zatim: snopc od obruča za bačve, sudove 
i drugo posudje od razne veličine, stolove, stolce, klupe i prircđjeno drvo 
za kanapee. Zdjele drvene i od pečene zemlje, kao i lonce, pehare, pla¬ 
dnje od crne i bicle zemlje razne slike i veličine. Sita, bačve, škafe, barila. 
tralje za kamen nositi, drvene lopate, žbalje za vodu puljati (crpiti) iz 
barke, drvene žlice, vretena. Pipe za bačve, jelove daske, žbuge, kože, vune, 
smole od smrča za tameh (pflaster), koj se meće na prsa ili na zub, kad 
boli. Ova smola nosi se iz hrvatskoga Primorja u malom tobolcu od smrčeve 
ili druge kore. Na dalje prodavaju suve ribe obotnice, luka, sira, meda, voska 
rajčice (Pomi d’oro. Granatapfel), i platno od brnestre (tal. genestra, Giinstcr) 
za vreće, jadra i proste plahte. Ova brnestra pokosi se u mjesecu srpnju, 

poveže se na snopiće, potopi se s kamenjem u moru, gdje se 22—23 dana 
drži, onda ju sjedeći čovjek ili žena golimi nogami tako dugo žulja, dok 
neizadje čista sgriva (tako se na I tabu zovu iz toga prediva dobivene dlake ili 
konci.) Zatim se na suncu suši, a tu sgrivu predu žene zimi i daju tkati po 
tkalcih i plaćaju za lakat do 3 krajcara, prodavajući ga za osam (g. 1856) 
ili ga pako izmiene za kranjsko platno, lakat za lakat. 

Na rečenom sajmu, koj traje tri dana, velika je zabava za puk, tako zvana 
ota ili igra s kockami, radi koje sjedi jedan čovjek po vas dan kod gradskih 
vrata, i mami ljude kucajući sa zatvorenom škatuljom. Kad se množtvo ljudi 
sakupi, metne svaki, koj hoće da igra, po 1 novčić na kocke, i kada dobi, 
izplati mu se po 4 novčića. Malo kad je stol prost od ljudi, sve od rana 
jutra do kasna mraka. 

Došavši do Paga poćutili smo veliko njihanje broda. Tu se dizahu valovi 
mnogo silniji. Spavajući putnici probudiše se, bijaše im mučno i kukavno. 
Mene minu želja za daljim razogvorom i odoh spavat. Zaspah ljuljajući se i 
boreći se nemoćnim ticlom. Kad se u sedmoj uri probudih i na krov broda 
odoh, da pijem crne kave, nadjoh na veliku svoju radost more utišano. Po 
gladkom peležu jurismo veselo napred i za dvic ure eto nas pred Zadrom. 

Za ćutljiva putnika, koj dolazi po mom u strane .gradove, žalostan je 
pogled i težka bol duše, kad vidi svu obalu gradsku napunjenu ljudini, od 
kojih, osobito iza morske bure, svaki veselo čeka svoju rodbinu, prijatelje i 
znance. 

Na obali i na brodu maše sve rukama, rubei i t d., pozdravljajući se 
iz daleka, upirajući oko u oko i jedva izčekujući da primakne brod i da ga 
tanka daska spoji sa suhom. Jur iz daleka zametnu se razgovori i pitanja 
svakojaka. Kada-li brod stane i sa suhom se sveže, digne se žamor glasova 
iza svijuh strana, tu i tamo se grle i rukuju, ljube i dvore, sve je u veselom 
kretanju. Samo stranac putnik mora da ostane nijem i ozbiljan. Za njega 
neima oka, koje da ga ljubezno pozdravi, neima usta, koja da ga prijateljski 
dotaknu. Isti oni putnici, s kojimi je prijazno obćio na putu, zaborave na 
njega pri došašću svojih starijih znauaca i rodjaka, te ga ostave sdma i za¬ 
boravljena, kao da je okužen. 

Ja sam gledao prekrštenima rukama razne radostne prizore. Gledao 
sam gospodju I. kako svoju djecu grli i sa suprugom srdačno se ljubi. Vidio 
sam stara babicu gospodje B. kako je brzim korakom hitila prema brodu, 
pozdravljajući s daleka svoju premilu Karolinu, i stupajući bez obzira napred 
šaptala je podjedno rieči, koje pred vikom nitko razumjeti mogao nije. Motrio 
sam popove i žene, ugledne i proste ljude, kako se je sve tiskalo na brod, 
sve se kretalo i govorilo, dolazeći i odlazeći htjedoše saznati sve novosti u 
jedan trenutak, kao da im nepreostaje vremena kasnijega za razgovor. 

Stojeći nepomično na svom mjestu, zaboravivši na svoju robu, gledao 
sam ovo ljudstvo glavnoga grada dalmatinskoga, koje se većom stranom raz¬ 
govaralo talijanski. Pomislih na stara vremena Benje-Kožičića, Karnaratića, 
Zoramića i Barakovića, kad su još Zadrani ponosom dvorili vili hrvatskoj, 
gojeći svoj narodan jezik. Kako se je to sve promjenilo uplivom mletačkim, a 
još više austrijsko-njemačkim. Jedva kad prodro je koj hrvatski glas do mene 
da ga odmah stotina talijanskih zaduši. Napokon prenuh se i ja kao iza sna, 
uzeh svoju robu i odoh u prvu i jedinu gostionu zadarsku, k .crnomu klobuku. 

Prvi moj hod u Zadru bijaše do hrvatskoga književnika B . . . . kojega 
moradoh pozdraviti od njegova čestita brata, pretura na Rabu. Nenadjoh ga 
kod kuće i odpremih se k pokojnomu San ti ću, kanoniku i predstojniku 
crkve zadarske. 

Čestiti taj muž bijaše Hrvat dušom i tielom, a umio je pisati narodnim 
jezikom za puk kako malo koj. Primio me srdačno kao staroga znanca, i 
činio me za njeko vrieme zaboraviti, da sam u potaljančenom Zadru. Vrativ 
se kući, dodje do skora u pohode vriedni moj B. čuvši, da sam ga tražio, a 
malo zatim i drugi hrvatski književnik Profesor St. Medju ostalim zametnuo 
se razgovor o pokojnom Karrari i o njegovih zasluga za Dalmaciju. St. 
osudjivao ga je kao Talijanomana. B. branio ga. Ja pristađoh uz B. ier sam" 
Franju Karraru dobro poznavao. Bijaše istinabog odgojen u taljanskom 
duhu, kao svi izobraženiji njegovi zemljaci, ali bijaše oduševljen za svoju do¬ 
movinu i neumoran u iztraživanju podataka za razjašnjenje prošlosti dalina- 
tinske. Da je poživio dulje, mnogo bi bio koristio znanosti i svojoj doinovini 
pak ako je i bio malko slavohljepan, to je djelio taj grieh sa većom stranom 
inteligentnih Hrvata staroga i novoga vremena. 

U Zadru bijaše tada više kujiževnika, s kojitni sam njekoliko ugodnih 
časova proživio. Osim staroga Santića i kanonika Škarica, koj se tada 
bavio u Beču, izdavajući svoje sveto pismo, bijaše još I. Bercić, fra Borčić, fra 
Božić, I. Danilov, Ivčević, Kazali, Kuzmanič, Ljubić (za njeko vrieme), Petranović, 
Pulić, Stazić, Sundečić, koji svi pisahu na narodnom jeziku, a k tomu Cupilli- 
Ferrari i Fabijanić, koji pisahu talijanski. Od ovih neiina trojice više na životu; 
a ostali se razpršiše kojekuda. Tad nebijaše još ni Matice, ni čitaonice, ni 
narodnoga lista, ni javne knjižnice, ali sukromno radilo se ozbiljno za na¬ 
rodnu stvar i pripravljalo k budućemu okretnijemu narodno-političkomu i 
književnomu životu. 

Zadar nije po svom otvorenom položaju u moru, niti po svom tesnorn 
prostoru i načinu gradjenja, stvoren za glavni grad ikoje zemlje, a najmanje 
za pomorsku, već bi jediuo služiti mogao za jaku obranu mora i primorja, 
kad bi se bolje utvrdio i podigao na prvu vrstu tvrdjave. Medju njegovih 8000 
stanovnika ima ponajviše činovnika i zanatlija pridošlica od kojekuda. Starih 
zadarskih porodica ima veoma malo, a slika grada spominje na viečnu od- 
vislost od onih, koji su slučajno bili gospodari iztočue polovice jadranskoga 
mora. Odkad su Mlečani premiestili ovamo iz Splieta prastaru splietsku i 
solinsku nadbiskupiju, podloživ ju svomu patriarkatu Gradskomu, i odkad 
usredotočiše ovdje sa svojom birokracijom i vojskom svu tizićuu silu, gospo- 
dovao je Zadar prividno nad Dalmacijom; ali niti je rnogo u pogledu dušev¬ 
noga razvitka, niti u pogledu trgovine i obrtnosti, mah preoteti drugim gra- 
dovom, navlastito Splietu, dočim je Dubrovnik uvjek sam za sebe stojeći nje- 
kim ponosom gledao na ostalu Dalmaciju, a Spliet uz njega stajao u dušev¬ 
nom i trgovačkom kretanju. 

Zadar, ili starorimski Jadar, (Jadera) ima mnogo spomenika rimskih i 
sriedovječnih. Medju prve spadaju votivni grobni kameni, starinski studenci, veliki 
napis iznad južnih vrata (Porta marina) i jedan stup. Medju druge idu njeke 
znamenite crkve, starinska loggia, i njekoliko ostanaka riedkih kamenitih kipova. 

Po starosti i znamenitosti pripada svakako prvo mjesto crkvi sv. Donata, 
koja bješe za vrieme hrvatskih vladara' posvećena presvetomu Trojstvu, a 
kasnije sv. Donatu, zadarskomu zaštitniku, koj kao zadarski biskup bijaše dal¬ 
matinski poslanik kod Karola velikoga g. 806. a kasnije kod cara Nikefora 
u Carigradu, odkuda je donio moći sv. Anastazije. Ova crkva sagrađena je 
poput starorimskih kršćanskih hramova na okrug, ima dva poda, i urešena 
je kubom. Šest pila i dva stupa podižu se od poda do crkvenoga svoda i 
nose rečenu prostranu kubu. Velike umno izvodjene kamenite stube vode iz 
dolnje crkve u gornju, o kojoj govori jur Konstantin Porfirogenit u desetom 
stojeću kao o kakovom čudu. Iznutra nakićena je crkva uložnicami, mra- 
mornimi stupovi, sa tri svetilišća (apsis), gdje stojahu oltari. 

Ova u našoj domovini i u čitavom austrijskom carstvu najstarija 
crkva, nije samo zapuštena, nego po c. kr. eraru drvenimi gredami, podovi, 
daskami, škrinjami itd. tako izgrdjena, da se njezina slika okom ni shvatiti 
nemože. 

Vojnička uprava pretvori ovaj najznamenitiji gradjevni umotvor svega 
carstva u prosti vojnički magazin, a izvana je crkva tako zanemarena, bršlja- 
nom obrašćena i kućama obzidana, da stranac ni razabrati nemože, da-li tu 
kakova crkva stoji. 

Stolna crkva zadarska posvećena svetoj Anastaziji (Stošiji) sagradjena je 
u 13. vieku na sliku romanske bazilike i posvećena g. 1285. Ima tri broda 
od kojih su dva pobočna mnogo uža od srednjega 6 hvata širokoga. Svaki od 
ovih brodova ima na pročelju crkve vrata na oblo svodjena i nakiti urešena. 
Oko nadvratnice imadu srednja najveća vrata liepo izvajanih slika, naime: 

U sredini B. D. Mariju sa sinkom na priestolju sjedeću, sa strane dva 
svetca. Podalje na pročelju četiri izvajana apoštola. Oko srednje slike ima 
umno izvodjenih nakita, koji prikazuju svakojake ptice i krilata čov>ka, koj 
se na liestva penje do gnjezda. Na kamenitoj popriečnoj gredi srednjih vrata 
izrezan je napis: 

ANNO DNL MCCCXXIIH TEMPORE IOANNIS DE BVTOVANE D. G. 

IADRENSIS ARCHIEPI. 

I oko pobočnih vrata, Tympanonu, ima vajaria, koje prikazuju janjca bož¬ 
jega i dva krilata angjela umno izdjelana. Velikom vještinom izvodjene su i 
okružice na pročelju, koje rese dva okrugla prozora, poput zviezde. Tu ima 
i četiri reda sliepih arkada. Sa strane u duljini urešena je crkva otvorenom 
galerijom, gradjenom u romanskom slogu, koja je sada većom stranom žalibože 
zazidana, a njegda bijaše urešena slikarijom na liepu. 

Iz nutra diele crkvene brodove sa svake strane pet stupa i četiri pila. 
Prostrano i liepo svetilišće ukrašeno je sa klasično izradjenim mramornim 
oltarom, kojega krov počiva na četiri stupa, od kojih je svaki na drugi način 
rezarijom izkićen. Iznad sprednje arkade, umno izvodjene, stoji latinski napis 
koj svjedoči, da je ovo djelo načinjeno godine 1332. za vrieme nadbiskupa 
Ivana Butovana. U toj crkvi ima takodjer liepo izrezanih drvenih stolica, koje 
spominju na djelo Ivana Budislavića. Izpod crkve nalazi se Crypta,koja 
je urešena starinskim oltarom svete Anastazije, ali od upravitelja crkve tako 
zanemarena, da Zadranom doista malo na čast služi, što se za svoje najzna¬ 
menitije umotvore tako malo brinu. 

Uz crkvu prizidana je šestokutna kapela za kršćenje, od koje kutovi sa¬ 
činjavaju iz nutra uložnice, medju kojimi podižu se zidni pilovi što pomažu 
nositi kubu kapele. U sredini nalazi se starinska velika krstionica, djelana 
iz kamena u romanskom slogu. 

Stolna crkva ima u svojoj blagajni riedkih dragocjenosti. Najznamenitiji 
umotvor jest srebrna škrinjica s pozlaćenimi figurami veoma krasno izradjena, 
koju oko 13. vieka njeka Bosna (Božena?) dade načiniti na čast sv. Jakova 
i na spas svoga muža Kase i svoj vlastiti, kako latinski napis svjedoči: „Ego 
Bosna jussi fieri hane Capsam ad onorem sti. Jacobi martiris ob remedium 
anime Chasei viri mei et anime mee.“ Okrugla ova škrinjica urešena je na 
spodnjoj strani sa slikami 6 apoštola, što stoje medju arkadami, ležečimi na 
stupovih. S gora u okruglih okvirih izdjelane su slike Isusa, Marie, i 4 apo¬ 
štola ; sasvim gore na krovu leži prekrasno izradjena glava mladića s ljetećom 
kosom, koja glava naliči sasvim starinskoj gemmi. 

Ima tu još jedna škrinjica s moćmi sv. Krševana, takodjer sa slikami sve¬ 
taca u emajlu, koju dadoše načiniti g. 1326. vlastela Vid Kandulić, Vulčina, 

Martinušević i Pavao de Gallelis. Treća srebrna škrinjica s glavom sv. Hron- 
cija ili Oroncija, od velike je umotvorne vriednosti. Ima više slika svetaca na 
pozlaćenih ploćica pribijenih, iznad kojih stoje nadpisi imena s grčkimi slovi, 
od kojih njeka priliče staro-kirilskinii. Nošnja svetaca je bizantinska, a 
poveći latinski napis s gotičkimi pismeni glasi ovako: „Sergius filius Mai. 
Nepos Zallae. Fecit hane capsam sco. Capiti Hronti Marti ris. “ Neima sumnje, 
da je taj Sergj bio Zadranin, možebiti sin jednoga od onih Maja, od kojih se 
njeki spominju kao ravnatelji grada Zadra u IX. i XI. vieku. 

. Glava sv. Dimitria urešena je slikom uznešenja i vienčanja Marijina, iz- 
radjenom u srebru. Latinski napis govori, da je to djelo dao načiniti g. 1402. 
meštar Martin vajar sa svojimi drugovi. 

Od velike je vriednosti izvanrednom vještinom izradjeni pastoralni štab 
nadbiskupa zadarskoga Mafea Valaresa, od godine 1460. sa slikami iz srebra 
kovanimi, po imenu sv. Donata, sv. Anastazije, njekoliko proroka i apoštola, 
s bogom otcem, Marijom i sa više svetaca, međju tornjevi i zidovi crkvene 
zgrade. 

U kapeli sv. Anastazije, u istoj stolnoj crkvi, nalazi se i grob rečene sve¬ 
tice s rakom načinjenom devetoga stoljeća, kadaje njoj na čast stolna crkva gradjena, 
koja je po svjedočanstvu Konstantina Porfirogeneta imala sliku starokršćanske 
Basilike, te bijaše unutra urešena sa stupovi od biela i zelena mramora, 
mozaičkim podom i sa slikarijom na liepu. Jedan latinski napis svjedoči, da je g. 
11.77. papa Aleksander III. na bielom konju posjetio taj grob, te su ga tom 
prilikom svećenici hrvatski mi pjesmami (canticis illyricis) pozdravili. 

U istoj kapeli načinjen je mramorni oltar s kipovi sv. Krševana i Ana¬ 
stazije odAntuhaKoradina u XVII. vieku, a na zidu ima šest malenih 
slika na daski od Viktora Karpača godine 1493. umno izvedenih, ali od 
vremena znatno oštećenih. 

Najstariji monastir Benediktinaca, sada porušen, imao je crkvu sv. Krše¬ 
vana (Krisogona), koju godine 986. utemeljiše dva zadarska načelnika Fuskulo 
i Andrija, dočim se monastir spominje u listina jur 906—8. Rečenomu monastiru 
darova hrvatski veliki župan Krešimir II. zemljište zvano Ikulo. G. 1018. utemelji 
s nova crkvu ban hrvatski Stjepan sa svojom ženom Marijom. G. 1029. darova 
mu Jelenica sestra Gođemira bana zemlje u Obrovcu. G. 1057. potvrdi kralj 
hrvatski Krešimir Petar darovanje svoga pradjeda Krešimira IL G. 1069. da¬ 
rova isti kralj monastiru svoj otok Mavri. G. 1070. darova Ivan djed hrvatski 
sa svojom ženom Dobrilom istomu monastiru svoj dvorac u Brdu. G. 1072. 
darovaše mu braća Zovin, Desimir, Petar, Gromile i Slavić svoje dobro u 
Braviu. Iz ovih darovanja vidi se u kakovoj cieni stajao je monastir sv. Kr¬ 
ševana jur za vrieme hrvatskih vladara. Ali od stare zgrade neima sada više 
ni traga, jer je monastir porušen, a crkva 13. ili 14. vieka s nova i ukusno 
sagradjena u romanskom slogu a g. 1407. konačno posvećena. Nad velikimi 
vratmi izvana ima još latinski napis od g. 1298. kad su Zadrani počeli graditi 
zadarske nove ograde. 

Zadar ima i stare crkve bizantinskoga sloga, od kojih je malo sačuvano 
u Hrvatskoj i Dalmaciji. Crkvica sv. Vida sagradjena na krst, ima kubu sa 
dva mala obla prozora, i sa sliepimi arkadami. Kuba počiva na 4 debela čet¬ 
verokutna pila. Iz nutra ima crkvica tri kapele s oblim svodom, a u sva¬ 
kom uglu bijaše obla uložnica. Sada služi ta crkvica za privatni magazin, 
isto tako kao i crkvice sv. Nedjele i blažene Gospoje. Na prvašnjoj ima iz- 
vana uzidani podugački kamen s vajarijom od 12. ili 13. vieka, koja prika¬ 
zuje porodjenje Isusovo, i klanjanje sv. trijuh kralja. U toj crkvici, u kojoj 
ima oltar napis od g. 1447. služi ovaj sada za ognjište siromašnih stanara. 

Još su u Zadru znamenite tri crkve, 1 B. D. Manje od kaluđerica sv. 
Benedikta, 2. od reda male braće sv. Franje i 3. crkva sv. Šime. 

Monaštir kaludjerica stajao je takodjer još za vrieme hrvatskih vladara 
i dobio mnoga darovanja od kraljeva Krešimira i Zvonimira. Za vrieme 
kralja Kolomana g. 1105. podignut je crkveni zvonik, kako njegov latinski 
napis svjedoči, a god. 1111. znameniti grob opatice Veke ili Vekenege iz 
plemena hrvatskih vladara. *) U blagajni ove crkve čuvaju se njeki riedki 
spomenici zlatarske umjetnosti, koja je u Zadru, kao i po svih naših primor¬ 
skih gradovih u sriednjem vieku znatno evala. Medju ostalim ima srebrna 
glava s njekimi sv. močmi. Na glavi izrezan je napis gotičkimi pismeni: Me 
fecit MCCCCDI. Christoforus de Rochis Venetus. Od Katarine žene vojevode 
Sandalja Hranića ima srebrna dobro pozlaćena ruka s moćmi sv. Anastazije i 
sv. Šime. U četverokutnom okviru izdjelano je poprsje žensko s grbom San- 
đaljovim. Na okolo napis gotički: „Memento domine Famule tue Catarine 
consorte (sic) potenti viro Sandalio voevode." Isti napis ima i na škatulji, u 
kojoj se čuva kamen, po kojem je hodao Isus, i moći ss. Andrije ap. i Matea 
Ev. Nadalje čuvaju se znamenite dvie dobro pozlaćene pločice, jedna sa slikom 
sv. Grgura pape, zaštitnika Bosne, druga sa slikom Isusa na krstu, pod 
kojim stoji Maria. Po svoj prilici dar iz Bosne. Na pozlaćenoj ruci s moćmi 
nedužne djetčice i drugih svetaca stoji napis: R. F. Joannes Matuleus de 
Cherso ex aere proprio fieri curavit MDLVIII. Još ima jedna liepa srebrna 
škatulja s glavom sv. Kvirina, biskupa sisačkoga, na kojoj izrezane su 4 slike 
Evangjelista i njekih drugih svetaca, s Isusom na prestolju. Napokon veoma 
stara prostirka (antipendium) od crvene svile, na kojoj su zlatnom žicom iz¬ 
vezene slike djevice Marije s djetetom, pred kojim leži jedan pop, zatim 
s desna i lieva po jedan svetac. Djelo popa Radonje iz XVI. vieka. 

U sdmoj crkvi riedka je slika na drvu pravljena u šest razdjela. -U sre¬ 
dini Maria sa dva augjela i više fratara i kaludjerica, na okolo u pet reda 
ili obla okvira ima više svetaca a od zdola dvanaest apoštola. Na kraju, izmedju 
dva grba stoji napis 1493: Boe opus fecit presbiter Petrus Jordanus manu 
sua propria. De suis bonis, pecunia sua, ad laudem dei et beate Marie vir- 
ginis. Znamenita je za nas i slika klanjanja sv. trijuh kralja od našega An¬ 
drije Medulića (Schiavona), zatim oltarna slika sv. Benka od Franje Sal¬ 
ge tta Zadranina. 

Crkva sv. Franje sagradjena je u XIII. vieku i posvećena dne 13. listo¬ 
pada 1282. kako napis na jednom stupu u svetilišću sviedoči. Ima krasne iz 
drva izdjelane stolice, koje priliče mnogo djelu Ivana Budislavića Tro¬ 
giranina. Ako nisu možebiti djelo meštra Ivana Mletčanina, koj je g ; 
1404. načinio za sakristanu iste crkve velike ormare, urešene rezbarijom i 
napisom: „Hoc opus fecit magister Joannes intajator venetus." U kapeli sv. 
križa čuva se liepa slika na daski, koja predstavlja vojujuću i dobitnicu crkvu 
od Viktora Karpača. Na oltaru svijuh svetaca reda sv. Franje, slika od 
Mar kata Skradinjanina. Oltarna slika sv. Franje od Palme mladjega. Zna¬ 
menito je i veoma staro razpelo na daski izrezano i bojama urešeno, s latin¬ 
skim i grčkim napisom. 

Monaštir kraj ove crkve sagradjen je godine 1556. od domaćih graditelja 
Ivana Trifuuiča i Ivana Stijića, u mletačkom slogu, troškom ponaj¬ 
više porodice Fanfonje. Monaštir i crkva ima mnogo starinskih grobnih spo¬ 
menika, među kojimi hoću da napomenem samo dva. U hodniku stoji ovaj naj¬ 
stariji napis gotičkimi pismeni: „A. domini MCCCCII. hic est sepultura Valente 


*) Opis prijobćen u ,Arkivu“ kaj- V. str. 131. sa slikom. 

et fratris sui de genere Raiecic et heredum suorum, quorum hic requiescunt 
in pače (ossa). Amen. u 

U crkvi kraj oltara sv. Jerolima stoji u zidu znameniti napis, kojega 
na slavu jednoga hrvatskoga vojvode staviše Zadrani g. 1693.: „Francisci 
Crutte Equitum Croatorum ductoris ac inter seren. Reipub. conductor, caput 
hic conditur. Eximii militaris ingenii sedem, ac laureatos cineres hospes ve- 
nerare. Inter arma et ad arma nato, tota vita militia fuit. Testibus Italia, 
Gretia et Dalmatia. Tandem adversus Turcas inter Uskopie montem in pugna 
et victoria occubuit. Religioni et principi, quibus vixerat, fidditer decessit, et 
quibus omnem aetatem, mortem quoque fortiter consecravit. Rapuit sors sepul- 
cro cadaver, sed totus orbis ei tumulus, et ćelo ipso clauditur. Emendavit 
gloria fortune iniuriam; stat nunc immortalis honor virtutis, si non cineris. 
Noluit totus condi sepulcro, qui totus non moritur. Qui cum virtute cadit, 
vitam non finit, et mors non exitium, sed preelarum opus evadit. Anno Do- 
mini MDCXCIII.“ 

U istom monastiru čuva se takodjer znameniti psaltir i antifonal u XV. 
vieku pisan i sitnom slikarijom umno urešen od fra Antuna i fra Luke 
Zadranina, kao i od fra Bone iz otoka Želve. 

U crkvi sv. Šime proroka, osobita zaštitnika zadarskoga, čuva se zna¬ 
menita srebrna raka s tielom rečenoga svetca, koja ima za umjetnost osobitu 
vriednost. Najveći ovaj spomenik iz kovana srebra u čitavom austrijskom carstvu 
načinjen je troškom kraljice Jelisave, kćeri Stjepana baua bosanskoga, godine 
1377—1380. rukom umnoga zlatara zadarskoga Franje Milaneza. Raka je ure¬ 
šena mnogimi u srebru izdjelanimi historičkimi prizori i sa slikami kraljice 
Jelisave, i njezinih kćerih, kao i bana hrvatskoga Pavla, itd. *) Na tielu sv. Šime u 
raci ima dragocieni pojas biserom vezen, na kojem stoji napis iz bisera kiril- 
skimi pismeni: 

ĆTi CIME EOrOnPHAHIEM MOJIK) TOPTE ftECUOTb. 

U istoj crkvi sv. Šime čuva se dragocieni kalež, urešen sa slikama Isusa, 
Ivana Ev. B. D. Marije, M* Magdalene, sv. Vladislava i Jelisave, kao i s gr¬ 
bovi kuće anžuvske i kraljice Jelisave, žene Luđovikove, koja je taj kalež dala 
načiniti po gore rečenom Franji Milanezu, poklonivši ga ovoj crkvi. 

Osim ovih crkava ima Zadar još crkvu sv. Mihovila s monastirom re¬ 
dovnika reda sv. Franje, koji se služe hrvatsko-glagolskim obredom. Ova 
crkva čuva više dobrih slika i grobnih spomenika iz XVI. vieka. 

Medju gradjevnimi spomenici vriedno je jošte spomenuti gradsku loggiu 
gradjenu u XVI. vieku od slavnoga graditelja San Michela. Medju sitnimi 
umotyori slikanje ide častno miesto Misala sv. Krševana, što se čuva u knjiž¬ 
nici sjeminišta Zmajevićeva. Misal taj pisan je godine 1480. po naredbi opata 
i vlastelina zadarskoga Božidara Vencria i veoma liepom slikarijom urešen. 
Ima tu i drugi misal pisan g. 1320. sa više različitih rukopisa. 

Zadar ima više književnih zbirka občinskih i privatnih, ali nijedne 
javne**). Najznamenitija je pismohrana dalmatinskoga gubernija, koja se djeli 
na stan i novi arkiv. U starom ima, osobito medju pismi dignutih monastira, 
listina i povelja počam od 10. vieka i njekoliko historičkih rukopisa. Bogata 
je i pismohrana i knjižnica grofa Ivana Fanfonje, brata Antuna Garanjin- 
Fanfonje, koj ima u Trogiru najveću u Dalmaciji privatnu knjižnicu, zname¬ 
nitu glede rukopisa i rieđkih knjiga. U monastiru koludrica sv. Marije ima 

*) Opi9 ima Slovnik urujetnikah jugoslavenskih, str. 314. i Eitelbergera. Kunstdenk- 

male Dalmatiens. str. 48. 

**) Sada im a javnu košnicu gimnasijalnu. 

podosta velika zbirka starih listina, koje dosižu u vrieme hrvatskih vladara, 
Monastir sv. Franje čuva zbirku listina, počam od 13. vieka, te ima bogatu 
knjižnicu, koju je uredio pokojni fratar Konstantin Božić. Pismohrana obćine 
grada Zadra ima veoma važne stare zapisnike od g. 1442. do 1806. pokraj 
male zbirke rukopisa. Dobro je uredjena i knjižnica sjeminišta Zmajevićeva, 
dočim gradska, utemeljena od mnogozaslužnoga Aleksandra Paravie Zadranina, 
još uvjek neuredjena leži. U pismohrani nadbiskupije zadarske čuvaju se samo 
novija pisma, počam od XVI. vieka, koliko sam razabrati mogao. Učeni i do¬ 
moljubni knez Burelić (Borelli) ima liepu zbirku starih novaca i ponješto 
rukopisa važnih za povjest dalmatinsku. Od književnika zadarski imali su 
knjižnice Cupilli-Ferrari, koji je svoju zbirku ostavio gradu, zatiem po- 
manje Ivan Bercić, savjetnik Petranović i kanonik Škarić. Bercićeva 
jest najbogatija na hrvatskih rukopisih, pisanih glagolicom i latinicom. Pro¬ 
fesor Ivčević sabirao je knjige, što su u Dalmaciji tiskane, ili one, što go¬ 
vore o Dalmaciji a tiskane su kojekuda na različitih jezicih. Veoma hvalevriedan 
podhvat i od velike koristi za poviest naše književnosti. Napokon čuva umni 
slikar Franjo Salgeti-Drioli, liepu zbirku umotvora svojih i njekih drugih 
slikara 


Pogled u Biograd i na otok Pašman. 

Prije dvie godine, desiv se prvikrat u Zadru, v posjetio sam i starodavni 
hrvatski Biograd. U družtvu učenoga kanonika Škarića zasjedosmo dobra 
dva konjića i uputismo se uz obalu morsku prema jugu Bijaše krasno jutro. 
More zrcalilo se u trakovih sunca. Po drumu tjerahu oboružani seljaci svoje 
malene svačim natovorene konjiće. Po golom kršu vidismo pasti po gdjekojit 
kozu ili ovcu uz oboružana pastira, ili malenu pastirku preduću na preslici. 
Prvo podobro veliko selo, kraj kojega prodjosmo, bijaše Arbanasi, tako 
zvano od naselbine arban>»ške, koja se ovamo prije stoljeća naseli. Stanovnici 
na broju oko 1100 govore još uvjek uz jezik hrvatski i svoj nkrodni arba- 
naski. Bibinje i Sv. Kasian ili Sukošan, malena su sela, ali ipak ima prvo 
preko 400 a drugo preko 1000 stanovnika. Do sela Tur nj a pokrivenu su 
kamenita brda ponješto grmljein i mirisavom travom, po kojoj stada pasu; 
ali nevidiš čovjeka ni kuće osim njekoliko njih na Krču, malenom seocu. 
Turanj ima crkvu i župni stan, isto tako St. Filip i Jakov, gdje se 
kod vriednoga župnika Pelicarića malko odmorismo. Od Zadra do ovamo bi¬ 
jaše do ujekle po svih župah u crkvi glagolski obred, u svakoj se crkvi na¬ 
lazi po gdjekoja glagolska knjiga, a po zidovih i na groblju glagolski napisi. 
Oko podana dodjosmo u Biograd. 

Hrvatu, koj pozna svoga naroda prošlost, bije srce sve jače i jače kada 
se približuje tomu mjestu, gdje njegda, ako i za kratko vrieme, stolovahu nje¬ 
govi narodni vladari, i gdjeno se vjenčahu takođjer ugarski kraljevi od Ar- 
padove kuće kao kraljevi hrvatski, dok još nebješe prikovana Hrvatska uz 
ugarsku centralizaciju. Poznato je, da su lukavi Mletčani u 12. vieku razorili- 
ovu privremenu stolicu hrvatsku. Ali putnik se nada, da će naći barem obi¬ 
lježja i tragove staroj veličini, da će gledati porušene mirine kraljevih i bi¬ 
skupskih dvorova, da će motriti razbacane spomenike stare slave. Svemu tomu 
neima traga. Osim njekoliko zidina jedne gradine i dva obaljena tornja, i jednih 
velikih vrata, na kojih gleda hrvatskoga putnika porugljivim pogledom lav mle¬ 
tački, taj oprezni stražar pustošne okolice, neima tu drugih ostanaka starieh 
vremena. Ivađikad izkopaju tu kojgod rimski novac, što ga ostaviše stari 
gospodari zemlje prije došašća Hrvata ; ali hrvatskomu gospodstvu izbrisa 

ovdje tudja ruka svaki znak i svaku uspomenu. Njekoliko novih kučića pore¬ 
dalo se tu iznad zidina zemljom pokrivenih. Samo prijazno more, kad je bistro 
i mirno, pokazuje kadikad tragove njekakovih zidina, te su ljudi na misao 
pali, da je stari Biograd imao ležati njegda mnogo niže izpod sadašnje bre¬ 
govite obale, te da ga je njekoč zasulo i pokrilo more, premda se po svjedo¬ 
čanstvu Šime Ljubovca, još u 17. vieku vidjevahu ruševine staroga dvora 
hrvatskih kraljeva. 

Od Sv. Filipa i Jakova odstoji pol ure hoda crkva stara opatije Rogova, 
utemeljene od Krešimira kralja, koja je posvećena Sv. arkangjelu Mihalju, a 
pripadala je monastiru SS. Kuzme i Damjana. Crkva je oštećena pukotinami, 
ali je novo popravljena oko g. 1374. kako sljedeći napis s gotičkimi pismeni 
svjedoči: „Narat hec scriptura qualiter Frater Petrus de Jadra Dei et apo- 
stolice građa humilis abbas Sanctorum Cosme et Damiani Jadrensis, dictus 
capelanus Domini Pape, hane čuvam a fundamento erexit et Ecclesiara reno- 
vavit ad laudem et gloriam Dei omnipoteutis et dulcissime hac beatissime 
matris eius virginis Marie et in honorem Michaelis arehangeli. In annis Do¬ 
mini MCCC • • -quarto die XVIIII mensis augusti, Pontificatus Sanctissimi in 
Christo Patris et Domini Gregorii Pape undecimi. (1370—1378). 

Crkva ova leži na otvorenom brdu, odkuda se vidi more i pobližnji otoci, 
a prema istoku leži rogovsko polje s prastarim prioratom Vrauskim, kraj 
vranskoga blata. Podalje na lievo Tniu, as daleka na sjeveru velibitske i 
ličke gore. 

Budući da je more tiho bilo, prevozismo se na bližnji otok Pašman 
i posjetismo starinski monastir T k o n, u kom sada župnik stanuje. Staru 
zgradu popravi slavni nadbiskup Matija Karaman g. 1746., bivši prije opat 
monastira Tkonskoga. Na crkvi ima napis od g. 1369., koj kaže, da ju je pr- 
vikrat popravio gorespouieuuti Petar Zadranin za vrieme pape Urbana V. 

Pol ure dalje od Tkona leži fratarski monastir sv. Dujma. Bijaše jur 
mrak kada dospjesmo onamo. Razgledavši u hitnji crkvu i knjižnicu, vratismo 
se po liepoj mjesečini morem natrag, u kuću gostoljubiva župnika SS. Filipa 
i Jakova. 


Put u Nin. — ćetvera zla Dalmacije. — Bizantinske crkvice. — Grad Nin, qjegove starine, 

znamenitosti i okolice. 

Bijaše moja davna žfelja, posjetiti stari grad Nin, slavno ooravište kra¬ 
ljeva hrvatskih, častno sielo hrabrih župana ninskih, i stolicu biskupa, kojih 
moć protezala se njegda daleko preko Velebića i Gvozda sve do Save rieke. 
Velika bijaše njihova sila u narodu, jer su i veliku gojili ljubav prema jeziku 
svom, kog su uz glagolsko pismo junački branili proti naredbam papinskim, 
proti kletvam popovskim i proti prisiljenim zapovjedim vladara hrvatskih, od- 
visnih više od tudje crkvene vlasti, nego li od svoje vlastite krvi i narod¬ 
noga duha. 

Boravećemu u Zadru liepa mi se desila prilika, da pohodim Nin. Tri 
domoljubna brata porodice Danilove boraviše tada u Zadru, sva tri obćiše lju- 
bezno sa mnom, a najstariji, vlastelin Grba kod Nina, ponudi mi prijateljski, 
da idem s njim na Grbe i da razgledam tom prilikom grad Nin. Radostno 
prihvatih ovu ponudu. 

Dne 21. rujna u nedjelju zasjedosmo malu kočiju sa dva malena dalma¬ 
tinska konja i odvezosmo se po dobrom i širokom drumu, koj vodi u Šibenik 
put Nina. Kada krenusmo na lievo cestom, što upravo u Nin vodi, bijaše cesta 

mnogo užja i gorja. Gledah polja, bijahu dobro obrađjena i vinogradi i masli- 
nami obsadjena. Tu leže raztrešeni ljetni stanovi ili kažini, kako ih narod 
zove, od kojih su mnogi uprav ukusno gradjeni. Što se dalje od Zadra odmi¬ 
casmo, to nadjosmo polja sve više pusta i neobradjena. Žiteljstva ima tu malo, 
jer ga raztjera što turska sila, što grozna bura i nezdravi zrak, Samo kad 
pogledaš prema iztoku na more, vidiš opet ponješto sela i opet masline i 
opeta vinorodni trs. Ljudi, što u toj okolici živu, privikli su više stočarstvu 
i pastjerskom životu, nego li obradjivanju zemlje. Taj običaj osta u Dalma¬ 
ciji, kao u obće u našem narodu što je bližji turskoj granici, još od vremena 
turskih četovanja, jer kamo doprieše Turci, tamo ostaviše za sohom poharana 
polja, požgane i razorene kuće i crkve. Tim uništiše narodu sav život, ako mu 
nije preostalo malo blaga i stada, što ga je mogao odagnati pred neprijateljem 
u druge sigurnije strane. Tada priviknu naš narod stočarstvu, da u slučaju 
navale turske spasi barem nješta od svoga imetka, a k tomu je stočarstvu 
prijalo i dalmatinsko podnebje i bregovita i krševita zemlja, izpremiešana s 
bujnimi livadami i posijana od blage naravi mirisavom travom. Tako su ostala 
u mnogih predjelih polja neobradjena, a zapušćene livade i šume obćinsko 
blago, s kojim se svaki služio, a nitko ga umno gojio. Svaki se držao načela: 
čim se neću danas okoristiti ja, tim će se na moju štetu sutra okoristiti drugi, 
valja dakle da se hitro užijem onoga, česa imam. Nemisleći na to, da će do¬ 
skora doći vrierne, kada svi zajedno neće imati ništa. 

Kada dodjosmo do sela Peterčana na briegu morskom, začudili se, 
kolika tu vlada pustoš. Na to mi reče moj drug: Moj gospodiue! U Dalma¬ 
ciji su bila četiri velika zla, ali ako hoćete četiri velike rane, što podavahii 
narodu smrt. Prvo bijahu zlo mletačka gospoda, ili one osiromašene mletačke 
porodice, što ih vlada pošiljaše u Dalmaciju, da upravljaju zemljom kao činov¬ 
nici, i da se na trošak zemlje obogate. Ovi doseljenici, koji su njekoliko go¬ 
dina gnjeli i sisali narod, pokupovaše imanja, ali ne da gospodare na njih i 
da uče narod kako valja njemu gospodariti, nego živući u varoših u zabavi 
ilasti, 1 zapustiše poljsko gospodarstvo i zanemariše onaj puk, koj ih je morao 
hraniti sa svojimi daćami i sa svojom radnjom. Njihov primjer slicdiše tad i 
urodjena vlastela dalmatinska, ali su uz narod i ova vlastela osiromašila u 
varoših, nebrineći se ni za poljodjelstvo, ni za duh naroda, nu hvaleći se sa svo¬ 
jim velikim imanjem. 

Druga rana bijahu Sr dar i, to jest glavari narodne vojske, imajući 
svaki 40—60 oružanih vojnika i pomoćnika svoje sile i svoga nasijja. Ovi 
prostirahu strah i trepet po narodu, guleći i robeći ga, kadikad više nego 
li Turci. 

Treća rana bijahu dese ti nar i ili decimari, koji pobirahu desetinu za 
vladu, a uz to opet drugi petinu, šestinu, a kadikad i desetinu za sama sebe, 
a sve na silu. Oni su naučili narod varati i pritajivati, jer što je siromah se¬ 
ljak zategio, od onoga nije ništa dao ni platio, a sami desettnari varali su 
opet vladu, zatajivši većom stranom ono, što su sabrali. 

Četvrto zlo bijahu svećenici i redovnici, koji nedobivši ni od 
vlade, ni od crkvena glavarstva potrebitoga odgojenja i uzdržavanja, bivši ili 
neuki ili siromasi, većom stranom obadvoje, guliše takodjer narod koliko 
moguće, a k tomu ostavljali bi ga u neznanstvu i u gluposti, jerbo od neučena 
nenauči ni diete ništa, kamo li narod. Ono malo dobra, što su uzdržali njeki 
svećenici kod naroda, naime narodan jezik u crkvi, to je više zasluga njihove 
sebičnosti, jer mnogi od njih nije ni znao drugi jezik, nego li hrvatski; a kad 
su došli inostranci na biskupske stolice, pa kad ovi pomoćju papinskih pisama 
i vladinih naredaba počeše jurišati na narodan jezik u crkvi, niesu imali narodni 
svećenici tolike duševne snage, da obraue svetinju svoga naroda, i tako se 

pretvoriše sve po malo u čitavoj Dalmaciji narodne glagolske crjcve i župe u 
tudje latinske. To su ta četvera zla, koja upropastiše narod po Dalmaciji, i 
evo uzroka siromašnoga stanja, u kom se nalazi danas. 

Koliko je duboke istine u spomenutom umnom razglabanju, neka prosudi 
svaki domoljuban čitate^. 

Kod sela Z a t o n j a, što leži na lievo od ceste, vidio sam ćetverouglastu 
kulu na briegu morskom, koja je služila njegda za branište proti morskim gu¬ 
sarom. Čuvši ovo, primjetih momu drugu: Evo vam i petoga zlp. Kad 
je narod izgubio sva svoja dobra na kopnu, budi od Turaka, budi pd mletač¬ 
kih vlast elins kih i činovničkih pravica, mogo bi barem bio poći na blago 
more, što nosi bogatstva svemu svietu, pak bi se naravnom svojom duhovitošću 
dočepati bio mogao blaga i bogatstva putem trgovine. Nu evo žalosti 1 i na moru 
čekahu ga turski, grčki, arabski gusari i otimahu našim ljudem ono malo blaga, 
što su težko priskrbili u dalekih zemljah. 

Oko Zatonja počimlje opet obranjeno polje. Zemlje se zovu ovdje pra- 
hulje, od praha, što ga vjetar iznad i\jih diže i po njih siplje. Na tom 
polju zatonjskom stoji na jednom humku, nanešenom od ljudskih rukuh, zna¬ 
menita prastara crkvica sv. Nikole, koju kako narod priča, podigoše nad gro¬ 
bom njekog slavnog velikaša hrvatskog. Ova crkvica sagradjena je u bizantin¬ 
skom slogu, na sliku krsta. Iz sredine podiže se okrugla polukuba, a nad ovom 
stoji osmokutni zvonik mjesto prvašnje pođpune kube. U nutri ima u svakom 
Qkrugloqi uglu kapele po jedan oltar, a četvrta ulazna strana sagradjena je 
na Četverosjek. Svod je načinjen na krst, a rebra počivaju na četiri pilova 
četverouglasta. U novije doba sagradiše još nad ulazom maleni prozračni 
zvonik. Prozori su sasvim uzki i obli, ali iz vana uži nego li iz nutra. Ova 
znamenita zgrada, još iz onih vremena kad su Hrvati služili se iztočnim ob¬ 
redom u crkvi, zapuštena je sada po nemarnosti svećenstva. 

Preko rieke Riči ne, koja utiče u more, i čini velike močvare oko Nina, 
tako da i sam Nin kao na otoku leži, dodjosmo u stari grad Nin, naseljen 
pod Rimljani, a od starih Hrvata gojen i tako povećan, da je imao njegjda 
16 crkava s velikim brojem žiteljstva. Sada ima grad jedva nješto preko 
800 stanovnika, a na mjestu staroga velikoga grada leže skoro same ruše¬ 
vine, odkad su i taj grad Mletčani god. 1571. i 1646. požgali, bojeći se tobož 
da se Turci u njem ue nastane. Kuće i palače jesu sad razorene, samo¬ 
stani i crkve razsute ili zapušćene, dvostruke ograde oko bivšega grada 
s tornjevi poluporušene, uresi na zidovih oštećeni i razlomljeui, napisi rimski 
i srednjega vieka kojekuda razbacani, mnogi služe za stube, za tarac ili za 
krpež kućnih mirova. Svuda gledaš pustoš, svuda zator' i tugu, a medju 
ruševinom nagaziš često na brabor ili gluvaju, gluhu crnu zmiju, što se u 
Ninu mjesto ljudih u stare zidine namjestila. Razoren je i grad biskupov, te 
ona ponosita stolica, na kojoj sjedjahu njegda crkveni pastiri naroda hrvats¬ 
koga, uznešeni za narodni jezik u crkvi, opojeni snažnim duhom odpora proti 
rimstvu, prazna je i pusta. Bivšim biskupom ninskim jedva se znade uspo¬ 
mena, a najslavnijemu izmedju njih, neustrašenomu branitelju najveće svetinje 
naroda svoga, neumrlomu Grguru, nezna se ni za grob. 

Od starih vremena ne preosta u Ninu ni stolna biskupska crkva sv. 
Anzelma, prvoga biskupa ninskoga, jer je na njezinom temelju sagradjena god. 
1795. nova, kako napis iznad velikih vrata svjedoči. Prvi moj korak bijaše u 
crkvu. Dodjoh u sakristanu, gdje se župnik uprav odievao za poć mašit. Upitah 
ga, da li ima kakovih ostanaka pismenih glagolskoga obreda u toj crkvi. 
Odgovori mi hladno, da se u Ninu nikad hrvatska misa ni Čitala nije. Ja uz- 
plamtih, prem da je oko mene mnogo ljudih bilo, i to klobučara, to jest 
takih, koji klobuke nose, i seljaka s crvenimi kapami. Odsjekoh glasno, tako 

da me svi čuti mogahu: „Varate se, gospodine župniče, dapače je uprav ovaj 
grad prednjačio svim Hrvatom u borbi za svoj narodni jezik i za glagolski 
obred. Vaši biskupi ninski branili i obranili su jezik hrvatski uprav onda, kad 
potudjeni ljudi narod i crkvu okužiti htjedoše jezikom rimskim. Ta ako danas 
vi nemašite slovinski ili hrvatski, neznani čija je krivnja, ali se je mašilo tuđe 
još prije 25—30 godina, kao što se i danas maši u okolici ninskoj u Vrsih, 
Zatonju, Poljica, Ljubaću, Radovinu i Visočanih." Žup¬ 
nik neodgovori ni rieči, već se stane odievati dalje. Seljaci se pbvesele na 
moje rieči i popratiše me izpred crkve, da mi kazuju ovo i ono, a moj putni 
drćg primjeti mi tihano: „Zna valjda i župnik, kako je njegda bilo, ali mu je 
zazorno pred seljaci izpoviedati istinu, jer oni bi voljeli, da je i danas tako, 
kako je bilo u vrieme staro." 

Kad je sadašnja stolna crkva s nova taracana po'rečenom župniku, izba- 
ciše iz crkve sve grobne spomenike ninskih biskupa, do jednoga Divnićeva, a 
sabrane kosti zakopanih sažgaše i sahraniše u jedan grob. Staru crkvu dade iz 
nova popraviti ninski biskup Juraj Divnić god. 1528., kako napis iznad pre¬ 
ostalih vrata sa sjeverne strane svjedoči, gdje stoji kip sv. Anzelma s grbom 
Divnićevim, a naokolo — G.D. MDXXVHI. — Isti biskup sagradi uz crkvu 
i kapelu sv. Gospe od Zečeva (Leporine), koju uresi sa svojim grbom, a u 
nutri stoji njegov grobni spomenik s kipom iz mramora izvajanim, sa sljedećim 
napisom: 

HIC IACET AENONIVS PRAESVL. SED DIPHNICA PLES. SIT SVA SORS 
INTER REGIA CELSA BEATORVM. — OBHT DIE VIH AVGVSTI MDXXX. 

U crkvi ima njekih dobrih oltamih slika, a međju njimi slika sv. Antuna 
padovanskoga, s podobom slikara Petra Blaževića, koj ju je pravio, s podpisom: 
Pietro di Biasio Pitor 1673. U blagajni čuvaju se riedke starine sa sv. 
moći, medju ostalim: umno izradjena drvena škrinjica preobućena sa srebrnom 
pločevinom, urešenom s udjelanimi slikami 4 evangjelista i drugih svetaca, 
kao i svakojake zvjeradi. U nutri čuvaju se glave sv. Anzelma i sv. Marcelle 
Djelo priliči mnogo škrinjici rabskoj sa sv. moći Krštofora. Ima tu još sta¬ 
rinski prsten od tuča s grbom i sa simboli 4 evangjelista. Na njem je na¬ 
pis: PAPA PIVS. Znamenite su radi starine i srebrne čižmice s nogom sv. 
Anzelma, darovane od Radoslava Utješena, kancelara bana Pavla Šubića god. 
1309. s gotičkim napisom: 

HOS PEDES AD HONOREM DEI ET STI. ANSELMI, PRO SALVTE SVA 
ET SVORVM, ANNO D. MCCCVIIH RADOSLAVS VTVSANVS DE SCAR- 
DONA CANCELLARIVS DNI. PAVLI BANI ET IVPANVS ECCLESIE 

NONENSIS, FECIT FIERI. 

Medju zapušćenimi crkvami ide prvo mjesto crkvicu sv. Križa, prije 
sv. Dominika. Sagradjena je na sliku grčkoga krsta, odkuda ime dobi. Iz 
nutra ima sa sjevera, iztoka i juga oble kapele, a medju njimi oblice, poput 
polutornjevž,, koje iz nutra sačinjavaju uložnice. Nad sredinom svoda podiže 
se kuba, koja je iz vana, kao i zidovi kapele, s liepimi arkadami urešena. 
Na spodnoj strani arkitrava od četverouglastih vrata urezan je prastari zna¬ 
meniti napis: 

GODEZLAV IVPPANONENS. T. 0. P. MOCO. 

što će po svoj prilici reći, da je ovu zgradu dao načiniti njeki G o d e s 1 a v 
župan ninski god. 1100 (?). Sada je ova riedka zadužbina Godeslava župana 
zapušćena, nitko se nebrini za spomenik hrvatske prošlosti. Ali susjedni mieš- 
4ani hrane u pjoj sieno i slamu za svoju rnarvu. 

Na ninskom polju stoji i druga starinska zapušćena crkvica sv. Vida na 
nanešenom humcu. Priča se, da je tu stajao njegda poganski hram boga 
Svetovida, odkuda je sa četiri lica gledao na sve četiri strane svieta. 
Da taj starac Bogo slovinski pogleda sad na okolicu i na zapušćeno polje, 
njegda Hrvatom sveto, probliedio bi na sva četiri lica od žalosti i tuge, a za¬ 
tvorio bi svojih osam očiju, da nevidi biede i nevolje, što nanese njegovu 
narodu kršćanski sviet. 

Tumarajući po razvalinah ninskih, nabasao sam tu na razoreni samostan, 
tamo na rimsko kupalište, tu na kamenite i zidane grobove, tamo na razpo- 
lovljene napise i kamenite kipove. Kraj klasičkih stupova s umjetno izvajanimi 
glavicami, stoje torovi za marvu, a kuda stoka gazi, tud je i tarac starih 
opekah i rezanih i tesanih kamena iz prošlih vjekova. Nikoga neima tko bi 
te starine sabirao za domaće zavode. Kada dodje k'oj tudjinac, odnese što 
može. Jedan jedini kameniti kip bez glave posla pokojni revni naš sabiratelj 
major Sabljar god. 1852. u narodni muzej, a veliku sbirku, što tu sakupi dr. 
Kažimir Pelegrini-Danieli, prodade on njekomu inostrancu, koji odnese do 300 
komada plastičkih umotvora, s bogatom knjižnicom i zbirkom medaila i slika 
iz Dalmacije u Italiju, kamo su njegda mletački činovnici i čitave brodove, 
natovorene s našimi starinami i umotvori izvažali, pak s njimi svoje mletačke 
palače i ljetne stanove riesili. Tko je tomu kriv? Da li više pohlepnost tudji- 
. nača ili nemarnost i nebajstvo našinaca, o tom neću da izrečeni sud. 

Sried mojih žalostnih osjećanja u Ninu sretne me iz nenada veseli pir. 
Gomilu svatova vodio je barjaktar. Dva muzikanta igrahu harmoniku, ali ne 
uprav po pravilih sluha i muzikalnoga duha. Nevjestu vodjahu dva djevera za 
ruku, ostali svatovi idjahu za njima. Njeki nas pozivaše, da dodjemo i mi na 
pir, ali mi se zahvalismo i odvezosmo znojni i umorni u Grbe na ručak. 

Grbe su veliko imanje, što je sadanji vlastnik Danilov kupio za 40.000 
for. od ninske porodice knezova Manfrina. Oštroumni knez Jerolim Manfrin 
bijaše tu od g. 1786—1800 posagradio velika zdanja za gospodarstvo, za stan 
svoje družine i za ložišće duvana, kojim obskrbljivaše mletačku vladu. Bijaše 
takodjer naselio poveću naselbinu Talijana, sagradiv za nje čitavo selo, ali 
tužn ovi naseljenici poumrli su ovdje skoro svi od zloga zraka, što močvare, 
glibi i bare tuđe razprostiru. Tako nadjoše u Grbih naseljenici svoje grobove, 
od kojih je njegda možebiti ovo mjesto dobilo i svoje ime, jer se moglo zvati 
i grebi = grobi, budući da ima u bližnjoj okolici, na putu iz Nina u Privlaku, 
starih gomila ili grobova s humci, a suhu pašu medju gorama, zovu tu sta¬ 
novnici još danas Grobnica. 

Znamenit je napis, što ga na uspomenu kneza Manfrina iznad vrata 
njegova dvora postaviše, koj ovako glasi: 

Agrum olim laetum ac foecundum, bellorum vicibus desertum, incultum, insa- 
lubrem, vix misero pecudum pabulo aptum, aquis corrivatis, dumetis silvescen- 
tibus, eradicatis, viis munitis, aediflciis extructis, incolis aUectis, Hieronymus 
Comes Manfrinus nobilis Aenonensis, salubrem et restibilem factum, pristinae 
foecunditati restituit. Emendatissimae agriculturae exemplari exhibito. Magno 
et felici ausu, animi constantia, ignorantiae obstamla ac malevolentiae insidias 
supergressa, coepit A. MDCCLXXXVI. absolvit A. MDCCC. 

Pošlje ručka razgledao sam gospodarstvo moga kućegazde. Našo sam 
velike hambare pune žita svake vrsti, ali pšenica bijaše većom stranom smet- 
Ijiva. Blaga se ovdje malo goji, premda su volarnice i kravarnice na veliko 
osnovane. Još manje ima krmaka, koji se kod nas na stotine tove. Žitak se 
ne mlati, nego vrši. Polja davaju se iz četvrtine, težaci se plaćahu tada po 

40 kr. Livada ima ovdje mnogo, još više polja i šuma. Vino raste dobro i 
jako, većom stranom crno, kao po svoj Dalmaciji; ali sve pije bevandu a malo 
kada (istoga vina. 

Podalje od Grbš. stoji na polju novo Manfrinovo selo, ali pusto i mrtvo. 
Kuće su bez krova i razorene, nigdje neima žive duše. Kad se sprohadjah 
turoban po tom selu, prenu me kao iza sna glas pjevanja, što je dopirao do 
mene iz daleka polja, kuda se marva pasla. Pomislih u prvi tren, da me njeka 
čarobna sila premjesti u varaždinsko Zagorje, jer slušah onaj isti jasni i tužeći 
glas, onaj isti napjev zagorskih pastjerica, s onim istim izrazom pomiešane 
tuge i radosti, koj u srce ćutljiva u seoskoj samoći tako duboko dira. Visoke 
gore, duboke rieke, kao i druga uprava i drugi upliv tudjih naroda i običaja 
diele sadašnju Dalmaciju od žitelja kraj Krapine i Sutle, s kojimi se dalma¬ 
tinski Hrvat riedko ili nikada sastaje, pak ipak sačuvaše od davne starine tu 
i tamo jednu pjesmu, jedna osjećanja, i naravnu jednaku slutnju: da kao što 
bijahu u prošlosti jedno, tako imadu biti jedno i u budućnosti, jer ih veže 
sveta veruga istoga jezika i jedne krvi. 


Grad Šibenik, njegovi obćinski zapisnici, stolna crkva, samostani, gradska inteligencije 
i selj&čtvo, klobučari i kapari, čeljad crnaca. 

Dne 23. rujna odvažih se ostaviti Zadar i poći napried u Šibenik. Paro¬ 
brod se dimio, ljudstvo po morskom briegu vrvilo simo i tamo, ali ja nisam 
tu bio kao kod dolazka osamljeni stranac, jer me popratiše na brod do 12 
prijatelja i znanaca, i to knez Fanfonja, školski savjetnik Pulić, profesori 
Ljubić, Kazali, Ivčević, Žic, Santić, pop Goć i Sundečić, fratrovi Borčić, Fa- 
bijanić i Lovričić. Oprostiv se srdačno s čestitom ovom gospodom, koja mi u 
'Zadru toli omiliše, odoh na brod, gdje nadjoh opet dva dobra znanca, vlaste¬ 
lina Danilova, moga ninskoga suputnika i fratarskog provincijala, kašnje bis¬ 
kupa bosanskoga Frankovića. 

Kapetan broda bijaše Brajković iz Kotora, podkapetan njeki starac iz 
Dubrovnika. Medju putnici bijaše i njuki ugledan Niemac od 80 godina, ure¬ 
šen ordenom. On je običavao svaku jesen i zimu proživiti na otoku Hvaru, 
radi blažega zraka. Po tihanom moru, s dobrim vjetrom, dojurismo već o 
petoj uri u Šibenik, gdje me moj rodjak, kapetan i zapovjednik tvrdje Miho 
Grivičić ljubezno dočeka. Odsjedoh kod moga starog gostionika Pelegrina, 
premda mi nudiše oficirske kvartire. Tad je još živio u Šibeniku Čestiti Srbljin 
Spiro Popović, prijatelj Nikole Tomazea i domoljub, kakovih malo ima. S po- 
moćju njegovom, Grivičićevom, biskupa Maupasa, pretura De Giovannia i 
ostalih, mogao sam opet i u Šibeniku upotriebiti svaki trenutak na koristne 
zabave i književna iztraživanja, ostavši tu čitavih 16 dana. 

Glavna mi svrha bijaše, da razvidim obćinski arkiv, koj se kod kotar¬ 
skoga ureda čuva. Najznamenitiji su tu starinski kvaderni ili zapisnici obćin- 
skih bilježnika, mnogo srodni s českimi tako zvanimi daskami. Ovi zapisnici 
kakovih je imao njegda svaki grad u Dalmaciji i Hrvatskoj, dopiraju ovdje d i 
god. 1379. Pregledavši preko petdeset debelih folijanta, uvjerio sam se, da su 
ovi zapisnici velika dragocjenost za našu povjest političku, kulturnu i umjetnu, 
a osobito za povjest pojedinih gradova. Kamo sreće, da su se ovi zapisnici 
tako marljivo svuda čuvali kao u Šibeniku, Zadru, Trogiru i Omišu. 

Za one čitatelje, koji se knjigom bave, hoću da ovdje početak samo dvi- 
juh bilježaka od god. 1386. i 1464. u izvoru priobćim: 

Fasc. I. p. 9. In dei norriine. Amen. Anno natiuitatiB eiusdein millesimo trecefiteshiio octua- 
gesimo sexto. Indictione nona, diebus et mensibus ut infra. Regnante serenissima 
principissa jet domina nostra naturali Domina Mana dei gratia Regina Vngarie, 
Dalmacie, Croacie etc. Temporibus eqnidem magnifici et potentis viri dom »ni Nicolai 
Gara Regnorum Dalmacie x et Croatie bani, et Reuerendi in Christo patris domini 
Mathaei divina et apostolicae graciae Illustris Episcopi. Ac egregii et potentis viri 
đomini Lodovici de Georgio de Jađra Legum doctoris et hon. Comitis Sibinicensis. 
Atque nobilium virorum dominorum Judicum Sibinicensinm ser Tomasij Dominici, ser 
Cipriani Georgii, ser Michaelis Batci, et ser Dragote Badetina. Cum etc. 

Fasc. XVII. a. 1467—1469. In nomine Patris et filii et Spiritus sancti. Amen. Anno natiuitatis 
eiusdem filii Dei D. Jesu Christi Millesimo Quadringentesimo sexagesiino qnarto. 
Indictione duodecima, die vigesimo octauo mensis Decembris. Tempore Serenissimi 
ac'E&cjlentissimi Domini Christofori Mauro principis Inclite vrbis Venete etc. et 
eins Đucalis dom ini i clementissimi et justissimi diuina pronidentia domini Rectoris ac 
Patroni majons partis Lombarđie, Marchie Taruisane, Hystrie, Dalmatie. Albanie, 
insule Crethe, Moree, Grecie et Nigroponti etc. Quo tempore Inclitus Rex Mathias 
Vngarie, Croatie etc. gratia Dei recuperauit Regnum Bosne e manibus et potestate 
Imperatoris Turcorum, oppresorum anno proximo elapso, deletie a dictis impiis 
Rege Stephano et multis primatibus Bosne proditorie captis et inuicolatis in fide 
Chrigti Domini perseuerantibus etc. Nec non tempore Reuerendi in Christo patris 
et domini domini Vrbani Episcopi Sibinicensis. Et Regiminis magnifici et generosi 
viri domini Lodouici Baffo pro prefato ducali Dominio vicarii Comitis et Capitanei 
nostre cinitatiB Sibemcensis et sui districtus etc. 

Podobnih zapisnika ima i pismohrana šibeničke biskupije, gdje se nalaze 
fragmentarno još stariji negoli kod obćine, jer dopiru do XIII. vieka. 

Iz ovih zapisnika može se razabrati, da je grad Šibenik u staro doba 
bio sasvim hrvatski grad, jer sva imena ženska, a većom stranom i mužka, 
koja še u njih spominju, jesu čisto hrvatska. A kako bi drugačije i bilo, kad 
se za ovaj grad znade, da su ga uprav Hrvati i sagradili, kao što su ovdje, 
kraljevi hrvatski i svoj dvor imali, u kom je stolovao posljednji kralj Stjepan, 
izdavajući tu povelje, sačuvane do naše dobe. 

Čitav grad šibenički leži na povišem mjestu amfiteatralno nad briegom 
tako, da, kad ga s mora gledaš, svaku skoro kuću vidiš, tako je strmen po¬ 
ložaj grada. Okružen je sa svih strana ogradnim zidom, samo od mora je 
otvoren. Ima uzke strmne ulice i mnogo starinskih kuća, urešenih oblimi i 
šiljastimi prozori i vratmi s kamenitimi pilovi, s umnimi vajarijami, grbovi, 
napisi itd. Izkusni putnik vidi odmah, da je tu njegda bilo vještih umjetnika 
i izobraženih ljudi. Nad gradom stoje tri tvrdjice, po imenom Degenfeld, 
sagrađjena po barunu Degenfeldu oko god. 1646., zatim sv. Anna i sv. Ivan. 
Dvie prve zapušćene su, a treću nadzire umirovljeni kapetan kao zapovjednik. 
S morske strane čuva grad Šibenik jaka tvrdja sv. Nikole, zvana Luljevac, 
koju sagradi god. 1546. glasoviti graditelj Leonardo San Michieli. 

Najznamenitiji umotvomi spomenik u Šibeniku jest biskupska stolna 
crkva sv. Jakova, s nova sagrađjena u XV. vieku, pošto je stara crkva poru¬ 
šena. Glavni graditelj i uresitelj ove crkve bijaše Juraj Matejević, obćinski 
nadgraditelj šibenički (1441—1445). Crkva ima sliku rimskih bazilika, ali je 
u nje stroju pomiešan slog romanski, bizantinski, gotički i arabski. Sazidana 
je iz samoga mramora i tesanoga kamena, a pokrivena takodjer kamenitimi 
pločami. Ima grobnih spomenika od biskupah šibeničkih Ivana Lucia Stafilića 
(1557.), Dominika Kalegara i Luko Spingarole (1588.) Jedan oltar urešen je 
sa slikom sv. triju kralja, načinjenom od Andrije Međufića, Šibeničanina. *) 


*) Pobliži opis ove crkve gledaj u Slovniku umjetnikah jngosbtvjanskih, Str. 258. 

Naprema istoj crkvi na trgu gospodskom stoji i umno / sagradjena loggia, 
(stanica) djelo XVI. vieka, a sada pretvorena u kavanu i kasino. 

Šibenik ima četiri samostana, dva od reda male braće sv. Lovra i sv. 
Franje, jedan dominikanski i jedan kaludjerica -sv. Benedikta. Samostani male 
braće imadu znamenite knjižnice i zbirke starih listina, te su im crkve ure¬ 
šene znamenitimi grobovi. Osim ovih samostana ima u Šibeniku do 20 rim¬ 
skih crkvica, i dva grčka hrama, a žitelja nješto preko 5000 većom stranom 
rimske vjere. Medju njima ima pjeK oliko doseljenika talijanskih, koji su sa svo¬ 
jim talijanskim duhom okužili i starodavne čestite porodice šibeničke, kao 
Divniće, Draganić-Vrančiće, Šišgoriće itd., kojih predji podupirahu toli krepko 
hrvatsku književnost i krvatski živalj u Dalmaciji, proslavivši za vječna vre¬ 
mena svoje ime umnimi djeli hrvatskimi i latinskimi. 

Kada čovjek obći sa tako zvanom inteligencijom u dalmatinskih grado- 
vih, nemože dosta žaliti, što je za ovu duhapunu stranu naroda vlada austrij¬ 
ska tako se malo brinula, odkad je iz mletačkih ruku preuzela Dalmaciju. 
Na mjesto da gleda kako da gradske žitelje - spoji što bliže sa seoskim naro¬ 
dom, a primorje da što tvrdje prikopča uz svoje slovinsko kopno; to je nje¬ 
mačka vlada uplivom učiona i svakovrstnih ureda gradjanstvo dalmatinsko još 
više odtudjila narodu, nego isti Mletčani; a primorje dalmatinsko, sredstvom 
jezika, kulture, trgovine i obrtnosti, a i sredstvom jedine komunikacije po 
moru čvrsto prikovala uz Italiju. Time se je u čitavoj Dalmaciji ustrojio njeki 
polutanski život, koj ubija značaj naroda i uništuje svaki napredak duševni i 
materijalni. Zato ćeš tako riedko naći ljudi medju dalmatinskom inteligen¬ 
cijom u gradovih, koji bi sposobni bili, da se uznose i žrtvuju za velike i 
plemenite misli i za pravedno postupanje s narodom. Zato su i najučeniji i 
najplemenitiji medju njimi manje koristili narodu, nego najmanji i priprosti 
glagolski pop, koj narod u narodnom duhu podučava, i mnogi prirodjeni veleum 
dalmatinski, ako i pod pepelom neučenosti, nepokvaren čuva. 

Za mene bijaše velika slast gledati u Šibeniku žitelje predgradja i oko¬ 
lice. Kad bi ovi u blagdan hrpimice navalili u unutrnji grad, dobio bi ovaj 
odma lice bujnoga iztočnoga života. S daleka jur zacrveni ti se sve pred očima, 
kad vidiš narod polaziti u crkve. Svi mužkarci nose nizke crvene kape i sure 
surke crveno obšivene. I ženske imadu liepu crnu kosu crvenim vezom pre¬ 
pletenu, a iznad modre ili sure nabrane haljine, kratku crvenilom obšivenu 
župicu, i modri zobun s rukavi, poput naših posavkinja. Na noguh opet 
crvene bečve i žute cipelje. Grudi im krije fina biela košulja. Mužko i žensko 
liepa je stasa i obraza, jezik ugladjen i hitar; a kad se gdjegod u gostioni 
sastanu, zaore čistim i složnim glasom starodavne pjesme, o kojima je jur u 
XV. vieku Šibeničanin Juraj Šišgorić tako oduševljeno pisao. Valjalo bi već 
odavna, da se u Dalmaciji „pokloni klobuk pred kapom 11 , kako je Tomaseo 
u svojih iskricah u vrieme budne svoje fantazije pisao, ali se dalmatinski 
klobučari vole klanjati njemačkomu paragrafu, ili kalabrezkomu klobuku, 
zašto, jer im se narod njihov vidi slab i malašan. premda ih uči opet njihov 
Tomaseo, da „Vaviek što je slaba i malašna razbija silu tjelesnu i veličan¬ 
stvo." „Zviezde neba i žalostni zemlje vidjeli su najprije spasenje vjekova." 

Posjetio sam u Šibeniku i čestitu porodicu B., koje čeljad pomješana je 
s crnci. Mladji sin zaostavše udovice bijaše žestoke i nemirne krvi, te otide u 
Egipat. Trgovinom se obogati, i uzme u Kairu za ženu jednu mulaticu, koje 
otac bijaše Talijan a mati prava crna Arabkinja. Kad se odvaži nje suprug, 
da se vrati u Dalmaciju, nemogaše se ona oprostiti od družine svojih crnaca 
i povede ju sa sobom u Europu, ali morade im zadati vjeru, da ih neće siliti 
na promjenu svoga muhamedanskoga zakona, kojega se ovi šibenički crnci 
strogo drže. Gospodja B. vrlo je izobražena, govori osim arabskoga jezika 

takodjer vrlo dobro talijanski i franceski. Njezina djeca još su malo crnkasta, 
ali ne toliko, koliko mati. Stariji brat B doktor je na glasu i veliki štovatelj 
svoga sugradjana Toinasea. Kad mu se brat bavio u Africi, posjeti i on Arab- 
sku, pošto je prije proputovao talijansku, njemačku, francesku i englesku zemlju. 
Uzhićen je od zemlje i naroda arabskoga, koj se odlikuje ozbiljnošću, uče¬ 
nošću i poštenim značajem. Veličanstvene piramide i slavna prošlost čine 
Araba ponositim i samosviestnim, a bezgranične pustare pobudjuju u njem 
ljubav za slobodom i neodvisnim životom. Jeftino putovanje na živahnih ko- 
njih daje mu lahkost i okretnost, a velike rieke i mora učiniše ga poduzetna 
u trgovini i gusarstvu. Ali kako je mnogi Arab pitome i pobožne ćudi, propu- 
tuje on i pješke kadikad polovicu svieta, da se pokloni grobu kojemugod od 
svojih slavnih junaka, palih u dalekom svietu, držeći ga za svetca i ufajući 
se od njega pomoći u tuzi i nevonlji. 


Put n Skradin. — Tatarsko brdo sa svojim izgledom. — Krčki slap. — Skradin. — Pučka 

svetkovina. 

Dan svetoga Jerolima svetkuje čitava Dalmacija. Ovoga svoga zemljaka 
izabraše jur od davna Dalmatinci svojim zaštitnikom. U Šibeniku igrahu a ne 
zvonijahu na taj dan jur od rana jutra sva zvona, a to nije šala kad u malenom gradu 
sa dvadeset zvonika zaigraju krupni i tanki glasovi, upleteni u kojekakove fan¬ 
tastične napjeve. Na takav glas mora se dići na noge sve zdravo pučanstvo, 
svakako barem oni, koji imadu zdrave uši. I ja se digoh iz postelje, ali ne 
toliko na glas zvonova, koliko na viest, da kod kapetana Grivičića družtvo na 
mene čeka, koje će sa mnom na skradinski slap. Obukoh se dakle hitro i po- 
liitih na uročeno mjesto pred stan kapetanov. Družtvo je tu, ali neima još 
kola. Do dvie ure čekasmo u dugočasnom razgovoru, svaki za sebe nemiran 
i nestrpljiv, dok napokon dodje kočija sa dva konja. Ali kakova kočija! pravi 
exemplar riedkih relikvija prastaroga vremena. Sbita sva od dasaka, U dužini 
još jedankrat tolika, kolike naše najveće. Četverouglasta, sa tri prozora, dva 
sa strane, jedan s napreda, a u nutri jastuci s prašnimi i izsušenimi dlakami 
konjskimi, na kojih su se prije sto godina hrvatski konjanici borili s Turci. Moje 
družtvo sastojeće iz kapetana Grivičića, drugoga kapetana inžinirskoga E., koji 
je u ono doba popravljao tvrdje na zalievu boke kotorske, i lieutenanta T. bivšeg 
inagjarskog honvćda, ponudi mi da unidjem u svetu škrinju, kako ju nazvali, 
ali ja se zahvalih i sjedoh do kočijaša, željan zraka i izgleda. Moje poznan¬ 
stvo s koćijašem i zajedno presretnim gospodarom kočije, bijaše vrlo zani- 
mivo. On me zapita odkuda sam. Ja mu odgovorili: „Iz Hrvatske. 41 — 
„Da li iz Karlovca? tt nastavi on veselo. — „Ne, iz Zagreba 44 , odvratih ja.— 
„Ta to je svejedno, mi smo zemljaci; hvala Bogu 44 , primetne on i stade mi 
pripovjedati, da se zove Janko, da je rodom iz Karlovca, da ga udes baci 
ovamo itd. Pita za zdravlje mnoge karlovačke gospode, Bunjevca. Vranicana, 
Gvozdanovića itd. Hoće da zna, da li je u Hrvatskoj uveden abaldo duhana, 
za koju on u Karlovcu bivši v još prije 11 godina nije znao. Pita i za vino, 
da li je tako skupo, kako u Šibeniku. Jednom rieči, sve što mu je na srcu 
ležalo, i čim se njegov duh i grlo najradje zabavljaše, sve to uvrsti u svoj 
razgovor. Da su mu bili konji tako okretni kao jezik, ja bi ga bio možebiti 
pozornije slušao, ali tako sam nehotice, kao što se pjeva o Marku Kraljeviću, 
da je svoje vino polu pio, polu šarcu davao, i ja moga kočijaša polu slušao, 
a polu njegove rieči zraku davao. 

Nova cesta skrađinska liepa je i široka, ali se još malo tko po njoj 
vozi r jer su ljudi naučni ili pješke ili na kopjih i mazgah putovati. Kad se 

uzpjesmo iznad Šibenika, vidjeh s lieva pod nama selo Crnicu s crkvicom 
sv. duha. Tu imadu Šibeničani svoje tako zvane bašće i vinograde. Visoko 
brdo, na koje cesta vodi, zove se tatarsko, od onih Tatara, koji u po¬ 
tjeri za kraljem Belom TV. i do Šibenika doprieše, pak na ovom brdu svoje 
čadore razapeše. Brdo je golo i kršovito, ali je liepo s njega pogledati niz¬ 
brdice na okolicu. Pod nogom brda šire se vinogradi, u kojih raste glasovito 
vino tatarsko, (vino di Tartaro), kojim se Šibeničani pravedno ponose, jer kad je 
starije, naliči na Maderu. U daljinu dopire oko sve do Velebita i do bosanskih 
gora. Naprema tatarskom brdu sa iztoka leži gora Promina, gdje izkapaju 
kamenito ugljevje, a pod Rimljani stajaše tu grad Promona. Podalje Zganj gora, 
više Vrlike, i znamenito Petrovopolje, koje dielijedan klanjac od Kosova- 
polja. Ova dva polja spojena klaujcem u jedno, straži na prominskoj gori 
prastara razvalina gradska, koju narod zove Petrovac ili Dvorovi bana 
Petra, od kojega i polje ime dobi. Bijaše to bezsmrtni ban Petar Svadić, 
koj kao izabrani po narodu kralj hrvatski, na Petrovom gvozdu u Hrvatskoj 
u bitki proti Magjarom, kao posljeđan slobodan Hrvat pade. Na ovom Petro¬ 
vom polju, koje se u staro doba prije Petra s obe strane klanjca zvalo Ko¬ 
sovo, pade po priči naroda i hrvatski kralj Zvonimir, ubijen od razjarena 
naroda. Kod istoga polja nalaze se izpod gradca tragovi zlatnim rađam. Ne¬ 
daleko od tuda vidi se prema zapadu na jednom brdu crkva sv. Marije u 
Promišljani, koju polazi hrvatski puk sa svih strana. Svaki putnik kad ju 
ugleda iz daleka, skine kapu i pomoli se Bogu i sv. Mariji. Što je bliže prema 
brdu tatarskom sa zapada, zovu šibeničkim Zagorjem, a što je dajje prema 
jugu, to je Zagorje trogirsko. Obadvoje izprekršteno je na sve strane manjimi 
i većimi brdi, izmedju kojih prostrta su kao u zakrilju rodna polja i uvaljene 
doline sa zelenimi livadami. 

ProvaUv tatarsko brdo, vidio samjezero Prokljan, kraj mjesta istoga 
imena. Jezero ovo morski je zaliev, pomiešan s vodom Krkom, koja unj utiče. 
Za brodare vrlo je pogibeljno, jer kad silni vjetar vlada, zavrti brodom i upro¬ 
pasti ga. S toga propada tu svake godine više ljudih, a narod, kako kaiu, 
nazva ga uprav zato Prokljanom t. j. po starosl. prokljatim ili prokletim jezerom. 

Sve do Guli na neviđjoh cestom nijednoga sela. Uz cestu sve s4m krš 
i kamen, na njekih mjestih po nješto vinograda, a izmedju kamena bus, žal¬ 
fija i malo travice, čim se kukavno hrane ovce i koze plandujuće po brdih. 
Kod Gulina ostavismo veliku cestu, što vodi u Drniš i krenusmo lievo niz¬ 
brdice prema Skradinu. Kad se opet uzpjesmo na brdo Čulišića, ugledah duboko dole 
grad Skradin na vodi Krki, što se tuđe razlila poput jezera. Sdm grad leži 
u pitomoj plodnoj okolici, okruženoj odkršovitih gora. Na brdu stoji pusta 
gradina skradinska, u staro doba tvrdi grad porodice Šubića bribirskih, za 
koji se u XIV. vieku otimahu Mletčani, srbski car Dušan i Ugri, a kasnije 
Turci, koji ga napokon predobiše i porašiše. Naprema gradu izpod brda stoji 
još dan danas razvaljen turski han, od vremena kad su Turci tuđe gospodarili. 

Spustiv se niz brdo, dodjosmo do Krke, ali tu nebijaše viditi ni mosta 
ni broda. Mi morasmo dakle s kočijom čekati na prevozni brod podobar časak, 
te se sakrismo medju tim pod maslinove grane, jer bijaše počela rositi kiša. 
Doskora dodjošei dva mala brodića. Najednom poslasmo lieutenanta T. u Skra¬ 
din, «da naruči za nas objed u gostioni, a dragi povede nas na skradinski 
slap, dočim je kočija još podobro dugo čekala na prevozni brod 1 . Kraj golih 
stiena Crljenice odtisnusmo se uz rieku, a veslari zabavljahu nas kojekak- 
vimi pripovjestmi. Jedan od njih i ljepši i odvažniji poče pripoviedati koješta o 
talijanskoj gospodi, što vladaju hrvatskom Dalmacijom. Dodje rieč i na okruž¬ 
noga kapetana, kojega kad moj veslar spomenu, potamni mu čelo i promukne 
jasno grlo. „Eh, d%j mu bog tri zdravja i stotinu nevolja 1“ reče on muklo. 

„Kad je ono bio pretur u Skradinu, dao me Šibati volovskom kožom po ru¬ 
kama, što sam se igrao na karte." — „Ta to je po turski", odvratih ja. — 
*Da gospodine, po turski ; ali je nam bolje bilo pod Turčinom, jer ako je Turčin 
i okrutan, umi barem biti zahvalan, što naši Lacmani neumjedu. Mogao se 
taj pretur sjetiti, kako sam mu rođjena brata baš u toj vodi spasio od smrti, 
kad se kupao, pa ga krč uhvatio. On poče koprcati i htjede da utone, a 
ja dodjoh slučajno s ladjom, prihvatih ga za kosu, i prebacih ga na dno 
svoje ladje, đovedivši ga zdrava i vesela kući. Nesretna mu majka! koja mu 
takog brata porodila." Veslar umuknu i nije više progovorio ni rieči. 

Kad ugledasmo s daleka krčki vodopad, pričinilo mi se, kao da se ma- 
lena voda nizbrdice spušta, jer nevidjoh drugo do bielih trakova, što se 
valjahu nizdole. Kad se bliže domaknusuio, raztvori se pred našima očima 
silna pjeneća se voda, koje huku i šum Čusmo već pol ure daleko, neznajući 
odkuda da dopiru ovi mukli žamorni glasovi. Mi se primaknemo s brodom k 
briegu i popneino se po kamenu i stieni na brdo, gdje nam se otvori pogled 
na cieli slap. Sad se osvjedočismo o veličanstvu prizora, kojemu se diviše jur 
toliki putnici različitih naroda. Divna je doista slika, kako se Krka prašeći i 
šumeći, preko 10 do 12 dugačkih kamenitih skalina, u više traka baca dole u 
korito svoje, valjajući i vijugajući se djelomice, kao tolike ogromne zmije, med 
bielom krševinom i zelenom mjehovinom i dračjem. Pada u sredini s najvi¬ 
šega mjesta, sa strane s nižega, a ujedno prikazuje sliku svoda ili luka sa- 
građjena iz kristala i dragoga kamenja, koje se u trakovih sunca u razne 
boje pretvara. Voda tjera ovdje stupe i mline, pere gunje i platno, ali neima 
tu ljudi, koji bi se znali silom i bogatstvom vode okoristiti na višje svrhe 
obrtnosti. Iste vodenice sagradjene i ustrojene su onako, kao što ih naši predji 
pred njekoliko stotina godina gradiše. 

Dok smo mi zapanjeni gledali divotu naravi, razvedri se nebo, sine sunce 
i slap nam se prikaza u čitavoj svojoj krasoti. Isti veslari, koji ga tisućkrat 
gledahu, povesele se nad divnim prizorom. Veseli i zadovoljni skočismo u 
brod i doplovismo hitro niz vodu do Skradina, gdje objedovasmo u gostioni 
kod „Pokoja", kojega doista trebasmo, jer nam bijahu razigrani svi živci od 
putna napora i neslućena utiska uživane dražesti. 

Po objedu htjedoh posjetiti župnika i pomoćnika, ali obadva spavahu. 
Otiđah dakle da razgledam grad, ali budući da ima samo jednu široku ulicu, 
riipidjoh ništa znamenita. Župna crkva dosta je prostrana, te ima i liepih 
kao obično po Dalmaciji, nagrdjenih kojekakvimi srebrnimim i me- 
denfini krunicami, medaljami itd. U kapeli sv. Jerolima ima takodjer liepa 
slika ovoga svetca, ali njegovu krasnu ćelavu glavu uakitiše visokom srebrnom 
krunom , te mi se ovaj sveti zaštitnik Dalmacije pričinio kao kinezki man¬ 
darin, tako ga smiešna čini ta ni njemu ni slici nepripadajuća tornjeva kruna. 
Skradin bijaše u vrieme rimsko znameniti pogranični grad Liburnije, te se u 
njem sastajahu na zborovih pobližnja plemena, ali sada neima ni traga rimskim 
starinam, jer ono malo što su ih izkopali, raznesoše t-udji ljudi na sve strane 
svieta. 

U gledanju zatvorenih kuća dugačke skradinske ulice dodjoh do kraja 
čitavoga grada. Krenuh desno na otvoreno polje, pokriveno množtvom svje¬ 
tine, koja je tu veselo svetkovala blagdan sv. Jere. Jur iz daleka sve se cr¬ 
venilo, jer'mužko i žensko nosi tu crvene kape. Igraše kolo, t. j. više kolA, 
ali na moje udivljenje bez ikakove muzike. Pristupih k prvomu kolu, tu bijahu 
same djevojke. Dvie bi pjevale, druge po taktu napjeva okolo skakale. U dru¬ 
gom kolu bijahu jur djevojke pomiešane sa ženami i muškarci. Tu se nije 
ni pjevalo ni sviralo, samo mučeć skakalo. Osim toga igrali bi i plesali po 
čitavom polju djelomice, sve tri po tri, ili djevojke same, ili dvie djevojke 

pak jedan čovjek, poskakivajući na nyestu, ili u skakanju šetajući gore i dole. 
Bijaše tu vidjeti liepih nošnja. Djevojke sve u modroj ili zelenoj suknji, naki- 
ćene srebrom i zlatom na grudib, s dugaćkimi naušnicami, takodjer od srebra 
ili zlata, a za crvenimi kapami zataknuta pera. Krasnoga stasa muškarci iz 
Kistanja imali su crvene ječerme, posute srebrnimi tokami, puceti i pjenezi 
Haljine sure ili crvene, čakšire modre, bečve biele liepo vezene. Na glavi 
zlatom vezene crvene kape šarenimi rubci obvijene. Sve se držalo ozbiljno i 
tiho, kod tolikoga svieta nebijaše čuti ni najmanje vike. Govorio sam s uje- 
kimi muškarci diveći se ljepoti govora hrvatskoga, i prirodjenoj svakomu 
dosjetljivosti i oštroumnostu Pomislih, što bi se dalo iz toga naroda učiniti, 
da nije tako rano pao pod gospodstvo raznih tudjinaca, pa da nije od njih 
poprimio većom stranom sve ono, što je u njih zlo, a malo od onoga, što je 
u njih dobra. Ali u prostom puku, kako sam se i danas osvjedočio, ima barem 
poslušnosti, ima poštovanja prema starijemu i razumnijemu, dočim kod inteligen¬ 
cije ni toga neirna, kao da su im visoki klobuci izsisali iz moždjana sve da¬ 
rove prirode i krvi, i ostavili u njih samo tudju taštinu s pohlepom za go¬ 
spodstvom i slavom. 

Kad sam se zamišljen iz polja vratio, susretoh moje putne drugove na ulici, 
koji me nestrpljivo izgledahu; jer inžinirski kapetan očekivao je u Šibeniku 
s parobrodom svoju ženu, i želio s toga ranye se vratiti. Vračtyuć se puto¬ 
vasmo većom stranom uz brda pješke. Ja većom stranom mučeć, moji dru¬ 
govi u živahnom razgovoru o svačem. 


Otoci Krapaiy i Zlarin. 

Upoznavši se lijekom prilikom u Šibeniku sa zlarinskim posjednikom 
Jurauovićem Makalom, nagovarao me ovaj da idem .-vakako na otok Zlarin, 
da se tamo upoznam s vriednim župnikom Bellamarićem i hrvatskim pis¬ 
cem Š u t i n o m. Ovo nagovaranje potakne me, da sam žrtvovao jedan dan, 
prem da sam u šibeničkom arkivu imao još dosta radpje, ako sam i neumorno 
radio svaki dan od jutra do mraka. Dne petoga listopada odvažih se dakle u 
pratilji kapetana Grivičića i lieutenanta Takoa, koj bijaše sa mnom i u Skra- 
diuu, ua put u Zlarin. Gajeta od četiri vesla čekala nas je spremna i mi kre¬ 
nusmo najprije put otoka Krapana, jer sam želio, da tamo razvidim samo¬ 
stan fratarski. 

Jutro bijaše krasno, vjetar jedva da je lahorio iz Levante, zrak malko 
studen ali okriep\jiv. Veslari šibenički vješti su ribari i mornari. Vožahu nas 
uprav gospodski. Pripovjedahu nam od svakojakih riba, raka, kamenica, ljuš¬ 
tura i morskih trava; ali šibeničkih žitelja ponos je i najveća slast riba 
zubatac, koj se lovi, kako oni kažu, samo u luci šibeničkoj. Vozeći se 
po šibeničkom kanalu, koj se može zatvoriti lancem, dočim ulaz tvrdja 

sv. Nikole čuva, do^josmo i do špilje Lobora, gdje stoji kapela i grobište po¬ 
rodice Vranćićeve, kod koje sam u Šibeniku njekofiko ugodnih trenutaka 

proživio. Kraj mjesta 'Zablačja stoji liepi ljetni stan Fonta nov, a od 
Molja sve do Krapanja šire se dobro obradjene bašče s maslinami i vino¬ 
gradi. Po moru sretosmo više ladica s ribari krapanjskimi, lovećimi po čistom 

moru ribe Ubotnice sa sedam repova (volpe, Siebenschvveif), koje mogu 
kad su velike povući i čovjeka u more. Na duu mora vidjosmo svakojake 
liepe trave, pom^riše crne -trpove (cazze marine), zatim ježeve, pujake itd. 
čuo satu, da Krapnjani u toj okolici najviše barka imadu. Zajedno sa Zlarinci 
love u moru špunge i koralje, koje voze do Trsta i po svem jadranskom pri- 

tnoiju. Za poklrugu uru vožpje dodjosmo u Krapanj i posjetismo odmah sa¬ 
mostan, gdje nas gvardijan i zajedno parok mjesta, Antun Vilica, veselo 
dočeka. Ja probavih dvie ure u knjižnici, dok moji drugovi razgledavahu 
mjesto, bašču, liepi gaj itd. Knjige u toj knjižnici stqje istinabog poredane u 
jM)lica, ali po običaju dalmatinskih samostana poroanjili mjesta, sahranjeno 
je tu i svakojako hranivo, bob i krumpir, štive smokve, šljive i ostalo voće, 
brašno itd. Česa ima najviše, to su crvi, koji se s prašinom tako ukotiše 
u knjige, da jih skoro svaka ima ftodobru zbirku. Našo sam tu mnogo ried- 
kih incunabula, ima nješto i hrvatskih knjiga i rukopisa, od glagolskih ništa. 
Samostanska crkva ueima ništa znamenita, osim jedno zvono od g. 1550. U 
Trapezariji čuva se liepa slika posljednje večere od Franje Santacroce. Samo¬ 
stan ovaj utemelji Toma Jurić, Šibeničanin, g. 1436., svršen je g. 1446., a 
crkva posvećena g. 1523., kako vapiš na pjevališću svjedoči. U njoj ima više 
grobnih spomenika, medjn kojimi sam zapamtio jedan od g. 1660. s napisom: 

INEQVALES NASCIMVR. 

AEQVALES MORIMVR. 

OMNES CINIS ADEQVAT. 

Samotan ovaj otok bijaše g. 1646. obsjedan od Turakk, kojom prilikom 
branio je šanceve fratarski gvardijan Petar Mesalinić sa sabljom i krstom u 
ruci, predvodeći svoj puk. Kad je opsjednutim jedna padovanska galija na po¬ 
moć priskočila, bješe Turci hametom potučeni. 

Iz Krapana dodjosmo po tihom moru u Z 1 a r i n za jednu uru. Ali tu 
nađosmo sve pusto i mrtvo. Bijaše blagdan a sav puk u crkvi. I mi odosmo 
u crkvu, te stupismo u nutra kad je svećenik upravo pjevao evangjelje i to 
na moju radost, na hrvatskom jeziku. Služba božja trtgala je od 10 do 1'/, 
ure. To bijaše za trudne i gladne putnike suviše pobožnosti. Mi tražismo po 
mjestu gostione, ali te ćeš po Dalmaciji zabadava tražiti. Poslasmo dakle u 
crkvu po g. Makulu, da se barem š njim posavjetujemo, kako ćemo i kuda. 
Taj gospodin zabavi nas ljubezno i uljudno, dok nedodje župnik Belamarić iz 
crkve, koj bijaše veoma dirnut od našega posjeta, pozvavši nas na objed. Kod 
ovoga čestita rodoljuba vidio sam bogatu sbirku hrvatskih riečih, što ju od 
njekoliko godina sabira. U Zlarinu neima inače ništa znamenita, i mi se spre- 
uiismo odmah poslie objeda na put natrag u Šibenik. Premda je more podobro 
razigrano bilo od jakoga maestra, dodjosmo, razapevši jadra, za jednu uru u 
Šibenik. Ovo mi bijaše tim milije, jer sam se ćutio boležljivim od nahlade. 


Spljet, važnost njegova položaja, starine i umotvori, crkve i samostani, svećenici, književnici, 

građanstvo i trgovina. 

Krasan li ti je položaj Spljeta grada! Reče mi njekoč jedan Englez u 
Rimu, da mu neima para do Carigrada i Napulja, jer koliko je svieta obišao, 
nije našao slična položaja rečenim trirn gradom. Mogao je to znati i car svieta 
Dioklecijan, kad je u zabitnoj svojoj Dalmaciji sagradio na tome mjestu veličan¬ 
stveni carski stan, da se tu nakon težka i duga carevanja odmori pod svoju 
starost, i da uživa kadikad barem, obradjivajući svoju bašću, onaj blagi mir, 
što ga na stolici carskoj nikada uživao nije. — : Prošlo je preko tisuću i pet 
stotina godina, što je taj car svoju ogromnu palaču podignuo, pak se njezinim 
ostavšim zgradam i porušenim zidovom jošte i danas divi sav učeni sviet. So¬ 
linski zator po Gotih, Avarih i Hrvatih dao je zapuštenoj palači Diokleciano- 
voj, s novimi žitelji i novi život. Ali hrvatski vladari dadoše novomu gradu 
Spljetu visoki ugled uplivom na crkvenu i svietsku vlast svega naroda svoga. 

Državnu silu i bogatstvo, prosvjetu i trgovinu, nauke i umjetnosti bijahu stari 
Hrvati usredotočili u Spljetu i oko toga grada, i doista grad bi ovaj bio mogao 
postati jednim od najvećih i najznamenitijih gradova svega jadranskoga i 
jonskoga pomorja, da su za njegovimi ledji zemlje njegdašnje kraljevine hr¬ 
vatske ostale spojene uviek zajedno š njime. Ali jur u stara vremena nasto- 
javahu Mletćani i Bizantici odkinuti dalmatiusko primorje od svoje tvrde ma¬ 
tere zemlje, i privezati ga uz vazda kolebajuće se more. S toga se kolebala i 
sudbina Spljetska uvjek medju gospodstvom kopna i mora, pak se nije mogao 
r gvijati grad po velikoj zadaći svoga krasna položaja, niti je mogao naslie- 
diti veličinu i snagu svoga njegdašnjega susjeda Solina. Pak ipak je Spljet i 
danas jošte najveći i najznamenitiji grad našega primorja. I da ima u Hrvata 
sile, uma i vlasti, imali bi sva sredstva žrtvovati, da se taj sredotočni grad 
njihova primorja što prije podigne i poveća; jer nikada neće pobočna kršovita 
Rieka, kao ni 11 a podzemnom vulkanu stojeći Dubrovnik, moći mah preoteti 
prevelikoj važnosti sredotočnoga položaja spljetskoga grada. 

Kad ideš morem iz Šibenika u Spljet, nevidiš drugo do stienja i ka¬ 
menja. Skaline i pećine u svih mogućih slikah i bojali, po mjestili pokrivene 
nizkim grmljem, ili mirisavom travom, redje gdjekojom kućicom, maslinom ili tr¬ 
som, to je sve što vidiš. Prema zapadu zacrni ti se kad kad u moru po gdjekoj bližji 
ili dalji ostrov, ili ti se pred očima zabieli gdjekoj golemi greben, što iz mora viri, 
11 a ne malu opasnost nevješta mornara. Neima skoro predmeta, što bi umo¬ 
reno oko putnika, plovećapo sinjem moru, znatno razveseliti moglo. Nu kako 
se nadimlje grud hrvatskoga putnika veseljem, začudjenjem i uzhićenjem, kad ga 
hitar brod potisne u široku luku spljetsku. Veliki polukrug plodna kopna po¬ 
sut je kućami i crkvami, iznad kojih vire prekrasni, umno nakićeni zidovi, uz 
tamne kule i tvrdje sriednjega vieka. Po morskom prostranom i čistom briegu 
vrvi svjetina poslujuća i plandujuća. Bujni život raztvara se pred očima put¬ 
nika, a živahna slika probudjuje novi život u duši i u srdcu. Sve nevolje mor¬ 
skoga putovanja zaboravljene su. Umoreni putnik jedva čeka da ostavi daske 
ljuljajućega se broda i da stupi na čvrstu spljetsku zemlju, svakomu Hrvatu 
milu i svetu. I ja sam bio presretan, kadgod stajah pred sivirni zidinami polu- 
razorene carske palače. Pak ako sam, gledajući one patuljke od kućica, što su 
se utisnule u utrobu veličanstvene zgrade, i žaleći, što potomci solinskih gradja- 
na zajedno s predji moga naroda, niesu ifmjeli nasliediti u gradjenju kuća, 
visoki um suvremenika Dioklecijanovih, to sam se ipak i dosjetio tužnih 
uzroka, zašto oni nemogahu sliediti tragove njogdašnjih gospodara svieta. 

Čovjeku, koj pozna prošlost a umije razmišljavati 0 budućnosti, mora da 
omili grad Spljet, pokraj svih njegovih malina glede gradjenja i uredjenja 
uzkih tesnih ulica, pokraj potudjena duha unutrašnjih gradjana, i siromaštva 
predgradskih žitelja, i pokraj nemara klasičkih umotvorina i pomanjkanja 
višjega prometa, trgovine i obrtnosti. Nu pred Zadrom imao je Spljet uvjek 
tu prednost, što nije bio toliko birokratičan i toliko prevrtljive ćudi koliko sa¬ 
dašnji glavni grad zemlje. A pred Dubrovnikom, što nije toliko cjenio oholu 
t ok.njelu aristokraciju, koliko onaj inače uvjek republikanski grad, s nazori 
srednjega feudalgggft vrfipena. Pravi gradjanski duh ukorenio se u Spljetu 
od starine, niti ga jgogaše svladati monarhičko-aristokratićna vlada ugarska, 
niti pokušavano nasilje vlastela kopna hrvatskoga, niti teudalizam spljetskoga 
duke Hrvoje, kojega tvrda jošte danas sačuvana kula, zabadava grozijaše pra- 
vam i uredbam spljetskih gradjana. 

Kad izobražen putnik dodje u Spljet, ako i nije ljubitelj starina, mora 
da se divi zaostavšim ovdje spomenikom prastaroga vremena, kakov i mi se malo 
5|oj grad ponositi može. Veličanstvene zidine carske palače, koje opasuju 11 a 
četiri strane sav unutarnji grad. Velikoliepna zlatna vrata, revnim nasto- 

janjem bivšega okružnoga kapetana Ivana Buratta i trudom i umom veleza- 
služnoga pokojnika graditelja Andrića i dra. Lanze, iz ruševina s nova na 
vidjelo iznešena; a nada sve starinski hram Jova, ili kako njeki žele, božice 
Dijane, pretvoren prije tisuću i đvie sta godina u prestolnu crkvu primata 
čitave Dalmacije i Hrvatske, kao i Mausoleum Dioklecijanov, s kojega htje¬ 
doše njeki načiniti hram Eskulapov, i kojega pretvoriše u davnoj starini u 
kapelu krštenice, mora da svakoga gledaoca do udivljenja uznese. Ali uz ove 
klasičke starine, ima se Hrvat diviti umotvorom i svoga naroda ljudih, a medju 
ovimi ide prvo mjesto veličanstvenomu zvoniku stolne crkve sv. Dujma. uz¬ 
dignutim »red crkvom, preko ulaznih skalina, na samom jedinom svodu. Taj 
zvonik sagradi s početkom XV. vieka Nikola Tvrdoj, a kasnije nastavi i 
popravi ga slavni Juraj Matejević, Šibenićanin, i Andrija Aleksijev, 
Dračanin. Uresivši ga vajarijom mnogo starijega meštra Antuna, po svoj pri¬ 
lici, Spljetčanina, i starorimskimi spomenici. U samom hramu svraćaju svu po¬ 
zornost izobraženoga gledaoca velika ulazna dvokrilna vrata, sa 28 prizora iz 
života Isusova, iz drva velikom umjetnošću anagliptički izrezana od Spljet¬ 
čanina Andrije Guvine ili Gruvine g. 1214*). Ovaj je umjetnik po svoj prilici 
izradio i prekrasne stolice pjevališta. U samom, žalibože za pučanstvo prema¬ 
lenom rimskom hramu, stoje oltari s grobovi sv. Dujma i Anastazija, prvi g. 
1427 od Milaneza Bonina, a drugi g. 1448 od umnoga Jurja Matejevića 
Sibeničanina osobitom vještinom iz mramora u gotičkom slogu sagradjeni i 
mnogimi kipovi i nakiti urešeni.**) Slikanja nad oltarom i grobom sv. Dujma 
izumljena je od Spljetčanina Marka Kaugrosovića, a pjevalište i taber- 
n&kul glavnoga oltara, uresiše sa uloženimi u okvirih slikami opet Spljetčanin 
Matija Fon ču m i njeki Petar Ferrari u 17 vieku. I tako možemo či¬ 
stom savješću kazati, da se je unutar prostorija spljetske carske palače, u 
srednjem vieku, vješto natjecao um hrvatsko-dalmatinski s umom starih Rim¬ 
ljana vremena Dioklecijanova. Dočim izvana pred hramom, sa visoka čudo¬ 
tvorna zvonika, uuiotvorni duh hrvatskoga spomenika njekim ponosom gleda 
na egipatsku stingu, ležeću na njegovom podnožju, i prenošenu onamo po 
caru Dioklecijanu iz Palmire ili kojega drugoga grada. 

Isti Mauzoleum carski, pretvoren u kapelu za krštenje, čuva u svojoj 
sredini jedan komad umotvorine hrvatske iz vremena hrvatskih kraljeva 10. 
ili 11. vieka; a to je kamenita krstionica u slici grčkoga krsta izklesana, na 
kojoj je nieđju ostalim prikazana slika jednoga od hrvatskih kraljeva, sjedeća 
na priestolju, plaštem ovita, krst u ruci držeća i njekom neobičnom krunom 
sa tri krsta pokrivena. Ovu krstionicu premjestiše ovamo iz jedne od onih 
crkava solinskih, koje dadoše sagraditi hrvatski vladari. ***) 

Vriedno je spomenuti, da se u stolnom hramu spljetskom nalazi jedan 
jedini grobni spomenik, naime slavnoga kneza Žarka Dražojevića, koj braneći 
neobičnim junaćtvom Sjdjet i njegovu okolicu od Turaka, g. 1508. u jednom 
okršaju kod Svinjače napadnut iz busije pade, te ga zahvalni Spljetčani u 
svoj glavni hram sahraniše. što izvan njemu, nikomu nedopustiše. Od njegove 
žene Kate Martinušević, rodom iz Poljica, čuva*blagajna crkvena drago¬ 
cjeni dar srebrnoga tabernakula, kojega dva angjela nose, s napisom odozdo: 

MDXXXII. VICTOR DE ANGELIS FECIT VENETHS. SVMPTIBVS 
D. CHAT. VX. Q. D. ZARCHI DRAZOEVIC, 

*) Slika jedne strane ovih vrata prikazana je u djelu Eitelbergera: Kunstdenkmale Dal- 
matiens. T. XVI. 

**) Gledaj opis u Slovuiku umjetn ka jugoslavenskih, pod dotičnimi imeni umjetnika. 

***) Gledaj sliku u E telbergerovom djelu str. 123 . 

Ima u Spljetu još jedna u bizantinskom slogu sagradjena crkvica u biv¬ 
šem samostanu duvna sv. Benedikta, pretvorena sada u vojničku bolnicu. 
Crkvicu ovu sa samostanom utemelji za vrieme kraljevanja Krešimira Petra 
god. 1069. y Lovro, nadbiskup spljetski. U njoj sagradi god. 1448. slavni Juraj 
Matejević Šibeničanin liepi oltar s grobnicom S. Rajnera, ubijena od Hrvata 
u Poljicah. Nu kasnije prenesoše istu grobnicu najprije u stolni hram, a od- 
tuda na brački otok. Kad već o bivšem samostanu duvna govorim, valja mi 
napomenuti, da u Spljetu preostadoše do danas još četiri samostana, dva od 
reda sv. Franje, jedan dominikanski i jedan od duvna. Malobraćani su i ovdje, 
kao skoro po svoj Dalmaciji, ljudi narodni, doćim se kod svih drugih redova 
ugnjezdila talijanština. 

Jedna izmedju najvećih riedkosti Spljeta grada i svega kršćanstva saču¬ 
vana je u samostanu Franjevaca, u velikom predgradju (Borgo grande), a to 
je prastari kršćanski sarkofag iz V. ili VI. vieka, prekrasnom vajarijom na- 
kićen, kojemu ima malo sličnih spomenika onoga vremena. Taj sarkofag ili 
raka iz biela mramora iztesana, ima prekrasno izklesanu sliku, koja prikazuje 
propast Faraonove vojske na crnom moru, i sretan prolaz Židova preko njega. 
Ovaki prizori iz staroga zavjeta veoma su riedki na starih spomenicih i sar- 
kofagih kršćanskih, a samo djelo tako je vješto izradjeno, da se medju naj- 
umjetnije proizvode starokršćanske dobe uvrstiti može. To svjedoči podpunoma, 
da su žitelji okolice solinske još i onda umjeli vješto povesti se za umnim 
duhom Augustove dobe, mogavši se ponositi umjetnici klasičkoga ukusa.*) 

Drugi samostan reda sv. Franje na luci imade u svom hodniku riedkih 
grobnih ploča srednjega vieka. Najstariji je od god. 1296., kojega postaviše - 
spljetskomu vlastelinu Leonu Albertiću, sa sljedećim napisom, pisanim u bar¬ 
barskom redovničkom slogu onoga vremena, s gotićkimi pismeni: 

t OVAM MISEIt EST ET ERIT, QVI GAVDIA MVNDI QVERIT. 

NAM SVA DVLCEDO DILABITVR ORDINE FEDO. 

PREBET SVB MELLIS DVLCEDINEM POCVLA FELLIS. 

CVNCTA RELINQVENTVR, NEC PLVS HIC INVENIENTVR. 

NONNE VIDES MVNDVM MISERVM ET IN OMNIBVS VNDVM. 

OMNIBVS HOC LEO DICO, NE SE DENT INIMICO. 

NAM SIC VIVENTES FACIT ET MISEROS ET EGENTES. 

CORDIS IN AVRE REPONE, ME MORIENTE LEONE. 

ABIECTOQVE FORIS CENO CARNALIS AMORIS. 

DOMINVS LEO DE ALBERTIS ISTVM ELEGIT LOCVM SVI QVIETIS, 
PRO SE ET SVO FILIO STEFANO AC SVIS OMNIBVS HEREDIBVS. 

IN QVO LOCO ET QVIESCIT SEPVLTVS. ANNO D. MCCXCVI. 

MENSE DECEMBRI. DIE XX. 

U gradu Spljetu bijaše u staro doba svećenstvo od velika upliva. Bijaše 
nadbiskupa, koji su umjeli prkositi rimskim papam, stavljajući se pod krilo 
iztočne vjere, kao i kasnije protestantizma. Bijaše opet drugih, koji služeći 
rimskomu dvoru kao sliepo orudje i primajući pod svoju tada moćnu 
crkvenu zaštitu kraljeve i velmože, iznevjeriše svete interese svoga si povje¬ 
renoga stada, vojujući rat proti narodnomu duhu i jeziku. S nadpastieri u 
jednom kolu bijahu često i ostali svećenici, inače duhoviti, učeni i mnogo za- 

*) Sliku ovoga sarkofaga priobći <lr. Lanca u svom djelu „Antico palazzo di Diode-' 
ziano' 1 . a vriedno ga opisa mnogozaslužni za razjašnjenje gradjevinskih spomenika, 
prof. Eitelbergcr. 

služni za crkvu i zemlju. Bilo je medju njiuii i takovih, koji ostadoše sav 
svoj život vjerni svomu narodu i jeziku svojih otaca, dapače takovih, koji se 
proslaviše na polju narodne književnosti, razprostirajući jedinim mogućim 
sredstvom narodnoga jezika nauke i uljudnosti po zemlji. Kao što je njegda 
bilo, tako je i sada. Spljet ima i danas njekoliko svjestnih mladih svećenika, 
napojenih čistim duhom rodoljubja. Ali što je starije, to je mlitavije; što na 
višem stepenu častih stoji, to gleda većim neštovanjem i nehajstvom na niže 
stojeći puk, kao da nije svaki skoro svećenik uprav niknuo iz puka. Njeku 
iznimku činjaše medju višim svećenstvom stari moj znanac pokojni biskup 
spljetski Pini. Posjetiv ga jednoć posije podne, nadjoh ga pušeć duhan iz 
duge turske lule. Zametnu se razgovor o seoskom svećenstvu. On je priznao 
od davna, da se ovo ima odgojiti u narodnom duhu, zato je i uzkrisio staro 
glagolsko sjemenište u Prikom, hvaleći tamošnju veoma naprednu mladež i 
čestitost narodnih učitelja. „Ali vjerujte mi u , nastavi on, „da sam žalibože izkusio 
u našem narodu, da čim je manje školski izobražen, tim je iskreniji i pošte¬ 
niji, a čim tko zaviri u vrelo viših nauka, tim se više okuži opačinom tako 
zvana izobražena svieta. To se može i u Spljetu opaziti. Velika je, reče, do¬ 
brota našega puka, ali je velika izopačenost onih, koji š njim upravljaju, 
š njim trguju, š njim svakojake poslove tjeraju. Pak uprav zato, jer je puk 
po naravi dobar, ali siromašan, otruju ga i ogorče često puta tako, da iz pi¬ 
toma janjca postane grabežljivim vukom. u Ja mu se potužih, što u Spljetu 
još nigdje nisam čuo hrvatski mašiti, i što se u stolnoj i njekih drugih crkvah 
hite prodike vode na talijanskom jeziku. „Šta ćete tt , odgovori on, „to su vam 

griesi naših otaca i mletačke vlade. Odkad je god. 1830. ista prastara čast 

nadbiskupije u Spljetu dokinuta, neima biskup ni one vlasti, ni onoga ugleda, 
da može od svoje domisli šta novoga uvesti, i zato mora da ide jedan za 
stopama drugoga, pak nemožeda ndari novim drumom.“ Tužio se starac i na 
nezgodu svoje crkvene pismohrane. Što su njegda od vatre spasili, to su Je- 
žuite: Coleti, Farlati i Riceputi razgrabili, odvedši čitave sanduke pisama i 
nepovrativši ih nikada. Što je preostalo, od male je ciene, i sve novije, a od 
starijih listina ima jedva nješta prepisa. 

Medju kanonici spomenuti mi je vriedna starca Mangjera, okretna 
putnika, živahna borioca za stari primat spljetski, latinska pjesnika, vesela 
druga, riedka ljubitelja stranih i putnika, a k tomu plemenita podupiratelja 
svega, što je skopčano s korištju grada Spljeta. Ma što da reknem o duho¬ 
vitom popu Mati Ivičeviću, u kom se po svakoj žilici rastočila prava i 

čista narav hrvatska. Razgovor i pjesmu umi on nakititi bogatim cviećem 

pučkim, toplim srcem obima sav narod slovinski, a daroviti um srče mu pitnu 
hranu iz zdravoga pučkoga vrela. 

To su jedini svećenici, s kojimn sam više obćio baveći se tada u Spljetu, i 
, kojih nisam mogao mukom mimoići. Još sam poznavao dva vriedna svećenika, 
oba književnika, kojim Spljet mnogo zahvaliti ima. To bijahu Franjo Carrara 
i J. Franceschi. Oba krije sada jur hladni grob, oba bijahu odgojena u talijan¬ 
skom duhu, ali su nosila u grudih toplu ćut za svoju domovinu] dalmatinsku. 
Franjo Carrara pop i professor, bio se podao sa svom prirodjenom živahnošću 
izpitivanju starina i povjestnice dalmatinske. Njemu pripada slava, štoje u Dal¬ 
maciji s nova oživila težnja za poznavanjem klasičkih svojih starina, jer on poduze 
izkapanja u Solinu i razjasni stare spomenike rimske u više knjižica Upozna 
sviet bogatstvom listina kaptola spljetskoga, i zgodami crkve spljetske. Opisa 
čitavu Dalmaciju sa raznih gledišta, dodavši svomu djelu krasne slike dalma¬ 
tinskih nošnja. Bavio se i narodnim pučkim pjesničtvom i dalmatinskim pje- 
nezoslovjom, sabravši liepu sbirku starih pjeneza, riedkih rukopisa i knjiga. 
Za svoj veliki trud imao je malo priznanja i dosta duševne borbe, a morao 
se često prepirati s prijatelji i strastnimi neprijatelji. Tekar nakon njegove 

smrti prizna valjano njegove zasluge prijatelj mu Bajamonti, izdavši posebnu 
knjigu o njegovu životu. 

J. Franceschi bijaše za vrieme moga boravljenja upraviteljem gimnazijp 
spljetske. On utemelji pod naslovom „La Dahnazia u književan časopis od 
velike vriednosti. Uredjivajući ga tečajem trijuh godina (1845., 1846. i 1847.; 
priobći u njem mnoge izvrstne članke, ponajviše historićkoga sadržaja; po- 
brini se u Spljetu revno za uredjenje knjižnice gimnazijalue, i pomaga Car- 
rari sastavljati muzej za starine. Uslied svoga talijanskoga odgojenja nisu oba 
rečena muža unyela priljubiti duh slovinskoga naroda, u kojega sredini kre- 
tahu se liepim uspjehom na književnom polju. Ali čestit Hrvat nemože na ino, 
nego sa zahvalnošću priznati njihove trude za jednu od najljepših i najzname¬ 
nitijih zemalja svoga naroda. 

K ovoj dvojici možemo čistom savješću pričisliti i mnogo zaslužnoga pro¬ 
fesora dr. Lanzu, koj vještim perom razjasni, ne samo starine spljetske i solin¬ 
ske, nego i na polju zemljopisja, Statistike, prirodoslovja, poljskoga gospodarstva i 
ljekarstva znamenitu radinost pokaza. K tomu sastavi on svojim trudom i troš¬ 
kom znamenitu zbirku knjiga, rukopisa, starih pjeneza i prirodoslovnih pred¬ 
meta, koja bi svaki poveći muzej resiti mogla. 

Sukromnom rađinošću odlikova se u ono doba i domaći rodolj.bni gra¬ 
ditelj An drić, obrativ na sebe pozornost i inostranoga svieta, glede umnoga 
rada, te razjašnjenja i izkapanja klasičkih spomenika spljetskih i solinskih. Kad 
se promotri umno djelovanje rečenih muževa, te se oko svrati i na ostale 
njim u duhu i raduji srodne muževe, što raztrešeno življahu i jošte živu po 
raznih strana Dalmacije, mora svaki ljubitelj svoga naroda da duboko žali, 
zašto da se svi ovi daroviti umovi, bili oni privrženi duševnomu življu tali¬ 
janskomu ili hrvatskomu, ujedno ne stope, da ne rade složno i porazmnno za 
jednu svrhu duševnoga napredka; na slavu zajedničke matere domovine. 

Gradjanstvo spljetsko niti je bolje niti gorje od žitelja ostalih gradova 
dalmatinskih. Topla južna krv, prirodjena jadranskim primorcem, živahnost 
i strast, za vremena izvanredna pokretnost, a kadikad mlohava nemarnost za 
sve što ih okružuje, pokazuje se i u značaju Spljetćana. Nu nakoliko sam 
opazio, prednjače oni ipak svim Dalmatincem u težnji za višimi ideami, za 
obrtom i trgovinom na veliko. 

Kao što u rimsko doba Solingrad, tako bijaše Spljet jur u srednjem 
vieku na glasu sa obrta i trgovine, te je u 17. vieku znatno nadmašio 
mnogo sretnijega druga svoga na južnom uglu iztoćne obale jadranskoga mora. 
Čim je Dubrovnik stao padati, počeo se dizati Spljet, uzprkos tuđjemu go¬ 
spodstvu jadranske kraljice, uzprkos i nesretnoj zgodi, što se Turčin dovuko 
skoro do njegovih vrata. Spljet postade s vremenom prvim stovarištem na 
istočnoj obali jadranskoj, i otvori put svojoj trgovini ne samo u svu europej- 
sku Tursku, nego u istu Perziju. Jermensku, Egjipat i Indiju. Od Mletčana 
utemeljeni spljetski Lazaret, od kojega jedna zgrada nosi napis god. 1578. 
primao je robu s mora i kopna, dolazeću iz svih gorerećenih zemalja. 

Karavane turske, što svake godine po stotinu krat prispjevaku u Spljet 
četomice, većom stranom iz Sarajeva, gdje se sabirahu trgovci sa svojom 
robom iz Rumelije, Tesalije, Maccđonije, Srbije, Hercegovine i Arbanaske, nosjahu 
svoju robu na konjih i devah. kojih bješe kadikad na broju od 200—300. Roba 
bijaše vosak, kože volovske, kozje, janjeće i od zečeva, pamuk, predivo, dlaka 
iz Angore, korduvan, vuneni sagovi i pokrivala, damascirano oružje, slonovi 
zubovi, iztočni rukotvori iz vune i svile, svileni gajtani, konjska sprava i 
uresi, duvan, perzijauski pasjaci (Kreuzbeere), željezo i željezno orudje, katran, 
paklina, suho voće, ponajviše šljive, sir, zlatna zemlja (žuti sićan, mišomor, 
kameuka), lule, pera nojeva itd. Osim toga dolažahu trgovci iz Livna i dru¬ 
gih susjednih bosanskih, tursko-hrvatskib, ličkih i dalmatinskih miesta, dono- 

šeći zemaljske proizvode, i prodavajući takodjer marvu, konje itd. Po moru 
dobrodi svake godine 70 do 80 brodova iz Skadra, Bara, Drača i Valone, 
natovarenih vunom, korduvanom, voskom, kozami, pamukom, pakljenačom itd. 
Drugi brodovi iz grčkoga i jonskoga ostrovlja, kao takodjer iz Smirne, Soluna 
itd., dovažahu opet pamuka, suhvice (sitno groždje), ulja, kamenja itd. Iz 
Pulja primaše proizvode poljske. Turska roba, izčišćena u Lazaretu spljet- 
skom, bješe prodavana u Spljetu, a odtuda opet izvodjena u Mletke, Trst, 
Jakin, kraljevinu Napuljsku. A i s primorskim Senjom stajaše Spljet u tiesnom 
savezu. Prodavala i kupovala se roba većom stranom na razmienu, kadkad 
za novce. Sami Spljetćani prodavahu soli, riža, rakije, vina, octa, ulja, meda, 
masline, suhe smokve, posušene i soljene ribe, loja, kave, šećera, čivita (In¬ 
digo), rožolja, ružmarinova žesta, mastionovo drvo, sopuna, kočenja (slanca), 
galicu, sumpora, olova, kositra, sreza (birsa), ocalja, stakla, ogledala, hartije, 
kuhinsko posudje, kudelje, kučine (sgribe), konope, platna, raše, svilu i svi¬ 
lenu robu, zlatne i srebrne trakove, kape, puške i pištolje, ure, sitniž i robu 
vuneuu i pamučnu. Dakako da su Spljetćani ovu robu prodavali kao provoznu, 
neimajući žalibože onda, kao ni danas, toli potrebitih fabrika i obrtničkih dje- 
laonica; ali im je ipak ova trgovina nosila veliki dobitak. God. 1792. i 1793. 
izvezoše Spljetćani iz svoga Lazareta samo u Mletke do 70 brodova, natova¬ 
renih turskom robom, osim žita i inarve. Prihod od god. 1792. do 1796. iz¬ 
nosio je samo od prodane soli svake godine do četiri milijuna lira. Zavrieme 
franceske vlade prodalo se na godinu do 17 milijuna libara soli, dočim pod 
Austrijom od 1815. do 1819. ukupno samo osam milijuna. 

- Mletačka vlada zauzimala se svojski za spljetsku trgovinu i u ugovorih 
učinjenih s Turci iza karlovačkoga (god. 1699.) i požarevačkoga mira (1718A 
kao i kašnje god. 1733., premda nije uprav ništa radila za procvjetanje dflp 
matinske domaće obrtnosti i za gradjenje trgovini toli potrebitih drumova, 
kao ni za podizanje pučkih i trgovačkih učiona. Isto tako podupirala je spljetsku 
trgovinu i franceska vlada, što se žalibože za austrijsku do najnovijih vremena 
nemože kazati. Pod ovom je vladom lazaret spljetski, koji je mogao dobro 
sahraniti u svojih prostorijah do 4000 tovaraka robe i pod krov spremiti više 
stotine ljudi, godine 1814. sasvim zatvoren, jer se bijaše u njemu porodila 
kuga, što je bivalo i pod Mletčani, ali su ovi dobrimi naredbami i pazkom 
znali uviek prepriečiti, da se preko lazareta pošast razširila nije. A lahko bi 
se bila prepriečila i pod Austrijom boljimi rašteli i korduni na medji turskoj, 
kakovi bijahu na granici vojničke Hrvatske. Spljet je počeo od onoga vremena 
znatno padati, dok uz mnoga moljakanja, austrijska vlada godine 1845. opet 
neotvori lazaret na veliko veselje Spljetčana. Ali premda se taj lazaret ne- 
može više nazivati lazaretom ili mjestom kontumacije, nego jedino javnim 
mjestom odmora, ili po turski hanom, u kom više stotina ljudi pokrovište 
nalazi, to je ipak s dolazkom turskih karavana trgovina spljetska znatno 
poskočila, osobito odkad je preko Klisa i Sinja do Hana, na granici bosan¬ 
skoj, od strane Austrije sagradjeua dobra cesta, koju u novije doba produljiše 
Turci sve do Sarajeva. Roba sastoji i danas više manje iz gore opisanih 
predmeta, medju kojimi je glavan predmet biela sol, a k tomu dolaze i 
kosti od životinja, velika i mala marva, konji itd,, koji posljednji izvažaju se 
u Istru, Mletke i Italiju. 

Iza novoga otvorenja lazareta, ili bolje rekuć trgovine s Turskom, počeše 
se u Dalmaciji njeki učeni ljudi prepirati, što je Spljetu i Dalmaciji u obće 
više potrebito, da li trgovina, koja sastoji većom stranom iz provozne robe, 
kojom se samo pojedinci obogate, ili pako poljodjelstvo, koje na toli 
nizkom stupnju stoji, da se osim vina, maslina itd. skoro ništa od domaćih 
proizvoda na veliko prodavati nemože, a ipak je poznato, da poljodjelstvo,. 


Digitized by Lr.OOQLe 



58 


kada je u cvietu, blagostanje svega žiteljstva diže? Ja bi reko, da je Dalma¬ 
ciji potrebit silni napredak u jednom i drugom, budući da jedno znatno podu- 
pira drugo. Ali za trgovinu, osobito spljetsku, bila bi prije svega potrebita 
željeznica, koja bi grad vezala s istočnim i sjevernim kopnom i s jednokrvnim 
narodom. Bilo bi potrebito više zajedništva i zajedničkoga duha, koj bi mogao 
malimi sredstvi postići veliki uspjeh glede brodarstva i parobrodarstva, 
glede obrtnih zavoda, fabrika i višjih poduzeća. Revno i umno družtvovanje 
postiglo je svuda velike svrhe. Na kakovom visokom stepenu bogatstva i 
uljudnosti bilo bi n. pr. dalmatinsko žiteljstvo, da je ovo slučajno englesko, 
normansko, njemačko, nizozemsko ili belgijansko. Nu da i naš primorac umi 
shvatiti korist udruživanja u trgovačkih i pomorskih poduzetjih, svjedokom 
nam je lušinjski ostrov, a jamac nam je bistra i duhovita narav našega 
primorca Stari Solinjani dotjeraše blagostanje svoga žiteljstva putem trgo¬ 
vine i kopna na veliki stupanj. Stari Liburnjani učili su Rim graditi najhi¬ 
tnije brodove, i nadvisili su u brodarenju sve tadašnje moroplovce. Stari Hr¬ 
vati^ dok bjjahu slobodni pod svojimi vladari, imadjahu pomorsku vojsku, nad 
kojom se bizantinski carevi divljahu, a Mletčani joj se haračem pokoravahu. 
Još danas ima sviet malo mornara, koji nadvišuju vještinu našega mornara. 
AH ovi mornari slože tudjim brodarskim družtvom, kao Lyojdovu itd. i tudjim 
svrham, jer neima u našem primorju zajedničkoga duha, zajedničkoga podu¬ 
zeća. A tko je tomu pomanjkanju najviše kriv ? Loša uprava, opojena tudjim 
duhom. Kad bi se jednoć trojedBa kraljevina spojila u jedno, koja bi mogla 
zadobiti i znatan upUv na srodne zemlje iza svojih ledja, mogla bi u pravom 
smislu narodna vlada iz našega primoija načiniti naravno vrelo bogatstva i 
blagostanja, mogla bi poticanjem na zajednička trgovačka i obrtnička poduzi¬ 
manja, kao i snažnim podupiranjem ovih, podići trgovinu do take znamenito¬ 
sti, koja bi prkosila svoj zapadnoj i južnoj obali jadranskoga mora. Sredo- 
točje pak© toj trgovini, kao i svoj pomorskoj upravi, imao bi biti Spljet, moguć 
u svakom smisln, da se podigne do veličine i znamenitosti staroga Solina. 


Bmosfam Franjevaca a Blatu, njegovi grobovi i um otvori. — Solinsko polje, njegova proi- 

lost i spomenici. 

OkoHon spljetsku ide prvo mjesto u Dalmaciji, tako glede njezine kra- 
sote, kao i glede povjestne znamenitosti. Udarimo ponajprije ugodnim šeta¬ 
lištem Spijetčana prema sjeveru k starinskom samostanu Franjevaca u Blatu, 
haj obično zovu Foljudi, od talijanskoga Paludi = blato. Jnr u X. vieku sta¬ 
jaše tu crkva sv. Marije, koju sagradi Pavao, nadbiskup spljetski, darovavšiju 
god. 1002. s mnogimi pripadajućimi zemljišti svomu otcu Preštanciju, glavaru 
(priurn) grada Spljeta, iz zahvalnosti, što ga je ovaj slaba i bolestna podu¬ 
pirao s novci. Rečeni Preštancio ostavi istu crkvu kao baštinu svomu sinu 
Sirmu, a ovaj ju. darova god. 1015. Beaediktinom sv. Stjepana u Solinu, od 
kojih prodje u ruke drugoga benediktinskoga samostana sv. Stjepana na grob¬ 
lju iznad Spljeta. -U polovici XV. vieka predana bi crkva sv. Marije Franjev¬ 
cem, kojim tu Spljetčani sagradiše god. 1450. samostan, obogaćen od pobož- 
nika mnogimi spomenici znamenitih ljudi, kako malo koj samostan dal¬ 
matinski. 

Ja sam samostan i crkvu poljudsku posjetio ponajviše radi groba Marka 
Marulića, nadajući se, da ću vidjeti ono umjesto, gdje leže kosti toga najstari¬ 
jega pjesnika hrvatskoga. A1 me nada prevari, jer uedodjoh do podpuna uvje- 
renja, da sam doista vidio grob Marka. Grobna pleća s napisom: „Marulo- 


Digitized by 


Google 



69 


rum progeniei ossium pulveres in hac tumba uovissima tegun- 
tur“ svjedoči samo, da tu bijaše grobnica porodice Marulića, ali o Marku 
neima ni spomene. Tako nisam ni u sp\jetskoj crkvi Franjevaca našao 
traga grobu Markovu, premda me njeki uvjeravaše, da se tu još vidi njegova 
grobna ploča. Zabadava sam pitao u Spljetu vlastelina Marka Marula, koji 
potiče iz iste porodice pjesnika Marka, da li on znade za njegov grob. On 
je malo znao o životu i o cijelih njegovih, kamo li o grobu; ali je znao, da 
posjedjuje kuću starih Marulića. 

Obćeniti je grieh našega naroda, da malo mari za svoje zaslužne ljude, 
dok su još živi, a nakon smrti izgubi im se u narodu doskora sva uspomena, 
ako nisu bili slučajno junaci na glasu, o kojih barem prosti narod fanta- 
stičke pjesme pjeva. Ljudi od umne i duševne radnje, imadu kod nas i 
nakom smrti malo priznanja, jer je prema veličini našega naroda, prem ne¬ 
znatan broj ljudih, koji u obće um i knjigu ciene, držeći tim više u poiu- 
obraženoj nadutosti sama sebe za polubogove. U tora individualnom glavo- 
ljubju sakriveno je vrelo sve propasti našega naroda. Najslavnije naše ljude 
proslaviše više innstranci i tudja pera, nego li priznanje vlastita naroda; pak 
da se onda čudimo, što medju umnjjimi i duhovitijimi imade tako malo vj era ih, 
postojano za narod oduševljenih sinova naroda. Ljudske slaboće kore i pamte 
ljudi našega naroda u obće vide, nego li ciene slavna i koristna djela. O tom 
sam se osvjedočio u Spljetu i glede Marulića. Svaki znade tamo pripovjedati 
priču, kako je mladi Marulić držao svomu prijatelju čitavu noć liestve, kad 
su oba imala noćno ročište sa zajedničkom ljubom. Ali što je Marulić pisao i 
koristna radio, o tom bi malo tko znao prosboriti i riečoe. 

Crkva pol.juđska ima sliku i grobnicu još jednoga davnoga Hrvata, po¬ 
znatoga pod imenom Niger. Taj Toma Niger, koj g. 1527. u ovom zabitnom 
mjestu svoj viećni počinak nadje, bijaše slavan pjesnik i državnik, dostojan 
biskup, mnogo cienjeu od kraljevi i papi i ljubljen od syojih prijatelja, 
medju kojimi bijahu i ban Berislavić i Marke Marulić. Ali u istom rod¬ 
nom gradu Spljetu uiesam mogao saznati za hrvatsko ime njegove porodice, 
dokle kasnije u jednoj listini nadjoh, da se je zvao Kamenj&n. Njegova 
slika na platnu umno je izrađena kistom slavnoga umjetnika Lovre Lotta iz 
Bergame, kojega sravnjuju s Leonardom da Vinciom i 8 Giorgionom. Slava 
pripada rodoljubnim Franjevcem poljudskim, što su u svojoj sakristaai saču¬ 
vati toli vriedan umotvor i dragocienu sliku jednoga izmedju mnogozaslušnih 
Spljetćana. Nu iz propisane valjda čednosti zaboraviše na svoga zaslužna draga, 
patra Bernarđina Splj etčanina, koj je a tom samostanu pod konac 
XV. vieka živio i prvu hrvatsku knjigu latinskimi pismeni god. 1495. u Mlet- 
cih izdao. Njegovoj uspomeni neima tu ni traga. 

Valja mi spomenuti, da se poljudski samostan ponositi može i dvimi 
korali urešenimi sitnom slikarjjom po\judskoga redovnika a spljetskoga gra* 
djanina Fra Bone Rasmilovića, koj ta dva velika korala umnimi slikami 
i arabeski god. 1670.—1675. nakiti, a hrvatskim napisom svoje ime u njih 
ovjekovječi. Krasna je i slika velikoga oltara samostanske crkve na daski 
slikana god. 1549. od Jerolima de Santa Croce, kojega drže takodjer 
za Spljetčanina. U knjižnici ima njekoliko riedkih inkunabula. 

Iz Blata može se doći preko poluotoka Vratnice na Solinsko polje. 
Ja udarih radje iz Spljeta liepim dnimom, što kraj Solina vodi preko Klisa 
i Sinja na tursku granicu do Hana. Kao što prije dvie tisuće godina, isto tako 
natapa i danas rieka Jadar solinsko polje i presieca novi drum i staru cestu 
Gabinianovu, ponoseći se mostom, koj sastoji iz rimskih i novih zidina. Kad 
pogledaš na solinsko polje, otvara ti se slika prošlosti od više tisuć godini. 
Ogromne razvaline palača, poganskih hramovi i kršćanskih crkavi, kazališta, 

tako zvanih amfiteatra, kupališta, gynecea, campidolia itd., a nada sve stare 
ograde solinske sa svojimi tornjevi i veličanstveni, s nova izkopani i očišćeni 
rimski vodovod, leži pred tvojima očima, koje zapinju kadikad u koj povaljeni 
stup, ili grobni kamen, u koju žaru ili ogromnu stienu od zida. S desna prema 
iztoku viri s ponosita visoka brda prastara tvrdja Klisura ili Klis, vjerna 
čuvarica Solina i kasnijega Spljeta grada. S lieva prama zapadu otvara se 
jadransko more, do kojega dopiraše stari grad Solin, bogat na brodovih, koje 
je sam gradio u svojoj brodamici. Prema sjeveru leži divno pomorje kasteosko 
a podalje na desno okolica hrvatskoga grada Bijača ili Biljaća, pod ko¬ 
jim imenom sakriveno je možebiti ime bieloga (biloga) grada hrvatskih kra¬ 
ljevi. Inostranac putnik gleda tu samo rimske starine. Njegovo oko traži tu 
ljubopitno rimske spomenike; jer druge neće da vidi. Njegov klasičnošću za- 
nešeni um sieća ga jedino na rimsko veličanstvo, i on plače samo nad raz- 
sulom tragova rimskoga gospodstva. 

Za sriednji viek, što mu je mnogo bliži, ali više taman i nepoznat negoli 
doba rimska, nebrini se inostranac. On se većom stranom stidi istraživati 
prošlost tako zvanih barbarskih naroda, i gleda njekim preziranjem na spo¬ 
menike i ostavše tragove života otaca sadašnjega naraštaja. Ja kao Hrvat 
gledao sam hrvatskim okom solinsko polje. U brzo tekućih valova bistroga 
Jadra, koj se valja u viečno more istim koritom današnjim kroz tisuću go- 
godina, gledao sam sliku prošlosti solinskoga polja. Sve što stajaše negda 
ovdje na površju, poplavilo, razorilo i zakopalo je vrieme. Na mjestu veličan¬ 
stvenoga grada Solina, za kojega piše car Porfirogenit, da je obsizao pro¬ 
stor polovične veličine Carigrada, stoji sada malo seoce istoga imena. Rim¬ 
ljani nadjoše jur tada, kad dojuriše prvikrat u Dalmaciju, grad Solin cvatuć 
trgovinom, brodovljem i obrtnošću. Nadjoše tu stolicu vladara čitave Dalma¬ 
cije i obližnjih ilirskih pokrajina. Caesar dovede ovamo rimsku naselbinu, 
kojoj poda Tiberius ime „Colonia Martia Julia Salona." Heruli pod Odoak- 
rom, a Goti pod Totilom i Vitigesom razorivahu taj grad. Obri i Hrvati 
nastaviše njihovo djelo i protjeraše veliku stranu rimskih naselbenika iz toga 
grada. Nu važno pitanje nije još riešeno; da li je Solingrad za vrieme hr¬ 
vatskoga gospodstva doista do temelja razoren bio? Konstantin Porfirogenet 
kaže jasno, da su Hrvati i Obri lukavošću osvojili grad, prognavši iz njega 
žitelje rimske, i nastanivši se u njemu, da su od tuda proganjali na dalje 
Rimljane, preuzimajući njihova sela i mjesta. 

Ova tvrdnja Konstantinova zaslužuje tim veću vjeru, jer vladari hrvat¬ 
ski bijahu uprav u Solinu i u solinskoj okolici usredotočili svoje sjedište. U nutar 
zidina solinskoga grada sazidahu oni veličanstvene crkve i samostane. U tih 
crkavah dadoše se kraljevi kruniti, u njih namjestiše i svoje pokopalište, a na 
rieci Jadru spominju se kraljevski mlinovi, bašće i polja. Klis i Bi jać s lieva 
i desna od Solina bijahu dvorovi hrvatskih vladara, i odkad ovi poprimiše krst, 
kojega s prvine kao pogani protjeraše iz Solina, zajedno s biskupom solinskim, 
počeše oni podupirati znatno crkvu spljetsku, podielivajući joj neprestano zna¬ 
menite povlastice i bogate darove. Jur god. 837. sagradi Trpimir, veliki 
župan hrvatski, crkvu sv. Dujma u Solinu i potvrdi crkvi spljetskoj posjedo¬ 
vanje okolice tugarske, koju bješe darovao istoj crkvi njegov otac M o j s 1 a v. 
Trpimir kao i Mućimir god. 892. sjedjahu postojano u bijačkom dvoru, dočim 
Trpimirov otac Mojslav odabra za svoju stolicu Klis ili Klisan iznad 
Solina grada. Jelena, žena velikoga župana Mojslava, sagradi unutar zidina 
Solina veličanstvenu crkvu sv. Stjepana sa samostanom Benediktina, u kojoj 
crkvi odabraše njeki hrvatski vladari svoje pokopalište, medju njimi i Petar 
Krešimir, kojega grob stajaše u crkvenom'triemu. Rečena Jelena sagradi i 
crkvu sv. Marije kod Solina (sada kod Vranjice) i kamo se takodjer dadoše 

pokopati njeki hrvatski vladari. Kralj Držislav primi u solinskoj okolici g. 
994. bugarske prognanike od carske porodice, darovavši im zemljišta u pred- 
gradju kliškom i dozvoljivši im god. 1000. vaditi kamenje od zapušćenoga 
amfiteatra, da mogu graditi crkvu sv. Mihajla u Spljetu. Ne daleko od 
zidina solinskih prema Trogiru, stajaše crkva sv. Petra, nazvana solinska 
(de Salona), gdje god. 1076. kruniše Hrvati kralja Sv’nimira (Zvonimira), a 
u istoj crkvi odpočivao je još g. 1245. kroz više dana kralj Bela IV. kad je 
došao kazniti Spljetčane. Na mjestu Butalu ili Putalu kod Solina bješe sagra- 
djena i ponosita crkva sv. Juija, koju darovaše nadbiskupiji spljetskoj Trpi¬ 
mir, Mučimir i Sv’nimir. 

Okolo grada Solina ležahu i zemljišta hrvatskih vladara, od kojih je 
njeke izpod Mosora, počam od Solina do Bijača, kao i vinograde u Perunu 
kod Žrnovice rieke, darovao kralj Zv’nimir svomu ujaku županu Streši. Osim 
toga stajahu unutar zidina i izvan zidina grada Solina mnoge crkve, kojim se 
nalazio trag još u XV. i početkom XVI. vieka. Sve ovo svjedoči, da Solin 
nebijaše od Hrvata do temelja razoren, nego da su kasniji ratovi s Magjari, 
Mletčani i Turci znatno oštetili i napokon do temelja razorili taj zname¬ 
niti grad. 

Nemora li dakle putnik, kada slučajno ugleda solinsko polje zaplakati 
nad užasnom sudbinom hrvrtskoga naroda, koja mu sredstvom nemile tudje 
ruke na tom mjestu tolike slavne i veličanstvene spomenike njegove prošlosti 
za uviek uništi. Jedina tamna Klisa, stojeća iznad glave visoke klisure, kao 
orijaška sablastna utvara, savita u crnu odoru, sa svojim podnožjem od žera¬ 
vice (lave) prastare vatrenjače, preosta tu od starine, da gleda, kako je sveta 
zemlja hrvatska izpod njega podkopana i prerovana, kako trudnim i lienim 
korakom po njoj gaze poderani i pogureni, u poluturke i polurobove pretvo¬ 
reni potomci Hrvata, koji tu slavljahu veličinu i bogatstvo svojih vladara j 
svoga tada gospodujućega naroda. 


Kaštela. — Trogir i njegove znamenitosti* 

Kroz solinsko polje, pokraj prekrasna i plodovita kaštelskoga pomoija* 
vodi drum u prastari Trogir. Kaštelsko polje uzko je i stisnuto medju mo¬ 
rem i kamenitom gorom kabanskom. S obe strane druma obradjeno je polje- 
velikim trudom. Umotvorne bašće i vinogradi, maslina i bademi, šipci, paome, 
aloje i lovorovo drvo siećaju putnika na blago podnebje južno, koje razvija u 
tom predjelu razkošnu dražest prirode. Milinu okolice ukrašuju na svakoj gla¬ 
vici crkvice, i stara kaštela, kojih ima sada još sedam na broju, a bijaše ih u 
staro doba do trinajest. Prvi kaštel sagradi g. 1476. trogirski vlastelin Koriolan 
Ciepić, koji se proslavi perom i mačem. Od ovih kaštela stoji još danas S u č u- 
rac, Opatija, Kambio (Kambelović), Vituri, Kaštel stari, 
Kaštel novi, Stafileić i Papalić sa svojimi seli i lietnimi dvorovi. 
U Sučurcu, kao i na drugih miestih nalaze se i danas rimske starine. Ovi 
kašteli bijahu u staro doba utvrdjeni s tornjevi, bedemi i obkopi, te se ovamo 
u vrieme opasnosti sgrnuše seljaci da brane svoj zavičaj od neprijatelja. 

Liepo je pogledati i nošnju kaštelsku, osobitu žensku, sastojeću iz 
različitih boja. Biela, umno natražke svezana peča (rubac), resi im glavu. 
Na vratu im visi crveni koralj. Grudi su im stišnjene i malko suviše crvenim, 
zlatom obšivenim prslukom; iznad njega navuku zelenu jećermicu s tesnimi 
rukavi, koji imadu crvene zlatom obšivene okrajke. Izpod pasa visi na srebr- 

nom lančiću okruglasti nožić, a halja narub|jena od modre je boje, dočim su 
nogavice žute, a na crnih cipeljah bieli svietli zaponci. 

Dobar trogirski drum sagradiše Francezi, protegnuvši ga sve do Neretve, 
pošto prije njih nikakava čestita druma uebijaše. Austrijanci produljiše put do 
Zadra i od tuda do Velebića. 

Grad Trogir sa 500 kuća i preko 3000 stanovnika položen je u liepoJ 
okolici, okruženoj brdarni, šumami i vodami. Sa tri strane nakvašuje ga tiesn 1 
zaliev morski. Kameniti most, 400 noguh dugačak, vodi iz trogirskoga polu¬ 
otoka na otok Bujski. Taj most može se i otvoriti, da barke s jedrom izpod 
njega proći mogu. U predjašnje vricme bijaše sav grad opasan ogradami, sa¬ 
činjavajući jaku tvrdjicu, koju su još u trinaejestom vieku hrvatski junaci 
slavno branili od Tatara, a kasnije višekrat od Mletčana, Turaka, Spljetćana 
i t d. Sam grad utemeljiše Hrvati, jer stari rimski Trogir odstojaše podobro 
daleko od sadašnjega, te je slovio ponajviše sa svoga izvrstnoga mramora, 
kako jur Plinio sviedoči, nazvavši ga „Tragurium oppidum Romanorum mar- 
more notum." Taj mramor imao je istu vriednost kao i glasoviti istrijanski. 

Kao posvuda na mom putu, tako zanimaše mene i u Trogiru ponajviše 
starine, umotvorine i književne dragocienosti. Sa starinami posut je skoro sav 
Srad. Kamo god gledaš, zapinje ti oko u kojugodj starinu. Preostavši i polu- 
porušeni bedemi gradski, kule, kuće, crkve, napisi i u kamenu urezani kipovi 
siećaju te žalibože na prošlost, dočim od sadašnjosti i novijega vremena malo 
ima predmeta, što bi ti ublažilo oko i razveselilo srce, izuzmeš li njekoliko 
novijih vrtova (bašća). 

Medju trogirskimi umotvori ide prvo mjesto stolnu crkvu, kojom uprav¬ 
ljahu njegda biskupi, a sada naddjakoni trogirski. Ova crkva može se nazvati 
najljepšim i najvelićanstvenjjim graditeljskim spomenikom čitave hrvatske kra¬ 
ljevine, a posvećena je sv. Lovri. Sagradjena je crkva početkom 13. viška u 
romanskom slogu, na tri broda. Ima još k tomu triem, kapelu za krštenje, dvie 
krasne novije kapele sv. Ivana Krst. i sv. Jerolima, sakristanu i tri svetilišća 
(apsis). Iznad triema, sazidana iz četverokutna rezana kamena, podiže se 
krasni zvonik na tri poda s dvorednimi prozori i šiljastim kamenitim krovom. 
Nada sve pako privlači oko putnika prekrasno pročelje crkve, sagradjeno god. 
1240. od hrvatskoga umjetnika Radovana, „cunctis hac arte (architectura 
et sculptura) praeclarum", kako starinski napis iznad vrata sviedoči. Ovo pro¬ 
čelje sa svojimi uresi pripada k najliepšim umotvorom sriednjega vieka i pravi 
je ures dalmatinske zemlje. 

Tu nije mjesto, da opišem sve one slike i prilike iz kamena umno iz- 
klesane, sa svojimi stupovi i pilovi, što rese ovo pročelje i velika ulazna 
vrata; samo mi je dodati, da su s Radovanovim djelom sjedinjena i dva krasna 
stupa, koja, kako se od starine priča, donesoše u Trogir iz bijačke crkve, što 
ju je tamo kraj kraljeva grada, kralj hrvatski Krešimir sagraditi dao. Ova 
stupa urešena su sa izklesanimi kipovi Adama i Eve i sa dva lava, dočim 
ostala četiri stupa prikažuju slike apoštola, svakojake živine i mitologičke 
predmete, nakite lišća i cvieća i t. d., a na podnožju stupova dva kriepka 
čovjeka u nošnji hrvatsko-dalmatiuskoj. Osim ovih predmeta ima još više 
manjih stupova i množina urezanih i izklesanih slika i prizora, velikom tek- 
nićkom umjetnošću i točnošću izgradjenih. 

Krasna kapela za krštenje ili Baptisterium, sagradjena je u slogu renai- 
sance god. 1467. od Andrije Aleksijeva Dračanina, što sviedoči 
i njezin napis. Ovaj isti umjetnik sagradi u isto doba s Nikolom Florentincem 
i drugu prekrasnu kapelu sv. Ivana Ursina, prvoga biskupa i tako zvanoga 
zaštitnika trogirskoga, o kojemu kao Hrvat neću ništa da reknem, jer oo 
b|jaše narodu našemu tmjj, a zajedno prvi posrieduik nagodbe slobodnih Hrvata 

s ugarskim kraljem Eolomanom. Kapela je ova urešena veoma umjetnom vaja- 
rijom, koja prikažuje množinu svetih kipova, angjela, s kitami cvieća i lišća, 
s uložnicami i grobom blažena biskupa, nad kojim je u kamenu urezan duga¬ 
čak latinski napis s gotičkimi pismeni. Treću kapelu sv. Jerolima sagradiše 
god. 1438, Nikola Račić i Marko Gruvat, oba Trogiranina. 

Znamenit je i veliki oltar stolne crkve, izklesan iz mramora s dvopodnim 
pokrovcem ili baldakipom, koj počiva na četiri stupa. Taj pokrovac ima osam 
kutova, koja diele dva reda stupića. Osobitom umjetnošću izklesane su glavice 
dolnjih četiri stupova, ovijane lišćem i cviećem, iz kojih poviruju glave angjela, 
zmajeva itd. Na prednjih uglovih ploče, što pokriva baldakin, namiešten je 
s jedne strane klečeći angjeo, s druge Maria, a od spoda na architravu urezan 
je evangjeoski napis pozdravljenja Marijina. Krasan ovaj umotvor petnaestoga 
vieka izumi njeki meštar Mavro, rodom po svoj prilici iz Dalmacije. Liepe 
stolice kanoničke u toj crkvi izreza takodjer izvanrednom vještinom hrvatski 
umjetnik Ivan Budislavić okog. 1440. Umjetno izrezani ormar iz orahova 
drva u sakristani, dovrši opet drugi domaći umjetnik Grgur V i d o v (da Vido) 
g. 1458. velikom vještinom. Ako k tome dodamo da je i prekrasni zvonik 
trogirske stolne crkve hrvatski umjetnik Matija Stjepanov Gojković 
g. 1422. s nova popravio i kipovi i klesarskim djelom uresio, a drugi hrvatski 
graditelj Trifun Bokanić g. 1599. gornju stranu zvonika dovršio, to mo¬ 
žemo onda trogirsku crkvu uvrstiti medju one riedke umotvore, koji ovu svoju 
SFjejhOst i ljepotu imadu zahvaliti domaćemu umu i duhu. U istoj stolnoj crkvi 
tfHKži se i stari grobni spomenik Mladena Šubića bribirskog i omiškog, kojega 
ntt& Ofl g. 1348. imenuje „Clipeus Croatorum." Ima tu i više grobnih ploča 
tmsih 'trogirskih biskupa. 

Nk obćinskom trgu nalazi se stara viečnica, tako zvana loggia, urešena 
sa šeSt Velika i krasna stupa, kojih glavice izklesane su u bizantinsko-raven- 
skOffl fdOgu, nbš&ći biljeg starosti od 700 do 800 godina. Ovu sgradu podigoše 
još Hrvati, a popUaviše ju Mletčani, namiestiv na njoj svoga dvokrilata lava. 
U jprvašiye doba sastajahu se ovdje Trogirani na svečane dane, a gradjanke 
trogirske običavahu tu u narodnoj nošnji igrati svoj narodni ples skoči gori. 
Sad* se u Trogiru medju uglednimi gradjani jedva i čuje koja narodna rieč. 
Tfogit ima još Nekoliko starih crkava, kao što je sv. Barbara, prije sv. 
Martin od g. 1184. Svetoga Nikole crkva pripada đuvnam reda sv. Be- 
nedžkta od g. 1064. Crkva sv. Ivana Krst. s opatiom benediktinaca započeta 
je« T2. 1 Stoljeću. Crkva dominikana iz 14. stoljeća sagradjena je u gotičkom 
sloga nastojanjem Bitcule sestre blaženoga Augustina Kažotića biskupa za¬ 
grebačkog. Sagradi ju njeki meštar Nikola Cervo mletčanin. 

Od književnih zbirka ima tri znamenitih u Trogiru. 1, Občinska pismo- 
hrtttta. 2. Garanjinova knjižnica i 3. zbirka povelja u stolnoj crkvi. U obćinskoj 
pismohrani od velike su važnosti zapisnici (daske), koji dopiru do 13. vieka, 
te je iz njih riedke podatke crpio mnogo zaslužni historik Ivan Lučić Tro- 
gfranin, za svoje djelo „Memorie di Trau.“ Garanjinova veoma bogata kiyiž- 

Stoji sada u rukuh kneza Ivana Fanfonje-Garanjina. U njoj ima mnogo 
t*ti)tapisa važnih za našu povjestnicu, medju njimi djela Franje Divnića, Pavla 
Ahtojaševića (Andreis), Dominika Zavoreića kao i staroga Tome Arcidjakona 
spHetskoga. Ima štatuta ili zakone svih skoro dalmatinskih gradova, kao i zakon 
obl&lja Hrvata, što stanuju medju Tninom i Ninom, prepis od g. 1551, sa više 
hjrv&tftlđh rukopisa itd. Zbirka povelja u stolnoj crkvi teče od 13. do 17. vieka, 
t» |ft ima na broju preko stotine. 

Poput ostalih gradova dalmatinskih slovijaše i Trogir u predjašnje vrieme 
sa svojih slavnih ljudih. Hoću da spomenem samo njeke, kao što bijahu bla¬ 
ženi Augustin Kažotić biskup zagrebački, kojega porodičnu kuću kažu još 

danas Trogirani njekim ponosom. Koriolan Ciepić ili Čipko slavni historik 
i vodja pomorske vojske. Ivan Statilić pjesnik i kancelar kralja ug. Ludovika 
U. Trankvilo Andreašević nazvan Tihić, historik i pjesnik, od kojega po¬ 
rodice bijaše više latinskih i hrvatskih književnika. Jakov Statilić, Ivan 
Duknović i Ivan Budislavić slavni umjetnici. Petar Lučić hrvatski 
pjesnik i njegov sin Ivan Lučić slavni historik, uz mnoge druge, koje spo¬ 
minjati ovdje suvišno bi bilo. 


Kneževina poljička i Omiš. 

Čudna ti li je ta naša raztrojena kraljevina hrvatska, koju sadašnji naraštaj 
trojednom kraljevinom nazivlje. Koliko tudjega življa uplelo se tu u narodni 
život! Koliko tudjih raznih kultura umješalo se u narodni duh! Koliko tudjih 
uprava i zakona pritisnulo je narodne običaje i obustavilo narodni razvitak 
države! Pak ipak preostade još toliko izvorna življa slovinska u svemkolikom 
narodu, da se diviti moraš, kad na primjer u zabitnom kutu, budi juga ili sje ¬ 
vera, budi iztoka ili zapada nagaziš na jedan te isti puk, posve srodan ne 
samo u govoru i pjevanju, nego u običajih, nošnji, zakonih i domaćoj prasta¬ 
roj upravi Do ovoga razmišljanja dovede me razgovor s njekimi Spljetćani, 
kad im očitovah volju, da posjetim prastaru hrvatsku kneževinu poljičku. 

Što bijaše Hrvatom kneževina, to je inostrancem republika. Mogao 
bi čovjek ovaj smies pojmova smatrati za njeki paradokson, pa ipak bijahu 
hrvatske kneževine, banovine i županije u bitnosti jedno te isto što i ino¬ 
strane republike, jer im bijaše jedna osnova, naime slobodna vlada naroda 
na temelju slobodnoga izbora narodnih glavara i činovnika. Kao što su pako 
stare republike demokratičke pretvorile se s vremenom u aristokratićke, isto 
tako prodje i u naših kneževina, banovina i županija upravna vlast iz ruku 
svega naroda u ruke pojedinih plemena, ili vlastela i plemića. 

Isto se sbilo i s kneževinom poljičkom. Pod hrvatskimi vladari bijaše tu 
još po svoj prilici demokratička vlada, i Poljićani stajahu, kao i Neretvani i 
Zahumljani i ostala poveća plemena istinabog pod zakriljem hrvatskih vladara, 
ali pr-ema državi stojahu samo u njekom saveznom odnošaju. Taj odnošaj pri¬ 
čuvaše Poljićani i pod ugarskimi i bosanskimi kraljevi, dapače i pod istom 
vladom mletačkom. Ugarski kraljevi uvedoše prvi, kao na mnogih inih n\je- 
stih, tako i u Poljica feudalizam i aristokraciju, podjelivši njekim porodicam 
ugarsko plemstvo, na što narod ove plemiće nazva Ugričiće, kao što je kas¬ 
nije one plemiće, koji dobiše plemstvo od bosanskih kraljeva, nazvao Bošnja¬ 
cima; premda se nemože dokazati, da su ove sasvim hrvatske porodice dose¬ 
lile se ikada budi iz Ugarske, budi iz Bosne, jer ono, što bunca vriedni naš 
KaČić i što pričaju stare bajke, neima nikakova temelja. 

* Znamenito je za zgodpisje hrvatsko, da unutarnji upravni ustroj državice 
poljičke, onaj isti bijaše, koj i u plemićkih obćinah prekovelebitske Hrvatske, 
od kojih nam je kao njcka ostavština sačuvana u Turovom polju i ponješto kod 
obćine draganičke. Kao što su Poljićani svake godine držali svoj zbor na dan 
sv. Jurja, isto tako drže i danas Turopoljci svoje spravište na dan sv. Lucije. 
Kao što Poljićani bijahu razdieljeni na 12 malih obćina ili knežija, kojim pred- 
stojaše mali knez, isto tako razdieljeni su i Turopoljci na manje obćine ili 
sudčije, kojim predstoji seoski knez. Oni knezovi zastupahu u Poljicah svoje 
obćinare kod skupnoga zbora i birahu tu svoga velikoga kneza i ostale čast- 
nike, kao što i danas turopoljski knezovi zastupaju svoje obćine i biraju svoga 
župana i ostale činovnike. 


Digitized by Lr.OOQLe 



65 


Poljičani stvarahu svoje zakone na svom saboru i primahu povelje i po¬ 
vlastice od svojih pokroviteljnih vlada isto tako, kao što i Turopoljci stvarahu 
vlastite naredbe, dobivajući povlastice i potvrde svojih starih prava od kraljeva 
ugarsko-hrvatskih. Jednom rieči, sav ustroj uprave bijaše tu i tamo jednak; 
a neima sumnje, da su njegda Poljičani i na državnih saborih kraljevine 
hrvatske uticali isto tako, kao i Turopoljci i ostale plemićke obćine hrvatske, 
od kojih hoću da napomenem samo kalničku, moravečku, draganičku s Krašići, 
pribičku, lapačku, bužku, lučku itd. 

Pošto je god. 1808. samouprava kneževine, ili tako zvane republike po- 
ljičke dokinuta, porazdieljene su obćine po^ičke na tri pretorije: splietsku, 
sinjsku i omišku. Ovo dokinuće poljičke slobode i samouprave bijaše nagrada 
što su se Poljičani proti Francezom junački branili i od vojske maršala Mar- 
monta prem velike štete pretrpili, kojih tužne posljedice još danas ćute. 

Poljička kneževina proteže sc u duljinu od rieke Žrnovnice do rieke 
Cetine. S južne strane natapa ju more, a sa sjevera grli ju jedan rukav 
mosorske planine. Kamenita brda i plodna polja okružuju poljička 18 sela, u 
kojih stanuje na prostoru od 40 milja do 10.000 samih čistih Hrvata, koji 
neznadu drugoga jezika do hrvatskoga, te su narodni jezik pričuvali sve do 
danas u istoj crkvi, birajući za popove tako zvane glagoljaše, koji rabe već od 
davna mjesto glagolskoga pisma hrvatsko-bosansku ćirilicu, kojom su i po- 
ljićki zakoni pisani. 

Dne devetoga listopada ranom zorom krenuo sam s mladim Markom 
Karamanom poljičaninom iz Spljeta na put, da posjetim Poljice. U spljet- 
skom predgradju najimismo dva dobra konja jahača, jer se u poljička brda 
na kolih nemože. Začudih se gostoljubivosti najamnika koj nas podvori kavom 
i hljebom, uetražeći plate ni nagrade. Iz Spljeta vodi s početka dobar drum 
omiški prema Poljicam. Mi ostavismo s lieva na daleko visoki grad Klis i 
gledasmo liepu goru mosorsku, koja pod Bimljani radjaše zlato te ju nazvaše 
radi toga „Mons aureus“. Pobliže prema cesti stoje sela Mravinci, Kučine 
i Kamen, a podalje Žrnovi\ica na malenoj rieci istoga imena. Ponopred 
virila je iznad gola krša i zelena polja visoka klisurina Kila, znamenita po¬ 
radi svoje jeke kojom se po više puta odzivlje. S desna šire se polja, bašće 
i vinogradi, a za njimi zrcali se sinje more. Na putu sastadosmo pokraj mnogih 
seljana jednoga konjika bogato odjevena, čalmom pokrivena, oružana nožem i 
samokresi za pašom. Nazva nam ozbiljno dobro jutro, mi mu se prijateljski 
odazvasmo. Bijaše od kuće Vladušića iz poljičkoga sela Tvrdčića. Iz njegove 
kuće' otide jedan bližnji mu srodnik, za vrieme francezke navale, kao maleno 
diete s njekim ruskim generalom u Busiju i dotjera tamo do admirala. Kad 
je prije njekoliko godina umro, kažu da je ostavio svojoj porodici silno 
blago. Pomislih u sebi, koliko imamo mi Hrvati takovih primjera iz prošlosti 
naše. Koliko velikih naših umova, nenašavši kod kuće ni priznanja ni pod- 
pore, krenuše ledja svojoj domovini i proslaviše svoje ime u tudjem svietu, za 
tudju svrhu i veličinu, doćim vlastiti njihov narod u viečnoj medjusobnoj griž¬ 
nji osoba i stranaka ostade podjeduo razciepan i siromašan, neznatan i 
preziran. 

Prvo selo u koje stigosmo bijaše Stobrež. Neznatno je danas ovo 
mjestašce ribarsko, što bijaše pod Bimljani znatan grad, poznat pod imenom 
E peti um. Sada se nalaze još ruševine starih ograda, a zidine vide se i pod 
vodom, koja pokriva tragove mogućih silnika rimskih. U tom selu primi nas 
ljubezno župnik don Vinko Vale, koj me do crkve sv. Lovre i u kuće 
Perasovića i Kneževića odvede, da razgledam tamo starinske napise rimske. 
Ali Tereutius i Valerija, Kornelija Vindemijova, Lukretius i Marcellus, Vipsa- 
nius i Lupus Vindemius i njegova žena Lucija, kao i Mereurialis i Silvina itd. 

9 


Digitized by Lr.OOQLe 



66 


kojih imena rimske ploče spominju, zanimahu poene mnogo manje, nego li stare 
hrvatske knjige, Sito ih u gorespomenutiji kjuća ostaviše njegdašnji popovi glagolski, 
od kojih je jedan nakon zatora franceskoga dulje vremena živio u Zagrebu. Ja 
sanj u jeke glagolske knjige kupio za neznatnu cienu, i krenuh s mojim putnim 
drugom iza odmora od jedne ure, oputiiiom na ljevo, kraj velikoga druma preko 
dobro obradjena polja i preko graje, na kojoj loznica, škrobutina i mirisni 
česmin cvate. Po polju pasoše djetca mnogo blaga, ljudi oraše i kopaše, a 
svi nas uljudno pozdravljaše, pitajući nas za zdravlje i želeći nam sretan put. 
Blage ti su duše naši mili Hrvati, rekoh svomu drugu, dok im nezavrjje mo- 
z^g tudja kultura. Pak na koliko se razlikuju i oni izobraženi koji postojano 
na selih stanuju od onih, koje okužuje para gradova. Stari Hrvati, kao u 
obće Slovjeni, morali su duboko ćutiti, da im nije sudjeno, da im nije po 
ćudi i po naravi živovati u neprestanom tiesuom družtvu i obćenjp ili u slož¬ 
noj zajedničkoj radnji; zato bijaše oni neprijatelji velikih gradova, u kojih 
većom siranom tudjinci (gosti) stanovahu, a sami podizahu svoje kuće na selu 
podaleko jedan od drugoga, jer individualnu slobodu cieniše, nada svim, pret¬ 
vorivši isj.ii kućnu zadrugu, kao i pojedina medju se razdieljena plemena u 
jednu jedinu individualnost. 

Preko m^le vode Žinovnice vodi most iz okružja spljetskoga u kneževinu 
poljičku. Pokraj naplova ima s druge strane vode liepih jablana, smokvina, 
hiaslina i vinograda. Sve je marljivo obradjeno, svuda se vidi njeki bolji red i 
višji <juh, nego li u mnogih inih strana Dalmacije. U liepoj zelenoj dolini, 
mpd vispkimi gorami i golim kršpm, leži selo Žrnovnica, kod kojega kopaju 
Šedro ili mačak, što ga ondje zovg tuvina, od tal. tufo (Tuffstein). Mi se 
odmorismo i opet kod župnika don Petra Balića, rodom iz Dugapojja. 
Počasti nas gostoljubivi hrvatski svećenik dobrim vinom i htjede nas na silu 
zadržati kod objeda, ali nas je čekao još daleki put i nemogosmo se odazvati 
njegovom pozivu. Ja razgledah župnu crkvu, koja je sagradjena 11 a temelju 
stare- Od ove sačuvan je na pročelju nove crkve starinski iz kamena iz klesan i 
kip sv. Jurja. Djelo je priprosto, ali znamenito. Sv. Juraj ima odeću hrvatsku, 
glavu mu pokriva okrugla hrvatska kapa, on ubija sulicom zmaja, ali ov&j 
priliči više pitomomu janjetu ili psetu nego li ljutomu zmaju. 

Preko strme kamenite gore dodjosmo što pješice, što na konju, dobro 
umoreni, oko jedne ure u Sitno i ođsjedosmo u kući župnika Don Gjorgje 
Ugrina. Nadjosmo ga pri objedu sjedeća uz miestnoga glavara ili kapetana 
Mijanqvića. 2upnik bijaše u narodnoj nošnji, kako se obično svi 
glagoljaški popovi nose. Drvene zdele i drvene žlice bijahu sav ures skromna 
žastupnika Isusove vjere. Obadva već podobro stara čovjeka primiše nas 
veoma ljubežljivo kad čuše naša imena. Na brzu ruku pripravi kuće gospodar 
nov objed, koji je sastojao iz čorbe od riža, zatim iz prženih jiya i sina. 
pametnu se srdačan razgovor, ponajviše oko narodnih stvarih. Oba starca pri- 
povjedahu sa žalošću kako im Francezi prije pedeset godina porobiše kuće, 
kad su zatrli i svu kneževinu poljičku. Govorahu 0 veličini i važnosti svoga 
naroda, a kada dodje razgovor 0 posliedujem ratu ruskom, primjeti jedan od 
njih „Neka, neka, manjkalo je Rusu još mnogo pameti, al su mu mozga do meli 
sada Inglezi i Francezi". Mala knjižnica župnikova sastajaše iz samih hrvat¬ 
skih knjiga. Bijaše tu i nješta poljičkih listina i povelja, izdanih od ugar. kra¬ 
ljeva, a kapetan donese na razgledanje i njekoliko listina od mletačkih đuždeva. 
Medju ovimi bijaše jedna od g. 1537. dne 15. studena, podana od dužde An¬ 
drija Gritta, kojim daje Poljićanom pravo da mogu i uadalje živiti i vladati 
se po svom starom zakonu, i da ih neima drugi suditi nego po uarodu izabrani 
veliki knez. Druga listina pisana hrvatsko-bosanskom ćirilicom izdana je dm* 
15. liprja lf>05 kojom kapetan senjski Frankul dade slobodu Poljićanom da 

mogu prosto hodati i trgovati po suhom i po moru i da ih nesmjje napadati 
ikoj senjski brod: Treća listina od 25. kolovoza 1644. liijaše od kralja Fer¬ 
dinanda, koj na prošnju dominikanca Fra Andrije Spudićevića potvrdi poljičkim 
obćinam Predgra'dju i Žrnovnici one listine, povelji? i darovnice, što su 
ih primili od careva Rudolfai Maksimilijaha'U. g: 1584. i 1599. Četvrta listina 
dužde mletačkoga Moćeniga od 7. svibnja 1707. potvrdi staro pravo poljičko, 
da vladi mletačkoj ueimajU drugo plaćati nego 300 reala na godinu i običnu 
u Dalmaciji desetinu, a u svemu inomu da su prosti i slobodni, u smislu 
svojih starih zakona i prava. 

Iz Sitnoga vodi put preko kršovitih brda, po golom šiljastom kamenu. 
Pod nogama putnika prodiru duboki ponori, iznad kojih prodrta je po skli¬ 
skom kamenu stazica, kadkad veoma uzka. Na sljemenu dvajuh visokih brda 
vidio sam dvie crkve, jednu sv. Luke, što je župna crkva od Sitna, a druga 
je kapela sv. Klimenta, koja spada takodjer pod Sitno. Obje sagradjene su 
u bizantinskom slogu na krst s kubama, te su ostanci onieh vremena, kad i 
kad Hrvata u ovieh strana bijaše iztočna crkva pretežnija nad zapadnom. 
Težkom mukom proturasmo se do otih starih zgrada, ali žalibože rtemagasmd 
unići, jer ključevi bijahu kod župnika u Sitnom, a mi ih zaboravismo tražiti 
od njega. Za jčdnu'debelu uru boda dodjosmo u župno selo Dubravu i tražismo 
odmor kod miestnoga župnika; od kojega čusmo jur prije da je vdlika tvrdica. 
Mi ga nadjosmo u prostoj seljačkoj odeći, preko koje bješe objesio dolamu 
popovsku. Soba mu bijaše priprosta i nečista. Imad'je nješto praŠnih kiijiga, 
ali nedodjosmo ni do'prava razgovora, te se na hitro oprostismo šnjime. Kad 
bijasmo podalje od sela, ugledah opet drugu crkvu sv. Luke, od koje mi reče 
moj suputnik, kako narod priča da je tamo zakopana njeka kraljica. Ja sam 1 
htjeo svakako da vidim otu crkvu, prem da je podobro odstojala od našega 
puta na visokom brdu. Stanemo sazivati jednoga čovjeka; što je na polju 
radio, moleći ga da nam donese ključeve. Taj čovjek bijaše slučajno brat 
seoskoga glavara. Čuvši on našu želju, potrči na drugo brdo i stane vikati 
preko brda u selo, da donesu ključeve. Njeki glas sa drugoga brda odgovori 
nješta tihano, a zatiem nastavi odmah više glasova jasnije i glasnije, da su 
ključevi pod jeduim kamenom kod crkve. Mi čusmo glasove, ali nevidismo na 
široko i daleko ni žive duše, nu pohitismo ipak napred preko gola i šiljasta kamenja. 
Kad mi do crkve, nadjosmo tu i giavareva brata, čekajuća nas. I ova crkva 
sagradjena je na krst u bizantinskom slogu, s oblim svodom iz nutra i s pro¬ 
stranom kubom u sijeđini, ah mjesto groba kraljičina, nadjosmo grob Nikole 
Ugrinovića naslovna biskupa smederevačkog. Na njegovoj grobnoj ploči 
stoji napis : 

NICOLAI VGRINOVICH 
EPI. SAMANDRIENSIS 
OBITUS. MDLXXVn. 

Nu izvan crkve ima mnogo starinskih grobova, pokrivenih velikimi pločami 
iz neizdjelanoga kamena, kakovih grobova ima mnogo po Dalmaciji i Bosni. 
Da li je medju ovimi grobovi bio koj i kraljičin, tko će to današ znati. 

Kad sidjosmo s brda, bijaše se jur prihvatio mrak, i mi zamohsmo našega 
novoga ključara, da nam pribavi čovjeka koj će nam po mraku kazivati put, 
jer težko je noćju po bjelom kamenu naći uzke stazice, što su' u Poljica jedini 
drum. Brat glavarov htjede da dokaže odmah svoju vlast, on zapovjedi seoskomu 
rondaru (stražaru) da podje s nama, nu ovaj bivši jur pristat čovjek, nehtjede 
da sluša, već pozove drugoga mlađjega da ide s nama. Nu ni ovaj nehtjede 
s prvine da posluhne: Stoprv iza dugoga prepiranja, karanja i grof nje odvaži 
se on da ide, baci pbčko rattiena' svčju 1 dbgil puSkd, te 1 mi podjosmoza njim. 

9 * 

Dodjosmo do kapele sv. Amera, kojega svetca poljički narod kod Perun-Dubrave, 
poradi otimanja njekih crkvenih zemalja k menova i ubije. Ovo me je tješilo 
na mom dalnjem trudnom putovanju, pomisliv u sebi, kad je tu taj sveti nad¬ 
biskup spijetski radi dobara svoje crkve mogao podnieti smrt, zašto da i ja 
radi duhovnih dobara svoga naroda nepodnesem maleni trud i pješto neprilike 
putujući po kamenitoj pustinji. Mi jašismo dakle odvažno gore i dole po 
kršovitih brda, konji se često potipahu, čovjeku nebijaše na široko i daleko 
traga, samo sove i ćuci jaukahu u svojih kamenitih luknja turobnim glasom. 
Na sreću pomoli se do skora mjesec, bacajući divne svoje zrakove na još 
divniju okolicu Kada dodjosmo u dolinu, gdje bijaše nješta zelenila i trave, 
dapače i maleni komadić dubrave i hrastove šume, moradosmo kroz tamnu i 
tjesnu prostori..u, gdje bijaže sve mrtvo i tiho, kao da je tu izumro sviet. 
Pregazivši njoki potok, uspiesmo se opet na brdo, te iza dvie debele ure 
dodjosmo u selo Gate, na mjesto Skočibuve, ua kom stoji kuća župnikova. 
Pošto sam prvašnju noć u Spljetu žrtvovati morao skoro sav sanj zujeuju i 
grižnji komara, poplaših se od imena toga miesta, pomisliv, neću li ovu noć 
dieliti družtvo s-» zvierčicami, koje teže za čovječjom krvlju i za viećnim tjeles¬ 
nim nemirom. Nu kad stupih u kuću župnikovu nadjoh sve u najljepšem re iu i 
čistoći. Župnik don Ante Pivčević primi nas veoma srdačno, te uprav 
starohrvatskom gostoljubnošću. Isto tako i njegov brat Ma ko, muž otvorena 
i poštena lica u najboljih godina. 

Liepo ti se i ugodno sjedi, kad je čovjek čitav dan 11 a konju i pješke 
putovao po golom kršu i kamenju, kako mi dvojica. Veselo počivasmo za 
stolom kod večere do kasne noći, razgovarajući se u duhu sasvim narodnom. 
Da oćuti slast takoga družtva naša potudjeua čeljad aristokratička, nikad nebi 
težila za stolovi tudjieh gospodara, koji ih nehotice preziru kao svoje narodne 
sluge i robove. Obadva vriedna naša domaćina pokazivahu prama meni više 
uljudnosti, prijaznosti i finoće, nego što ju svi diplomati svieta sa svojom iz- 
učenom i prevarljivom ljubežljivošću pokazati mogu. U čistom krevetu hrvats¬ 
koga popa, vierna svomu narodnomu obredu i narodnim običajem, spavao sam 
mirnije i sladje nego li u zlatnoj palači velikaša raznieh naroda. Ali ni malim 
šaljivim bušicam nebijaše traga, prem da mi domaćin kaza, da ovo miesto 
zbilja od njih ime nosi, budući da se u prekomjernom broju neobićno ractfaju 
od tamošnje zemlje. 

Sutradan počasti nas rano naš domaćina dobrom kavom i pokaza nam 
svoje malo gospodarstvo. Imao je u kući više od deset sluga ili težaka, pak 
ipak bijaše sve mirno i tiho, kao da neima nikoga. Svuda je vladao ponajbolji 
red. Župnik povede nas i kroz selo do crkve. Selo bijaše čisto i kuće dobro 
uredjene. Polja i bašće posvuda marljivo obradjene, ljudi su tu radiše, im du 
dosta blaga, a u gospodarstvu prednjači im župnik, čija kuća broji do 200 
komada blaga. Napokon razgledavši crkvu oprostih se srdačno od moga doma¬ 
ćine, zasjedoh s mojim putnim drugom konja i ostavih posve zadovoljan s 
noćnim konakom, nezaboravljeno selo Gate. 

Od Gata do Zvečanja ima jedino selo Oštro vica. Na brdih stoji 
njekoliko crkava, a izpod njih leže raztrešene kuće seljaka, što se ovamo na- 
seliše, bivši raztrkani od Turaka. Došavši u Zvečanje nenadjosmo župnika 
kod kuće, i htjedosmo jur dalje krenuti, kad eto ti njega veselo iznenadana. 
Nikad neću zaboraviti čestita don Ivu Kružičevića kojom ljubavju i pri- 
jaznošću pozdravi me, čuvši za moje ime. „Evo sva je kuća vaša! reče rodo¬ 
ljubni taj Hrvat, ja sam presretan što vas počastiti mogu, jer bi dao i svoju 
dušu za narod i za narodne ljude. tf Eto takih rodoljuba rodi krasna naša 
Dalmacija, pa onda hoće kojekakovi tudji protuhe da dokažu, kako je ta zemlja 
talijanska i da neima u dalmatinskih Hrvata višje kulture. Gdje se nalazi 

toliko nepokvarena srca i toliko oduševljena čuvstva za dom i rod, tamo je i 
kultura čovječja dublje uvrežena, negoli u praznih grudih čovjeka samoživa i 
za sve višje misli indiferentna, kako nam to sviedoče naši kojekakvi narodni 
odpadnici. Don Ive darova mi dvie za mene mnogovriedne stvari, na ime 
veoma stari rukopis poljičkoga zakona*) i jedan umno izrezani poljički štap, 
kojega uvrstih u zbirku svoga oružja. 

Iza kratka boravljenja odputismo se opet preko brda i dolina u Ostrovicu 
k popu Mati Mi liče vi ću, kod kojega nadjosmo i dekana omiškoga Antu 
Lovrića. Prem da bijasmo naumili odmah dalje poći, znao me veoma pri¬ 
jazan domaćina zabavljati razgovorom i knjigama tako dobro, da napokon pri¬ 
siljeni bijasmo kod njega i na objedu ostati. Mi imadosmo za ručak Makarone 
s nijem, suvi bakalar i suve pastrve, a k tomu još kozjega sira. U dvie ure 
poslie podne otidosmo praćeni njeko doba od domaćine i dekana, natražke 
preko Zvečala do gatske župne crkve, gdje krenusmo na lievo. Iznad Zve- 
ćanja krasan je pogled na omiške gore, a straga na Bi'okovo i na sela 
Brele i Zadvarje s turskom gradinom. S daleka bieli se cesta, što vodi 
preko brda iz Makarske u Sinj. 

Došavši do polja gatskoga, uspiesmo se opet na brdo i dodjosmo za mala 
do Gradca, samotna mjesta usried kamenite i kršovite planine, izpod visokoga 
brda, na kom stoji crkva sv. Juijn, zaštitnika kneževine poljičke, koja ima i na 
svom pečatu sliku istoga svetca. Mjesto Gradac neima kuće ni kućišta, nego 
sastoji iz njekoliko golemih kamena, neuredno posadjenih i od blage naravi 
izklesanih, poput velikih stolica. Na ovom posvećenom mjestu ili prostoru, 
držaše stari Poljićani svoja Zborišća. Svake godine na dan sv. Jurja 
sastajahu se tu plemići i didići poljički sa svojimi knezovi, te izabirahu 
ovdje na jednu godinu svoga velikoga kneza, tvoreći zakone i držeći javna 
viećanja, doćim gore kod sv. Juija velika misa od poljičkoga vikara hrvatski 
ođpjevana bijaše. Kamenite ove stolice gradačke sjetiše me na kameuiti seljački 
stolac koruških Slovenaca. Kod njega izabirahu i Slovenci svojega kneza, posadji- 
vajući ga na taj kameniti stolac, koj nosi napis: „Ma sveti veri,ma sud“ itd. Prazni 
i zaboravljeni stoje sada ovi kameniti stolci tu i tamo, kao što su prazne i 
zaboravljen^ zlatne stolice kraljeva i knezova svih slovjenskih plemena na za¬ 
padu i na jugu. 

Preko mosta na vodi Ilinac uspiesmo se podobro visoko na brdo sv. Jurja, 
izpod kojega leži selo Zakučac. Liepo je tu pogledati na prastaru gradinu 
omišku, što je poput velika orla razširila svoja krila po visokim golim stje- 
uama. Duboko pod njirni utiče tu zelena Cetina u more, a preko mora vidiš 
iz daleka otok Brač. Za ledjima prema sjeveru ležahu poljička sela Gate 
i Z većanje, pred nama Naklice i Trušc.više gore Mošuice i Oštrog 
nad Jesenicama i Podstranom. Za mala spustismo se opet niz golo 
brdo u dolinu, gdje nadjosmo nješta zelenila, maslina, vinograda i oranica. 
Radi velike strmine moradosmo hodati pješice. Na ovom težkom putu pripo¬ 
vjedač mi moj suputnik najnoviju zgodu jednoga svoga prijatelja, takodjer iz 
Poljica. Kao mladić od 12. godina zaljubi se on u djevojku iz sela Tugara, 
kojoj bijaše osam godina. Kroz deset godina hraniše oni svoju ljubav u časti 
i poštenju, kao što je stari običaj kod Poljičana. Mladić zaprosi napokon dje¬ 
vojku od otca, ali mu je ovaj nikako dati nehtjede, jer ona bijaše od gizdavije 
kuće i gizdavije odgojena nego li mladić. Nu i mnogi drugi išli su za njom, 
jer bijaše liepa i bogata, vodeći medju sobom rat poradi nje, ali ona nehtjede 
nikoga slušati, jer bijaše vjerna svomu ljubovniku. Napokon zapovjedi otac 

*) Polag toga rukopisa tiskao je isti zakoD u ,Arkivu“ kuj. V. 

da se mlade /a drugoga mladića. Poljićanke pokorne su svojim roditeljem kao 
pitome ovce. Ona se doista udade, nu prije zamoli svoga ljubovnika da otide u po¬ 
pove i da joj ostane u srcu v.eran. On učini to, zapopi se, te pripada sada 
kolu najboljih svećenika hrvatskoga obreda. U tom razgovoru provalismo 
strmu brđinu, uzjašismo opet konje i stigosmo za kratak časak u selo Tugare, 
koje spominje jur u devetom stoljetju listina Trpimira kneza, koj bijaše ovo 
selo darovao crkvi splietskoj. Mi odsjedosmo u kući Novakovića, gdje nadjosmo 
kod kuće samo nećaka domaćinova, koj bijaše učitelj u hrvatskom sjeminištu 
u Plikom. On nas podvori sa kvas inom, to jest vodom pomješanom sa še¬ 
ćerom i octom, što u vrućini ugodno hladi. Mi razgledasmo župnu crkvu, koja je 
sagradjena u bizantinskom slogu na krst, ali je kod popravljanja izkvarena. 
Crkva stoji, kao sve u Poljica, na uzvišenom mjestu. U dolini vidi se dobro 
obradjeno polje račinsko pod selom Račnikom, zatim čazinsko i tugarsko. 

U Tugarih odpustih putnoga vodju Autu što nam ga bješe dao na put za 
pratioca župnik gatski. Bješe mladić liepa stasa i obraza, u liepoj modroj i ćištoj 
odeći, srebrom obšivenoj, s dugom puškom na ramenu. Prijazan 1 i Ijubezan u 
razgovoru trčao ili hodao bi uvjek pred konji, kako bi mi hitrije ili laga¬ 
nije jašili. 

Po kršovitih putevih udarismo iz Tugara prema Splietu. Tkogod bi nas 
od Poljičana sreo, svak bi nas pozdravio sa „Hvalen Isusl" i pitao bi nas: da 
li smo zdravi, nismo li trudni, kuda idemo, odkuda smo pošli? itđ. Napokon 
izreče svaki božji blagoslov sa željom sretnoga puta. Sreiosmo i njekoliko 
pravoslavnih iz Imotskoga i od Sinja, pa kad bi ih mi prije pozdravili nego 
li oni nas, odzdraviše nam jedva. Kad bi ih pitali odkuda idu? odgovorili bi 
„Od svieta,“ „Od kuće," ili takova šta prilična, nu vazda neotesanim okosnim 
načinom. Evo kolike razlike medju istočnim i zapadnim načinom odgojenja 
našega naroda u Dalmaciji. 

Kraj sela Tvrd čiči, na lijekom pot"ku prema župnomu mjestu Sridčići 
dodjosmo na djelani drum, na kom smo se jedva nešta odpočinuli od trudna 
putovanja po kršu i kamenju. Nad nama svietljaše pun mjesec, oko nas bielilo 
se golo stienje, a s lieva iznad nas pružila se visoka planina Perunska, s 
desna opet drugo brdo. Pod nama hitra potočina, duboka i strma. Mi jez- 
dismo većom stranom kasom, svaki tiho i zadubljen u svoje misli, dok dodjosmo 
preko potoka Žmovnice i sela istoga imena, opet na gorji put, koj vodi kroz 
kršovita polja do velike ceste omiške. Kod Žmovnice dospieva planina Perun, 
koja se tu ponajviše uzdignu i u šiljastom slemenu dovrši. Ja pogledah još 
posliednjikrat na visoki Perun, na kom stajaše možebiti njegda i Perunov 
hram. Još nosi tu i jedna dubrava Perunovo imo, možebiti da bijaše posvećena 
njegda tomu poglavici slovjenskih bogova, kojim Slovjeni, kako je poznato, 
posvećivahu i dubrave i šume. Vinograde i šume Perunske kod Žmovnice spo¬ 
minje barem još S’vnimir kralj hrvatski u listina svojih. Znamenito je, da 
poljički pastieri po svjedočanstvu Fortisa, još i danas sa kresovi slave dan 
sv. Vida na uspomenu boga Svetoviđa. Nad vrhom perunške gore, pomoli se 
uprav mjesec i zviezda u slici starinskoga grba ljelive, kojega njegda poljski 
i hrvatski Slovjeni nosjahu. Ja se nemogoh dosta nagledati te slike, koja me 
potisnu duhom i misli u davnu davninu. Moj suputnik bijaše jur dobro napred 
poteko, i ja odjurih za njim preko kamenja, potočina i jaruga, dok se nesasta- 
doh šujime izpod visoke i gole Kile. pod kojom poče moj drug prizivati 
jeku. a ona mu se odzivaše po deset puta jasnim glasom, koj čarobno zvečaše 
u gluvoj noći, po onom okolišnom stienju i kršovju, kao glas iz nepoznata 
svieta. 

Za mala dodjosmo i do velike ceste, a za pol sata prispjesmo pjevajući 
naše narodne pjerme u Spljet, koji je počivao na polak jur u snu. 

Imam primjetiti, da sam mnogo prije posjetio još jedan dio Poljica. Iz 
Spljeta udario sam preko sela Postrane. Tu sam vidio naprema crkvici 
sv. Martina goleme stare zidine, iz kojih izvadiše njeke ploče s rimskimi 
napisi, te ih uzidaše u ogradi rečene crkve i grobna. Od tuda navratih se u 
Jesenica u kuću Jure Karamana, čestitoga starca seljana, toj me podvori 
gostol ubivo po starohrvatskom običaju. Tu okusili prviput izvanredno crno 
vino Prošek, što ga Poljičani iz groždja okate ili glavinuše i crna muskata 
prave. Ovo vino, kad bi se izvozilo moglo bi resiti stolove najbogatijih ljudi h. 
Imao sam priliku u Jesenica gledati pirovanje od četiri para zaručnika. Mladoženje 
i svatovi bijahu u svečanoj prekrasnoj odeći Nevjeste u zobunih i suknjah 
od skrleta, sa crvenimi čarapi i žutimi nestvarni. Na glavi im trepćaše vienac 
od zelena lišća, prepletena zlatnimi žicam). Opasane bi,ahu dvie zlatnim a dvie 
svilenim pašom. Mužkarci nosjahu zelene ili crvene ječerme iz baršuna ili 
sukna, koje bijahu urešene srebruimi tokami i zlatnimi zviezdami i strielami. 
Na ramenih visjaše crvena kabanica zlatom obšivena. Ćakšire im bijahu modre 
u opancih, a na glavi crvene kape, izpod koje virio je straga perćin, kojega 
djuvegie sa vrpcami od srebra i vune prepletoše. Hodajući puškarali i pjevali 
bi neprestano. Kad dodjoše u crkvu zapjeva pop glagolsku misu, pošto se je 
prije kod oltara s ljudmi glasno razgovarao. Pjevanju popa odgovarao bi puk, 
koj sve crkvene pjesme na pamet znade. Na podizanje potrčaše svi svatovi iz 
crkve i počeše iz pušaka gromovito pucati, tako da je sva crkva zagrmila, a 
jeka od šuma i groma po svih brda odjeknula. Kad se vjenčanje dovrši po- 
razdieliše nevjeste jabuke medju poznance u samoj crkvi, a iza toga razdiele 
se svatovi na družbe, te svaka ode sa svojim novovjenčanim parom u dobrom 
redu pjevajući i puškarajući u kuću mladoženje, dočim bijahu kod svake kuće 
bokarom vina veselo pozdravljene. Pobilježio sam imena novovjenčanih na 
vječnu uspomenu. Bijahu 1. Ivan Kapić i Manda Tomaševa. 2. Jure Ercegović 
Grubiša i Antica Sudić. 3. Ante Živalić i Matuša Sodanova. 4. Matija Klarić 
i Manda Ercegović Grubiša. 

U Sustipanu kod Jesenica stoji stara porušena crkva, oko kojih ima veoma 
mnogo starih grobova s kamenitimi pločami, na kojih izrezani su svakojaki 
znakovi, kao sjekire, kosiri, mlati itd. a ima i njekoliko hrvatskih napisa, od 
vremena žalibože veoma oštećenih. Medju ostalimi vidio sam i dvie liepe 
mramorne ploče s izklesanim cviećem i lišćem, s lopatom, trokutom, krstom itd. 
Ove ploče izvadili su iz razvaline' grada Peršijana što je stojao njegda 
izpod crkve Sustipana. Ima kod groblja i gomila s ostanci zidova i svodova. 

Čim sam prošo preko vlasti poljičke,koja se ukupno i Bauak, po svoj 
prilici od Banovine zove, dodjoh u Priko, ovkraj Cetine rieke, posjetiv tu 
sjemenište glagolsko, podignuto g. 1746, ali kasnije zapušćeno, pošto i zname¬ 
nito sjeminište Zmajevićevo po nemarnosti zadarskih nadpiskupa zapustiše. 
Ovo sjemenište priečko obnovi vriedni pokojni biskup spljetski Ljudevit Marija 
Pini šibenićanin, koji je taj zavod velikom brigom i Ijubavju njegovao. Bijaše 
tada u njemu preko 50 mladih svećenika i učenika pod upravom iskrena ro¬ 
doljuba Josipa Bežića, koji je revno nastojao da se mladi svećenici glagolskoga 
obreda čim bolje izobraze, budući da tada u spljetskoj biskupiji još uvjek do 
66 župa glagolskoga obreda bijaše. 

Preko Cetine, izpod visokih dinarskih brda, na kojih stoji zapuštena tvrdjica 
Mirabel'a, a podalje starohrvatska tvrdja Starigrad, leži gradić Omiš sa 
.150 kuća i oko 800 stanovnika. Bijaše njegda debelim zidom opasan, od 
kojega se vide još sada ostanci. Tu -nije mjesto da spominjem kako je zna¬ 
menit bio taj grad u povjesti ln*vatskoj~ nc samo radi svojih odvažnih gusara, 
za vrieme gospodovanja knezova Kačiča, nego i glede brodarstva i znatne 

trgovine. Župna crkva ima njekoliko liepih riedkostih u svojoj blagajni, medju 
drugimi jedan Ostensorium iz kristala, što su ga omiški gusari preko mora u 
Puljskoj njekoj crkvi ugrabili. 

U obćinskoj pismohrani našo sam zapisnika počam od godine 1520. do 
novijih vremena i njekoliko povelja od 15. do 18. vieka. Porodice Despoto- 
vići i Benkovići imadu riedke rukopise i umotvore, a na gradskom groblju 
ima njekoliko prastarih grobova, koje radi kratkoće vremena razviditi 
mogao nisam. 

I. 

Preko Hvara u Dubrovnik. 

Jesenske noći veoma su nesnosne u primorskih gradovih dalmatinskih 
radi ničesa dnigoga, nego poradi malenieh ali silovitieh komara. Ovo sam 
izkusio opetovano u Spljetu u oči moga odlazka u Dubrovnik. Nepomože ti 
proti ovomu drobišu ni kadjenje ni čišćenje soba, van da se saviješ svega 
u plahte i pokrivala, ali onda nemožeš spavati od vrućine i znoja. 

’zjeđen te izmučen skočili dne 13 listopada jur o 4. uri s jutra na 
obnemogle noge, spremih svoju prtljagu na parobrod „Istru", kojim za- 
povjedaše kapetan Grassi, te čekah zatiem spokojno čas odlazka u velikoj 
kavani na spljetskoj rivi. 

Oko šeste ure krenusmo put Hvara, kamo doplovismo o 9. uri. 
Na parobrodu nadjoh više poznanaca. Koliko pamtim, bješe rnedju njimi i 
viški pretur Polić, belgradski trgovac Spiro Bilja, starac Krsto Medović, i 
još njeki. Na brodu se upoznali s dvima gospođjama iz Dubrovnika, koje, 
kao sve skoro Dubrovkinje, govorahu rado hrvatski. Medju putnici bijaše i 
njeki doktor iz Hamburga G. E. Hosstrup, koj se veoma radovao, što sa 
mnom njemački govoriti mogaše. Bio je proputovao malone čitav sviet, te za 
želio vicliti i Dalmaciju, o kojoj je svašta čitao i čuo. Naumi poći morem 
do Kotora, pa odmah vratiti se u Hamburg. Uz moj savjet, da se gdjegod 
izkrca, pak da i u zagorsku Dalmaciju zaviri, nehtjede pristati. Njemu je 
dosta, veljaše, da vidi gradove i primorje, pak je valjda štogod o svom 
dalmatinskom putu i napisao, kako je kroz višegodina uredjivao časopis „Bor- 
senhalle", a kasnije putovao po Americi i Aziji. 

Kod otoka Hvara običaje parobrod njeko vrieme počivati; ovu zgodu 
upotriebih, te se izkrcah da razvidim malko grad Hvar. Prvi moj hod bijaše 
u stolnu crkvu, koja je sagradjena u slici romanske bazilike, sa osam oblih 
arkada, koje diele sriednji brod od prostranih pobočnih brodova. Svetilište 
ima šiljasti svod i šiljaste lukove gotičke, ali od pobočnih brodova i kapela 
diele ga opet obli lukovi romanski. Na oltaru svetoga Petra ima slika 
istoga svetca, popravljena od Paskala Renisa iz Brindiža god. 1804. 
Grad Hvar ima samo nješto preko 2000 stanovnika, ali njekoliko liepili i starih, 
po mletačkom ukusu sagradjenih kuća. U francezkom ratu pretrpi Hvar 
mnogo od niskih topova, koji oštetiše na velikom trgu ili Marini znamenitu 
Loggiu (vjećnicu) sagradjenu od San Michela, te porušiše jednu crkvu, od 
koje krasan osmokutan zvonik stoji sada osamljen. Fratarska crkva ima mnogo 
grobnih napisa iz XV. XVI. i XVII. vieka i njekoliko znamenitih slika od Ja¬ 
kova Palme ml., Jakova Da Ponte-Bassana, Franje Santa Croce i 
Mate Rossella. Rado bi bio posjetio i Starigrad, da vidim rodno mjesto 
slavnoga pjesnika Petra Hektorovića, ali vrieme mi jedva toliko doteče, 
da se mogoh koj časak porazgovoriti s vriedhim hvarskim kanonikom Vuči¬ 
ćem, s kojim sam se prije dvie godine upoznao bio u Zadru. 

Od Hvara do Dubrovnika plovi parobrod kraj otoka Pelješca, Kor¬ 
čule, Mlieta, Lastova itd. Samo kod Korčule zabavi se do pol ure, te 
tako putniku nije ni moguće izkrcati se na budi kojem mjestu; ako neće da 
se oprosti s parobrodom, pa da čeka osam dana dok drugi dodje. (Neznam 
kako sada idu parobrodi.) 

Na čitavom putu sve od Spljeta pratio nas južnjak „široko", te skoro 
svi putnici bolovahu i ležahu polusviestni po klupah. U podvečer umiri se 
more. Mjesec bacaše svoju čarobnu svjetlost na kamenitu okolicu, upirući 
svoje trakove u dno zelena mora. U razgovoru s Hostnipom, nasladjivasmo 
se obojica mimogred pogledom na krasan romantičan prizor. Čitava hrpa 
otočića sad bi se pomolila, sad izgubila pred nama. Nad njimi treptijaše 
mjesec kao pastir nad ogromnim stadom morskim. S napreda pokazivahu se 
visoka brda njegdanje republike dubrovačke, a iz nenada nestadoše pred 
nama sve slike otoka i otočića, te se otvori veliko more, kolebano još uviek 
od slabieh valova. 

Oko devete ure dodjosmo sretno u Gruž izpred Dubrovnika. Kad se 
izkrcasmo, odvedoše me fakini, noseći predamnom robu, ponajprije na doganu, 
od dogane opet drugi do najmljene karuce, a pri ovoj preuzeše opet treći 
robu, da ju smjeste na kočiju. Svaki put moradoh s nova platiti dosadnu 
čeljad i prepirati se s njom poradi dara. Pri kočiji dočeka me moj su¬ 
putnik Bilja i ponudi mi se prijateljski, da će mi u Dubrovniku potražiti 
stan, ako ga počekam kod „Pil&“, jer nemogaše odmah samnom. 

Uzduž liepieh gružkieh kuća i ljetnieh dvoraca, krasnih bašća i voć¬ 
njaka vodi umno sagradjena cesta uz brdo do gradskih zidina dubrovačkih. 
Tu stoje starinska vrata „Pile“, urešena kipom sv. Vlahe, zaštitnika dubro¬ 
vačke slobode i mirna smotritelja sretnieh i nesretnieh zgoda plemenitoga 
toga i prem slavnoga grada. 

Skočiv iz kočije, pohitih prema vratam i naklonili se nehotice sv. Vlahi, 
kao zastupniku slobode i slave naroda moga. Srdce mi kucaše od veselja, i 
suza radostna pomoli se na licu; jer doživih dugo željeni čas, da vidim Du¬ 
brovnik, o kojem svaki naobraženi mladić u Hrvatskoj, u ono doba, s uz- 
hitom i ponosom govoraše. Ogavni materijalizam nepogazi tada još uznesenu 
poeziju, a Dubrovnik zastupaše uprav najslavnije, kroz mnoge vjekove, 
pjesmu jugoslavensku. 

Izpred vrata stoji na malenom trgu s jedne strane poveća kavana, 
s druge pako kasino. Njeki, što se tu desiše, obkoliše moju kočiju, želeći 
saznati tko je taj stranac, što se klanja svetomu Vlahi ? Moj kočijaš strese s 
ledjima i neodgovori ništa. Samo sam napokon toliko razabrao iz šaptanja, da 
je ljubopitnim na kratko odgovorio: Naš je. U to dodje i Bilja s dragim 
suputnikom Medovićem; oba me odvedoše u gostionu k „Pelegrinu“, gdje 
njihovim nastojanjem dobili dobru sobu, iz koje morade njeki nepoznati 
mladić izaći. 

Prvo što mi u oči pade, bijahu sobna vrata bez brave i ključa. 
Dozvav gazdaricu i upitavši ju: Čim ću zatvoriti vrata? „Gospodaru! netreba 
vam toga," odgovori mi ona, „vi ste u Dubrovniku, a tu se nekrade i neotimlje." 
I doista nečuvena je stvar u Dubrovniku, da bi koj putnik bio okradjeu. 
Ja se pri odgovoru moje gazdarice sjetih nehotice običaja starih Sloviena, o 
kojih i tudji suvremeni pisci tvrde: da u njih tatbina i otimačina poznata 
nebijaše. Još je danas u Dubrovniku običaj, kada tko štogod izgubi ili 
nadje, da se najmi sliepac, koj hodajući po gradu od kuće do kuće, pita 
glasno: da li je tko izgubljenu stvar našo ili nadjenu izgubio? pak obećaj« 
onomu blagoslov božji i sve dobro svieta, tko će mu kazivati ono, za što 
sliepac pita. 

II. 

Grad Dubrovnik. 

Neima gotovo na čitavom svietu pomanjega grada, o kom bi domaći i 
inostrani pisci tolikom pohvalom pisali, kolikom o Dubrovniku. Anselmus 
Katić pjeva o njem: Parva domus Ragusa, sed sufficit orbi, nam cunctis 
satis est, unica mica salis. Mi ga zovemo našom Atenom, ali nikad se nije 
sav duševan život starih Grka onako usredotočio u Ateni, kako našega naroda 
u Dubrovniku. Književnosti umjetnost, trgovina i obrt, narodnu značaj i 
običaj svih južnih Sloviena ustanovi tu svoje postojano sielo tečajem mnogih 
vjekova. Jedinu veliku mahnu sviju Sloviena, privrženost naime i podauost 
prema tudjinstvu, nemogaše ni Dubrovnik, u istom najvećem cvietu svoje 
slave i bogatstva, sa sebe stresti. 

Dubrovnik, osnovan od Sloviena, i rimskih naseonika iz Epidaura i Solina 
naličio je u svom javnom životu, osobito u upravi i zakonodavstvu mnogo 
svomu suparniku gradu bnetačkomu, osnovanom od jadranskih Veneta i rimskih 
naseonika iz Oglaja. Ali dočim se jadranski Veneti preobraziše u Talijane, 
nasliedivši s romanskom narodnošću i poduzetan, za gospodstvom i velikimi 
djeli težeći duh, ostade Dubrovnik uz svoju sloviensku narodnost, vjeran pri¬ 
mljenomu krotkomu duhu slovienskomu, koj nikada nije težio za gospod¬ 
stvom tuđjih naroda i zemalja, ako ga ne vodjaše ili ne tjeraše tudja 
osvojiteljna ruka, ili tudji duh napadanja i otimanja. 

Ponajbolje uvrieži se u Dubrovniku prirodjena svim Slovienom ljubav 
slobode. Ponositim čuvstvom mogahu zato Dubrovčani jur u XV. vieku na 
zidu tvrdje sv. Lovrenca staviti napis: NON BENE PRO TOTO LIBERTAS 
VENDITVR AVRO. Ali da ovu slobodu barem u nutar svojih zidina sačuvaju, 
moradoše stari Dubrovčani mnoge podnositi težke žrtve, a često puta i pri¬ 
vidno klanjati se Grku i Rimljaninu, Mletčaninu i Ugrinu, Turčinu i svomu 
slovjenskomu susjedu. Pak ako i Talijani Dubrovčanom porugljivo predbacivahu: 
da su narod od sedam stiegova (delle sette bandiere), to se ipak nad miri 
nom Dubrovnika grada nikad nije vijao drugi stieg, nego li njihov, sa slikom 
svetoga Vlahe, dok ga nije sveevropski silnik Napoleon I. strovalio, pogazivši 
ujedno i suparničku slobodu sv. Marka. 

Današnji Dubrovnik sitna je samo slika staroga Dubrovnika. Nestalo 
je mnogih crkva i dvorova, porušena leže predgradja. Pusti stoje ljetni dvorci 
vlastelina. U polumrtvilu životare redovnički samostani, ovi grobovi i spo¬ 
menici muževa slavnih s umna svoga djelovanja. Kneževski dvor pretvorio se 
u stan austrijskih činovnika; dvorane velikoga i maloga vieća u tajne urede, 
a u zabitnom kutu toga dvora leži Rolandov kip, symbol slobode gradske! 

Sadašnji unutarnji grad proteže se od Pila do Ploča t. j. od zapadnih do 
iztočnih gradskih vrata i istoimenih predgradja, te je dugačak, kako ga sam 
izmjerih, 444 koraka. Grad je opasan tvrdimi, veoma umno sagradjenimi zidovi, 
koji su sada na mnogih mjestih osakaćeni. Ima tvrdju sv. Lovrenca, kao prvu 
stražu i štit čitava grada, zatiem tvrdjavu sv. Srdja, što ju od vremena Na- 
poleonova carskom nazvaše; napokon umno sagradjenu kulu Minčetovu 
i Rive 11 inu ili tvrdjavu pobožnu (Fortezza Pia.) 

Najznamenitije zgrade dubrovačke jesu 1. dvor kneževski 2. Dogana, 3. 
samostani Dominikana i 4. otaca male braće. 

Kneževskomu dvoru ide mjesto medju prve graditeljne umotvore 
južno -slovienskih zemalja. Sagradjen koncem XIV. vieka u talijanskom slogu 
bijaše vatrom oštećen g. 1435. nu iza njekoliko godina po napuljskom gra¬ 
ditelju Onofriju Jordanu popravljen. Troškovi gradjenja iznosiše do 40,000 
dukata. Nu g. 1459. i 1463 izgori dvor iznova, te od stare zgrade nepreosta 
skoro ništa. Tada pozvaše Dubrovčani slavnoga graditelja one dobe Ši- 
beničanina Jurja Matejeva ili Matejevića, koj stranom stare zidine 
popravi, a stranom čitav dvor s nova sagradi. Dvor stajaše tada na dva poda, 
ali trešnjom g. 1667. porušen je drugi pod, a dolnji, što i sada stoji, na 
mnogih je mjestih oštećen. U pročelju počiva triem na pet umno izvajanih 
stupova sa svodom na krst. U dvorištu urešeni su hodnici arkadami, stupovi 
od trieina kao i prozori prvoga poda izkićeni su liepom rezbarijom i umno 
izmišljenimi simboličkimi slikami, a medju ovinii na najvišjem mjestu stoji kip 
sv. Vlaha. Uz zidove triema namješćene su kamenite sjednice, na kojih 
sjedjahu negda, prilikom pučkih svečanosti, dubrovački viećnici, a sada traže 
ovdje odmora gradjani po zlom vremenu. U dvorištu stoji jedini spomenik 
što ga podignu g. 1638. obćina dubrovačka svomu sugradjaninu Mihalju 
Pracatu, zato što je u oporuci na dobrotvorne svrhe ostavio 300,000 
dukata svomu rodnomu mjestu. Sobe kneževskoga stana bijahu negda po 
zidovih pokrivene baršunom i urešene skuporienimi slikami, zrcali, zlatninu 
štapovi itd. Po podu prostirahu se iztočni veleliepni sagovi, i bogata razno- 
vrstna sprava punijaše prostorije od soba i dvorana, ali prije njekoliko 
godina, kad njetko upali vojnički magazin, što ga bijahu kraj dvora nam¬ 
jestili, probije oganj u bivše kneževske stanove, i popali sve što bijaše 
unutra. Od starieh vremena preostalo je jedva njekoliko slika. 

U ovom dvora čuva se i znameniti arkiv bivše slobodne obćine, i sa¬ 
dašnjega c. kr. okružja dubrovačkog. 

Veleliepna Doga na, đogradjena početkom XVI. vieka u mletačkom 
slogu i urešena arkadami, umnom rezbarijom, i arkitektoničkim različitim na¬ 
kitom, sabiraše negda materijalno i duševno bogatstvo Dubrovnika grada. 
Tu se sricaše roba i novac što donašahu trgovci i carine, kao i daća i 
porez. Tu se kovaše novac dubrovački i lievaše zlato i srebro za kovnicu. 
Tu se sastajahu i družtva učenjaka i pjesnika, priobćivajućih svoje umne 
proizvode na hrvatskom, latinskom i talijanskom jeziku. Tu posadi prvo 
svoje sjedalište i hrvatska Thalija; jer tu prikaživahu različite dražbine 
pred sakupljenim pučanstvom đramatičke proizvode svojih pjesničkim duhom 
oduševljenih sugradjana. Tako umješe stari Dubrovčani svakom prilikom 
spajati suhoparnu prozu života sa oduševljenom poezijom; duh i materija 
djelovaše zajedno, s toga i proslaviše Dubrovčani ime svoje na vječna vremena. 

Na polu zapušćeni, u mnogom zanemareni samostani Dominikana i 
otaca male braće divni su ostanci spomenika starodubrovačke umjetnosti. 
Crkva dominikanska sagradjena je početkom XIV. vieka u romanskom i 
gotičkom pomiešanom slogu. Znamenito je njezino svetilišće, sakristana i 
pobočna vrata, urešena arkitektoničkimi nakiti osobite vrsti. U XV. vieku 
popravljao i povećao je istu crkvu dubrovački graditelj Paskval Mihaljev, 
kojemu staviše u sakristani iste crkve sliedeći napis: 

PASQVALIS MICHA 
ELIS RAGVSINVS PLV 
HA INGENIO CLAUA 
INVEN1ENS ANNO 
QVO TORTVM 
EDIDIT. MOCCCLXXXV. 

Ova crkva ima više grobnih spomenika, počamši od XIV. vieka. Ima 
liepieh slika u bizantinsko-slovjenskom i talianskieh škola slogu, od kojih pri¬ 
padaju njeke na daski slikane XV. i XVI. vieku. Medju sv. moćmi čuva se 
i starinski, patriarkalni dvokrst od čistoga srebra, kojega dade načiniti g. 
1310. srbski kralj Uroš. Ja sam mu sliku s potanjim opisom priobćio u mom 
.Izvješću o putovanju kroz Dalmaciju u Napulj i Rim,“ (1. 31). Zvonik 
dominikanske crkve sagradjen je iz tesana kamena g. 1424. po graditelju 
Fra Stjepanu Dubrovčaninu. Dva stara zvona u njem lievana su g. 
1364. od Bartola iz Kremone i g. 1516. od Ivana Krstitelja Rabljanina u 
Dubrovniku. Znamenita je i knjižnica monastirska, sa važnimi rukopisi na 
pergameni i neizdanimi djeli mnogozaslužnoga Serafina (' r e v i ć a i Stjepana 
Rose. 

Samostan i crkvu otaca sv. Franje male braće počeše graditi u XIV. 
vieku. Gradjen je u romanskom slogu. Dogradi gag. 1363. graditeljski meštar 
Miho Petrab iz Bara, kojega grobni spomenik sačuvan je sa sliedećim 
napisom: 

S. DE MAGIST 
ER MICHA PETRAB. 

D’ANTI VAR QVI FE 
CIT CLAVSTRVM. 

CVM OMNIBVS SVIS. 

Ovoga djelo nastavi ili popravi po svoj prilici njegov rodjak, meštar 
Rajmundo Petrab, kojemu g. 1418. staviše takodjer ovdje grobni spo¬ 
menik s napisom: 

M. CCCC 
XVIII. S. DE 
MAGISTER 
0 RAIMVN.. 

PETRABO 
FIOL. DE PO 
GETA. CVM 
OMNIBVS 
SVIS. f. 

U hodniku samostanskom ima još više grobnih spomenika s latinskimi 
napisi većom stranom gotičkimi slovi iz XIV. i XV. vieka. 

Knjižnica samostanska, umnožena preriedkom zbirkom gluhoga fratra 
Iaocencije Culića, ide u prvu vrst književnih sbirka slovjenskoga juga, oso¬ 
bito glede riedkih rukopisa dubrovačkih. Njezin obširui imenik priobći svietu 
mnogozaslužni za hrvatsku književnost Dr. A. Kaznačić, ali bi zavriedila, da 
se još u bolji red stavi i savjestnjje čuva. 

Ostale crkve dubrovačke pripadaju novijemu vremenu, pošto je stare 
zgrade grozovita trešnja g. 1667. skoro sasvim upropastila. U glavnom 
hramu sv. Vlahe, što ga g. 1707. graditelj Marino Gropelli sagradi, 
čuvaju se medju sv. moćmi dragocjene umotvorne riedkosti, medju kojimi 
pripada prvo mjesto srebrnoj i dobro pozlaćeuoj rukomiji s čašom i peharom, 
što ju u sriedini XV. vieka tadašnji nadbiskup dubrovački Timoteo Maffei 
dade načiniti za kralja Matiju Kurvina po dubrovačkom zlataru Ivanu Pro- 
gonoviću. Na svu sreću u"-rie rečeni kralj prije, nego li se rukomija na put 
spremi, te tako ne dozvoli dobar udes, da i ovaj hrvatski umotvor padne 
u ruke ili Turkom, najvećim baštiuikom budimskoga bogatstva, ili pako u 
privatnu shranbu budi kakovomu ugarskomu ili njemačkomu bogatiru. 

Osim ove rukomije znamenitije su sliedeće sv. moći: 

1. Glava sv. Lovre u srebro okovana, ima gotički napis: Reliquie 
santi Laurenti, magister Gulermus me fecit A. Dni. 1348. 

2. Glava sv. Vlahe sahranjena je u srebrnoj škatulji načinjenoj poput 
bizatinsko-iztočne krune. Na ovoj ima urezanih slika od više svetaca, kao 
sv. Vlahe, sv. Petra, Andrije, Matije, Jakova, Ivan Krst., Zenobija i Ivana 
barskog, uz vrlo umjetno sastavljene nakite. 

3. Ruka sv. Vlahe, takodjer u srebro kovana, s emajli sv. Lovre, 
Andrije, Nereja, Akila, Luke, Tome, Šimuna, Bartola i Pavla s napisom: 
TOMASO PALEOLOGO DESPOTA DEL PELOPONESO DONATO A GIOR- 
GIO RADOVANOVICH. CIVI RAGVSEO 1452. 

U istoj kapeli sv. moćih nalaze se i dvie liepe slike na platnu od 
dubrovačkoga slikara Petra Mate ja, predstavljajuće slavodobiće vjere 
kršćanske; zatiein slika BI. D. Marije s Isusom od Dubrovčanina Benka 
Staja. U samoj stolnoj crkvi čuvaju se još dvie poveće slike od rečenih 
slikara. 

Crkva sv. Margarite, koju je polag starih dubrovačkih ljetopisa sagra¬ 
dila Margarita, žena Stjepana kralja hrvatskoga ili bosanskoga, ne obstoji 
više, već je na njezino mjesto oko g. 1570. po Mateju Saparosu 
graditelju iz Ferma sagradjena nova kapela, posvećena sv. Margiti, što sada 
služi za bogomolju vojničke bolnice. 

Na skrajnih dviju točkah unutarnjega grada, to jest kraj vrata od Pila i 
Ploča, stoje dva studenca, koja hrane živom vodom čitav Dubrovnik. Studenac, 
ili kako ga Dubrovčani zovu „točnik" pokraj Pila, ima se smatrati kao 
liep umotvor XV. vieka. Sagradi ga g. 1438. napuljski graditelj Onafrio 
Onosiphor Jordani, dobivši od vieća dubrovačkoga za nagradu svoga 
djela 8250 srebrnieh dukata i jednu kuću u gradu, s dozvolom, da može 
bez svake mitnice uvažati inostrano vino. Točnik ovaj, uz kojega stajaše 
uegda prastari samostan duvn& sv. Klare, okružen je sada žalibože ogradom, 
kojom polovicu točnika sakriše, kad samostan pretvoriše u kasarnu. Uz 
prkos tomu vidi se umno i ukusno djelo, što ga tolika stoljeća satrieti 
nemogahu. Kroz otvorene čeljusti kamenitieh lavova teče voda bez odmora, 
što ju umjetnik izvede putem vodovoda, osam milja dugačkoga, iz vrutka 
kod sela Šumeta. Okrugli badanj iz tesana kamena s izvajanimi uresi stoji 
neoštećen, ali mramorni krov, stojeći na mramornih stupovfh urešen kipovi 
takodjer iz mramora, porušen je trešnjom g. 1667. Latinski veliki njegov 
napis priobćio sam u mom „Slovniku umjetnika." 

Medju ovimi točnici pruža se prostrani dubrovački Corso, nazvan 
„Stradoue", uz kojega dižu se s obiju strana ukusno sagradjene kuće, većom 
stranom u mletačkom slogu, s balkoni i arkitektoničkimi nakiti. Tu se sastaje 
svaku večer ugledni sviet dubrovački, i ovo je jedino mjesto družtvena sa¬ 
stanka, jer stare kućne društvenosti dubrovačke nestalo je žalibože skoro 
sasvim. 

Stradon, kao i sve ulice dubrovačke, odlikuju se osobitom čistoćom. 
Nečistoća, koja pogrdiuje divne i najveće gradove talijanske, iz kojih se je 
preselila u njeke potaljančene gradove dalmatinske, nemogaše se udomiti u 
Dubrovniku. Isti prosti seljanin iz okolice dubrovačke, kada ide u grad, 
obuče čiste i nove haljine, a seljanke što prodavaju seoske proizvode, gredući 
iz sela bosonoge, navuku pred gradom biele bečve i čiste crevlje, te me 
sjetiše na seljauke u hrvatskom provincijalu, koje kad bosonoge idu u crkvu 
ili u grad, obuku čiste čižme prije nego unidju u crkvu ili u grad. Nov do¬ 
kaz velike ljubavi k čistoći našega naroda u obće. 

III. 

Dubrovačka predgradja. 

Napomenuh jur, da Dubrovnik ima dva predgradja: Pile od zapada, a 
Ploče od iztoka. Na otvorenom prostoru izvan vrata od Pila stoji niz ukusno 
zasadjenih drveta, liepa kavana, gostiona i Kasino. Tu ima uviek dosta svieta, 
što dolazi bud na šetnju, bud na razgovor ili čitanje časopisa. Ali sam ja u 
ono doba zabadava tražio slovjenskih novina. Jedini naš „Gospodarski 
list“ bijaše njekako zabasao u Kasino, budući da su ga bezplatno pošiljali gos¬ 
podarskomu družtvu, kojega u Dubrovniku tada nebijaše. 

Predgradje Pile ima liepih ljetnih stanova i ukusno uredjenih bašea, 
pokraj mnogih porušenih kuća, još od vremena vladanja francezkoga. Naj¬ 
divniju nasladu daje pako na Pilama inostrancem i domaćim vidik na 
more, vazda veličanstveno, da li je mirno i tiho, ili uzrujano od sile 
vjetrova. Kad se pieneći baca u goropadnih valovih na dubrovačke mirine, 
te grozovitim šumom i podzemnim žamorom val za valom bije, odbijajući 
se od umna i tvrda tvora ljudske ruke, u najvećoj srdžbi i kolebanju: tada 
gleda čovjek ponositim čuvstvom, što on i ovu najveću silu prirodnoga 
življa nadvladati i njezinoj biesnoj moći svojim umom prkositi može. 

U iztočno predgradje Ploče vodi preko mosta put prema Kotora sa- 
gradjen. Ali na ovom putu ne vidiš kola, već ljudi putuju ili pješke ili 
nakonjih i mazgah jašući. Bremena i robu prenose ponajviše žene ili na 
ledjama ili na mazgama. Stara dubrovačka vlastela služila su se sedjetom 
(nosilkom) ali ovih sad nigdje neima. 

Na Pločama ima i kontumac za tursku robu i prihodnike. Tu je i 
prostrano pazarište, na kom je pazar trikrat na nedjelju. Tada možeš viditi 
čitave karavane Turaka i Hrišćana iz Bosne i Hercegovine sa više stotina na¬ 
tovarenih konja. Tuda prolaze često Turci na hodočašće u Meku i radi 
trgovine put Misira, Carigrada i Trsta. Tko želi da se upozna s iztokom 
u malenom, može tu kao miran smotritelj naučiti koješta. Nu i za slavofila 
poučno je ovo mjesto, jer se može naučiti, koliko je slovjenski kršćanin i 
mahumedanac pozajmio ćudi, običaja i nošnje od azijatskoga Osmanlije. Tu 
je i za hrvatskoga i srbskoga jezikoslovca najkoristnija učiona. 

IV. 

Ilijua glavica. Mladi i stari književnici. 

Govorio sam, da izvan Dubrovnika imade više ljetnih dvoraca i stanova 
dubrovačke vlastele i gradjana. Medju ovimi stoji na jednom izmedju naj¬ 
ljepših miesta Ilijna glavica, ljetni dvor moga staroga prijatelja kneza 
Meda Pučića. Na dan 21. listopada pozove on mene s više poznanika na 
doručak. Kao za pripravu budućega uživanja duševne slasti posjetiše me 
već za rana dva umna književnika i svećenika dviju crkava, t. j. zapadne i 
iztočne, naime fratar Alessandro Gianarelli rodom iz Toskane, i 
svemu našemu narodu dobro poznati urednik srbsko-dalmatinskoga magazina 
i G. Nikolajević tadašnji arhimandrita. Neću zaboraviti nikada onu uz- 
hićenost, kojom mi je prvi čitao liepu podulju pjesmu „La madre Ebrea“ 
od svoga zemljaka Giania; dočim me drugi blagim svojim načinom naputio 
na iztraživanje kojekakovih meni još nepoznatih dubrovačkih i kotorskih sta¬ 
rina i književnih riedkosti. Jedva se oprostili s ovom vriednom dvojicom, kada 

dodje moj prijatelj dr. Ivan Kaznačić, oštroumni iztražitelj dubrovačke 
gradjanske i književne povjesti, sa svojim svakom Dragutinom Reljom, 
čovjekom od srdca i uma, da me odvedu na Ilijnu glavicu. Kad mi 
onamo, nadjosmo kod vele prijaznoga domaćine, njegova starijega brata 
Niku velikoga, profesora Klaića, i župnika Vodopića, koji je radi mene iz 
Konavlja onamo došao. Malo družtvo ali izabrano i plemenito, od kojih 
pojedinih neznaš tko je više oduševljen za svoju slavnu dubrovačku otačbinu 
i za čitavo slovjenstvo. 

Domaćina me povede ponajprije na svoju „terassu" ili vidik. Tu sam 
imao šta i gledati. S lieva prema iztoku bijaše podaleko predamnom stari 
Dubrovnik, sadašnji Cavtat, bogat bajoslovnimi pričami i baštinami porodica 
dubrovačkih. Podalje Ilijin vrh nad Konavljem i Kobilom, koja dieli Sutorinu 
od Vitaljine. Bliže ovamo Obod s razvaljenim kanalom i grobom Rimljanina 
Dolabelle, a u moru dva mala pusta otočića Mrka na i Bob ara, od koje 
nosi naslov biskup dubrovački, kao zajedno i biskup trebinjski. Tu leže još 
razvaline njekoga monastira. Bliže Dubrovnika na suhom kraju iztočnom vidi 
se zapušćeni samostan Benediktina s crkvom sv. Jakova. Naprema u moru 
opet otok Lokrom s razvaljenim monastirom benediktinskim. Pod mojim 
nogama ležaše Dubrovnik opasan tvrdimi mirinami, iznad kojih viri ponosito 
kula Minčeta. Činilo mi se, kao da gledam tu bogatu ali polumrtvu dvoranu, 
iz koje je nemila ruka tudja izagnala duh slobode, radnje i oduševljenja, pak 
ostavila samo tvrde kule naperene topovi i lanci, da se kao bezdušne 
stražarice groze onomu, koji bi tu htjeo uzkrisiti stari duh. S desna i lieva 
od grada Dubrovnika leže razorene kuće, puste i mrtve. Iza ledja gradu i 
nad gornjim, sriednjim i dolnjim koualom podiže se visoki Srdj s tvrdjavom 
carskom, koju su Francezi na ruševini crkve sv. Srdja podignuli. Prema 
zapadu širi se po sried zelenih bašća, prem bogatih južnim voćem i biljem, 
umiljati Gruž, sa svojom krasnom lukom i skverom, gdje se brodovi grade. 
Parobrodi i austrijske ratne ladje ziblju se sad na onom mjestu * ±oje je 
gledalo negda inostrane trgovačke brodove svih naroda uz množfvo do¬ 
maćih brodova, čuvanih domaćimi vojnici ili domaćimi brodari, nakrcanih 
bogatstvom i robom svega svieta. Podalje od Gruža sjaju u modrilu kršoviti 
otoci: Koločep, Lopud, Šipan i daleki dugački Mliet, za kojim viri iz 
mora otočić sv. Andrije, samotan stan neumrloga Mavre Vetranića, koji ga 
je toli krasno opjevao u svom Remeti. 

Prema jugu širi se otvoreno more sve do obala Italije, te se mogu 
oštrim okom razabrati gradovi Jakin i Bar. More bijaše tiho i mirno. 
Samo lagani vjetrić titraše površinom. Šum valova, što se čuo kad je 
suha zemlja odbijala more, romonio je kao njeki podzemni mukli glas, ili 
kao uzdisaj ogromna orijaša, koji želi da svoj tiesan stan silom razširi, te da 
razori sve prepone, koje su mu priečile da provali napried. Kroz vjekove i 
vjekove bije more u ove stiene, ali svedjer ga odbija krš i um ljudski. Pod¬ 
zemni prijatelji mora potresahu višekrat ovimi stienami, razorivahu gradove, 
progutavahu plodne otoke, rušahu ponosite umotvore, ali višjom prirodnom 
silom utvrdiše se opet stiene na obalah, um ljudski podiže nove gradove 
i stanove ; pak ipak me strah popade, gledajući opasan položaj Dubrovnika, 
da će i ovo ponosito sielo slovinsko prije ili kasnije nadvladati silovito more, 
proždrieti njegove biele mirine, tvrde stiene i biele mirne stanove gradjana, 
te će od Dubrovnika kao od slovjenskoga Volina i Retre ostati samo uspo¬ 
mena, ali uspomena viečna i slavna, dok bude i jedne žive duše slovjenske. 

Dugo gledah veličanstvene prizore preda mnom. Na pučini morskoj 
plazili su, kao duhovi, maleui brodovi s razvitimi bielimi jedri, te nehotice 
probudi seuodaljenom gledaocu zahvalna čut prema višnjemu, koji je podao 

čovjeku toliki razum, da zna nadvladati sve prirodne življe, i sve stvorove 
svjetovne. 

Opetovano pade mi oko na daleki Ilijin vrh iznad Konavlja, i za- 
čudih se nad srodstvom imena onoga brda i krasne glavice, na kojoj smo 
stajali. Tad mi reče domaćina: Ima još i treće I lij i no brdo kod Gruža, 
ovo svjedoči, kako je tu rado naš narod nazivao brda po hrišćanskom gro¬ 
movniku Iliji, koji osobito u tom kraju neku izvanrednu silu i moć pokazuje. 
Ja se sjetih nehotice na staro-slovjenskoga boga gromovnika Peru na, 
kojega ime nose još danas dva brda u Poljicah. A znamo, kako su rado 
kršćanski svećenici pretvarali imena spominjajuća staropoganske bogove u 
imena svetaca, kojim su pripisivali ista svojstva, ili koji su imali srodna 
imena s onimi bogovi. Tako pretvoriše Peruna u sv. Iliju gromovnika, Svetovita 
u sv. Vida, Triglava u sv. Trojicu itd. 

Kad smo bili u rieči o Ilijinom vrhu, stade pripoviedati Vodopić, 
kako ima tamo starih slovinskih grobova, s velikimi pločami na četiri 
ugla, a na njih izrezane kojekakove slike, kao konjići, igranje kola, 
krstovi itd. kojim podobnih ima mnogo po Dalmaciji, Bosni, Hercegovini, i 
gornjoj Hrvatskoj. Izpod ovih grobnih ploča, pripovieda narod kod sela Poljice, 
da pada kroz više mjeseci kamenje kao da ga baca nevidjena ruka, pa kada 
ljudi dodju da izpituju, kako to biva, nemogu uzroka pronaći, premda 
vide padati kamenje kraj sebe, ali tako oprezno i čarobno, da nijednoga 
čovjeka nepogodi. 

Kad smo sišli s vidika u dolnju prostranu sobu, nadjosmo pripravljen 
bogat ručak od samih mrzlih jestbinfi: sve po južnom ukusu, samo čaj vrijaše 
u ruskom samovaru, kao i u nas po večerih. Uz obilno jelo bijaše tu tako- 
djer izabrana piva. Međju inim dubrovačka malvasija i zadarski maraskin. 
Sve oštro i vatreno kao podnebje i ljudi. 

Iza tjelesne pokriepe sliedjaše duševna zabava. Ponajprije čitaše umni 
domaćina svoju najnoviju pjesničku poviest pod naslovom Cvieta. Kao što 
sve pjesme Pučićeve, odlikuje se i ova dubokim čuvstvom, uznositim duhom 
i veoma ugladjenim jezikom. Za domaćinom stade čitati V o d op i ć svoju 
poviest pisanu u prozi pod imenom Djevojka Konavka, opisav u 
njoj čistim narodnim jezikom, umno i vješto, običaje Konavljana. Krstno 
ime i zdravice, prikazane u narodnom duhu, odlikuju se osobitom ljepotom, 
a sva je poviest liep nakit nove 'književnosti dubrovačke. Da se neumorimo 
slušanjem, bješe čitanje kad ikad prekinuto kojekakovimi hitroumniini prim- 
jetbami, i šaljivimi dosjetkami, dok se napokon veseli nerazidosmo, zahva¬ 
ljujući prijaznomu domaćini, koji je znao prirediti uprav umnu zabavu za 
književnike mladje. 

Bilo je tada u Dubrovniku i starijih književnika, kojim pripadaše Antun 
Kaznačić, kanonik Arbanas, Marinović itd. Ljudi vješti i mnogoučeni, ali 
neradljivi. Oni neodobravahu novi pokret knjige jugoslovjenske. Nebijahu 
zadovoljni s pravcem ni jezikom mladjih dubrovačkih književnika; o kojih su 
tvrdili, da nepišu po dubrovački, nego njekakovim pomješanim jezikom ser- 
vijanskim, srbskim i ruskim. Ali kad su govorili isti starci u svom jeziku, 
miešali su oni slovinske s talijanskimi riečmi do zla boga, a kad bi se 
pustili u razgovor o učenih stvarih, tada bi upotriebljavali samo jezik 
talijanski. 


11 * 


Digitized by 


Googlc 



84 


V. 

Biskup dubrovački i njegov uvod. 

Ne davno bijaše na dubrovačko-biskupsku stolicu podignut Vinko 
Zubranić rodom iz Krka. Malo ima svećenika, koji bi se za svoju po¬ 
rodicu toliko brinuli koliko on. Nebijaše gotovo stranoga gosta, kojemu Zu- 
branić nebi natuknuo štogodj o starini i slavi svoga plemena, a kad bi 
čuo, da se tko od domaćih ljudi bavi starinami ili povjestnicom, tad nebi 
bilo kraja preporučivanju, neka traži podatke za poviest slavnih vitezova 
Zubranića alias Čubranića a kadikad i Čubranovića. Mnogi se nemogaše 
načuditi dosta, što će svećeniku rodoslovje plemsko, koji sam poroda neima. 
Ja sam ovu njegovu revnost za svoje pleme smatrao za ljubav u obće k 
starinam i k povjesti, te mu priobćivah podatke, koliko sam ih našao. 
Inače bijaše biskup Zubranić vriedan domoljub; govorio je dosta dobro 
hrvatski i podupirao, koliko je znao, narodnu stvar. 

Ovoga biskupa bijaše svečani uvod u Dubrovniku dne 19. listopada 1856. 

Iz rana jutra bijaše jur sva široka ulica (stradon) od Ploča do Pila 
urešena vienci i kitami zelenoga lišća, a medju ovim poiniešano cvieće umjetno 
načinjeno od papira. Sve kuće bijahu urešene sagovi, a na prozorih glava 
do glave, ponajviše gospodje. Na dućanih izpod vienaca bijahu kao pozdrav 
ponamiešćeni liepo pisani stihovi u ime raznih zanatlija, bratovština itd. i to 
skoro svi na hrvatskom jeziku, osim dva do tri latinska i talijanska. Iznad 
stihova stajaše ime zanatlija, kao: zlatari, kovači, kamenari, drvotvorci, crev- 
ljari, šavci itd. zatiem sodati t. j. fakini, ubozi, sirote, bratinstvo sv. Luke, 
sv. Karmela. Biskupa uvedoše iz predgrađske crkve sv. Andrije u stolni hram 
svečanim uvodom. Vidio sam u Konale pred biskupa izlaziti: Sodate i 
Gružane svečano odjevene, zatiem Župljane s barjakom sv. Vlaha, u liepih 
bogatili haljina. Za ovimi gradjane s barjaci, bratovštine sa svojimi zna¬ 
kovi, popove i redovnike od svih redova. Kanonike, male djevojke, učenike, 
itd. U crkvi sv. Andrije bijahu zidovi crvenim i bielim platnom odjeveni, 
dakle s bojami dubrovačke republike. I tu bijaše svakojakih napisa, a skaline 
cviećem posute. Kad se krenuo uvod, stanu gruvati topovi. Uz glasbu i 
gruvanje topova doveđoše sretno biskupa u stolnu crkvu, gdje je započela 
svečanost čitanjem papinske bule i carskoga imenovanja, zatiem govorahu 
kanonici i biskup na moje veliko začudjenje na talijanskom jeziku, premda 
bi ih bilo moći na prste prebrojiti, koji nisu bili vješti jeziku narodnomu. 
Zlovoljan povedoh svoje drugove, što su me pratili, iz crkve napolje, ne¬ 
mogući se zadosta načuditi, kako je u samom Dubrovniku narodna sviest 
mogla na toliko pasti, da slovinsko pučanstvo nesmije ni rieč božju slušati 
u svom narodnom jeziku. 

Moji prijazni drugovi, da me u mojoj pravednoj srčbi utješe, pozovu 
me, da još isti d$n posjetim s njimi liepu okolicu Rieke ili Humle, koji 
poziv rado sam prihvatio. 


VI. 

Gruž i Humla (Ombla). 

Oko treće ure poslie podne sjednem svojimi drugovi u kamcu, i mi se 
dovezosmo u Gruž. Ovo je mjestance upravo stvoreno za odmor i za uvese- 
ljenje. Ima više liepih kuća kraj mora i leži na morskom širokom zalievu. 
Dna pristanište na glasu i veliki skver, na kom se brodovi grade. 

Pučić nam pokaza kuću svoga otca, ukusno sagradjenu, sa šiljastimi 
izkićenimi prozori. S nutra imadu sobe mramorizirane podove, kapelu s liepom 
slikom od mladjega Tintoretta, prostranu terasu s kamenitimi posudami 
za cvieće. Kraj kuće stoji bašća umjetno uredjena. Vidi se iz svega, na 
koliko se negda kod dubrovačkih vlastela udomilo bogatstvo i ugladjenost života. 

Do toga čekaše nas barka sa četiri vesla da nas povede na Rieku, 
zvanu od starine Humi a, talijanski Ombla. Vozeći se po moru krasno 
nam je bilo gledati s desna na Gruž, s lieva na skoliće. Kad zakrenu smo 
u Rieku, ukažu se ljetni stanovi Kabogei Stojića, koj zapušćen i polu- 
razoren stoji, s desna selo Sustipan, s lieva Mokošice, podalje opet 
ljetni stanovi Bunića, Zamanje i Gučetića, obkoljeni čipresi, maslinami, paomami, 
javorovi, smokvami i drvjem narandja i limona. Paoma cvate tu kao na naj- 
topljem jugu, i nosi voće, koje ipak nedozori. Leandri rastu visoko i široko 
kao kod nas obično drveće. Dodjosmo dalje do stiene, noseće ime „striženo, 
košeno.“ 0 tom smiešnom imenu pripovieda narod, kako se je neka žena, 
veoma zla jezika, došav sa svojim mužem na ovu stienu i našav tu travu, 
počela prepirati s njim, da li je košena ili strižena. Prvo tvrdjaše muž, 
drugo žena. Kad ona nikako nije pristati htjela na mnienje svoga muža, 
baci ju on u ljutosti sa stiene u more, nu žena utapljajući se kazaše još 
uviek rukom, da je trava strižena. 0 bližnjem selu Čajkovićureče rijetko, 
da nije ni selo, ni grad, već pokraj mora smrad, jer tu neima nikada sunca, 
buduć da je zaklonjeno sa svih strana brdinaini. Iznad Čajkovića vide se 
rupe u stiena, koje narod zove Vilinske špilje, pripoviedajući, da su u 
njih negda stanovale vile. Dalje s'liedi ljetni stan Pucića i samostan fratarski 
otaca sv. Franje. Tu se izkrcasmo da vidimo crkvu i samostan na polu obaljen. 
U njemu stajaše samo jeđau redovnik, Fra Rladaljević, koji je preveo 
Virgila na hrvatski jezik, ali ga na moju žalost nenadjosmo kod kuće. 
Crkva bijaše u XIV. vieku sagrađjena u gotičkom slogu. Stari zvonik stoji 
još i danas, a i prozori sačuvani su podobro, inače je crkva iza trešnje 
g. 1667. vrlo izkvarena, premda je tadašnji provincijal Franjo Radalja, 
kao vješti vajar, svojom rukom pripomogao kod popravljanja. U dvorištu 
samostanskom vidio sam drvo naranđje tako veliko i debelo, kako kod nas 
drvo jabuke ili kruške. Grobni spomenici pripadaju skoro svi XVI. ili XVII. 
vieku. Naprema samostanu leži najveći ljetni stan uz rieku, njegdašnje vla- 
stničtvo markeza Sorkočevića, koji se iza propasti slobode dubrovačke 
preselio u Pariz. Sada je vlastnik njeki Markorić. Malo dalje širi se liepi 
gaj od čipresa uz ljetne stanove Kaboge, Getalda i Pučića. Na jednom 
brdašcu s lieva bieli se matica crkva, t. j. župna crkva riečka, posvećena 
„velikoj gospi", na okolo opet čipresi. S druge strane Rieke viri opet na drugom 
brdašcu kapela sv. Trojice, takodjer s tankimi čipresi, koji svu ovu oko¬ 
licu, liepu po sebi i po umjetnosti, još većma rese. Napokon doplovismo do 
vrela Rieke, koja izpod brda Sokola vrije, bacajući se malim slapom i 
ugodnim romonom niz brdo, tjerajući odmah više mlinova. . Sav prediel 
veoma romantičan kruže straga visoke gore, iza kojih počimlje divjač turska. 
Niz brdo vidjasmo hodati vlaške žene, noseće na ledjih veliki teret od ka¬ 
mena uglevja, pod kojim pogurene hodaju čitav dan, neimajući konj4 ni 
mazg&, da im pomognu nositi breme. 

U povratku nenadjosmo u Gružu kola, i otidosmo pješke u Dubrovnik, 
koji bijaše sav razsvietljen na čast današnjega svečanoga uvoda biskupova. 
Svieta sretosmo posvuda veoma mnogo. Najljepše bijahu razsvietljene crkve 
sv. Vlaha i stolna od Gospe. Na sjemeništu i na kući iyeke bratovčine 
vidismo jedine prozračne napise. Inače dosadno gledanje svieća i svietiljaka 
kao obično po svem svietu kod takih prilika. 

Samostan benediktinski sv. Jakova na Višnjici. Grob Gjor- 

gjićev. Župa. 

Izvan predgrađja „Ploča", pol sata daleko od Dubrovnika prema jugu, 
leži Višnjica, liepo mjestance, maslinami zasadjeno. U njem stoji stari samo¬ 
stan benediktinski, sada pretvoren stranom u stan ubogih staraca i starih 
žena, stranom u gostionu. Put onamo vodi ravnicom. Na ovom putu prolazi 
se i kraj kućice, u kojoj stanova koncem 16. vieka Dubrovčanin Maro 
Getaldić, slavni matematik i zviezdoslovac. Ne daleko od ove kućice, njegova 
ljetnoga doma, nalazi se glasovita „Betina spilja", duboka i prostrana, 
u koju se ulazi uvitom putanjom, koja joj daje nalik na ponor. Spilja ova 
ozloglašena kod ribara i sve neuke čeljadi obližnjih sela, dobi ime od višere- 
čenoga matematika, kojega prozva narod imenom Bete. U toj špilji obi¬ 
čavaše on praviti svoje pokušaje sa po njem iznašastim upaljiteljnim staklom. 
Tu smatraše on gibanje i kretanje zviezda i planeta, kao i velike prizore 
prirodne na nebu i na moru. Pošto se začulo, kako je on sa svojim čarobnim 
staklom upalio njekoliko starih nevaljanih ladjica i kojekakovih drvenih igra¬ 
čica, prozva ga neuki narod čarobnikom, pogovarajući o njem, kako on čita 
u zviezdah budućnost, zapovieda življem, zapaljuje mimo ploveće brodove, 
zbog čega neusudi se tada i jedan ribarski čun približiti se k onoj čarobnoj 
špilji. Učeni sviet prozva toga pučkoga čarobnika, „andjelom u djelima a dja- 
volom u matematici," a sam govoraše o sebi, da je čovjek: „koji voli znati, 
nego li biti poznat, učiti sebe, nego li podučavati drugoga." Njegova znan¬ 
stvena, što izdana što rukopisna djela, pripadaju sveobćoj književnosti euro- 
pejskoj, a njegovo ime sjaje medju prvaci mnogobrojnih dubrovačkih učenjaka. 

U njegdašnjem samostanu benediktinskom našo sam dne 27. listopada 
množtvo svieta uz muziku. U dvorištu, posried svetih zidina, sjedjaše jedna 
strana svjetine za stolovi pijući i jedući, ostali, ponajviše vojnici, igrahu s 
djevojkami i ženami iz dubrovačkog predgrađja polku i valcer uz muziku, 
harmonike. Kolika disharmonija uz ovu harmoniku! praćenu igranjem, pjevan¬ 
jem, vikom, smiehom i veselim blagovanjem, prema samomu mjestu posve¬ 
ćenu njegda miru i tišini, službi božje vjere i promicanju ozbiljnih nauka. 
Mjesto crkvenih skromnih službenika gledati razkalašene vojnike, mjesto 
skladnoga redovničkoga pojanja uz orgulje slušati urlikanje pijanih veseljaka, 
mjesto osamljene stolice mudre Minerve, motriti razuzdanost razpaljenih 
Bakantica, nije baš ni malo ugodno za putnika, koji se odpremio u široki 
sviet ozbiljnom svrhom, da kupi znanje, da traži pouke. U njegdašnjem 
blagovalištu, gdje se njegda uz tiho blagovanje čitahu sveti nauci i uspomena 
mrtvih, uz pojanje psalma, točilo se sada vino i pivo, te simo i tamo ska- 
kahu razvraćene sluškinje po taktu zapovjedajućih žandara i vojnika austrij¬ 
skih. Pjevanju i vikanju nebijaše kraja. Nehotice sjetih se na Gjorgjića, koji je 
u tom samostanu živio i umro. Uz svoju Mandaljenu i Psalme pjevaše dakako 
i ou u mlado svoje doba ljubovne pjesme, od kojih je mnoge iz prevelike 
čednosti i pokajanja, kasnije sažgao; ali da mu bješe čuti razuzdane pjesme 
o ljubavi i slastih, što su se orile oko mojih ušiju, možebit da nebi nikada 
bio palio svoje čedne i toli umne pjesme, posvećene najnježnijemu čuvstvu 
ljudskomu. Sjetiv se dakle na Gjorgjića pohitih u samostansku crkvu, gdje nje¬ 
govo tielo počiva. Nadjoh crkvu pustu i porobljenu, a grob Gjorgjićev tražih 
zabadava. U crkvi bijaše jur tamno, moji drugovi, gledajući moju revnost 
u traženju, upališe svieću. Kao duhovi hodasmo po gluhoj crkvi, nazivajući 
duh Gjorgjićev, da nam se odzove, ali nam kao na porugu odgovarahu 

samo mukli glasovi vanjske vesele muzike, a grozna tmina nad grobom 
najumnijega i najnježnijega pjesnika južnoga slovjenstva javljaše nam, da 
je nad našim umnim pjesničtvom dubrovačkim zapalo sunce vremena Vetranića, 
Gundulića i Gjorgjića, te da je sumrak prikrio sav poetički Dubrovnik, izpod 
kojega samo njeki svietli traci prodiru. Ali je još tužnije, da tmina za¬ 
boravnosti zakapa u Dubrovniku i svaku uspomenu na one mnogozaslužne 
ljude, koji svojimi duševnimi djeli podigoše ime Dubrovnika na visoki stupanj 
slave. Pak da nam nisu slučajno sačuvana ova djela umnih Dubrovčana,' ne¬ 
zahvalno potomstvo nebi im poznalo ni imena. Susjedna Italija, koja bijaše u 
tolikih stvarih uzorom i ogledalom Dubrovnika, prebogata je spomenici svo¬ 
jih slavnih ljudi, medju kojimi ima i njekoliko Dubrovčana, ali u Dubrov¬ 
niku zaman ćeš tražiti podobne spomenike, kao da su Dubrovčani zavidili 
slavu i zasluge svojim sugradjanom po istoj njihovoj smrti. Htjedoh još 
u crkvi razgledati sliku sv. Jakova od Petra Mateja slikara dubrovačkoga, 
ali mrak mi neda razabrati ništa, niti mi pomože dosjetlivost Kaznačićeva, koji 
je dva velika lista hartije zapalio, da tobože uz malenu sviećicu veću svietlost 
razprostre. Tmina bje i tmina ostade nad bivšom poezijom i umjetnošću 
dubrovačkom, a ja odoh s mojimi drugovi, praćen tminom i žamorom veli¬ 
čanstvenoga pod nami razprostirajućega se mora, koje se ljuljaše, ili kako 
Medo Pučić reče, tiho razgovaraše sa zemljom. 

Iza njekoliko dana dogovorili se s trojicom Pučića, Nikom velikim, Me¬ 
dom i Rafom, da ćemo posjetiti Župu. 

Župa, talijanski Breno, odstoji od Dubrovnika l 1 /, ure i leži u kras¬ 
noj dolini. Dopire s jedne strane do mora, s druge do tursko-hercegovačkih 
visokih brda. Imala je njegda dva stara grada: Spilan i Gradac, ali im 
sada neima više traga. Po svjedočanstvu dobrovačkih ljetopisa darova župu 
Dubrovčanom kralj hrvatski Stjepan u 11. stoljeću, naloživši Dubrovčanom, 
da svuda slave ime njegova zaštitnika sv. Stjepana prvoga mučenika. S 
toga imade u Dubrovniku i njegovoj okolici više bogomolja posvećenih reče¬ 
nomu svetcu. 

Dne 2. studenoga s jutra čekahu nas izvan Ploča četiri osedlana konja 
i mi krenusmo u veselom razgovoru put Župe. Uz kamenito, povisoko brdo 
sad se gore penjajući, sada dole spušćajući, stigosmo u Dubac, gdje stoji sta¬ 
rinska crkva sv. Stjepana prvomučenika sagradjeua u XIY r . vieku. Čestokrat 
pokaza nam se na putu pod nogama more, koje kad i kad preko petdeset sežanja 
pod nami ležaše, a mi moradosmo uz taj duboki ponor po uzkoj cesti, na 
kojoj neima ni zaslona. Pogled na more, na Cavtat i Lakromu pred nami, 
a na Dubrovnik, otok sv. Andrije itd. za nami bijaše prekrasan, ali kad smo 
zavirili u ponor, shvati me nehotice groza, jer tada nisam bio jošte viknuo 
putovati po onakih strmih, uzkih i opasnih putevih, kao što ih ima Dal¬ 
macija, a još više susjedna Bosna. 

Na Dubcu sjašismo s konja radi strmnoga puta i vodismo pješice 
konje niz brdo. Iz Dubca kao takođjer niz brdo hodeći uživasmo divni po¬ 
gled na Župu. Medju samom vrletinom i visokim kišovitim brdovljem širi se 
dolina sa zelenimi brežuljci, pokrivenimi od čitavih šuma maslinskih. Dobro 
obradjena polja, bogati vinogradi a usried njih nanizane seoske kućarice i 
ljetni stanovi dubrovačke vlastele prikazuju liepu sliku čudotvorne prirode i 
marljivosti ljudskoga rada i truda. Ima župljanska okolica i više crkava, dva 
župna stana i jedan monastir. Sve što čovjek tu gleda, probudjuje u njem 
ugodnu i veselu ćut, samo ujeka crkvišta i ruševine kuća, što ih u vrieme 
francezkoga rata bjesnilo Crnogoraca razvalilo, probudjuje osobito u duši 
Slovjena duboku žalost, kad se sjeti na tužne zgode u povjesti slovjenskoj 
tisućkrati ponovljene, kako su jedne krvi i jednoga jezika slovjenskoga 

sinovi na tudju korist ili zapovjed medjn sobom bjesnili i svoja plemena i svoje 
zemlje uništavali. Kakovu divnu i slavnu ulogu igralo bi jur od davna slovjenstvo, 
da nije u vlastitom svom njeđru hranilo kletu guju medjusobne mržnje i 
zavade, ubijajući prirodjenu inim narodom ljubav sama sebe, svoje slave, 
svoga napredka i svoga poštenja, a promicajući tudju korist i tudje gospodstvo. 

Ove turobne misli, koje me kroz sav život prate i posried uživanja naj¬ 
sretnijih časova, dopratiše me i u tihi ljetni stan porodice Pučiča u Župi. 
Iza sladka kratka odmora pod hladnim krovom seoskoga dvorca zasjedosmo 
opet konje i pojurismo na mline k obližnjoj župnoj crkvi. U crkvi bijaše 
uprav minula služba božja. Gledao sam snjekim ponosom izlazeće iz crkve 
župljanske seljane u polu hrvatskoj polu turskoj odjeći, s čalmom na glavi. 
I ovdje su žene u vanjskoj slici i odori pričuvale prvobitni slovjenski značaj 
više nego li mužkarci. Ali dočim su ovi visoka stasa i liepa obraza, jesu im 
žene i djevojke jur u mladih godinah prezriele, i od trudna djela i nošenja 
velikoga bremena i tereta pogurene i na polu uvehle. Kad se razišo sviet, 
udarismo napred putem uz brdo na vodopad i na vrielo vode, kojoj zaboravih 
jur ime. Od velike suše bijaše presahnula voda. Od slapa bješe jedva 
šta viditi. Nu ipak me ugodno dirnu romantičan položaj mjesta ležećega 
posried bieloga krša, pukotina i špilja. Od tuda vratismo se natrag na cestu, 
koja vodi na Cavtat i dalje prema Kotoru. Uz nju pruža se i telegrafička 
žica kraj zabitnih miesta, što diele u civilizaciji istok i zapad, prem da ovdje 
priroda, ljudi i sav život svakoga putnika više spominju na primitivnost 
istoka, nego li na prezrielom kulturom izopačeni zapad. Ugledavši žicu tele¬ 
grafsku pripovjeđah đrugovom, kako me ugodno razveselila na mom putu 
po turskom Kordunu u Hrvatskoj tanka ova žica kao znak izobražena svieta, 
na što Niko veliki dosjetljivo primjeri, da sam nalik on mu Englezu, putu¬ 
jućemu dugo vremena po moru i po pustih divjih predielih zabitnoga svieta, te 
opazivši iznenada na lijekom kopnu vješala, poviknu radostno: „Eno vješala! 
tu mora da ima i ljudi". Na našem putu sretosmo Marina Gjorgjića, koji 
je u svojoj mladosti pravio pjesme na našem jeziku, ali kasnije objesi gusle 
na klin i zaboravi na pjesme i na narodnu knjigu. Koliko bi njemu sličnih 
nabrojiti mogli Hrvati i Srbiji, medju kojimi mnogi u nevinoj svojoj mladosti 
prihvatiše s oduševljenjem narodno pjesničtvo i narodnu ideju, pa se u kasnije 
doba iznevjeriše ne samo pjesmi i knjizi nego i narodu i svetoj ideji narodnoj! 

Bijaše već minula jedna ura poslie poldana, kad se pod žegom južnoga 
sunca umoreni vratismo u Pučićev stan. Svaki čitalac vjerovati će mi, da 
nam je svim dobar ručak na veliku slast bio. Uz karlovačko i budimsko crno 
vino bijaše mnogo šale, nu i ozbiljnih razgovora o književnosti i životu 
naroda našega. Dva sata protekoše nam u bah, kao ugodan san. Po ručku 
zasjedosmo opet konje i posjetismo zapušćeni dominikanski samostan i nje¬ 
govu crkvu, gdje sam vidio liepu sliku sv. Dominika od Carmella i došašće 
sv. Duha od Pruzzina iz Pisaure. Iz crkve pohitismo u jednu seljačku 
kuću, gdje ako se nevaram, prirediše uprav za mene pučku zabavu. Kuća 
pripadaše njekojemu župljaninu Boži. Svieta bijaše u priličnom broju sakup¬ 
ljeno uz jelo i pivo. Kad unidjosmo u kuću, pozdravi nas po narodnom 
običaju kuće gazda, i naredi odmah da se igra, ili kako on kaza, da se 
bala. Ja sam tražio guslare i gajdaše, ali je nevidjeh. U to sjedne uz mene 
jedan seljanin, izvadi iz pod struke lieru, to jest nastroj sasvim na sliku 
starinske lire, sa tri strune, pa stane gudalom udarati u nju kao na gusle. 
Tempo bijaše veoma hitar, a on lupaše uz igranje neprestano nogom u 
zemlju dajući time takt, Ili kako on reče pomoć. Dva mladića uhvatiše 
tada dvie djevojke za ruku, povedoše ih, hitro skačući u sriedinu sobe, pri¬ 
hvatiše zajedno svaki svoju oko tiela, obrnuv se po njekoliko puta na okolo, 

počeše zatiem mienjati ruke kao u mazurki. Izpustiv ruke, povuku se dje¬ 
vojke korakom rejdovanke natražke, a mladići hitrim tankim korakom sve 
napred prema djevojkam. Kadkad poskoči mladić, udari rukom u nogu, pre- 
bere nogama kao u provincijalno-hrvatskom plesu, u ugarskom čardašu, u 
poljskoj krakovijanki i u niskoj igri kozačkoj. Kadikad poskoči visoko, lupi 
nogama o zemlju po taktu muzike, što i djevojka čini. Tad se oba približe s 
nova, uhvativ se oko tiela, vrte se na okolo. Opet se izpuste; djevojka 
pleše opet natrag, obrne se po koj put čedno i pristojno. Tada dignu 
oba ruke u vis, prebirajuć prstima kao da predivo predu, pleskajući rukama, 
i tresući se čitavim tielom na jednome mjestu. Kad ima više para, poklizne 
jedan kraj drugoga najvećom lahkoćom i hitrinom. Svi se pomiešaju kadikad, 
ali igrač ostaje uviek svojoj igračici na susret, nikad se oba neizgube iz 
očiju, nigda nepleše s drugim ni on ni ona. Nitko se nesmije, sve je ozbiljno 
i svetačno, ista muzika, to jest onaj koj udara u li eru, uviek je ozbiljna 
lica, gleda sad na jednu sad na drugu stranu, prisluškiva glasu svoga 
igranja, ali ne pazi ni malo na one, koji igraju, sav zadubljen u svoju um¬ 
jetnost. Ovaj značajni, južnomu podnebju sasvim priličan tanac, kakova još 
nigdje u našem narodu neviđjeh, zovu župljani Poskočnica, a igra se 
samo u Župi, jer sve na okolo po čitavoj Dalmaciji i Hercegovini poznato 
je samo obično kolo. 

Oprostiv se prijazno sa seljaci, koji u svom ponašanju i razgovoru 
pokazivahu više plemenita značaja, nego li mnogi saloni europejskih plemića, 
vratismo se pod večer u Dubrovnik. Kad se uzpesmo do Dubca, imadosmo 
što gledati. Na zapadu bijaše čitavo nebo porumenilo, a za ovim rumenilom 
sve tamno i crno. Međju nami i ovim prizorom ležaše prostrano, široko 
more, duboko pod našim nogama. Veličanstveni ali grozoviti prizor pri¬ 
rode zapanji nas ukupno. Dok mi u gledanju, zapade sunce i mladi mjesec 
pomoli se na nebu i baci svoj srebreni trak uzduž čitavoga mora. Na za¬ 
padu nagomilahu se oblaci u slici različitih brda i kojekakovih čudnovatih 
tvorova. S napreda plivahu otoci, a nemožeš razabrati što je otok, što je 
brdo, što li je oblak, sve ima jednu sliku. Pod nami udaraše šumnim romo- 
nom more u kopno, konji pod nami sklizahu i turahu izpod kopita kamenje 
u ponor. Cesta, pokrivena golom stienom i drobnim kamenjem, vođjaše str- 
movito nizbrdice. Pogibelj prieti svaki čas putniku, da posrne s konjem, 
da razbije glavu, ili da se svali s konjem zajedno u ponor; što bi se stra¬ 
nomu putniku u mračnoj noći laliko dogodilo. Mi smo hvalili bogu, što nam 
jeposlao mjeseca za vodju i čuvara. Tajno more zrcalilo se u dubljini, biele 
skaline kraj nas odsjevahu čarobnu svjetlost mjeseca, zlatne zviezde povukoše 
nam kadikad oči prema nebu, a pod utiskom udivljenja, uzvišenijega čuv¬ 
stva i počasnoga straha stigosmo napokon dalje do Višnjice i benedik¬ 
tinskoga samostana, i za četvrt ure odovuda na liepi stradon dubrovački, po 
kojemtu marahu u polumraku gospodje i gospodičići dubrovački, da se užiju 
večernoga hlada i da se razvesele u živahnom razgovoru. 

VIII. 

Dubrovački život. Mužkarci i žene. Podneblje i podzemlje. 

Tko je čitao opisivanja života starieh Dubrovčana, pa ga sravni sa 
sadašnjim životom javnim i kućnim, naći će veliku razliku i promjenu. S 
propašću republike propade za kratko vrieme od pol stoljeća mal da ne sve 
ostalo, što bijaše skopčano s njome: sloboda i bogatstvo, obrtnost i trgo¬ 
vina, javna uprava i kućni običaji. — Zapadno evropski materijalizam, 

austrijsko birokratstvo i talijanska lahkomišljenost s razvraćenošću preoteše 
mah starodubrovačkomu životu. Vlastela, koja su bila starim običajem po¬ 
najviše ostala vierna, razpršiše se po svietu i odoše klanjat se tudjemu 
življu. Ostalo gradjanstvo i pučanstvo, ostavljeno od svoje bivše gospode, 
podvrže se ravnanju tudjega duha austrijskoga i talijanskoga; mužkarci, od¬ 
gojeni u talijanskih ili potalijančenih školah, postadoše hladni prema slov- 
jenstvu, koje bijaše čvrst temelj starim Dubrovčanom; nestade starih udru¬ 
živanja u svrhu duševne radnje; kućni obiteljski život slovinski pretvori se 
po primjeru talijanskih gradova u život ulični i kavanski. Ali kraj svega toga 
sačuvao je Dubrovnik u svojih zidinah staroslovjensko gostoljublje, a pokraj 
toga mnoge samo sebi vlastne originale, čudake, nastrance, kojim ćeš podobnih 
zabadava tražiti po inome svietu. Malne svaki naobraženi Dubrovčanin imade 
svoje osobite nazore i načela glede potrebe i načina života. Ćestoputa 
naidješ na čovjeka, koj nemari za nikoga izvan sebe. Družtvo mu je nesnosno, 
misli i čuvstva, što inimi narodi pokreću, dosadjuju mu. Sav mu je sviet 
krug njegovih misli i njegove radnje, niti će se za živu glavu podvrći 
nazorom tudjim. 

Uz takove mužkarce kakove da su žene? Težak je na ovo pitanje 
odgovor za čovjeka putnika, kojemu nedotječe vremena, da se unori u 
razmatranja obiteljskoga osobito ženskoga života. Znamo da žene u obće 
imadu više tanka čuvstva, a kadikad i više strasti, uznesenja i požrtvovapja, 
nego li muževi. Ja bih reko da se to navlastito o Dubrovčankah uztvrditi može. 

U staro doba bješe priprosto monastirsko odgojivanje dubrovačkieh žena 
jedini čuvar čestitoga obiteljskoga života, narodnoga jezika, narodnieh običaja, 
pripoviedaka, pjesama, poslovica itd. Ali jur u ono doba odlikovahu se mnoge 
žene svojim izvanrednim umom i uzletom čuvstva i misli. Tko se nemora 
diviti na primjer Cvieti Žužorićevoj, toj Aspaziji dubrovačkoj, koja 
je umjela ne samo mnoge od svojih sugradjana uzhititi do obožavanja 
svoga duhovita uma i ljepote, nego i neumrloga Torkvata Tassa potaknuti 
da ju u dvaju sonetih opjeva, i čitavu mnogo ugladjenu i visoko prosviećenu 
Ftorenciju sklonu ti da joj se klanja. Tko se nesjeća iz književne poviesti 
dubrovačke Nikolete Rastićeve, Julije i Sperancije Bunićeve, Marije Gun- 
dulićeve, Margarite Meučetićeve, Jelene Ohmučević Grgurićeve, Marije Fačende, 
Lukrecije Bogašinove, Katarine Sorkočevićeve, Marije i Pavle Betterove matere 
slavnoga Rugjera Boskovića i ovoga sestre Anke Boskovićeve itd. Ovakove 
žene nemogoše ostati bez zamašaja za sav javni i osebni život dubrovački. 

Iza silnoga pokreta francezke republike, koj je svojimi novimi nazori 
životnih načela malo ne svu Europu poplavio, preobrazi se dakako i život 
ove jedine slovjenske republike dubrovačke u koječem, osobito što se žena 
tiče; te valjda nije bez razlogapohrvaćeni Francez Marko BrućreDerivaux 
koncem prošloga vieka započeo jednu od svojih satira ovako: 

„Ti, koji dni traješ i noći knjige promećuć, 

Pomnjivo tražeći slovinskog naroda slave, 

Bi 1’ uzrok men’ po sreći dokazati znao: 

S pivnice jer* svako, do glasovita Pregata** 

Slavne bi se sladko hrvatske odreko starine? 

Jer čupah od župskieh do najponosne vladike 
Stidi se svak jezik slovinski čisto govorit? 

Jedva smije u gradu kod načvih haljine peruć 

* J e r znači kod dubrovačkieh pisaca: zašto. 

** Consiglie dei pregati: senat, vieće dubrovačko. 

Popievku izustit godišnjica, bez da riečim 
Već inostranim neg našim složena bude. 

Što bi se, da oživi, tomu oni čudio Dinko, 

Naške pojeć piesni, koji jest me oteo smrti? 

Tot’ se nebi lievom prikrstio Gundula, čujuć 
Da nije za rodnog pisć Dubrovnika, već da 
Hoće se za Osmana istomačit, tražiti tudje 
Meštre, ko za Eneidu i grčkog Iliadu Omera? 

Ova pokvarenost jezika hrvatskoga, napojena riečmi talijanskimi i duhom 
talijanskim; ova smjesa života i običaja starodubrovačkih s novoeuropskimi, 
ponajviše talijanskimi: opaža se i danas kad žena u Dubrovniku u viših i 
nižih Slojevih pučanstva. Pak ipak uza sve to, ima u Dubrovniku gospodja, 
osobito višega stališa, koje sačuvaše vjerno staru značajnost dubrovačkieh 
žena. Nikad neću zaboraviti na ugodno obćenje sa starom groficom Pucić- 
Sorkočevićevom, posljednjim ogrankom porodice Ranjina. Visoko naobražena 
ova gospodja, koja umie uz narodni svoj jezik dobro talijanski i latinski, u 
kojih je jezicih njegda i duhovite pjesme pravila, sjećaše me svojim ponašan¬ 
jem mnogo na stare Hrvatice plemićkoga roda s ove strane Velebita, 
kojim se sada u nas po svema izgubio trag. Zauzeta za sve, što je narodno 
i kriepostno, znala bi ona u svakom boljem čovjeku nehotice probuditi njeko 
poštovanje i odanost. Sve što govoraše, pokazivaše uglađjenu ćut; sve njezine 
misli osnovane bijahu na strogom moralu; svako kretanje bijaše joj spojeno 
sa ženskom čednosti; sav izraz lica i duše očitovaše viši uzgoj, duševni 
uzlet i mirnu uznesenost skopčanu s blagimi nazori velikoga zadatka ženskoga 
u pravom smislu rieči. 

I u mladjem naraštaju dubrovačkieh žena opazio sam njeku vatrenu težnju 
za višjim duševnim životom, i krotku podanost k vjeri. Jedna od duhovitieh 
gospodjah pripoviedaše mi s njekim oduševljenjem, kakovu neobičnu ćuti 
slast u tom, što može dva po tri puta za nedjelje polaziti svoga izpovjednika 
te po više sati slušati kriepostne nauke svoga učitelja, kojemu tako rado 
odkriva svoje malene griehe i duševne tuge, nalazeći uviek najveću utjehu u 
razumnom savjetu i moralnom nauku. Njezina sestra, nadarena izvanrednim 
duhom i uzletom misli, tražila je naprotiv svu utjehu svoga turobna života 
u pjesničtvu; osim dubrovačkieh pjesnika bijaše joj poznata sva pjesnička 
literatura talijanska, ponješto francezka. S osobitim oduševljenjem znala bi na 
pamet govoriti novije pjesme Pratia, Alearda, Carrera, Dall’ongara, Foscola 
itd. Pa kad bi ju s talijanskim pjesnikom bio zapitao: 

Sei tu dalla terra del dolce idioma, 

Dai mille martiri, che Italia si noma? 

Custode di tombe, reina d’ altar. 

La dove hanno appreso grindodli umani 
Coll’arida foga dei loro vulcani 
A vivere, spegnerai, amare, odiar? 

Tad bi mi znala odgovoriti: ah šta ćete, vidim i sama, da sam više 
Talijanka nego li Slovienka, ali kako da tražimo mi gospodje utjehe i slasti 
u slovinskoj knjizi, kad se isti naši muževi od nje ili odvraćaju ili ju nam 
pristupnom i slastnom neznadu učiniti. 

Narav dubrovačkieh žena i mužkaraca ima u obće mnogo sličnosti 
s ondješnjimi prirodnimi pojavi. Čarobno more, koje se često puta kao u zrcalu 
odsieva u bistrih očiju mladim djevojkam; izvanredni pojavi tišine i bure na 

moru; strahovito razlieganje gromova po golieh dubrovačkieh stiena, i vječno 
ponavljapje zemljotriešnje: sve to mora da djeluje i na svakoga čovjeka, ma da 
se tečajem svoga života na ove prirodne pojave sasvim nauči, kamo li nebi 
na mekanu narav i tanku čut žensku. 

Stranca putnika najneugodnije se dojimlje zemljotrešnja i grmljavina u 
Dubrovniku. Za vrieme moga boravljenja pojavila se neznatna zemljotrešnja, ili 
po dubrovački trus, tri dana zasebice (14. 15. 16 list.) o kojem nedržaše za 
vriedno ni govoriti u Dubrovniku, tako se stanovničtvo s njekim lahkomišljenim 
priegorom iza strahovitih potresa, koji su bili uništili skoro sav grad, priučilo k 
njemu. Najteže mi bijaše podnositi dubrovačku grmljavinu. Kad se po kršovitih 
ondješnjih planinah razliegahu gromovi, činilo mi se, kao da se nebo i zemlja 
zaratiše. Trjesovi udarahu jedan za drugim, munje sievahu podjedno kao da će 
polomiti i spaliti sve kuće. Obično je s njome spojena i podzemna tutnjava, 
često i potres. Kad se u noći pojavi takova nepogoda, skoči obično u kućah 
sve na noge, pak ako bi i htio nadvladati sama sebe, te udušiti silomice 
onu grozu što hvata čovjeka, nemože od nemira i straha drugieh. 

Nesnosna je u Dubrovniku i velika vrućina, koju sam još i studena 
mjeseca, kad u Zagrebu već peći ložimo, po dobro ćutio; ali divno more i 
seoska okolina daje svojim hladnim povjetarcem i proti tomu lieka, a čarobne 
noći nasladjuju i okriepljuju izmučene sunčanom žegom stanovnike. 

IX. 

Oproštaj s Dubrovnikom. Put u Kotor. 

Dodje napokon vrieme, da se oprostim s Dubrovnikom. Prieko tri nedjelje 
od 13. listopada do 4. studenoga proživio sam u nezaboravnom tome gradu, i 
moram da uvrstim vrieme svoga tamošnjega boravljenja medju najljepše 
časove svega mi života. Neobičajna prijaznost, naobraženost i plemenitost 
onieh ljudi, s kojimi obćali; divni ustroj i položaj grada i njegove okolice; 
bogate zbirke, iz kojih crpljah nauku i podatke za svoja književna iztraživanja; 
napokon blago podnebje u kasno jesensko doba: sve to opojilo me njekim 
sladjahnim čuvstvom; jer ja smatrali Dubrovnik majkom došle nikad nevid- 
jenom, sielom mladjahnih svojih uzora. 

S duševnim nemirom i s njekom slutnjom budućih putnih nevolja, koje 
me čekahu, probudili se dne 4. studenoga da se rastanem taj dan s Dubrov¬ 
nikom. Prvi krat bijaše minula noć hladna, i obični ljetni pokrivač nemogao 
me obraniti od studeni. Na nebu se gomilahu oblaci. Jur iz rana jutra duvaše 
njekakov hladan vjetar, koga ja u Dubrovniku još nisam bio osjetio, a kad 
odoh s njekimi prijatelji u Gruž na parobrod, pričinilo mi se kao da samnom 
tuguje sva narav. Kapetan pomorski bijaše Pulić, brat zadarskoga gimn. rav¬ 
natelja i vrloga domoljuba, a podkapetan Martinelli iz Kotora. Na brodu 
nadjoh čestitoga poznanca Ruska Vuljevića, kojega kuću posjetih u Lapatu 
na šetnji s Pučićem i Kaznačićem; tu se upoznah i s Deškovićem Zadraninom, 
kapetanicom Sternfeldovom i sa više vojničkih častnika. 

Brod krenu praćen hladnim vjetrom a ja stojah na brodskom krovu 
osamljen i zamišljen gledajući turobna srdca, kako ginu preda mnom toli 
obljubljena mi mjesta: pitomi Gruž sa svojimi bašćami, prostrani Kono 
sa poluporušenimi kvćami, veličanstveni Srdj, i nezaboravni Dubrovnik sa 
svojimi umotvornimi zidinami i tvrdjami. Pričinilo mi se kao da vidim na vidiku 
od Pila svoje prijatelje, kako mašu rubct pošiljajući mi posljednji oproštaj, i 
još jedan krat sjetih se na njihova iskrena srdca, odane mi duše, domoljubne 
ćuti, srodne misli, i narodni ponos. Nestade i Ploča, crkve sv. Jakova s 

monastirom i vratolomnoga puta u Župu. Pokaže se otok Lokruni sa svo¬ 
jom novom tvrdjom i starim samostanom, nu do skoro se sakrije, zajedno s 
Cavtatom i sa svimi osamljenimi kućami. Gol krš zastre mi vidik, a široko 
more otvori se preda mnom. Umoren od neugodnih utisaka sidjoh dolje u sobu 
putničku, da čitam; ali kad čitaš nemirne duše, malo ti koristi i malo te 
zabavlja. 

Kad se ukrcamo u novogradsku luku, prenem se kao iza sna. Iz 
širokoga mora zakrenusmo na lievo u znameniti zaljev kotorski, bogat spo¬ 
menici istorijskimi. Prastari gradovi, nove tvrdje, umotvorne crkve to katoličke 
to pravoslavne, monastiri, liepi dvorci i ljetni stanovi, uz mjesta i sela na¬ 
pućena junaci i velevještimi moroplovci: rese taj zaljev od Novoga do Kotora 
i crnogorske medje. Tu se kroz vjekove otimahu za gospodstvo i gradove 
Grci i Rimljani, Slovjeni i Mletčani, Arapi, Ugri, Genovezi, Španjolci, Francezi, 
Rusi i Englezi, dok napokoh god. 1814. nepripadne i taj prediel pomoćju 
hrvatskieh krajišnika pod vlast austrijskoga orla. Hrvatska, i srbska i bosanska 
kraljevina bila tu za njeko vrieme osnovala svoje nestalno gospodstvo. Ali 
nijednoj od ovih nedotječe toliko uma i snage, da svoju vlast na dulje vrieme 
utvrdi, i da se u čvrstoj svezi sa svimi jugoslovjenskimi plemeni ukriepi 
proti otimačkoj moči tudjinskoj. Silni car Dušan, gospodujući u Kotoru i 
velikoj strani jadranskoga primorja, a nepoznavajući veliku vriednost mora, 
morade moljakati prijateljstvo i pomoći od lukavih i vjerolomnih Mletčića, na 
mjesto da bi se okoristio bio prirodjenim darom svojih suplemenika za 
brodarstvo i plovitbu po moru te osnovao vlastitu pomorsku silu. Kralj Tvrdko 
I. po imenu, baštinik vladavine Dušanove, sagradio je na moru jedini grad 
Novi, i branio za njim zaljev kotorski; ali jur Herceg Stjepan morade 
ponoviti tu Tvrdkovu tvrdju, a kratko vrieme iza Stjepanove smrti preoteše 
ju Mletčani. Sada se naprema istomu Novomu, jur od davna zapuštenomu, 
podižu nove tvrdje austrijske na ulazu u zaljev, i zatvaraju put tudjemu 
ratnomu brodovlju u zaledje zemalja jugoslovjenskih, dočim u Meljina mimo 
počivaju državni ratni brodovi uz odmarajuče se Lloydove parobrode. 

Kraj Novoga, Perasta, Stoliva, Prčanja, Banje, Dobrote, 
Teodova polja itd. doplovismo u Kotor. Kod Novoga ostavismo iza nas 
zloglasnu tursku Su tor inu, gledasmo visoko pogorje hercegovačko, koje 
posvuda nadvisuje naša brda. Pred nam! dizahu se visoke gore crnogorske, 
a nad njimi najvišji Lovčen, divno sielo vila pjevačica i ponositi predmet 
cmogorskieh pjesama. 

Grad Kotor vidi se tek onda, kad se izpod Veriga dodje prema 
Prčanju i Dobroti; jer dvie ure dugački kotorski kanal izkrivudan je 
kršem i brdinami, te prieči izravan vidik. Nu kad se i približiš po mora 
Kotoru gradu, nevidiš ništa od kuća; kriju ih visoki gradski zidovi, a iznad 
njih se dižu samo crkveni zvonici. Nad gradom s desna prema crnogorskoj 
granici stoji tvrdja sv. Ivana, koja je obrambenimi zidovi i kulami spojena 
s Kotorom. Na jugu prema Budvi ima još tvrdja sv. Trojice, obe tvrdje 
sagradjene su u tu svrhu, da brane Kotor od Cmegore. Dok nebijaše u Cmoj- 
gori topova, mogahu ove tvrdje, nadvišene od golemieh cmogorskieh brda, 
Austrijancem još na njeku korist biti. 

Kotor je malen gradić, ali po svom položaju od velike znamenitosti. 
Kroz njekoliko vjekova bivši udom cvatuće srbske države, čuvao je pokraj 
Dubrovnika, junačkim požrtvovanjem gospodstvo barem nad južnim dielom 
jadranskoga mora. Dočim ostali morski dielovi, iza propasti neodvisne hr¬ 
vatske kraljevine, jur od davna padoše pod pandje mletačkoga lava. Taj se 
napokon sa svojom poznatom lukavštinom dočepa i kotorskoga gospodstva. Je¬ 
dini Turčin, koj svu skoro okolicu tečajem vremena tolikoputa pohara i 


Digitized by Lr.OOQLe 



94 


većom stranom osvoji, nemogaše nadjačati Kotorgrad, što se svakako više 
junačtvu Kotorana i susjedstvu Crnegore, nego li mletačkoj vladi pripisati ima. 

Malo ima gradova koji bi u tako tiesnom obsiegu, toliko sačuvali starina 
koliko grad Kotor. Uz rimske napise prastaroga Ascrivia, nalaziš u Kotoru 
spomenike iz dobe srbske i mletačke, gradjevine i umotvore sloga iztočnega i 
zapadnoga, uz književne ostavštine rimske, bizantinske i slovjenske. Pak 
ako su nehajstvom mladje dobe znamenite književne i rukopisne zbirke 
kotorskih porodica Vraćena, Sinieće, Rafaela, Paskalića Papafave itd. žalibože 
propale, to se nalazi ipak u pismohrana okružnoga poglavarstva, biskupije 
ko orske, knjižnica fratarskih i u zbirka pojedinih ljubitelja starine, dosta umna 
blaga, što bi vriedno bilo da se sakupi, pak u njeko središtno mjesto spremi, 
gdje bi im se obstanak bolje sačuvao, nego li u pojedinih ljudih ili propa- 
dajućih korporacija. 

Siećam se vriedna 86 godina starca Barbe te i umnoga kanonika 
Bašića, od kojih je prvi čuvao riedke umotvore i rukopise, a drugi sakupio 
liepu zbirku knjiga. Ako ove dvojice, kako mislim, neima više na životu, 
pošle su njihove dragocjenosti po svoj prilici putem onim, kojim su propali 
toliki naši spomenici na obali mora jadranskoga, toj staroj zibci naše umne 
prosvjete. 

Od kotorskih crkava najznamenitija je stolna crkva sv. Trifuna, po 
svoj ljepoti, i po svojih spomenicili. Ona je takodjer bogata sv. moćmi, od 
kojih su mnoge okovane u srebru i providjene latinskimi napisi iz XIV. i XV. 
vieka. Ima ista crkva i više starih grobnih spomenika i znamenitih slika iz 
bizatinske i talijanske škole. 

Sama crkva sagradjena je u bizatinskom slogu početkom XIV. vieka. 
Svod glavnoga broda počiva joj na korintskih stupovih od granita, a izvana 
ju rese dva zvonika. 

Znamenitiji stari nadpisi, koje priobćih u mom „Izvješću" jesu još ova 
dva sliedeća. 


1 . 

Na biskupiji prema crkvi sv. Trifuna. 
S. D. PRIBIE MICHOEVICH 
CVM SORORIBVS 
ET EREDIBVS 
EARVM. S. MCCCC 
XX. VI AVGVSTI DIE. R. 


2 . 

U crkvi sv. Trifuna. 

SARCOPHAGVM. 

I.. ES ANDREACI VNA CVM CONIUGE MEA MARIA EDIFI- 
CAVIMVS ARCAM ISTAM ET REQVIVIMVS IN IPSA. VOS OMNES 
QVI ERITIS ROGATE DM. PRO NOSTRIS PECATIBVS. 

Ovaj starinski nadpis tumači noviji, koji stoji nad istim grobom: 

Sarcophagum conjugum nobilissimorum, qui anno a chr. nato MCOCIX 
Ecclesia s. mariae in funario jam pridem condita D. Triphonis a mercatoribus 
venetis emptis exuviis templum primum heic aeidificarunt Quum ejus ambitus 
novissime stemeretur, hoc prope sub fornice detectum effossumque, V. nonas 
aprilis anno MDCCCXI municipium ordoheic ponendum curavit. 

Pravoslavna crkva sv. Spiridona ima jedno srebrom okovano evangjelije 
s udjelanim napisom: od god. 1748, i dvie ikone na drvu slikane, ali sasvim 
srebrom okovane. Jedna od ovieh, s poprsjem Hristovim od slikara Rafaila, 
ima u srebru urezani napis: CIK) IKOHK) VVKOBA HHKO OrHEHOBI^b 
1786. Na drugoj sv. Bogorodice ima napis: CIK) IKOHK) \VKOBA MIH 
BJACT6JIHOBm 1786. 

U crkvi sv. Luke ima srebrni krst, darovan crkvi od Dimitrije Milu- 
tinovića plemenom Beladinovića iz Risna g. 1753. a drugi još stariji od god. 
1695 s povećim srbskim napisom. 

U crkvi sv. Marije na Rieci čuvaju se moći sv. Osane rodom iz Relježa 
lješćanske Nahije u Crnojgori. Ima tu i dva znamenita grobna nadpisa. Prvi 
glasi ovako: 


EPYTAPHYVM 
BERNARDI PIMAE 
POETAE LAV REATI. 

HAS EGO SVPREMAS TABVLAS 
IN MORTE RELINQVO: 

NVDAM ANIMAM CHRISTO, 

PVTRIDA MEMBRA SOLO. 

Latinski ovaj pjesnik, Bemardo Pima Kotoranin, živio je koncem XV. 
vieka i umro oko g. 1508. Ali od njegovieh pjesama, radi kojih je u Rimu 
vjenčan kao izvrstan pjesnik, nije skoro ništa sačuvano. Drugi nadpis je ovaj: 

OSSA ASCANII. SORII NOBILIS 
(de) VICENTIA ORIVNDVS, SVB CASTR 
0 NOVO MILITANS. LETALI VLNERE 
ACCEPTO SVB PVLCHER1MO AETATIS 
SVE FLORE CVM VIX DVOS ET TRIGI 
NTA COPLISSET ANNOS. CECIDIT. 

CVI FRATER HORATIVS SORIVS 
INSIGNIS COPIAR. DVCTOR. PENNIS 
MEMORIAE MONVMENTVM 
AMORIS ERGO POSVIT. 

M. D. LXXU. XIIII. KAL. IVLII. 

Obe crkve malobraćanft, sv. Duh i sv. Klara, imadu takodjer mnogo 
grobnih spomenika, kojim nadpisa poradi kratka vremena nemogoh prepisati. 

Jošte vriedi da spomenem grobni spomenik Trifona Bizanta koto- 
ranina, nalazeći se u crkvi sv. Josipa, koj svjedoči da je taj slavni učenjak, 
doktor prava i filozofije, knjižničar nadvojvode modenskoga, profesor filozofije, 
grčkoga i latinskoga jezika na sveučilištib u Bolonji i Perugjii te napokon 
biskup Kotorski, umro dne 10. studena 1532. a ne g. 1540. kako njeki 
njegovi životopisci tvrde. 

Kotor ima svoju narodnu čitaonicu, u kojoj sam našao i slovjenskih 
časopisa. Tu se upoznadoh i sa više vriednih kotoraua, ponajviše Srbalja. S 
radošću se sjećam prijateljskih razgovora s njimi o narodnih i književnih 
stvarih. Siedoga starca arhimandrita Popovića, župnoga paroka Jova- 
novića, pomorskoga kapetana Lipovca, mladoga rodoljuba Kalu- 
djerovića; popa VukaPnpovića, čestite trgovce Jocu i Savu Buk el i cu, 

i moga revnoga pratioca popa Luku Rado ni ć a Crnogorca neću nikad zabo¬ 
raviti ; jer oni mi ublažiše kratko boravljenje u Kotoru, koje bi mi bilo sbog 
neprestane kiše i nesnosne studeni do zla boga dogrdilo. Upoznao sam se u 
Kotoru i s mladjim bratom kneza Gjorgje Petrovića, moga staroga znanca 
iz dobe sedamgodišnjega boravljenja u Beču, on me nagovarao da posjetim i 
Crnugoru, za koj put bješe jur sve priredjeno na granici crnogorskoj, ali 
lošo vrieme i neprestana studen nedopustiše da zadovoljim gorućoj želji, 
gojenoj jur od mladih godina. 

U mojih književnih iztraživanjih mnogo mi pripomogoše veoma prijazni 
okružni komisar Koporčić, biskupski vikar Lorenzini, biskupski tajnik 
Martinelli, umni pisac kanonik Bašić, mladi fratar Antun Ilinić iz 
Dubrovnika i čestiti starac kapetan Šimunić rodom iz hrvatske Koprivnice. 
Što se je sbilo od onoga vremena s ovimi mojimi kotorskimi znanci? Živu 
lijošte svi? Nije li tko od njih stradao u krivosyskom ustanku, u kom bješe 
i mnogi pravoslavni Kotorani upleteni ? Sve mi je to rteizvjestno, prem da 
mi se čini, kao da sam čitao imena njekih u različitih opisih bokežke bune. 

X. 

Odlazak iz Kotora,, Novigrad. Monastir Savina. Parobrod 

Arciduca Lodovico. 

Iza trodnevna boravljenja u Kotora, bolestan i mamuran, te izmučen 
od bure i od zloga vremena, ostavih dne sedmoga studena poslije podne 
Kotor. Pogodiv si barku sa četiri vesla do Meljina za 5 for. i likov, prem 
da se po dobrom vremenu plaća samo polovica. Za pratioce do Meljina 
ponudiše mi se iz prijateljstva kapetan Šimunić i Luka Radonić. Na morskom 
zalievu biesnila žestoka bura. Barka naša skakala po valovih, i meni se pri¬ 
činilo kao da me tko baca od skaline do skaline. 

Moji drugovi, privikli moru bolje nego li ja, umuknuše, kad smo prošli 
preko mjesta Mule, buduć da im je vožnja bila dosadila, te mi predložiše 
da se izkrcamo i da podjemo napred po suhom. S radošću prihvatili taj pred- 
log. Mi se izkrcasmo i gledasmo od tada mirno na burno more i na skačuću 
po njem barku; okriepiv se u jednoj gostioni crnom kavom od žestoke 
studeni, podjosmo veselo pješice napred. Ostaviv s desna krasnu Dobrotu, 
posijanu ljetnimi stanovi i bašćami, dodjosmo do Perčanja, gdje se kapetan 
Šimunić sa mnom oprosti, izgubivši volju boriti se na dalje burom i zimom. 
U družtvu s popom Lukom pohitih dalje po pjeskovitu i kamenitu putu sve 
do dolnjih Stolova, ođkuda bijaše do bližnjega sela još podaleko. Stoga 
sjedosmo opet u barku, nemareći za bura, koja nam uprav u lice duvaše. Pred 
nama ležaše Orahovica, [nad kojim se po brdih bielio snieg, kho po svih 
obližnjih brda, sve do visokoga Lovćena, koji nam bijaše podjedno za ledjima. 
Prošavši kraj Dražinih vrtova, otačbine Baje Pivljanina, u nar. pjes- 
mab opjevana junaka, i kraj Perasta, nad kojim se diže umotvomi zvonik 
crkve sv. Nikole, sagradjen g. 1691 [od graditelja Ivana Škarpe, vidismo 
na malom ostrovu Škarpelu osamljenu liepu crkvu svete Gospe od Perasta, 
urešenu slikami slikara Trifuna Kokoljića Kotoranina. U zaljevu morskom 
leže monastir Banja i grad Risan, slavan sa svoje starine, sa svojih junaka 
i sa prekrasne nošnje žitelja. Kod Veriga s porušenima dvima tvrdjama, 
gdje običavahu njegda verigami zatvarati more, okrene vjetar na našu veliku 
radost. On poče duvati nama iza ledja, a mi razvismo jedra te pojurismo 
veselo napred. S[lieva ostadoše Lepetani, s desna Kamenari, Gjurići 
i sv. Nedelja sa starinskom crkvom, sagradjenom u slogu bizantinskom, koja 

na polovicu izpod zemlje viri. Naprotiv ugledasmo dolnju Lastvu, Ti vade, 
Bie 1 u, sa starinskom crkvom od vremena cara Dušana, Baošiće, Lušticu, 
Kumbur s puntom ili rtom. Sva su ova mjesta manje više znamenita u 
povjestnici našega naroda. Napokon dodjosmo do Zelenika, gdje u poradu 
leže veliki brodovi, i dalje do Meljina i Novoga grada. Tu tražismo 
odmah da li se nalaze dva parobroda, ali na moju žalost vidjesmo samo 
jedan, — drugi iz Levanta nije mogao doći od zloga vremena. I tako 
mi bijaše sudjeno da čekam još njeko vrieme na odlazak parobroda; jer ovdje 
se obično krste parobrodi za Trst i Levanat. Medjutim izkrcasmo se kod 
agencije Lloydove. Ja uzeh kartu za Krf, predadoh robu na parobrodu, 
te odoh zatiem s popom Lukom da posjetim monastir Sav inu. 

Žalibože nenadjosmo igumana Petranovića kod kuće, ali čestiti otci Gje- 
rasim i Benjamin, odveđoše me u crkvu, gdje razgledah slike domaćih sli¬ 
kara Simeona i Aleksije Lazovića iz Bielogpolja i njeke dragociene 
riedkosti crkvene. Medju ostalimi čuva se tu 1. Petohljebica srebrna, dobro 
pozlaćena s kubetom i s likovi više svetaca. Vrlo liepo i fino zlatarsko dielo 
s napisom: CIA^IIETHJEBHMUA MOHACTHPA CABHHIE XPAML OyCIIl>HIE 

nP'BCTIEh EU*. CTBOPII CE OY I10/KAPEBmy PIKOM MAIlCTOPAb f 0 
CEMt TPY4HCE EBrEHIE IEPOMOHAXE f BTJbTO 5 THCVipHO T. U 
(7107=1599) BTPOvKAACTE’B 4BCTB0^CTXPAHM.IA ECH B r EOyCIIEHIH 

MHPA HEOCTABM ERE. IIP'BCTABHCE MTH CTm 2. Dvie ripide urešene 
dragim kamenjem, načinjene g. 1637. od Ivana Milića iz mjesta Činića, 
poveljenjem Jeromonaha Timoteja. 3. Palica od finikova drva, mitropolite 
Stefana Ljubibratića od g. 1731. 4. Srebrni kovčežić s rukom srbske carice 
Jelene, koju dade okovati Sofronije Vidaković jeromonah savinski g. 1759. 
Samu niku donesoše kaludjeri iz monastira Tvrdoša u Trebiuju, kad su 
zajedno s vladikom pribjegli ovamo god. 1695. 5. Liepa plaščanica od crvena 
i modra damaska, s mnogimi slikami i uresi, i s nadpisom u zlatu vezenim, 
koj veli, da je ustrojen „Na služenje preosvješćenomu kir. otcu Nikodimu 
mitropoliti priznenskomu godine 1672. i da ga je pravila raba božja Irina 
Stefanova, za odpušćenje grihov svojih. 44 7. Prekrasan model crkve u 
Tvrdošu na rieci Trebinji, načinjen od čistoga srebra sa pet kuba. S na¬ 
pisom: CH KVBOT MOHACTHPA TPEEHHA OJCriMlA EUE.BTJfcTL 

5P.. nOBT.lEMIEM MHTP011.1HTA hTP. CIMMOHA. U samom monastiru ima 
podoba od ruskih careva Petra Velikoga i Pavla, carice Ane, kneza Dolgo- 
rukog, rusk. gjenerala Ljubibratića, slika manastira risana od Stefana Vučetića 
u Trstu i u kamenu tiskana. Ima tu i više starih listina od srbskih, vlaških 
i ruskih vladara, ali poradi odsutja Igumanova nemogoh ih vidlti. 

Razgledav se još malko po okolici Novskoj, odvezoh se pod večer na 
barki iz Meljina na parobrod „Areiduća Lodovico 44 oprostiv se srdačno 
sa svojim prijaznim pratiocem Lukom, oduševljenim za svoju domovinu 
Crnugoru i za sve slovjenstvo. Upoznav se s brodskim kapetanom Gju- 
rikovićem iz Perasta i podkapetanom Abramićem iz otoka Krka, 
sjedjasmo uz prijazni razgovor kod večere, kada dodje jedini moj suputnik na 
prvom redu, Ibrahim, tajnik mostarskoga paše, koji premda rodom Cari- 
gradjanin, umijaše nješto hrvatski. Zavedosmo s njim razgovor o jeziku i 
žena, o zabava i običaji, o Omer paši i o Turskoj; ali naš Turčin ost k 
uviek kratkoriek; bijaše ipak prijazan, i nasmijao bi se često našim dosjet- 
kam. Kad nas kapetani ostaviše, stadoh ja pisati moj dnevnik i listove, a 
Ibrahim uz mene sjedeći izvadi knjigu da čita i pokaza mi ju. Bijaše nje- 
kakova turska povjestnica s tiskanimi u kamenu slikami turskijeh careva. 

13 


Digitized by CjOCKne 






Dosta liepo cijelo, i na prvi mah čini se kao da je rukom pisano. Nu dočim 
ja nastavili svoju radnju, zapali on svoju duvansku smotku, i držeći knjigu 
u ruci, zadriemlje sladko dokle ga san sasvim ne vslada. 

XI. 

Primorje arbansko. Bar. Ušće Bojane. Drač, Kroja, Tirana, 
Kavaja, Jablona. Kanina, Krf. 

Noć na moru bijaše dosta burna, s toga mogoh ljuljajući se neprestano 
veoma malo spavati, premda smo iz Meljina krenuli stoprv u pol noći. Oko 
pete ure u jutro doplovismo u luku barsku. Pohitik odmah na krov, da 
vidim grad i okolicu, ali tmina zastiraše još sve na okolo, i prem da mje¬ 
sečina svietljaše, nevidjeh drugo nego more i odaljena visoka brda. Na 
moju utjehu kazš, mi kapetan, da ćemo podulje čekati na parobrod iz Le¬ 
vanta i da do toga mogu mirno spavati. liadostno pokoriv se njegovu sa¬ 
vjetu, odpočinuh do 9. ure u jutro i tada me izviestiše, da je parobrod B o s- 
foro istinabog težkom mukom poradi silne bure doplovio iz Carigrada, 
premda se na putu iz Jablone u Drač morao višekrat vraćati, nemogavši 
napred i nenašavši zaklona pred burom. Da još više vremena nezakasni, po¬ 
zajmio je sve barke, što ih bijaše u luci barskoj, da izkrca svoju robu za 
Bar i njezinu okolicu, te nama nepreosta ni jedna barka za tovaranje naše 
robe, i tako morađosmo čekati pred Barom do treće ure posije podne, što 
nije uprav nikomu na brodu prijalo. Grad Bar stoji podobro daleko od 
mora. Leži na brdu izpod planine Sutormanske, koja pripada pogorju 
dinarskomu. Na koliko razabrah očnikom, sastoji iz malo i dosta loših kuća. 
Starinska tvrclja na polu je razorena, kao i gradske zidine. Stolna crkva 
nadbiskupije barske sv. Teodora leži takodjer u ruševina, zajedno s crkvom, 
koju sagradi u 13. stoljeću Jelena, kraljica srbska. Katolici imadu sada 
župnu crkvu sv. Nikole, a Turci veliku džamiju pretvorenu iz kršćanske crkve. 
Prekrasna je okolica barska. Na podnožju brda viju se redovi od maslina i 
cipresa s pomješanom vinovom lozom. Podnebje zdravo je i blago. Polja i 
brda rese raztrešeni ljetni stanovi. Čovjek, koji ovaj prediel iz daleka gleda, 
mogao bi zaboraviti, da ovdje Turčin vlada. Ali kad zaviriš u sam grad i u 
stanove obiteljske, nalaziš po svuda smradni trag turskoga gospodstva. Tako 
me barem izviestiše očevidci. 

Dugačko vrieme odmaranja izpod Bara probavio sam čitanjem, pisa¬ 
njem i razgovorom. Kad i kad reko bi Ibrakim beg koju riefc, nu kad i 
kad ugrije se na toliko lulom i kavom, da zametne i podulje razgovore. 
Znao je govoriti o povjesti turskoj i o životu slavnih Turaka. Njekim po¬ 
nosom spomenu, da ima u Carigradu pet knjižnica podobro velikih, u kojih 
se nalaze i hrvatske knjige; dodade k tomu, da u Carigradu Hrvatima 
zovu sve žitelje što dolaze iz Orne gore, Arbanije, Hercegovine i Dalmacije. 
Podkapetan pripoviedaše prirodjenom hitroumnosti o svojih veselih sgoda 
u Carigradu i Englezkoj, u Aversi, Amsterdamu i Bruselju. Uzajemno đo- 
dadoh i ja njeke uspomene iz moga vojničkoga i putničkoga života, i tako 
prodje vrieme hitro posried osamljena mora, te nas skoro neugodno zateče 
glas, kad čusmo, da je sva roba nakrcana i da ćemo krenuti dalje. Ja snimili 
još olovkom na brzu ruku sliku grada Bara, gledah turobnim čuvstvom 
odlazak parobroda Bosfora, koj pokriven gustom parom, krene prema strani, 
gdje mila Hrvatska leži. Pozdravili zajedno s kapetani mahanjem ruku voj¬ 
nički englezki brod, što je tu stražio poradi namišljene bune arbanske, i 
navale crnogorske, te izgubili napokon iz vida Bar i njegovu okolicu. 

Do skora prigrli čitavo more noćni mrak. Mi se predadosmo u ruke sna, 
kad oko treće ure u jutro nastade neobično ljuljanje broda. Sve se potresalo 
a s triešnjom umješa se muklo ropotanje. Skočili na noge i pohitih na 
krov, ali tamo sve mirno. Neima ni kapetana ni mornara, svi spavahu mirno. 
Upitah čovjeka, što krmom ravnaše: Odkuđa ta triešnja? Smiešeći odgo¬ 
vori mi on: „Na ušću smo Bojane, za nami ostade Olgun, a ovdje se izlieva 
silnim udaranjem Bojana u more, pak se ovo ljuti na novu priđošlicu.“ Od¬ 
govor me umiri, ali mi ne vrati za dugo sna. Jedva oko pete zaljuljah se 
njekako u driemanje, ali jur prije osme ure dade mi kapetan javiti, da smo 
blizu Drača, kojega sam svakako zaželio bio viditi. S pozdravom „Selam 
alejćuin!“ sjedoh uz moga suputnika Ibrahima beja, da pijem kavu s jaje¬ 
tom, odoh zatim na krov, bivši razveseljen, kad ugledah more umireno. Vjetrić 
je jedva lepršio, nebo bijaše vedro i čisto, a sunce odsievaše od sniegoin po¬ 
krivenih arbanskih gora. Do skora unidjosmo u luku grada Drača, koj 
na kraju pribrežja leži. Oko grada prostire se liepa ravnica i dobra plo¬ 
donosna zemlja, ali malo obradjena. S traga visoke gore. Kao mjesto zato- 
čenja Cicerona, i pozorišto ljutih bojeva rimskih, grčkih, slovjenskih, norraan- 
skih, mletačkih, turskih itd. gojio sam od svoje mladosti tajnu želju viditi 
taj grad. Spremih se dakle s podkapetanom Abrahamićem na barku, da po¬ 
sjetim grad, koji okružuju poluporušene ograde. Kad stigosmo do njeka- 
kova đrvenimi kolibami ogradjena porata, počeše Turci vikati, da neiđemo 
onamo, jer je tu kontumacija, već da krenemo u drugi porat, gdje stoji stup 
za barjak. Ali im podkapetan odgovori osorno, da nije dužan znati, gdje je 
njihova kontumacija, kad neimaju razvijena barjaka. Mi skočismo dakle iz 
barke na suho, te unidjosmo u kuću koutumaoije. U njoj sjedjaše u nuglu 
sobe na podugačkom divanu, s prekrštenima nogama ,,rizan“ to jest upravlja- 
telj kontumaeije dračke, kraj njega podalje njekoliko starih Turaka, a za sto¬ 
lom naprema rizanu njeki čovjek u europejskoj odjeći. Odmah, kako unidjo¬ 
smo u sobu, poče vikati rizan na podkapetana: zašto da se nedrži propi¬ 
sana reda, jer se pri kontumađji nesmije nitko izkrcati. Podkapetan od¬ 
govori mu Ijutito, neka se Turci drže reda, pa neka razviju barjak, kada do¬ 
lazi inostrani brod, jer to je običaj na svih lukah svieta, da barjakom davaju 
znak, kuda treba da se unilazi. Turčin stane sad još bolje vikati, nu zajedno 
izvinjavati se, da je barjak vjetar prelomio, te poz\A ujedno slugu, da do¬ 
nese slomljeni barjak. Podkapetan odgovori, da si Turci radi svoje lie- 
nosti neznadu u neprilici pomoći. Mogoste, reče on, barjak privezati za silu 
na koj god drugi štap, ali to bi za vašu lienost bio pretežak posao. Preki- 
nuvši zatiem prepirku reče: „Adio“, okrene im ledja a ja, s drugimi njego- 
virni pratioci pojurismo za njim u grad, dočim Turci ostaše mirno sjedeći i 
lule pušeći. 

Dok je podkapetan kod konzulata obavljao svoj posao, odoh s krmanjošem 
parobrodskim na „Pazar u , iz kojega sav skoro grad sastoji. Jer premda ima 
do 200 kuća, to su ove tako odaljene i raztrešene, da se nemože ni pomisliti, 
da pripadaju gradu. „Pazar u je dugačka ulica s kućami, stranom iz kamena, 
stanom iz drva. Svaka skoro kuća ima drvene dućane, u kojih sjede trgovci 
na uzvišenom podu, razredjujući svoju robu i đodavajući ju kupcem na gle¬ 
danje. Po turskom običaju sve je na okolo smradno. Tarac loš, s rupami i 
grabami. Na sokacih leže poprieko i roba i gvoždje staro i novo, drva ve¬ 
lika i mala itd. Na gradskih poluporušenih zidovih vire iz puškarnica topovi. 
Pred vratmi počivaju svakojaki starinski topovi, ali za nijednu porabu. Kraj njih 
sjedjaše straža sa sabljom nepomično kao egipatska mumija, zavita u kaba¬ 
nicu. Ne daleko od sjevernih vrata ima džamija turska s kubetom i prizi- 
daniffi minaretom, prije bijaše grčko-kršćanska crkva. I druga džamija pre- 

tvorena je iz katoličke crkve. Izvan južnih vrata siri se krasna okolica s ha¬ 
novi, nješto po europejski uredjenimi. Tuda vodi i drum u nutarnju Arbaniju, 
Srbiju i Makedoniju, s kojimi pokrajinami stoji Drač u živahnom trgovačkom 
snošenju. Najveći je ipak promet s Trstom i dalmatinskim primorjem, do- 
čim s Apulijom i u obće Italijom, koja na protivnom jadranskom briegu leži, 
malo trgovačkoga saveza imade. Nad varošem stoji porušeni veliki grad. 
Stanovnici su većom stranom Arbanasi turske i grčke vjere, zatim Grci 
i po gdjekoj Dalmatinac i Talijan. Od Turaka nose se mnogi po europejski, 
t. j. imadu kapute i crveni fes. Arbanasi odjeveni su fustanelom i bielim 
gunjcem, a Grci imadu većom stranom modru i tamnu odjeću po istočnom 
kroju. Na dračkom polju vide se još zidine prastaroga grada, po svoj prilici 
Epidamna, koji učenjaci ovamo stavljaju. Ilirski ili epirski taj grad spo¬ 
minju najstariji grčki i rimski pisci. Flauto pjeva o njem, ne baš po¬ 
hvalno, ovako: 

Nam ita est haec hominum natio Epidamni, 
voluptarii atque potatores maximi: 
tum sycophantae et palpatores plurimi 
in urbe hac habitant: tum meretrices mulieres. 

Nusquam perliibentur blandiores gentium. 

Propterea huic urbi nomen Epiđamno inditum est, 
quia nemo ferme huc sine damno divertitur. 

Na pazaru dračkom obskrbio sam se za male novce toplom arbanskom 
kabanicom, budući da sam u Dubrovniku, prevaren od krasna južna pod- 
nebja, misleći, da će me na putu sve do Italije još veća toplina pratiti, 
svoju šubu poslao kući, žaleći jur u Kotoru veliku svoju pogriešku. 

Iza odmora od dvie ure krene moj parobrod dalje put Jablone. Iz 
otvorena mora vidio sam s lieva grad Kroju slavnu stolicu Gjure Skender- 
bega, okruženu brdom, na kojem se svietljaše snieg. Pred njom pokaza nam 
se iza ledja bogata Tyranna, o kojoj kažu, da se njezini stanovnici odli¬ 
kuju lukavošću, okretnošću i bogatstvom medju svirni žitelji srednje Arba- 
nije. S toga ju Arbanasi zovu „Tyrana virana“ t. j. Tirana lukava, a turska 
poslovica govori: „Čuvaj nas bože od žida solunskih, od Turaka iz Egri- 
bosa, od Grka atenskih i Arbanasa tiranskih ! w Njihove kuće gradjene su 
stranom na dva kata i okružene dobro obradjenimi vrtovi i voćnjaci. Nji¬ 
hove džamije rese povisoki jablani i kipresi, a mjesto odlikuje se takodjer 
većom riedkom čistoćom. Podalje proteže se velika planina Tomorica a 
na liepoj ravnici uzduž primorja rastu dubrave i masline na tustoj i plodnoj 
zemlji, ali inače sve je pusto, samo kad i kad prikaže se oku po gdjekoja 
kuća, ili crkvina ili gradina. Od povećih primorskih miesta mogu se sjetiti 
samo na Kavaju, pod koje okružje pada i Drač. Kavaja leži uz potoke 
Darče i Liešnica, koji ovdje u more utiču, ima do 3000 stanovnika i 
osam džamija, od kojih su najznamenitije džamija Kubelj i Plak. Tu je 
velika zgrada za Karavansaraj, a trgovina živahna s Monastirom, Solunom 
i Carigradom. 

Iza Bara putovahu sa mnom na brodu mnogi Crnogorci, Grbljani i 
Arbanasi u Carigrad. Putovahu onamo, da nadju ili službu ili rabotu. Svi, s 
kojimi se mogoh razgovarati hrvatski, kazivahu mi, da ih u Carigradu ne- 
zovu inako nego Hrvatima, kao što njihovu poglavicu Hrvatli paša. Čuo 
sam tada prvikrš-t govoriti proste Crnogorce i Grbljane, i čudio se, da nemogu 
izgovarati čisti a, nego zatežu sve na muklo, kao nosovi č, dočim opet Ar¬ 
banasi, koji su umjeli slovinski, natezahu više na bugarsko, miešajući ujedno 
mužke i ženske spolove, s kojimi se nikako pravo upoznati nemogu. Medju 

ostalimi pripovjediše mi ovi posliednji, da u njih vlada još uviek običaj upo- 
triebljivati kod suda u znak nevinosti ilikrivnje „uvrijenu vodu“ i „uže- 
ženo gvoždje". Čudio sam se, da se Turci i kršćani sasvim od srdca i 
slobodoumno medju sobom razgovarahu i jedan drugomu, bez ikakove 
uvriede, predbacivahu griehe. Nasmijali smo se mnogo njekomu ćoravomu 
turčinu, što je oko izgubio pred Žabljakom, u boju s Crnogorci, te zato 
i srebrenu kolajnu dobio. Sbijajući kojekakove šale, vladao se kao Harlekin, 
ali uz to razvijao i mnogo dosjetljiva uma. Vrlo otvorene glave bijaše i njeki 
Luka Mazaran iz Grblja, koji se po drugikrat odputio u Carigrad, da traži 
službu. Umio je hrvatski, grčki i turski. Tražio je za službu 15 talira na 
mjesec, a imao, kako reče, ujaka u Petrogradu Admirala Vukotića. Koliko 
bješe u tom istine, neznam. 

Oko 6. ure pod večer doplovismo pred Jablonu (Aviona), koja po- 
dobrano daleko od luke leži. Uz more stoji osamljena kuća agencije i djuin- 
ruka ili doganja, ali mi nemogosmo do nje ni barkom doći, tako je ovdje 
plitka voda, te smo se po naših vozarih preko vode na ledjih prenieti dati 
morali. Na pribrežju i kod agencije dočeka nas mnogo Arbanasa u svojoj 
ženijalnoj odjeći. Bieli gunjac s otvorenimi i širokimi rukavi, koji se u liodu 
kao krila nišu, pokriva tielo do stegna. Biela nabrana fustanella okružuje 
tielo izpod pasa. Bieli ili modri čakširi zataknuti su u bečve. Na glavi nose 
bielu ili crvenu kapu, za pašom oružje. Svi bijahu liepa stasa i obraza, 
polovica njih s orlovim nosom, a druga polovica s upravnim. Njeki s pla¬ 
vom, drugi crnom kosom, ali svi junačkoga pogleda, oštre izbuljene oči njekih 
pokazuju skrajnu divjačnost, tako da se u nje ni gledatT nemože, te se 
nehotice sjetih na Apijana, koj o starih Ilirih kaže, da imadu oči, koje 
čovjeka zastraše ili očaraju. 

Veća strana ovih ljudi odprati nas do djumruka, gdje se na otvo¬ 
renom triemu svi ponamjestimo. Turski činovnici sjedeći na uzvišenom 
mjestu primahu robu, listove i novce, što im je podkapetan sa broda donio, 
razdieljivajući ih medju nestrpljivo čekajuće ljude. Samo upravitelj djumruka, 
debeo čovjek, veoma ozbiljna lica i divljega pogleda, u liepoj odjeći arba- 
naskoj, posut po pasu oružjem, šetao bi se ponosito veoma čvrstim ko¬ 
rakom pokraj nas gore i|,dole. U ruci nošaše veliki čibuk, bacajući kad- 
ikad zapovjedajuće poglede na tiskajući se sviet, ali neprogovori ni rieči. 

Prije nego odosmo razgledah okolicu. Grad Jablon leži na brdu, ima 
do sedam džamija s minareti, veliki konak Vljorida, jedne izmedju najsta¬ 
rijih i najuglednijih porodica arbanaskih. Kuće, na broju oko 400, raztre- 
šene su i sakrivene medju grmljem, maslinami i drugim drvećem, s traga 
okružuju grad gola kamenita brda, odlomci kimariotskih gora, koja radjaju 
nesnosnu vrućinu, kad se u nje upre sunce. Na drugom brdu leži selo K a- 
nina s porušenim tvrdim gradom, koj pripadaše u staro doba Kralje¬ 
viću Marku. 0 njemu pripoviediše mi, da od njegovih potomaka živi još 
jedan starac, i sin mu, kojega Turci uzeše u vojnike. Prvi Turčin, koj je 
taj grad osvojio, bijaše Sinan paša od Konjeha, kojega porodica vladaše tim 
gradom do najnovijega vremena. Njegov grob „Teke" drže Turci u velikoj 
cieni, jer ga smatraju za svetca. 0 kralju Marku pripovieda tamošnji 
narod kojekakove priče. Pokazuje kuću, u kojoj je stanovao, a u okolici 
ima više razvalina monastirskih iz njegova vremena. Iza Jablona prostire 
se ravnica Mužakja opasana brdima, iznad kojih viri visoki Tomor i 
K u d e š. 

Naprema Jablonu leži pusti ostrov Cazin (Sasseno) a na protivnoj 
obali jadranskoj Otranto. Podalje od Jablona prema istoku stoje tragovi 

prastare Apolon i je, a iza brda prema jugu Tepelen rodno mjesto Ali- 
paše groznoga. 

Bijaše jur večer, kad se vratismo na brod. Iznad kimariotskih brda sviet- 
Ijaše mjesečina. Crnogorci pjevahu narodne pjesme, moj znanac Ibrahim beg 
zabavljao se često prekinutim razgovorom s jednim turskim kapetanom, što 
se u Jabloni ukrcao za Carigrad, a ja se šetali po brodu gore i dole pred¬ 
stavljajući si u mislili veliku dobu Škenderbega Kastriotića, kad su visoke 
gore, mimo mene leteće, oživljavali neumrli junaci, prkoseći svemu silnomu 
tada turskomu carstvu, i kad je malena Albanija prednjačila čitavomu kr¬ 
šćanstvu. 

Sladko sam jošte spavao, kad parobrod unidje u luku od jonskoga ostrova 
Krfa. Čim svane, pohitih na krov i ugledah luku zatvorenu od svih strana sa 
zidovi i utvrdjenu jakimi kulami. Na daleko uz more prostire se grad a na 
južnom kraju i u sriedini ima opet utvrdjene kule. U luci bijaše više austrij¬ 
skih i engleskih parobroda, kao i drugih brodova raznih naroda. Oprostiv 
se s mojimi suputnici, preveze me barka do kraja, gdje mi odmah jedan 
sensal ponudi više gostiona a dva fakina uzeše robu i ponesoše ju napred. 
Ja odabrali gostionu „Bell a Venezia" i pojurih onamo, ali me na grad¬ 
skih vratili zaustave, htijući pregledati moju robu. Primjetih osorno, da 
se čudim, kako se u slobodnoj Engleskoj može još pregledavati putnikova 
roba, dočim je u absolutnih država ta zloporaba jur odavna prestala. Na 
ove rieči stupi napred dobro obučeni čovjek, koj mi se kao činovnik pred¬ 
stavi, upita me uljudno, da li je ovo moja „bagaža tt i kad mu odvratih da 
jest, reče mi, da idem slobodno napred, jer mu se čini, da nisam trgovac, 
a putnička roba da je prosta od nadziranja. 

Jedva se malko odmorih u gostioni, u kojoj dobili sobu ?a l 1 /* ši¬ 
linga t. j. za 45 nov. na dan, kad odoh da pogledam grad Krf. Na ulici, 
što vodi na Esplanadu, najljepši trg od Krfa, što ga Englezi stvoriše 
i liepim drvljem nakitiše, sretoh diviziju engleskih vojnika s muzikom, što 
je uprav pošla na promjenu glavne straže. Vojnici bijahu u crvenoj haljini, 
što dopire do koljena, sa žutimi đbrubci, čakšire su im crne, obšivene 
crvenim rubom, kape crne iz sukna, telečaci iz lagirane crne kože, a puške 
nose poprieko u lievoj ruci. Muzikanti imadu biele haljine i samo njeki cr¬ 
vene. Momci bijahu skoro svi kolajnami nakićeni. Ja odoh za njimi na Espla¬ 
nadu da vidim njihovu paradu. Vježbanje i kretanje puškom sasvim je inače 
nego u nas. Čudio sam se, da je i banda pravila svakojake manevre. Mu¬ 
zika im je mnogo lošija nego li austrijska. Svake nedjelje igra ona po više- 
krat na Esplanadi, koja je okružena kućami, izpod kojih vode triemovi a 
na trgu podavaju ugodan hlad zasadjena drveća. Kraj piramidalnoga spo¬ 
menika krasan je izgled na more i na pogorje grčko. Ulice Krfske uzke su i 
dosta smradne. Po dućanih ima napisa grčkih, engleskih i ponajviše tali¬ 
janskih. Stanovničtva ima preko 30,000 većom stranom Grka, zatim Tali¬ 
jana, Arbanasa i Engleza, ali se po ulica čuju svi skoro europejski jezici. 
Značaj stanovnika, na koliko sam opaziti mogao, veoma je pokvaren. Grčko 
cincarstvo i lukavština, talijanska žestokost, pretjeranost i plašljivost, en¬ 
glesko slavohlepje i nadutost stvoriše njeku smjesu značaja, koj ljude ne- 
snosnimi čini. Život je kao po svem istoku javan. Vidio sam na svoje za- 
čudjenje kod gradskih vrata, kuda najviše svieta prolazi,na otvorenom mjestu 
sjediti ljude što novac promjenjuju, imajući pred sobom na stolu po više ti¬ 
suća novaca u srebru i u zlatu. Na jednom dućanu njeke modistice izne¬ 
nadi me ime s napisom N. Horvat. Unidjoh odmah i upitah ju: odkuda 
je? odgovori mi, da je rodom iz Ugarske i kao udova njekoga doktora ovdje 
se naselila, imajući kćer udatu za njekoga Engleza. Govorila je nješto hr- 

Vatski, a još radje njemački, i razveseli se veoma, što je mogla čuti viesti 
iz svoje domovine. 

Imao sam preporučila pisma iz Dalmacije i na jednu Dalmatinku iz 
Šibenika, udatu za kapetana Inchiostra, zatim na slikara Aspetta i na 
prognanca Gratiana rodom Splietćanina. Ovoj dvojici kao i austrijskomu 
konzulu Eisenbachu, imam zahvaliti, što sam se s Krfom pobliže upoz¬ 
nao. Slikar Nikola Aspetti slikaše uprav njeku mrtvu gospodju, kad ga 
posjetih. Ima liepih kopija od slavnih talijanskih umotvora. U crkvi sv. Spi- 
ridona i Bazilija ima njegovih dosta dobrih slikarija na liepu. Gratiani spro¬ 
vede skoro sav svoj život u Mletcih. Služeći zajedno sa svojim otcem kod 
austrijskoga vojnoga pomorstva, primi godine 1848. službu kratko trajuće 
republike i bude radi toga od Austrije prognan u Krf, kamo se i slavni njegov 
zemljak Tommaseo za njeko vrieme kao prognanik naselio. Oženiv se u 
Krfu, nehtjede se koristiti amnestijom, već ostade u Krfu, kao jedan iz- 
medju najizobraženijih žitelja Krfskih. Generalni konzul Eisenbach, ve¬ 
oma prijazan starac, služi kod konzulata jur 36 godina. Bijaše u opasno 
vrieme g. 1848. u Moldavskoj i pretrpi tamo kao austrijski konzul veoma 
mnogo progona. Za nagradu vierne službe premjestiše ga u Krf, kamo ni¬ 
kada doći nije želio, jer bi volio bio i nadalje ostati na svom prvašnjem 
mjestu, budući da ovdje austrijski konzul bijaše još gore vidjen od stanov¬ 
nika i prognanaca, nego li u Vlaškoj, niti je imao ikakove zaštite od en- 
glesko-grčke vlade. Pripoviedao mi je konzul, kako često zlostavljaju stanov¬ 
nici konzularske činovnike, i pogrdjuju grb austrijski, te kako je pri njekom 
svečanom objedu, u prisutnosti generalnoga konzula, jedan engleski Lord 
napio zdravicu Košutu i njegovim jednomišljenikom. Stoga se stide kon- 
zularski činovnici obući i austrijsku uniformu, strašeći se kojekakovih pogrda. 
Konzularski kancelar bijaše Hrvat Nimković, koj mi bijaše u svemu na 
uslugu. 

Krf sa svojim ostrovom, koji je u staro doba, kako pričaju, sa su¬ 
sjednim ostrovom Par osom jednu cielost sačinjavao, nosi slavno ime u 
grčkoj povjestnici. Na ovom otoku stajahu po mnienju njekih glasovite ve¬ 
sele bašće Alkinoa kralja, koji po svjedočanstvu Omira, vraćajućega iz 
Troje Odiseja gostoljubivo primi. Taj ostrov spominje i Thukidides i svi 
skoro starogrčki pisci. Stanovnici proslaviše se u perzijanskih i makedonskih 
ratovih. Vodjahu ratove s Korinćani i Atenjani. Pomagahu Rimljanom proti 
Kartagu i Mletčanom proti Turkom. Grad Krf postade napokon glavnim 
gradom jonskih ostrova, kao takov prednjačio je žiteljem jonskim u zna¬ 
nosti i umjetnosti, kao i u trgovini i mornarstvu. Ima do 30 crkva i po¬ 
nosi se tielom sv. Spiridona, o kojem pričaju vjerski zanešenjaci, da mu je 
meso na tielu i sada još sasvim mekano. Ostrov je plodan sa svimi južnimi 
proizvodi, a hvale osobito krfsko ulje i vino. 

Rado bi bio još podulje proživio u Krfu, da se upoznam s tamošnjimi 
umotvori i knjižnicami, ali poradi velike skupoće bjeh prisiljen što prije 
ostaviti Krf. Nu nebijaše parobroda iz Levante. Dne 12. studenoga probudi 
me ipak u rano jutro gruvanje topova, i dočuli na svoju veliku radost, da je 
s parobrodom doplovio grčki kralj, koj radi veoma zla vremena morade uteći 
u luku od Krfa, i da će taj parobrod odmah dalje krenuti. Pohitik dakle 
u konzularski ured, gdje mi kazaše, da se kralj dovezo na ratnom pa¬ 
robrodu, koj će na njega čekati u Krfu, ali da je ujedno došo i loydov pa¬ 
robrod Vorwarts iz Sirije, koj ima poći put obale talijanske u Trst, nu 
da će biti metnut pod kvarantinu. Poplavili se, da ću morati ostati ili u 
Krfu, ili da ću u Brindižu doći u kvarantinu; odoli dakle konzulu, koj me 
utješi i sa konzularskim činovnikom Fabrisom pošalje na agenciju Lloy- 

dovu, gdje mi kazivaše, da će parobrod još danas krenuti put Brindiža, jer 
prem da na moru vlada strašan široko, da je to ipak za put u Italiju dobar 
vjetar, „vento favorabile. u Uzeh dakle kartu za Brindiž, prem da me ge¬ 
neralni konzul nagovaraše, neka se neizpoztavljam pogibelji. On obeća da će 
sve učiniti, kako da mi bude ugodno vrieme u Krfu, i pozva me ujedno na 
objed i na čaj. Gratiani, čuvši, da ću odlaziti, doleti takodjer k meni nagova¬ 
rajući me, da ostanem i da će me uvesti u sve dalje krugove krfske, te k 
istomu gouverneru Lordu Jungu. Ali osam dana ostati u Krfu i čekati na drugi 
brod, bijaše stvar strašnija i opasnija za moju kesu, nego li uzbunjeno more, 
s kojim sam se ponješto jur upoznao. Ja se odvažih dakle da idem svakako, 
posjetili još prije njeke starinare krfske, kupih uz druge knjige i jedan srbski 
rukopis, i preselih se jur u dvie ure poslie podne na parobrod „Vorwarts. tf 

XII. 

Na moru jonskom. 

Na parobrodu „Vorwarts u prinude me kapetan Fort i i dva podka- 
petana Ukropini i Drušković veoma prijazno. Bio sam jedini putnik 
na prvom redu, jer se u Krfu sve strašilo oluje morske, o kojoj su grozne 
viesti razglasili pratioci kralja grčkoga, i putnici što su se iz parobroda 
izkrcali. Na moju utjehu imao je brod i liečnika, koji je više godina živio u 
Zagrebu, pa se veselio, da može o njem štogod čuti. Zvao se, ako se ne- 
varam, Ploid. Oko 4. ure posije podne krenusmo kraj ratnoga broda, odkuda 
su nam vikali, neka se čuvamo oluje morske. Kiša je padala, vjetar biesnio 
već u luci; no kad smo se odtisnuli u veliko more, imao sam što i gledati. 
Valovi morski upravo biesniše bacajući brod na sve strane, nakvasujući 
ga vodom kao iz proloma. Voda dopiraše u iste dolnje sobe, razbivši 
prozore broda. Grmljavina je tutnjila nad nami, munje sievaše sa sviju strana, 
daske od broda praskaše i škripaše od krupnih vodenih udaraca, stakla se 
prazna i vinom napunjena lamala, sva se roba prebacivala amo i tamo po 
brodu. Sve, što je bilo živo, osim kapetana, krmanjoša i njekoliko mornara, 
koji su radi opasnosti stajali na straži, sakrilo se po dolnjih soba. Ja 
hjedoh prkositi prirodi, savih se u svoju dračku šubu, preko koje nije mo¬ 
gla prodrieti voda, pritisnuh se uz jarbol, prihvativ ga obim rukama, da me 
ne odnese vjetar ili val, pa gledah divan i veličanstven prizor, nevidjen ni 
prije ni posije. Gusta kiša potamni sve okružje morsko. Samo kad bi munja 
zabljesnula, prikazale bi se s daleka stiene, o koje udaraše pjeneći se 
bieli valovi. Tutnjavi nebeskoga groma odgovaraše šum i jauk izpod mora. 
U zviždanje vjetra umieša se strahovito kreštanje galebova, koji nepre¬ 
stano pratiše brod: j v edno što im na moru počinka nije bilo, a drugo da se 
okoriste plienom, ako bi se razlupao brod. Kadkad bi udario val visoko 
preko mene te izlio preko broda vodu kao iz čabra. Kadkad bi mi vjetar 
podsjeko noge, da sam se jedva rukama na brodu uzdržao. U neprestanom 
ljuljanju i kolebanju nagnuo se višeputa brod tako duboko k vodi, da sam 
pomislio: eto nas u ponoru morskom! Napokon izmuči me gledanje'strašna 
prizora na toliko, da nemogoh već ni stojati na nogu. Težkom mukom 
spustih se niz skaline u sobu, da legnem; ali se neda ležati, kad te 
nevidiva sila svaki čas hoće da baci iz ležaja. Sjedoh dakle za stol i 
zibajući se neprestano napisah, da se ohrabrim, ovu pjesmu: 

Burno brod moj tjera parna sila! 

A1 podzemni duh uzburka more, 

Diže grozne od valova gore, 

Sipljuć pjene ljuta od biesnila. 

Svakim trenom sve to veća bura! 

Plamen munje trga velo tmine,. 

Već za plienom krešteć galeb gine, 

Prem ga vjetar pod oblake tura. 

Brod se trese, ljulja, zviždi, tare, 

Crni dim se grli s hridju bielom 
Mornar pada umorenim tielom, 

Moć se gubi stroja, sila pare. 

Neima spasa! smrt preda mnom stoji, 

Zar sa ždriela nedaš plien, pučino? 

S bogom rodna zemljo! domovino! 

Za te življah, ti moj duh usvoji. 

Tek što sam svršio pjesmu, začujem viku i trkanje po brodu. Poletim 
na krov broda, i nadjem tu kapetane i mornare, gdje živo rade. Po velikoj 
oluji bijaše krmanjoš izgubio pravac, brod zabasa na lievo prama gredam i 
prudju i brod bi nasjeo bio, da nije u pravo vrieme uvidio pogriešku njeki 
prosti ribar iz obale puljske, koji se desio s nami na brodu. On upozori ka¬ 
petana na opasnost, koja nam je prietila. 

Težkom radnjom dovedoše mornari brod opet u pravac i kad je sva¬ 
nulo jutro, nadjosmo se kod luke od Brindiža. Zahvaliv se bogu, što sam 
pretrpio sve muke i pogibelji, odlučih čuvati se u napriedak morskoga puto¬ 
vanja, osobito po zlu vremenu; sabrah svoje stvari, što sam ih našao raz¬ 
bacane na sve strane i odvezoh se na barki u B r i n d i ž, gdje je bilo sve mirno 
kao da bure i oluje nikad ni bilo nije. Nu došav u gostionu, prva viest, koju 
mi je donio gostionik, bijaše, da su se ovu noć kod Brindiža tri trgovačka 
broda razbila na moru, dva austrijanska i jedan holandeski. Na brindižkoj 
đogani htjedoše pregledavati moju robu. ali jer sara već prije bio čuo, kako 
u kraljevini napuljskoj čine lov na svaku knjigu, što nije policajno dopuštena, da- 
doh njekoliko srebrnih novaca činovniku od policije — u ono doba bijaše 
u Napuljskoj državi sve podmitljivo. Tako sam sretno prošao brez ika- 
kove iztrage. Rečeni činovnik doprati me dapače sam u gostionu, zamoli 
moj putni list, da mi ga dade vidirati i donese mi ga za kratko vrieme natrag 
s najvećom uljudnosti. Posjetih zatim podkonzula austrijskoga A. Leanzu, 
koj misleći da sam trgovac, primi me iz prva hladno, al kad je začuo, da 
neimam s njim nikakovih poslova obavljati, posadi me veoma prijazno kraj 
sebe, i stane razgovarati sa mnom veoma ljubežljivo, i naloži svomu sinu, da 
mi pokaže grad i gradsku knjižnicu itd. Čuvši, da govorim i njemački, 
pošalje po svoga kancelara; ovaj do skora dodje, a pratio ga pomorski ka¬ 
petan iz Oldenburga, kojemu se ove noći razbio brod ne daleko od Brin¬ 
diža. On je došo ovamo, da načini pri konzulatu zapisnik o sbivšoj mu se 
nesreći, ali na svoju nevolju nije umio drugoga jezika nego holandezki i nje¬ 
mački, a pri konzulatu i u čitavom Brindižu nije bilo čovjeka,* koji bi go¬ 
vorio ta dva jezika. Čim je taj kapetan, koj se zvao Plote, primio moj nje¬ 
mački pozdrav, htjede me sav radostan zagrliti i ljubiti. Odmah mi stade 
pripoviedati, kako se razbio njegov brod, komu je zajedno s njekim družtvom 
bio i vlastnik; kako je taj brod osiguran sa 7800 forinta; kako je na sreću 
spasio njeki dio robe, koju bi želio da proda; kako bi rado da se njegova 
nesreća dojavi u Trst i u Mletke, odkuda je obećao nakrcati njeku robu, 
za koju je u napred platio jedan dio novaca. Napokon zaželi, da se piše 
i njegovim principalom i suvlastnikom broda u Holandezku, kako nije po 

njegovoj krivnji propao brod, nego povodom oluje morske, kakva se riedko 
kad doživi. Ja protumačili konzulu sve njegove zahtjeve, a on im odmah za¬ 
dovolji, na čemu mi je nesretni kapetan vrlo zahvalan bio. 

XIII. 

Grad Brindiži. 

Gradovi i narodi primorja iztočne i južne Italije stojahu već u najstarije 
doba u tiesnom savezu i obćenju s narodi i gradovi protivne obale jadranskoga 
i jonskoga mora. Trgovina i ratovi, vjerozakonski i gradjanski pokreti, način 
vladanja i uprave, nauci i umjetnost vezali su uzajemno stanovnike obale 
obiju rečenih mora, i tjerali ih na medjusobno prijateljstvo. S toga vidimo 
još i danas medju Grci, južnimi Talijani i ilirskirai Slovjeni veliku sličnost u običa- 
jih i životnih nazorih, dapače i u istoj nošnji. 

Grad Brindiži, stari Brundusium, poznat već klasikom rimskim i grčkim, 
najbolji je tomu dokaz. Prastare priče pripoviedaju, kako su već iza trojanskoga 
rata Idomeneo kralj od Krete i Hliv ili Kliv kralj ilirski sa svojimi puci 
naselili taj grad, a Plinio piše, daje devet ilirskih mladića i djevojaka porodilo 
devet naroda (plemena), koja su naselila polje Pedikula oko grada Brindiža 
sve do Bara. U sriednjem vieku doseliše se opet ovamo Grci, Arbanasi i 
Slovjeni; u desetom vieku oslobodiše Hrvati grad i okolicu brindižku od 
navale i gospodstva arapskoga, a godine 1107. oteše opet Hrvati zajedno s 
Ugri pod kraljem Kolomanom grad Brindiži iz ruku normanskih. U XV. 
vieku bijaše u Brindižu već toliko Hrvata, da su pod imenom Slovjena 
(Schiavoni, Sclavi) imali svoju obćinu spredgradjem zvanim „San Pietro 
delli Schiavoni." Ovo je predgrađje sačuvalo do danas prastaro svoje ime, 
ali jeziku luvatskomu neima više traga. Žene ovoga predgradja nalike su 
istina bog sasvim dalmatinskim Hrvaticam; al kad samih upitao: „Siete 
voi SchiavoneV" (Jeste li Slovjenke?) odgovoriše mi veoma prijazno: „Si 
signor, siamo Schiavone!" (Da gospodine, jesmo Slovjenke), no slovenski 
neznaju ni rieči. Tomu se baš ne treba ni čuditi; jer su lasno mogle zaboraviti 
svoj materinski jezik, kad stanuju na zemljištu, sasvim okruženu talijanskim 
življem, a nije im ni sramota, jer ipak priznavaju, da su krvi slovjenske; 
a usried Hrvatske ima kojekakovih virilista, koji se ne srame krojiti sudbinu 
svoga naroda, prem da neumiju ni jezik svoga naroda, niti zanj štogod ćute. 

Grad Brindiž bijaše negda opasan tvrdom ogradom. Stanovnici grada se 
ponose, da je u njem živio Cicero, a umro Virgilio, koji je opjevao vilinsku 
špilju, štono još danas stoji. Luka toga grada primaše u svoju zaštitu često 
puta brodovlje grčko, rimsko, arabsko, normansko, hrvatsko i mletačko. U svojih 
crkvah sačuvao je grad spomenike i umotvore rimske, bizantinske i talijanske, a 
dobro utvrđjeni kasteo gradski ponosi se, što ga je sagradio njemački car 
Fridrik Barbarossa. Razgledah taj kasteo s napuljskim poručnikom Fridri- 
kom Scarannom. Medju zidinami sedam hvati debelimi čamilo je uda 700 uz¬ 
nika iz različitih strana kraljevine napuljske. Samo u jednoj sobi vidio sam 
ih zajedno do 120. Svi bijahu obučeni crvenimi suknjicami. Skoro svakomu se 
na licu vidila velika razuzdanost i pokvarenost. S visoka zida može na umjetne 
rupe stražar gledati dolje u tamničarske sobe pune tuge i zdvojenja, pokrivene 
kadikad plaštem nespretnih lakrdija ili grozničavih svadja, kojimi se zabavljaju 
nesretni uznici. Ali kad isti atražar zlovoljan krene svoje oči preko zidina, na 
kojih stoji, mora da ga nasladi pogled na veliku pučinu morsku i na bogato 
polje puljsko. 

Prilično bogata knjižnica gimnazijalna otvorena je na porabu obćinstvu. 
U pratnji konzulova sina Ivana Leanze i učitelja Josipa Dominika de Roma raz¬ 
gledah njeke knjige i rukopise; iz njih sam crpio podatke za povjest puljsku. U raz¬ 
govoru o jezicih sjeti se jedan od prisutnih, da ima u Brindižu njeki Du¬ 
brovčanin, koji već 50 godina tamo živi i jošte svojim jezikom govori. Na 
moju želju poslaše odmah po njega i starac dodje pun veselja, što se mogao 
razgovarati hrvatski. Ime mu je bilo don Petar Bračiević; živio je kao 
svećenik od misa i pobožnih djela. Posjetio me zatim dva puta u gostioni, ne- 
mogavši se dosta užiti naslade, da govori jezikom materinskim. Kroz polovinu 
stoljeća nemože dakle Dubrovčanin u stranom svietu zaboraviti svoj mate¬ 
rinski jezik, dok u drugih dalmatinskih gradovih ima ljudi, koji u rodnom 
svom gradu sried hrvatskoga puka pedeset godina živu, pa nenauče jezik 
svojih poštenih pradjedova. 

Od brindižkih znamenitosti valja mi spomenuti liepu sliku porodjenja 
Isusova s napisom: Ne sutor ultra crepidam — Nobilis Joannesde Uanis 
de Brundusio pinxit 1570. Nalazi se u crkvi sv. Benedikta. Druga slika sv. 
Antuna spodpisom: Joannes Papageo af.. faciebat a. d. MDCXXXXIčuva 
se u crkvi kaludjerica sv. Marije od Andjela koju je crkvu njeki bavarski princip 
prije 250 g. utemeljio. U Palači vriednoga starca Paskvala Erkolina ima 
liepa slika sv. Mandaljene od Luke Giordana, i kupajuće se gole Nereide, 
koje iz potaje gledaju dva čovjeka. Ali ovim Nereidam dade vlastnik, pošto 
ih se u mladosti dosta nagledao, pod starost načiniti plašt preko tiela, da 
tobož ne truje mladeži. Tim je pokvario umotvor, uništiv prvašnju mu vried- 
nost. Prostrana stolna crkva brindižka uz dvor biskupov ima liepih rezba- 
rija i slika iz XVI. vieka, ali za naš narod najznamenitiji je jezik sv. Je- 
rolima, koji se tu medju sv. moći čuva. 0 njem pripovieda pobožan narod, da 
ima tu vrhunaravnu moć, da od grmljavine i munje čuva onu okolicu, gdje 
se nalazi, pa da zato još nije nikada grom udario u grad Brindiž, odkad je 
taj jezik u gradu. Htjeli su ga već mnogi ukrasti, al im nije pošlo za ru¬ 
kom, jer se jezik nijednomu tatu ugrabiti neda. Ja bi volio, kad bi taj jezik 
imao moć, da barem progovori, pa da nas izviesti, koji jezik da je razumievao 
sv. Jerolim svojom znamenitom izrekom, kad je napisao, da je sv. pismo pre¬ 
veo suae linguae populo, radi čega se još danas'prepiru učenjaci: da 
li je pod tim razumjevao latinski, grčki ili slovjenski jezik. 

XIV. 

Iz Brindiža u Napulj. Bar. Bisceglie. Trani. Barletta. Ca- 
nossa, Foggia, Ariano. Slovjensko-hrvatske naselbine. Ave- 

lino. Nola. Vezuv. 

Iza dvodnevna boravljenja u Brindižu odvezoh se dne 14. studenoga u 
večer kraljevskom poštom u Bar. Moji suputnici bijahu njeki bolestan En¬ 
glez i dva trgovca iz Barletta i Leča. Cesta vodi uz jadransko more liepom 
ravnicom, posutom plodnim poljem, bašćami, vinogradi, maslinami i ljetnimi 
stanovi. Prvo mjesto bijaše San vito degli Schiavi, koje je dobilo ime 
od naseljenih tu Slovjena, al koji su se već odavna potalijančili. Kroz Caro- 
vigno, Ostuno, Fasano dodjemo oko pol noći u grad Monopoli. 
Mjesečina bacaše čarobnu svoju svietlost na čitav grad, pa mi se on pričini 
kao u kakovoj panorami. Na liepoj pijaci, na kojoj smo odpostali, da 
mienjamo konje, stoje umno poredane kuće zidane u starogrčkom slogu, 
te bi čovjek mogao pomisliti, da je u sriedini kakova staroga Hypodroma, 
da ga crkveni zvonici, što iza kuća vire, nesjećaju, da je u kršćanskom 

gradu. Doskora ostavismo taj u noći čaroban gradić i pohitismo preko P o 1 i- 
gnana i Mola u Bar. Cesta bijaše podjedno dobra i ravna. Postiljoni, 
na mjesto da trube u trublju kao u nas, pjevaju čitavim putem vesele pjesme, 
tjerajući san konjem i ljudem. Konjem su glave narešene zvonci, kao u nas 
kad se po sniegu sanjčemo. 

Došavši u jutro rano u Bar pred poštarsku kuću, nadjemo tu množinu 
fakina. Htjedoh da veoma mudro postupam, pa se stadoh u napred pogadjati 
s fakini: pošto će mi u gostionu prenositi robu ? Oni su zahtievali iz prvine 
jedan piastar, t. j. škudu od 2 for., ali mi se to učinilo preskupo, za tim 
su tražili 6 karlina. Buduć sam bio zaboravio, koliko vriedi karlin, i jer 
nisam znao, kako je daleko gostiona, činilo mi se, da je to prilična ciena i 
pristanem uz nju. Fakini skoče, pograbe moju robu, okrenu se, ponesu robu 
njekoliko koračaja, i eno mene s njimi u gostioni, što je ležala upravo preko 
puta. Kad sam upitao, koliko čini 6 karlina austrijskoga novca, dobih za 
odgovor, da jednu forintu, dakako u srebru. Tu sam dakle platio prvu globu. 
Drugi put me oglobi gostionik prije nego sam otišo iz Bara. Viđeći, da imam 
tako zvane kolonade, koje su u napuljskoj vriedile 2 for. 25 kr., što ja ža¬ 
libože nisam znao, zamoli me, da mu njekoliko njih zamjenim za nove 
piastre (po 2 for.), jer da mora novac poslati u Trst, gdje neprimaju pia- 
stre, nego samo kolonade. Dadoh mu dakle u zamjenu 25 komada bez svake 
doplate, a stoprv u Barletti saznah, kako me je ljuto prevario. U obće 
bijaše u ono doba velika nevolja u Italiji s novci, jer svaka državica imala 
je drugi novac, a nigdje nije bila novcu jednaka vriednost; s toga su putnike 
do zla boga varali. 

U Baru posjetih najprije austrijskoga podkonzula Carassija. Taj me 
je po imenu već poznao, jer je prije malo vremena čitao u tal. časopisih, kako 
mi je sreća poslužila, te sam u Šibeniku našo stare slike hrvatskih vladara. 
Njegovo poznanstvo pripomogne mi mnogo kod mojih iztraživanja. Slučajno 
bijaše u njega na posjetu njeki D’Adossi, koji ima najveću knjižnicu u 
Baru. Ali taj gospodin je trgovac, bavi se samo trgovačkimi poslovi, i 
nebrine se ni malo za bogatu svoju zbirku, koju je nasliedio od svoga otca, 
velikoga ljubitelja nauke i starina. Velikom prijaznošću dade mi njeke na po- 
rabu, i ja sam crpio iz njih za vrierne svoga boravljenja u Baru kojekakove 
podatke o naselbina slavjanskih i arbanaskih u Napulju. 

Podkonzulov sin, i njeki mladić Leonardo Caporri, sin jednoga 
graditelja, bijahu moji pratioci. Posjetismo najprije crkvu Sv. Nikole, gdje 
leži tielo istoga svetca, te je s toga po čitavom jugu i istoku na velikom 
glasu. Njegova kripta ili Criptoporticum sagradjena je već u prastaro doba. 
Gornju je stranu sagradio g. 1061. barski nadbiskup Nikola Efrem. Njezin 
slog je smjesa od rimsko-talijanskoga i bizantinskoga sloga. Kriptu resi 36 
stupova od mramora, a svod crkvenih brodova počiva na 16 pilova od afrikan- 
skoga granita. Mene zanimaše ponajbolje srebrni oltar, podignut nad gro¬ 
bom sv. Nikole od srbskoga kralja Stjepana Uroša Milutina g. 1319., 
ali njegovu su prvobitnu sliku promienili u 17. vieku, te kasnije skinuli i zname¬ 
niti napis, što ga je stavio kralj Milutin. Ja sam ga priobćio u svom B Iz- 
viešću o putovanju." U crkvenoj blagajni visi na prvom mjestu ikona sv. Ni¬ 
kole, koju je darovao srbski kralj Uroš. Slikana je škurom bojom na daski 
a haljine su od dragociene tkanine vezene zlatnom žicom. Pod Nikolom kleči 
s desna kralj Uroš s krunom na glavi, a s lieva njegova žena Jelena. 
Vrlo prijazni kanonik Scanno pokaza mi i skrovitu komoru, gdje teče sok 
ili manna iz kostiju sv. Nikole. Ovim sokom napunjeno je do sto pljoska 
a osam njih stoje napunjene već tri sto godina (?) te je voda ipak uviek jed¬ 
nako čista. Na stanovite praznike dolazi ovamo više hiljada ljudi, da piju 

tu ljekovitu manu i za veliko čudo drže, da taj sveti sok nikada nepo- 
manjka. Kasnije saznah, da iza komore imade studenac, odkuda voda izvire, 
ali to je tajna, o kojoj se nesmije pripoviedati. 

U crkvi ima i znameniti grobni spomenik poljske kraljice Bone Sforze, 
kćeri Izabelle aragonske a žene kralja Sigismunda I. ukrašen kipovi sv. Sta- 
nislava i Nikole i mramornim grudnikom iste kraljice. 

Ova kraljica sa svojom materom Izabellom dade popraviti i krasno 
uresiti sadašnji kasteo ili Citadellu, na kojoj se još i sada vide umjetne 
rezbarye i arkitektonički uresi, prem da je zgrada veoma zapuštena. U njoj 
se čuvaju u zatvoru uznici, a s njezinih bedema ima krasan pogled na more, 
na grad i na njegovu bogatu okolicu. 

Godine 1840. sagradjeno je u Baru i novo kazalište sa četiri reda loža. 
U sriedini stoji bogato urešena kraljevska loža. Slušao sam ovdje operu Po¬ 
li uto od Bellinia. Pjevači bijahu tenor Gaslanzoni, bariton Pratico, 
i basso Tueci, a primadonna Borsi dellaRy. Medju ovimi bijaše naj¬ 
bolji bariton. Primadona, krupna i omašna žena, hodaše jedva po pozo- 
rištu; al ipak svojim krupnim tielom bacaše se na sve strane takvom 
žestinom, kao da je tanka vila. Dakako da je ta smiešna slika probudila 
sažaljenje i smieh, osobito u meni i u dvaju Saksoncih, s kojima sam se 
upoznao u kazalištu. Barani su na njezinu omašnu sliku već privikli bili. 

Valja mi još spomenuti, da i Bar ima svoj Corso Ferdinandeo, koji 
poradi svoje širine i duljine zovu B la strada massima d’Italia*. Tu 
ima liepih dućana i više kavana. U jednoj od njih upozna me mladi Ca- 
porri s njekim učiteljem Zambettom, koji je naučiv više jezika htio, da 
se nauči i njemački, te mu je običaj, da se želi upoznati sa svakim put¬ 
nikom, o kojem misli da zna njemački, budući da u čitavom Baru neima čo¬ 
vjeka, koji bi umio taj jezik. Mi smo našli toga mladoga čovjeka zabav¬ 
ljena čitanjem njemačke slovnice Ja ga nagovorih njemački, on skoči veselo 
na noge, povikne „mein Herr!“ ali dalje nije znao siromak, već okrene 
na talijansku. Bijaše mu ipak milo govoriti o njemačkom jeziku, i izpitivati 
za kojekakove forme govora i znamenovanje rieči. Bijaše mu žao, što ne- 
ostajem barem 15 dana u Baru, da se tobože vježba sa mnom u jeziku 
njemačkom; al meni su dosta bila tri dana, pa se zato odvezoh veoma ra¬ 
dostan dne 18. studenoga u jutro s jednim Veturinom put Barlette. 

Kroz selo San Spirito, od kuda vodi na lievo putu Bitonto, do- 
djosmo najprije u Giovinazzo, gradić urešen kaštelom. Ima dvie liepe 
crkve s kubami, samostan kapucina i sirotište, utemeljeno po kralju Franji 
I. Sliedi zatim Molfetta u blizini stare Raspe. Tu je stolica biskupova 
s krasnom zbornom crkvom u bizantinskom slogu; zatim još njekoliko 
liepih crkva, samostani fratara i koludrica, sjemenište duhovno i stanovi 
mnogih konzulata, koji su tu poradi veoma živahne trgovine po mom i kopnu, 
premda u gradu samo 2000 stanovnika živi. Tada su upravo gradili novu pro¬ 
stranu luku. Grad Bisceglie (civitas Vigiliarum) ponosi se tim, da je imao 
biskupsku stolicu već g. 787. Živi u njem 14.000 duša; ima stari kaštel, 
kaptol kanonika, monastire kapucina, Augustinaca, koludrica, liepe palače, 
veliki trg, a pred gradom znamenitu crkvu sv. Margarite, sagradjenu g. 1197. 
u gotičkom slogu. U njoj ima grobni spomenik napuljskoga kralja Ludovika 
anžuvinskoga, koji je umro g. 1534. 

Grad Trani, stara Tirenna, o kojem se priča, da ga je sagradio 
car Trajan, leži na pol puta iz Bara u Barlettu. Taj grad sa Sipontom 
darova u XV. vieku napuljski kralj Ferdinando slavnomu Skenderbegu Ka- 
striotiću, pod kojim su se naselile ovamo njeke porodice arbanske, al im 
neima više traga. Sada stanuje tu do 20,000 duša. Grad ima stolicu ardbi- 

skupa od Nazaretta s krasnom zbornom crkvom, sagradjenom g. 1071. U pra¬ 
staro doba bijaše zborna crkva sv. Jakova sagradjena u liepora lombard- 
skom slogu. Na jednom poluotoku, podalje od grada, leži u romantičnoj 
okolici samostan fratara, a zovu ga Colonne. Sa ceste, koja po samoj rav¬ 
nici vodi u Barlettu, vide se slieva bogata polja puljska, koja žitom i voćem 
Dalmaciju hrane. Cielo polje posuto je kasini t. j. stanovi seoskimi, s desna 
se zrcali more jadransko, a izmedj kasintl, sagradjenih od kamena brez kreča 
u slici malih tornjeva ili piramida, biele se ukusne ville ili ljetni stanovi 
bogatijih stanovnika. Barletta ima 28,000 žitelja. Gradom je postala za 
vrieme normanskoga kralja Ruggiera. Bijaše negda stolica priorata reda sv. 
Ivana Jerusolimskoga i nadbiskupa od Nazareta, koji se g. 1312. ovamo 
iz Nazareta premjestio. God 1818. prenešen bi naslov ove nadbiskupije na 
nadbiskupa transkoga. Nu grad ima još sada dva kapitula kanonika, dva sa¬ 
mostana male braće i kapucina, tri samostana kaluđjerica, tri znamenite 
crkve: Santa Maria Maggiore, San Andrea i Monte di Pieta. U prvoj 
crkvi, koja je ujedno zborna, smatraju za veliku riedkost umno izdjelanu 
stolicu biskupovu, prodikaonicu, i stupove velikoga oltara, koje su donesli 
ovamo god. 1276. iz porušenoga prastaroga grada Oanne. 

U Barletti sam proživio dva dana veoma ugodno u kući čestite porodice 
Dubrovčanina Marka Parlendera podkonzula austrijskoga. S njegovim 
sinom Don Pietrom, koji se rodio u Barletti, razgledah sav grad. Znamenito 
je sirotište Monte della B. Maria Vergine, u kojem se odgajaju mlade 
djevojke, dobivajući i pristojan miraz, kad se udaju. Zakladu je osnovao 
g. 1772. njeki Marre s drugimi gradjani, medju kojimi je bio i Dubrovčanin 
Stjepan Kerbeš, kojega podoba ili nalik visi medju slikami ostalih ute¬ 
meljitelja. U tom sirotištu je župnik Dubrovčanin pop Milković, koj sa 
svojim otcem u Barletti dulje vremena živi. Posjetih i dva književnika 
barletska, naime kapetana okružja kavaliera Santora i odvjetnika V e 1 a s- 
queza, po porieklu Španjolca, koji se bave povjestnicom puljskom. Od njih 
sam saznao za grobni spomenik Ivana Kastriote potomka Skenderbegova, 
koji je kao zapovjednik grada Barlette umro g. 1752. u 73. godini života, 
pa je zakopan u crkvi od kaštela. Bio je princip ujedno brindižki i markez 
kastiljonski. 

U Barletti najmih kola za Napulj sa još tri putnika, jer su mi ka¬ 
zali, da je samotno putovanje preko planine veoma opasno poradi razboj¬ 
nika. Moji suputnici bijahu dva učenika ljekarstva Giovanni Stasi iz 
Corigljana, Vincenzo Fina iz Leča, a treći Atanasio Bricco, trgovac 
iz Barlette, rodom Grk. Ovaj bijaše muž zdrava i dosjetljiva uma i po¬ 
dosta naobražen. Razvijaše načela veoma slobodoumna o narodnosti i vjeri, 
opisivajući živahnimi bojami žalostno stanje države napuljske glede slo¬ 
bode, nauka, trgovine i komunikacije; govoraše umno o pokvarenom značaju 
pučanstva, o potištenoj i zloj upravi vlade, i o nezadovoljstvu svega naroda. 
Kašnje se uvjerih o pođpunoj istini njegovih nazora. Mladi Stasi bijaše za 
kratko vrieme onim govorom tako uzhićen, da je stao deklamirati slobodo¬ 
umne pjesme o Italiji i o njezinu preporodu, te i poznatu pjesmu o Grčkoj 
od Leopardia. 

Vozeć se prema Foggiji pokazaše mi s lieva ostanke grada Canne, 
kod koga je Hanibal Rimljane hametom potuko, razorivši grad. Podalje leži 
C a sale znamenito mjesto radi svojih solina, a za njim Monte Gargano 
i grad S. Angelo, kod koga je Skenderbeg svoju pomoćnu vojsku izkrcao. 
U daljini iznad planina viri gora Melfi, koja je njegda poput Vezuva si¬ 
pala vatru, a sada čuva u svom ždrielu mirno jezero, u kom se nalaze ve¬ 
oma dobre ribe. Na drugom brdu diže se Manfredonia s ostanci grada 

Siponta, kod koga je u sedmom vieku pomorska vojska hrvatska potukla 
vojsku beneventsku, ubivši lombardskoga vojvodu Ajona. U obće bijaše ova 
okolica više puta pozorište, na kom su dielili mejdan Hrvati i Srbiji s 
Lombardi, Normani i Talijani. 

Grad Canosa leži većom stranom na brdu, a njekoliko koraka od ceste 
stoji zborna crkva sv. Savine, sagradjeua u' lombardsko-bizantinskom slogu 
na sliku križa, s rotondami i kubami. Sada je propala do polovice u zemlju. 
Ima prekrasnih šest stupova, izklesanih iz preskupoga kamena verde an- 
tico. Svi su izdjelani iz jednoga komada, urešeni korintskimi glavicami 
i podnožjem od biela mramora; ostali pilovi izradjeni su iz granita sicili¬ 
janskoga. Mramorna stolica biskupova, koju nose dva slona, i mramorna 
prodikaonica s rezbarijom X. vieka, riedki su umotvori, kojimi se ova 
crkva ponosi. Blizu iste crkve stoji krasna kapela s grobnicom Boemunda 
principa od Antiokije i vojevode od Taranta, s osmokatnom kubom, koju 
kao i zidove crkvene rese umno izklesani pilovi. 

Prieko rieke Ofanto ostavismo sa strane istoimeno mjesto, vozeći 
se uzduž plodnih polja i oranica. Ševe su pjevale i dizale se cvrkućući u 
zrak, sjećajuć me krasnih naših posavskih i podravskih polja. Sunce je žeglo 
ali ujedno pirio od snježnatih gora abručkih hladni vjetrić, kao u nas u pro¬ 
ljeću i jeseni. Žito posijano zelenilo se i klilo kao da smo u svibnju a ne na 
koncu mjeseca studenoga. Vozeći se uz brdo sidjemo s kola i ja, ostaviv svoje 
putnike, pohitim napried, zabavljajući se u mislih sa svojom domovinom 
i davnom onom prošlosti, kad moj narod još nije služio tudjim gospodarom, 
nego na ovoj tudjoj zemlji progonio mačem i ogDjem narode, koji šu mu 
priečili slobodno ploviti po jadranskom moru. Radost i tuga mienjala se u 
mojih grudih, kao što se mienjao veseo i tužan spiev lahke ptice ševe i 
lahor vjetrića sa žegom sunca. U Cerinjoli ostadosmo do dvie ure i obje¬ 
dovasmo. Objed me stajao samo 12 krajcara. Dalje do Foggije, na prostoru 
od 4 sata, neima sela ni mjesta. Vječni ratovi i trvenje različitih naroda, koji 
su plieuili i robili ovu bogatu zemlju, uništiše s vremenom svaki trag ljud¬ 
skomu mirnomu životu. Po livadaii sam vidio čitava stada bielih ovaca, 
crnih koza, bielih velikih volova i liepih konja. Za svakom čredom hodaše 
po njekoliko abručkih brdjana u bielih gunjcih i obućah od debele neizdje- 
lane kože. Za njimi poskakivahu veliki ovčarski psi. Moji suputnici zabavljahu 
se strieljanjem njekakovih velikih ptica, kojim sam zaboravio ime. Meni raz- 
ganjaše vrieme moje misli, dok nismo došli na naš noćni stanak u Foggiju. 
Ovaj grad ima 26.000 stanovnika, liepe široke ulice, urešene s više velikih pa¬ 
lača. Uz stolicu biskupovu stoji sborna crkva, a ima i više samostana, kao 
u svakom gradu puljskom. Taj grad na glasu je po čitavom jadranskom pri¬ 
morju rad svojih godišnjih sajmova; običavaju ovamo dolaziti ne samo Tali¬ 
jani, nego Dalmatinci, Arbanasi i Grci, a i pogdjekoji napuljski Slovieni iz 
kneževine moliske. Blizu naše gostione bijaše kazalište, u koje sam da¬ 
kako pošao. Davali su operu Ernani pod imenom Proscritto. Pjevaše 
primadona Giordana, tenor Concordia, primo basso Cambor, se- 
condo basso Piccolini. Većina obćinstva bijaše s pjevanjem zadovoljna, 
a i ja. 

Drugo jutro ostavismo rano Foggiju > dodjosmo posije vožnje od dva 
sata u dolinu Valle bovina, obkoljenu visokimi planinami i brdinami, 
koje su bile većom stranom pokrite sniegom. U ovoj pustoj dolini, gdje 
se vidi samo po gdjekoji grm i drvo, ima dobre paše, i velikih stada ovaca, 
koza, konja, volova, bivola, i svinja. S desna pod planinom leži mjesto Troja 
a uz cestu prva kuća hajdučka Castello dei ladroni sagradjena poput 
male tvrdjice sa četiri tornjića i po zidovih probušena puškaricami. Takovih 

tvrdjiea ima uz cestu više, sve do Ariana. U njih se još prije njekoliko go¬ 
dina obitavahu sastajati lupeži, vrebajući na putnike, koje bi porobili. S toga 
se nisu usudila po noći prolaziti tuda pojedina putnička kola, nego bi čekala 
izpod planine, dok ih se nebi više sastalo , tada bi medjusobno dogovorili 
osnovu, kako će se vladati prema lupežom. U moje vrieme nastani vlada radi 
veće sigurnosti u tih tvrdjiea po njekoliko žandara, ali uza sve to bijaše 
okolica još uviek napučena lupeži, jer siromašno planinsko žiteljstvo, neimajući 
hrane ni plodna zemljišta, sklono je kao po svuda u podobnih predielih na 
razbojničtvo i otimanje. Sedam dugačkih sati vozili smo se sried pustare i 
sniežnatih brda a da nismo vicfili skoro kuće ni kolibe, dok nismo došli do 
jedne osamljene krčme, više nalike stanu lopova nego prijaznoj gostioni 
za putnike. Na sreću ponesosmo iz Foggije sa sobom kruha i provole t. j. 
svježa mekana sira, od kojega običavaju u onih predielih praviti različite jest- 
bine. Da toga nismo ponieli, ostadosmo tužni i gladni. Objedovali smo dakle 
pečeni sir i jaja, pečeni sir na oprženom kruhu, i sirov sir. K tomu dobismo 
nješto nevaljanih makarona, i bocu vina, pa moradosmo platiti ne samo za 
jaja, makarone i vino, nego i za nepriliku (per incommodo), koju smo uči¬ 
nili krčmaru. Dok su se odpočivali i kriepili konji, sakupismo se oko obćega 
komena, jer nam je u smradljivoj sobi neugodno i hladno bilo. Nas putnika 
bijaše sad četiri, jer nam se u Foggiji pridružio i njeki Clemente Mas- 
saro, koji je osam godina služio kod vojnika kao kapral, a onda je na¬ 
umio poći medju fratre. Kod" komena grijala se i krčmarova porodica sjedeći 
na nizkih stolica. Nas putnike nisu pustili do vatre, dok se nisu skuvali 
njihovi makaroni, na što odoše objedovati. Uljudnomu i prijatnomu razgo¬ 
voru nebijaše ni traga. Svi su domari zajedno s djecom neotesani, surovi, 
bez ćuti, srdea i čovječnosti. Prispodabljajući u duhu ovaj narod s našim, 
poćutih njeki samosviestni ponos. Nehotice stadoh pripoviedati svojim suput¬ 
nikom o našem prostom puku, prispodabljajući ga s njihovim. Čudili su se 
Talijani onoj radosti i onoj uljudnosti našega prostoga seljaka, kad mu po¬ 
sjeti kuću koji gospodin kao gost ili putnik. Kako ga pristojno počasti, kako 
se prema njemu upravo plemenito ponaša; pa ipak zove sviet barbarom naš 
narod samo iz ueznanstva ili zlobe, dok bi se prema poludivjemu i pokva¬ 
renomu puku u Abruzzah mogao nazvati narodom visoko izobraženim i ugla- 
djenim. Nalazeći se u smradljivom i čadjavom stanu izobražene Italije i 
gledajući zainazane i poderane stanovnike napuljskih prediela, pomislio sam 
s njekim ponosom na hrvatske stanovnike u Poljica, gdje me prije ni u 
kuću uljesti nisu pustili, dok nisu žene izčistile sobe i preobukle se u 
biele haljine. 

Ne daleko od ove krčme, koju sam ja „spelonca de’ Ladri u uz pri¬ 
znaje svojih suputnika nazvao, stoji mjesto Mont’Avuto. Do njega vodi 
cesta podjedno uz brdo sried sniežnatih gora, koje su grana od Apenina. Tu 
vlada sama pustoš, samo je gdjekoje mjestance izorano i obradjeno; gdekoja 
gola stiena viri izpod sniega, drugo je sve šuma ili zapušćena zemlja, pa 
uz nju koja kućahajdučka ili massaria t. j. tor za marvu, koja se ovdje 
po ljetu pase. Nakon četiri dugačka sata dodjosmo pod večer u grad Ariano, 
što leži na sljemenu visokoga brda. Vozeći se ulicom, vidjeh same podzemne 
stanove. Tamno goreće svietiljke bacahu svoje zrake na začadjene crne 
stiene soba, u kojih su se kretali ljudi kao sjene duhova. Ja ih prispo¬ 
dobili sa špiljami Plutona ili kolibami cigana. U gostionicu moradosmo 
unići kroz ko jušnicu, kao u tursko-bosanske kouake. Pred skalinami stajahu 
konji, hraneći se flegmatički i zatvarajući nam prolaz. Sva četvorica putnika 
dobismo jedva jednu sobu sa tri kreveta. Raži zemlje bijaše obćinska soba 
s kuhinjom, t. j. nizkim komenom, običnim po svoj Italiji kao i u naših 

užnih pokrajinah. Uz vrata na kamenu sjedjaše debela gazdarica s više ljudi 
domaćih i putnika nižega staleža Za stolovi bijahu kočijaši. Medju doma- 
ćimi odlikovao se sin gazdarice svojom ludošću, s toga su zbijali ostali s 
njim neprestanu šalu. U razgovoru je prosti Talijan dosta razborit i bistro¬ 
uman. Hitar je u shvaćanju mislih i prilično uljudan prema gospodi, ali zaostaje 
daleko iza čednosti, uljudnosti, srdačnosti i poetičkoj uznešenosti našega 
prostoga puka. S našim čovjekom milina je kadkad razgovarati. Od njega 
možeš mnogo naučiti, a i on rado sluša, ako mu šta pametna kažeš. Od 
prostoga Talijana težko ćeš štogod naučiti, a i on težko prima nauke od izo- 
bražena čovjeka. 

Grad Ariano ima svoga povjestnika Tomu Vi tala, koji je god. 
1794. u Rimu dao tiskati svoju povjest pod naslovom: „Storia della regia 
citth di Ariano e sua Diocesi u . Iz ovoga djela doznajemo, da je još u XV., 
XVI. XVII. i vieku u tom gradu i njegovoj okolici bilo naselbinš, hrvatskih, 
što su se iz Dalmacije ovamo preselile. U dvih arianskih listinah od g. 
1491. i 1533. spominju se ovi Hrvati pod imenom Schavuni. (Scavuni 
habitanti in questa citta. Schavuni et altri cittadini). Izvan Ariana obitavahu 
Hrvati u selu Montemalo, koje leži prema Beneventu osam milja daleko od 
Ariana. 0 njih govori jedna vizita biskupska od g. 1591. da su bili veoma 
praznovjerni (Schiavoni i quali erano ben anche superstiziosi). Drugo selo 
s naselbinom Hrvata bijaše Polcarino ili Pulcherino, kasnije na¬ 
zvano Vili a nova, pol dana hoda od Ariana. 0-tom selu govori Vitale, 
da se tu još u XVI. vieku govorilo hrvatski (la lingua schiavona) i da su 
žitelji g. 1584. kad sh im htjeli narinuti svećenika Talijana, prosvjedovali proti 
tomu, tražeći popa Dalmatina ili Hrvata, kao što su imali g. 1549. njekoga 
fra. Marka Dragonića a g. 1596. uadpopa Ivana Bigota Dalmatinca iz 
Giuestre. Još g. 1620. zvalo se ovo selo Polcarino di Schiavoni. Treće 
selo bijaše Ginestra dei Schiavoni, ležeće prema sjeveru u blizini od 
Ariana, koje su utemeljili upravo Hrvati. U obće bijaše u isto doba, osim 
okolice Arianske, mnogo hrvatskih naselbina u napuljskih pokrajinah Otranto, 
Lavoro, Abruzzo citeriore i ulteriore, Capitanato i Contado di Mo¬ 
li se, gdje još i danas jezikom svojim govore, dok su se u ostalih mjestih ve¬ 
ćom stranom potalijančili. 

Dne 22. studenoga u 6 sati u jutro krenusmo iz Ariana put A veli na. 
U selu Grotta Mi nar da, gdje smo odpočinuli, upoznasmo se sa starim 
gostionikom, kroz mnogo godina razbojnikom na glasu, koga je pomilovala 
vlada s toga, što je ubio svoga druga, još većega razbojnika. S porobljenimi 
novci kupi si on jedinu gostionu u tom selu, pa guli i robi sada putnike na 
uljudniji način nego li prije. Ostavivši sa strane sela Monte Miletta i 
Monte Fusco, dodjosmo oko po dana u Dente Can na visokom brdu. 
Htjedosmo ručati, ali nedobismo drugo nego malo hljeba. Tu moradosmo po¬ 
radi velikoga brda i lošega puta uz svoja kola upreći 4 vola. U obće 
pripravljeni su kod svih ovih strmovitih brda volovi za pripregu; njihovi go¬ 
spodari živu uprav jedino od prevažanja putnika. Pomislih nehotice na ona 
blažena stara vremena, kad su i u Hrvatskoj gospoda, vozeći se po blatnih 
drumovih i visokih brdih, morali priprezati volove. Ali što je u Hrvatskoj 
već davna prestalo, sačuvalo se u izobraženoj klasičnoj Italiji. Da neima 
u onih zapušćenih predielih napuljske države ovih siromašnih volova, mogao 
bi putnik sried pustoši od glada umrieti, i sav imetak što sobom nosi iz¬ 
gubiti. Težkim naporom dodjosmo kroz sela Ranielo, Serra i Pratole 
jedva u podvečer u Avelino, gradić ležeći na povisokom brdu. Odsjedosmo 
u gostioni AUe Puglie, gdje smo dobili svi zajedno jednu sobicu. Čuvši, da 
nije daleko do Nole, od kuda se može željeznicom u Napulj, htjedoh odmah. 

krenuti dalje, ali nedobih druga kola ni za skupe novce. Moradoh se dakle 
pokoriti udesu i ostati u Avelinu. Buduć je bilo vrieme kišovito i hladno, 
donesoše nam u sobu talijansku peć, t. j oblu bakrenu zdjelu stojeću na dr¬ 
venoj podstavki, u kojoj je bilo, nješto malo ugljene žeravke i radi boljega 
mirisa polovica limone. Mi dodasmo još nješto malo šećera, i razgovarasmo se 
oko te improvizirane peći o svaćem. Kod večere posjeti nas njeki zamazani 
činovnik policije, komu smo se do sita nasmijali, kad je stao pisati moje ime, 
jer ga nije mogao ni izgovoriti, kamo li napisati. 

U Avelinu se oprostismo s našim suputnikom Massarom, a ja odpu- 
tovah dalje do Nole s liečnici Tinom i Stasioin. Kroz Monte forte, Mun- 
gnano, Gardinale, Bujano i Ga 11 i vodi cesta u Nolu, ali po njoj naga- 
zismo u tako duboko blato, da su nas jedva četiri konja izvesti mogla. 
Medju Munjanom i Gardinalom pokaza nam se prvi put iz daleka kao u 
oblaku Vezuv. Tko nezna, da ovo brdo krije u svojoj čeljusti vulkanovu 
silu, držao bi ga za obično brdo, jer se od svojih drugova u ničem nerazli- 
kuje nego oblačnom kapom, koja ga neprestano krije. A1 njegovo ime uzdrma 
nehotice svakoga putnika, koji ga prvi put ugleda. Ja nemogoh svratiti s 
njega očiju sve do Napulja, i čekah podjedno, da ugledam bukteću vatru; 
ali preda mnom stojaše uviek isti te isti oblak promjenjujući samo kad i 
kad sivu boju u crnu, nagnuv svoju glavu sad prema istoku, sad prema 
zapadu kako se je uprav vladajućemu vjetru htjelo. Stoprv u Napulju upo¬ 
znao sam se kašnje pobliže s njegovom pra/om slikom i snagom. 

U Nolu sam došao uprav na vrieme, da mogu dalje sa željeznicom. 
Oprostiv se dakle na hitro sa svojimi suputnici, odvezoh se iza pol sata kroz 
postaje Marigliano, Pomigliano i Poggio reale u dugo željeni 
Napulj. 

XV. 

Napulj. Strada Toledo. Corso Cliiaia. Kazalište San Karlo 
Muzeo borbonico. Knjižnice i sbirke privatne. 

Velik grad i samotan putnik bez ikakovih znanaca dvie su stvari, koje 
se nikako sprijateljiti nedadu. Ovo sam oćutio došav u Napulj tim više, što 
bijaše upravo nedjelja. Svi dućani zatvoreni, sve pučanstvo na nogu ili na 
kolih, sve u veselom razgovoru i trkanju, uz to vika prostoga puka, sried 
koje nemožeš ipak razabrati nijedne razumljive rieči, ugledati nijedne poz¬ 
nate duše. 

Smjestiv se u Hotelu de Geneve najmih kočiju i provezoh se po glav¬ 
nih ulica gradskih. Na stradi Toledo i na corsu Cliiaia sretoh više tisuća 
kola, koja lećahu amo i tamo. Na Cliiaji zanimao me više nego kola i ljudi 
prekaasan pogled s jedne strane na otvoreno more s otoci Capri i Ischia, s 
druge pako na veličanstveni grad, što se savio oko mora u polukrugu, staviv 
se pod krila dražestnim brdinam, koje pokraj kaštela „San Elmo, u „Castelo 
nuovo“ i Castel del ovo“ rese nebrojeni ljetni stanovi i vrtovi. U daljini 
puši i pari se grozoviti stražar eiele okolice, ognjeviti Vezuv, a od s traga 
zatvara jedno krilo grada špilja Posilipo, nad kojom stoji Virgilov grob, cr¬ 
kva S. Maria del Porto, i ruševine Lukulovih kupelji te Fortunina hrama. 
Palače i kuće urešene su tremovi i balkoni. Nad nizkimi krovovi vire nebro¬ 
jeni zvonici, a nad gradom i morem pruža se tamno modra nebesna vedrina. 
Krasni vrt „villa reale“ na Cliiaji vazda je uglednim svietom prenapunjen. 
Sve skoro gospodje bjehu odjevene svilom ili baršunom, sve nježne i dra- 
žestne, njeke upravo krasne, a i mužkarci odlikuju se ljepotom i ugladjenošću. 
Na marini stoji kaštel Sv. Lucije, mnoge velike gostione, palača ruskoga po- 

slaničtva itd. a uz kućne zidove ili uz more sjede ili leže polugoli lazaroni, 
— ima ih u Napulju 11 a hiljade — vjekujući sav svoj život pod vedrim 
nebom. 

Najveće u Italiji kazalište San Carlo posjetio sam odmah prvi dan. 
Veličanstvena doista zgrada, ima u šest reda 370 loža. Stiene su bogato po¬ 
zlaćene, a svod i zastor pozorištni krasnom slikarijom urešeni. Sjećam se, da 
sam na pozorištu vidio jedankrat u baletu Mazzepi do GO konja. Kad sam 
tuj slušao operu „Elnava“ od Enrika Fetrelia, veoma vrieđjahu moje oči dva 
vojnika s puškom uz nogu, koji pod čitavom predstavom stajahu nepomično 
kao egipatske mumije, na pozorištu izpred zastora. Uzrok tomu bijaše pri- 
sutstvo Duke Leopolda od kraljevske porodice, kojoj na čast morala je uviek 
stojati straža. Ovaj burbonsko-barbarski običaj valjda je jur dokinut u sje¬ 
dinjenoj Italiji. Osim kazališta San Carlo i Teatro nuovo imadu još dva: „S. 
Carlino,“ gdje se davaju harlekinađe u napuljskom narječju i „Teatro dei 
Fiorentini, u u kom se prikazuju ozbiljne drame i vesele igre. Prva umjetnica 
na ovom kazalištu bijaše tada Poljakinja Sadovska. 

Napulj ima više javnih i privatnih sbirka književnih, starinarskih i umo- 
tvornih. Medju ovimi je najznamenitiji „Muzej borbonski. Tu se nalazi bo¬ 
gata knjižnica, galerija i sbirka starina pod jednim krovom. U toj knjižnici 
čuva se dragocjeni misal sa slikami našega Kl ovija. Još jedan molitvenik 
slikami urešen pod imenom Flora, ijedan breviar kardinala Farneza 
drže za djelo Klovijevo. U galeriji muzejskoj obradova me veoma podoba 
našega neumrloga Julij a Kl ovija (Glavića), načinjena od Domenika 
Te seo pol i a nazvanoga delle Greche. Jaju dadoh u manjem formatu 
snimiti po mladom slikaru Lom bar dinu za naš narodni zagrebački muzej. 
I od samoga Klovija ima tu krasna slika Sv. Ivana Krstitelja. Od Andrije 
Medu lica ima velika slika Isusa pred Irudom, sa sedam lica. Veoma je 
riedka u tom muzeju sbirka starina, izkopanih većom stranom u Pompejih i 
Herkulanu. Nisam se zađosta načuditi mogao ljepoti izvrstnih slika, blizu do 
2000 godina starih, prikazujućih bogove, arhitektonske urese i nakite. Tu se 
jasno vidi, do kojega stepena bijahu dotjerali u umjetnosti Grci i Rimljani, 
te kako ostali narodi više vjekova trebovahu, dok su iza propasti svakoga 
boljega ukusa po onih starih uzorih počeli usavršivati svoje umotvore. To isto 
valja reći i o vajarstvu, klesarstvu, ljevarstvu kao i o pravljenju posuda, 
kovanju novaca, oružja. U toj sbirci ima do 1200 starinskih stakala svake 
vrsti i boje, zatiem do 5000 hiljada komada staroga zemljenoga posudja, 
(terracotte), kao: žara, lonaca, pehara, vrčeva, zdiela, pladnjeva, svjetiljka 
itd. Iz srednjega vieka znamenit je mramorni lik pape Pavla III. od Mihalj- 
andjela Bounarota, Triptyhon iz alabastra, lik Dantov, srebrni ormarić od Ber¬ 
narda di Castel Bolognese. 

Privatna knjižnica kraljeva ima do 50.000 knjiga, po znanostih razre- 
djenih u krasnih staklenih ormarih. Sve su knjige liepo vezane, a medju 
njimi ima dnagocjenih izdanja od umjetničkih i prirodoslovnih diela. U tri 
sto folianta čuvaju se riedki bakrorezi; dvie su sobe napunjene matematičkimi 
i fizikalnimi strojevi i različitim! makinami. Mene je u toj knjižnici ponajviše 
zanimalo neumrlo djelo našega slikara Klovija, kojim je uresio molitvenik 
kardinala Famesa god. 1545. Da uzmognem viditi taj molitvenik, morao sam 
kroz austrijskoga poslanika moliti najvišu dozvolu, jer bez ove nesmije se 
taj preriedlri umotvor, kojega ciene na 30.000 đuk., nikomu pokazati. S toga 
se i čuva u zatvorenu ormaru pod osobitim zavitkom i pečatju. Ovomu naj¬ 
slavnijemu djelu našega hrvatskoga umjetnika nemogu se vještaci dosta na¬ 
čuditi, to glede krasote boja i slika u obće, to glede podpune savršenosti 
rada i u najsitnijih pojedinostih. Ne bez uzroka nazvaše umni prosuditelji 

ovo djelo jedincatim na svietu, komu jedva što slična imade. Ja sam 
ga potanje opisao u mom Slovniku umjetnika. 

Knjižnica Br ankačij eva, utemeljena g. 1673. kardinalom Brankacijem, 
ima riedkih rukopisa, te je otvorena svakomu. Veliki arkiv napuljski, 
u kom su sjedinjene pismohrane svih krajina kraljevskih, otvoren je takodjer 
javnosti, te mu predstojaše u ono doba vele naobraženi markez Angelo 
Tranillo, princip od Belmonta. Privatne sbirke umotvorina i knjiga niesu 
vazda otvorene putnikom; meni podje ipak za rukom razgledati galerije Mar- 
keza Santangela, vojvode Cassan o-S erre, principa Campofranca, 
i kavaliera Jena. 

U sbirci Santangelovoj nalazi se medju ostalimi umotvori i slika našega 
Andrie Medulića Schiavona, koja predstavlja Isusa tjerajućega trgovca iz 
hrama božjega. 

Sbirku principa Čarapofranco na trgu Giesu nuovo otvori mi sam 
princip osobitom uljudnošću i dade mi sve umotvore protumačiti. Pod svakom 
slikom nadjoh napisanu i cienu, za koju je vlastnik pripravan prodati svoj 
umotvor. U obće nije neobičajno u Italiji, da i najveća gospoda prodavaju 
čitave sbirke, ili pojedine komade svojih slika i drugih umotvora, ponajviše 
u Englezku ili Rusku. Njeki knez reče mi, da ih je nužda naučila biti prak- 
tičnimi, budući da su mnoge porodice na ubožtvo spale samo s toga, što je 
po gdjekoj član iste porodice na sabiranje umotvorina preko mjere trošio a 
kroz to naravno znatno osiromašio. 


XVI. 

Književna poznanja. Arbanasi u Napulju. 

Za putnika književnika neima veće naslade nego obćiti s njiževnici 
inieh naroda; oni ga najkraćim putem upoznadu sa zemljami, po kojih putuje 
i s duševnim životom naroda, u kojega sredini slučajno boravi. S toga bijaše 
vazda prva moja briga, u svakom gradu, gdje se podulje vremena desih 
potražiti književnike, štono se zabavljahu znanostmi, koje mene ponajviše 
zanimaju. 

U Napulju življaše u ono doba glasoviti književnik Karlo Troya, 
pisac hištorije talijanske srednjega vieka, i vješt poznavalac poviesti i knji¬ 
ževnosti talijanske. 

S preporučnim pismom prijatelja kneza Nike Pučića potražih dakle 
odmah za prvih dana moga boravljenja u Napulju rečenoga slavnoga muža. 
Nadjoh starca bolestna, u postelji sjedeća, i svega u plahte zamotana. Nad 
nogama ležala mu dugačka zelena daska, i na njoj njekoliko francezkih i 
taljanskih njiga. Primi me veoma uljudno, umoli da mu oprostim, što mi u 
svom belestnom stanju nemože da bude na veliku uslugu. Mi se stadosmo raz¬ 
govarati o historičkih pređmetih. Kazivaše mi otvoreno, kako malo pozna 
poviest slovienskoga roda, ali da je u poviesti srednjega vieka ipak morao 
govoriti i o Slovienih, upotriebivši grčke i latinske pisce. Ja se držim, reče 
on, tvrdo toga načela, da su Slovieni prastar narod europejski, koji dugo 
vremena pod inimi imeni sakriven bijaše. Mislim, da u prvo doba stanovahu 
ne samo u Rusiji nego i u Dakiji pokraj Geta i Gota, od kojih prve smatram 
za najstarije stanovnike zemlje tračke, osobito one, koji su vjerovali u neu- 
mrlost duše i koji bijahu učenici Zamolksovi. Po svoj prilici izumiše ovi Geti 
i arkitekturu gotičku, koju prenesoše kasnije u Španiju, Italiju i Njemačku. 
Napokon reče, da je moguće da i Geti i Daki bijahu plemena slovienskoga, 
jer se još uviek pravo nezna, kakov im bijaše jezik. 0 Hrvatih primieti, da im 
Talijani veliku krivicu čine, kad sve zlo, što počiniše austrijski vojnici, pri- 


Digitized by 


Google 



117 


pisuju Hrvatom, jer je osvjedočen, da nijedan Hrvat neide od svoje domisli 
robit i plienit Italiju, niti može slobodu ljubeći narod, koji je pod Jelačićem 
podigo oružje na obranu svoje slobode, gaziti slobodu inoga naroda. 

U velikom državnom arkivu napuljskom, smještenom u monastiru San 
Severino, posjetih umnoga književnika i predstojnika svih napuljskih arkiva 
Angjela Tranila principa od Belmonta. Njemu me predstavi tajnik 
i prefekt arkiva Don Antone 11 i. Tranillo, čovjek veoma izobražena uma 
i srca, bavio se većom stranom iztraživanjem povjestnih podataka. U pravom 
smislu aristokrat i pobožnjak, pitao me o stanju vjere, svećenstva i plemstva 
u Hrvatskoj. Milo mu bijaše čuti o blagostanju i domoljublju hrvatskoga kato¬ 
ličkoga svećenstva, ali o plemstvu neznadoh mu kazivati mnogo dobra. 
Tužio se na Franceze, koji g. 1806 i 1816 plemstvo u kraljevini napuljskoj 
skoro sasvim zatrieše, podignuvši demokraciju do nečuvene sile. Nazva veli¬ 
kim griehom, što je car Josip proglasio jeđnakopravnost svih viera, i što po¬ 
dupiru Turčina i tursku vladu u Europi zapadne sile, koje nedadu da se 
digne kršćanstvo i prava civilizacija u najljepš'h pokrajina!) europejskog iz- 
toka. Dok ima Turaka u Europi, primieti ou sa živahnošću, neima ni go¬ 
vora o sveobćoj prosvjeti, niti o slobodi država i naroda u Europi. Velikom 
pohvalom govoraše o poviesti napuljskoj pisanoj od Giano va, prem da ovaj 
sliedi u mnogom protestantska načela Odsudi Niemce, koji, izdavajući latinske 
pisce, nagrdjuju ovieh diela njemačkimi opazkami, te primieti, da još nijedan 
Niemac nije napisao dobre knjige na latinskom jeziku, dočim izreče veliku 
hvalu našemu Kuniću, Boškoviću i Staju, koji da su latinski uprav klasički pi¬ 
sali. Pokloni mi svoje djelo: „Degli Archivi Napolitani* preporuči me napo¬ 
kon svojim činovnikom Antonellu, Baffu, Russou i D’Allessandru, otvorivši mi 
put k iztraživanju naših listina u bogatoj zbirci arkiva anžovinskoga. 

Profesor Lorenzo Blanco bijaše tada još mladić ali jur na glasu 
kao književnik. Bavio se ponajviše starinami grčkimi. Izdao je izvrstno ve¬ 
liko djelo o nadpisih na papirusu, našastih u Herkulanu, koje on ponajbolje 
protumači, pobivši sva prvašnja tumačenja i iste vrsti djela akademika na¬ 
puljskih. Osim arkeologičkih i jezikoslovnih diela, napisa i jednu razpravu o 
napuljskih Arbanasih, budući da i sam proizlazi iz arbanaske krvi. 

S Blancom u istoj kući stauovaše i Ivan Chiarini, bivši njegda poboč¬ 
nik feldmaršala Nužana. Ovaj starac, prevodilac Tacitovih diela na talijanski, 
poznavaše po tanko klasičku književnost Grka, Rimljana i Talijana, te bijaše 
zanesen za liberalne idee, što je u ono doba u Napulju veoma opasno bilo. 
Pravednom ogorčenošću govoraše o tadašnjem kralju, koj je prelomio na¬ 
rodu zakletvom zadanu rieč, da će uzdržati ustav, pa ga je samovoljno uni¬ 
štio, radi česa zamoli papu da ga od zakletve rieši, ali mu papa odbije molbu. 
Kad mi stade živahnimi bojami risati starac osiromašenje puka, nezadovolj¬ 
stvo svih staleža i nevaljalost vlade napuljske, živo sam povladjivao njegove 
rieči, budući vlastitim razmatranjem uvjeren o istinitosti njegovih nazora. 

Kad govorim o napuljskih književnicih, nemogu mimoići nezaboravnoga 
mi ruskoga pukovnika Zajcevskog, kod kojega proživih najugodnije ča¬ 
sove u Napulju. Bijaše tada, prem bolestan od rana dobivenih u turskom ratu 
kod Vame g.1828, namješten kod ruskoga poslaničtva u Napulju. Upozna me 
snjim ruski svećenik Taras Sered ijinski, mladić naobražen i duhovit, 
namješten takodjer kod poslaničtva. Zajcevski pripada riedkim onim diplour- 
tom, koji se bave ujedno literaturom i umjetnošću, sabirajući i sam umo¬ 
tvorine i starine. Uz nauke zauzet je i dubokim čuvstvom za slovienstvo i 
za slobodoumni razvitak pojedinih slovienskih plemena. Godine 1848 bijaše 
od svoga poslanstva a za eđno i od tadanjeg austrijskog poslanika, i kasni 
jeg prvog ministra Švarcenberga poslan u Beč, da javi tamo, kako je u Napulju 

buknula buna i daje proglašen po kralju ustav. Meternih primivši od njega depešu, 
nasmije se dobivenoj viesti i reče: da to za Austriju neima znamenitosti, jer 
da tu nemisli nitko na ustav ni na bunu. Medju tim sazna Zajcevski tajnim 
putem za priprave, koje se činjahu za budući pokret u Beču, tako kod pučanstva 
kao i kod dvora, te kad svoje viesti u Napulju svomu poslaniku i Švarcenbergu 
priobći, nehtjedoše oba vjerovati ovim viestim, držeći ih za fantaziju, dok se 
za malo dana novinami neuvjeriše o istini. 0 Hrvatih i njihovom pokretu 
govoraše njekim uzhitom, ali o banu Jelačiću reče, da je bio žalibože veći 
Austrijanac nego li Hrvat i Slavjanin. 

Zajcevski se bavio i pjesničtvom ruskim; svoje više slobodoumne nego 
li pravilne pjesme rado bi čitao i govorio o njih, njeke mi dapače i prepisao 
svojom rukom. Za primjer priobćujeiu iz pjesme „Politika Avstrije u ove vrste: 

0 Avstrija! dvuhlavi tvoj orel 
Na solnce jasnoe nepođimaet oči. 

Sin tmi, on nositja krilatim vorom noči, 

Klevat zasnuvših ptić nad mirnim krovom sćl 

U Napulju živi mnogo Arbanasa rodom iz napuljskih pokrajina. Bu¬ 
dući da sam se bavio iztraživanjem poviesti slovienskih i arbanaskih nasel- 
bina, upoznadoh se i s njekimi književnici arbanaskoga plemena. Medju ovimi 
bijaše jedan od najuglednijih kavalier Nikola Jeno de’ Coronei, starac 
veoma naobražen, koj je izdao više političkih i ekonomičkih knjiga, te se ba¬ 
vio takodjer poviestju svoga plemena. Sabirao je u napuljskih arkivih mnoge 
podatke o naselbi Arbanasa i Grka, napisao talijanski rapsodije o narodnih 
pjesmah arbanaskih, te sastavio liepu knjižnicu, u kojoj se nalaze i arbanske, 
učenomu svietu malo poznate knjige. U bogatoj sbirci slika i umotvorina čuva 
i veliku sliku Skanderbega, načinjenu, kako mi kaza, od Ticijana, koju sam 
po slikaru Petru Lombarđinu u malenom formatu za sebe snimiti dao. 

S drugim književnikom arbanaskim, odvjetnikom S t r i g a r o m, upo¬ 
znadoh se na preporuku slobodoumnoga odvjetnika Luigia Landolfa. Strigar 
je čovjek naobražen i veoma ljubezan, ima liepu sbirku knjiga, bavi se rado 
poviestju i običaji svoga naroda, te me učini pozorna na Sloviene (Scbiavoni), 
koji stanuju u Kalabriji blizu Conigliana na obali mora jonskoga, kod staroga 
grada Sibarisa. Druga naselbina sloviensko-arbanaska nalazi se u San Constan- 
tinu blizu Potenze u pokrajini Basilicati. Jezik, što ga tu govore, pomiešan 
je s arbanaskim, a pravi Arbanasi zovu ih Vandali. Zakona su grčkoga. 
Isto tako ima Sloviena i kod Otranta koji čuvaju najstrožije zakon grčki. 
0 Kalabreskih Slovienih pripoviedaše mi i kaludjer baziljanski Stanislav 
Martino ili Marciano, i on Arbanas iz Kalabrije. Slovieni, kaza on, živu 
tamo s Arbanasi pomiešani te govore i pomiešanim jezikom. U djetinstvu znao 
je i s im taj jezik, ali ga kasnije zaboravio. Martiuov prijatelj Jerolim 
Rada najzaslužniji je književnik arbanaski; on je sabrao narodne pjesme, 
te ih izdao zajedno s prievođom talijanskim; nadalje je on napisao više 
diela o poviesti i starinah arbanskih, sabrao rieči za slovnik, izdavao i časopis 
„L’albanese d’ Italia“ sakupiv oko sebe čitavo družtvo mladih Arbanasa, koji 
ga pomagahu u njegovom književnom poduzimanju. Umni njegov zemljak An- 
gjelo B a sile nazva ga pravedno: „Altissiino poeta delP Albania, ii grande 
amatore di suagente." 

Guglielmo Toči iz mjesta San Cosmo u Kalabriji, sada književnik 
na glasu* bijaše tada pun zanešenosti i oduševljenja mladić, zauzet za svoj narod, 
polazeći još višje učione u Napulju. K meni ga dovede mladi Carassi, s 
kqjim sam se još u Baru spoznao bio, i predstavi mi ga kao vatrena Arbanasa. 

Jur tada poče taj mladić sakupljati narodne pjesme napuljskih Arbanasa 
a kasnije izdade više historičkih diela o svom narodu. Sjećam se, da mi je 
medju ostalim pripoviedao, kako i napuljski Arbanasi svetkuju Rusalke 
oko uzkrsa, kojom prilikom obilaze u narodnoj odjeći sela arbanska, spo¬ 
minjući u pjesmah junačke svoje pradjedove i nesretnu otačbinu staru. 
Za njezinu slobodu obeća vojevati i stari Garibaldi u jednom pismu na 
groficu Doru d’Istria, ali rieči svoje valjda održati neće. 

Osim napomenutih bavio se tada arbanskom knjigom u monastiru S. 
Pietro adaram fra An toni o San toro. Taj je napisao u svom jeziku ne 
samo pobožnih knjiga nego i uzvišenih pjesama, i drama dapače i pripoviesti 
i romana. Žalibože nisam ovoga riedkoga malobraćanina zateko u Napulju, 
jer bijaše otišo u Bar. 


XVII. 

Agesilao Milan. 

Bijaše dan bezgrešna začeća B. D. Marije. Krasno toplo vrieme kao u 
nas u proljeću. Sav Napulj bijaše u svečano ruho obučen. Od rana jutra 
pucahu topovi, a zvona zvonjahu sa svih strana. Ljudstvo vrvilo po uticah, 
čopori pobožnih, moleći i pjevajući pobožne pjesme, s muzikom i bez 
muzike, prolazili bi simo i tamo, a vojnički odjeli u raznih odjećah kora¬ 
cahu svečano put podalekoga Campo maržo, gdje je imao sšm kralj 
smotru držati nad vojskom. 

Sav ugledniji sviet napuljski pohrli što na kočijah što pješke na smotru. 
Ja sain se dogovorio bio s austrijskim konzulom iz Barletta, Dubrovčaninom 
Parlenderom, došavšim na pohode u Napulj, da ćemo poći zajedno. Malo ne 
čitavu uru vožasmo se po liepu putu, što ga je dao sagraditi kralj Murat. 
Sretasmo množinu kočija, konjika i pješaka. Preko 10.000 ljudi bijaše na 
nogu, sakupiv se oko Marsova polja. Vidjeh dolazećega kralja, vesela lica 
na konju sjedećega, praćena gardom i velikom hrpom gjenerala i častnika. 
U kočijah pratijaše kralja i sama kraljica s kraljevskom porodicom. 

Kad kralj dodje, započme pod velikim šatorom vojnička služba božja. 
Iza mise sliedjaše smotra i defiliranje pred kraljem. Na jedan put uzriga se 
sva pratnja kraljeva i sva vojska. Od gledalaca, što u velikom okrugu gle¬ 
dahu podobro daleko kretanje vojske, nije nitko ni slutio uzroka toj uzruja- 
nosti. Muzike umuknuše, vojska se tiho spremi na povratak, a kralj ozbiljan 
i blied, sjedeći s kraljicom i djetcom u kočiji na četiri konja, odjuri pokraj 
nas, praćen svojom gardom s desna i s lieva. Tekar kasnije čusino, što se 
sbilo. Kada treći puk lovaca defiliraše uz kralja, poskoči iznenada iz trećega 
reda njeki mlad vojnik naperenim bajonetom proti kralju, i udari tako 
silno u njegovo sedlo, da mu se sav bajonet svinu, ali kralja samo malko 
ozledi. Vojnički drugovi uhvate ga odmah, posade ga u kočiju i odprate u 
tamnicu. Mladi taj vojnik, baciv pušku, pocrveni se i potuži se gorko pred 
drugovi, što mu nije pošao čin osvete za nikom. 

Taj mladić bijaše Arbanas, rodom iz San Benedetta Ullana u Calabriji, 
vjere grčko-latinske, a zvao se Agesilao Milan. 

Pred sudom»reče, da je htio ubiti čovjeka, koj narodu svečano položenu 
zakletvu ne drži, već kroz osam godina (od g. 1848) sav narod neprestanim 
tiranstvom gazi i muči. Jur godine 1848., kad se u domoljubnom arbana- 
skom sjemeništu svoga rodnoga mjesta nalazaše na naucih za svećenika, po¬ 
kazivaše najveću ogorčenost proti kralju i njegovoj vladi, te stupi zatim u 
vojsku s namjerom, da se kralju, vazda praćenomu od straže, kao vojnik laglje 
primakne i da ga ubije. — Iza pet dana t. j. dne 13. prosinca 1856. bijaše 

Milan jur na stratištu, gdje ga uprav na okrutan način vješahu i mučahu. 
Razjaren puk stade na krvnika vikati i kamenje bacati, ali ga vojnici raztjeraše, 
te se osuda svrši. 

Sva Kalabrija, osobito domoljubi arbanaski smatrahu Agesilaja Milana 
političkim i narodnim mučenikom, što no je htjeo po narodnom običaju svr¬ 
šiti sveti čin osvete, na koju Arbanas nikada zaboraviti nesmie. 

Zemljak Milanov D. Mauro izpjeva na talijanskom* jeziku oduševljenu 
pjesmu pod imenom „Agesilao Milano", u kojoj medju ostalim opisuje njegov 
čin osvete ovako: 

E assaliva, siccome Leone 

Cui per sdegno si gonfian le nari, 

II tiranno, che innanzi agli altari 
Dell’ eterno, mentiva pietk. 

E di mezzo alla densa legione 

Che del Sire 6 sommessa al commando, 

Innalzava la punta del brando 
Su cui 1' ira dei secoli sta. 

XVIII. 

Napuljske crkve, spomenici, svećenici, gajdaši. 

Napulj se nemože glede starinskih i velikoljepnih crkva ni iz daleka 
natjecati s Rimom ili s Mletci, nu ipak se odlikuju njeke i starinom i ljepo¬ 
tom. U crkvi sv. Gennara (Januara) nalazi se liep grobni spomenik An¬ 
drije kralja napuljskoga, sina Karolu Robertu a brata Ljudevitu, kralje¬ 
vima ugarskim i hrvatskim, kojega njegova žena Ivana potajno smaknuti dade, 
i tim napuljske pokrajine okrutnoj osveti kralja Ljudevita i njegovih divljih 
ugarskih čopora izvrže. U crkvi S. Chiari ima za velikim oltarom prekrasan 
spomenik kralja Karola Roberta, Masuccijem izklesan od mramora. Tu su i 
grobni spomenici Karola Anžuvskoga, vojvode od Kalabrije f 1328., kraljice 
Ivane f 1382., Roberta Balše i Filipa od Tarenta f 1366., napokon Agnete i 
Klemence kćerih Karola Dračkoga. U crkvi San Giovanni da Carbonara na¬ 
lazi se spomenik napuljskoga i hrvatskoga kralja Vladislava, kojega Hrvati u 
Zadru okruniše. Ovaj spomenik dade mu staviti sestra Ivana II. godine 1414. 
po vajaru Andriji Ciecionu, koj medju ostalimi nakiti te figurami izklesa od 
mramora kipove Vladislava i Ivane, a zajedno i grbove kuće Anžovinske i kra¬ 
ljevine ugarske i hrvatske. Poznatomu u našoj povjesti admiralu višerečenoga 
kralja Ludoviku Aldemarisku stavi njegov sin Ivan spomenik u monastiru 
san Lorenzo, izklesan od mramora popom Babočijem. U liepoj crkvi S. Maria 
del Carmine posjetih grob nesretnoga Konradina, posljednjega ogranka carske 
porodice Hohenstaufske, i Friderika od Austrije. Oba leže iza velikoga oltara. 
Priprosti grobni spomenik ima sasvim kratak nadpis, te je na polu razoren. 
Ne daleko od ovoga groba leži Masaniello, smjeli buntovnik napuljski, 
koj sa svoje siromašne ribarske barke zasjede stolicu kraljevsku. 

Najčedniji spomenik u Napulju ima najveći pjesnik rimskoga svieta Vir- 
gilio, kojega grob stoji nad veličanstvenom špiljom od Posilipa. Kažu da se tu 
u žarah čuva njegov i njegove porodice pepeo, prem da je na skrajnom 
briegu južne Italije u Brindižu umro. Sve do godine 1554. nebijaše tu ni 
traga spomeniku. Rečene godine stavi njetko na grob kratak napis. Istom god. 
1840. nakon osamnaest i pol stoljeća dade čuvar knjižnice kraljice francezke F. 
G. Eichhoff porušeni jur spomenik popraviti i na povećem kamenu izrezati novi 
nadpis: P. Virgilio Maroni. Mantua me genuit. Calabres rapuere. Tenent nunc 
Parthenope. Cecini Pascua. Rura. Duces. 1840. 

Kao u svih gradovih talijanskih, tako ima i u Napulju množina sveće¬ 
nika različitih redova i različitoga zvanja. Nu starogrčki Parthenope odlikuje 
se i time, da u svojih zidovih krije osim svećenika zakona rimskoga takodjer 
kaludjere grčke i grčko-latinske plemena grčkoga i arbanskoga, kojih dakako 
i ovdje, kao i u svih državah zakona rimskoga, vlada više trpi nego li 
ljubi i podupire, prem da je u staro doba grčki jezik, zakon i obred ovdje 
znatno preinašan bio, te sam ja i sada u njekih rimskih crkvah uz latinsku 
službu božju slušao napjeve, coji posve naliče pojanju grčkomu i staroslo- 
vienskomu. 

Da proučim stanje i život napuljskoga svećenstva, ni sam imao ni 
vremena ni volje, ali me često utjeraše u smieli prizori, što ih na ulici 
gledah. Tako jednom vidjeh posried bogatih ekvipaža malenu kočiju s upre¬ 
gnutim magarcem, a u kočiji dva popa, od kojih bijaše jedan kočijaš; oba¬ 
dva pokrivaše ogroman okrugao šešir. Drugikrat prikaza mi se velika ko¬ 
čija, sva pozlaćena, sa svieli strana staklom obložena. Na četiri ugla gor- 
jahu svjetionice u sried dana, a u nutri sjedjahu četiri popa veoma raz- 
košna lica. Veliku brigu imaju napuljski svećenici oko utemeljivauja različitih 
svetih bratovština. Čudnovat je sprovod članu takove bratovštine. Mrtvaca 
prate svi članovi bratovštine zavijeni od glave do pete u bielu haljinu, 
koja ima samo izpred očiju dvie škuljice, da oni hodajući ne posrću kao 
sliepci. Mrtvačku škrinju nose na velikih nosilih, pokrivenih crvenim, bogato 
izvezenim sagom. Svi pratioci nose goruće svieće, a sve pjeva ili jauče. 
1 kod običniii crkvenih prohoda, kao n. p. na dan sv. Jakova, obučeni su svi 
ljudi, što idu s procesijom, u biele platnene haljine. 

Kadšto vrve po Napulju gajdaši ili dudaši, dolazeći iz brdina 
abmckih te iz pokrajine Campo basso, gdje se i sad još nalaze nasel- 
bine hrvatske^ Prvi krat slušah dvojicu otih gudaša u nekoj pobočnoj ulici 
kraj Toleda. Žaloviti napjevi, što ih oni igraju, sjetiše me nehotice na pjesme 
našega naroda po Zagorju i ostalom provincijalu hrvatskom. Čudnovata, slič¬ 
nost napievfl, pak i nošnja, koja priliči nošnji naših kranjskih i koruških 
Slovenaca, potaknu me da povedem s gajdaši razgovor. Rekoše mi, da su 
iz pokrajine Campo basso. Znali su za naselbine slovienske, ali govorahu 
težko razumljivo narječje napuljsko. Pripoviedahu mi, kako je u njih običaj 
svake godine njekoliko nedielja prije božića obilaziti obližnje veće gradove i 
tamo svirati pred svakom slikom Marijinom, kojom običavaju u obće Napuljci 
resiti svoje kuće. Za ovo sviranje dobivaju od kućana mali darak, od ko¬ 
jega kasnije njeko vrieme živu. Na badnjak sakupe se svi gajdaši pojedinih 
gradova pred dvorom gradskoga poglavara, koj ih po običaju mora nagra¬ 
diti za sviranje, te zatim otidu kući. U samom Napulju sakupe se pred 
kraljevskim dvorom, sviraju pred kraljem i čitavom njegovom porodicom, 
koja izadje na shod, da ih sluša, i zatiem bogato nadari. Gajdaši iz slo- 
vienskih sela običavaju dolaziti u Capuu i Arezzo, a u Napulj dolaze samo 
Talijani; ali kad ih pitaš, da li su Talijani, oni odgovore da nisu, nego da 
su iz dolnje zemlje ( Campo basso). Tako barem odgovoriše meni. Običavaju 
takodjer obilaziti dućane, gdje visi slika Marijina, a ljudi ih mirno slušaju, 
jer su napjevi, ako i turobni, veoma umiljati, pa igrači neprosjače poput 
inih prostih Talijana, već uzmu darak, ako im ga od svoje volje dadeš. 
Običaj ovaj sjeti me nehotice i naših koleda i koledovanja, ali bi ga tre¬ 
balo 11 a licu rodnoga mjesta ovih gajdaša izpitati. Od njekoga vremena počeše 
takovi gajdaši polaziti i inostrane zemlje, pak se i kod nas u Hrvatskoj 
vidjeva po gdjekoji. 

XIX. 

Pompeji i Herkulanum. 

Sa obale morske u Napulju gledao sam čestoputa u noćno doba vatro- 
metni Vezuv, staro ovo strašilo ciele okolice napuliske, vječni top naperen: 
od vjekova na Napulj te na sva bližnja mjesta, i napunjen najgroznijom 
smrtonosnom spravom staroga i novoga svieta. 

Kad gledaš one vječne podzemne iskre, koje Vezuv iz svoga ždriela 
k nebu pod oolake baca, razsvjetljujući tamnu noć, i neprestano se grozeći 
seoskim kućicam i bogatim gospodskim dvorcem, što izpod njega mirno po¬ 
čivaju: obuzme te želja, da vidiš i one strahote, što je taj prirodr' čudo- 
tvor počinio, i misao ti se nehotice svrne na groznu sudbinu Pompeja i Her- 
kulana, i znatiželjnost prisili te, da svojima očima vidiš ona nesretna mjesta, 
koja on svojom strahovitom ljuticom u malo trenutaka sa lica zemlje izbrisa. 

I u meni probudi Vezuv silnu težnju, da posjetim ona mjesta, koja je on 
prije osamnaeststo ina godina uništio, i ja se odvažih da idem onamo. 

U isto doba desio se u Napulju i moj stari znanac grof Arthur Nu¬ 
žan s braćom svojom. Njega zamolih, da me prati u Pompeje, i on se na 
moju prijateljsku molbu odmah skloni. 

Dhe 5. prosinca 1856. bijaše krasno toplo jutro, kako se u to doba go¬ 
dine samo pod sretnim podnebljem južnim doživjeti može, kad se oba že¬ 
ljeznicom zaputismo u Pompeje. Željezni put vodio je tada na Resinu i Por- 
tici samo do Torre Annunziata. Tu najmismo vetturina s jednim konjem, koj 
nas za pol ure doveze do vanjskih ograda pompejskih. 

Mnogo ima na različitih jezicih opisa o tom, vezuvskim pepelom i la¬ 
vom g. 79. po n. Is. zasutom gradu južne Kampanije; ali iz svih tih opisa 
nemožeš da si predstaviš onu sliku, koja ti se pred očima pojavlja, već 
radi toga, što podobnih kuća i sgrada, spomenika i puteva, ulica i nakita 
u sadašnjem svietu nigdje više neima. 

Na tri milje u okrugu leži taj njegdašnji mali Rim, kako ga u svoje 
vrieme nazivahu, s nova izpod ruševina izkopan, ali pust i mrtav: gole 
stiene kuća bez krova i stanovnika, i bez svake kućne sprave, kojom se 
sadašnji sviet služi. Veličanstveni poluporušeni hramovi Iside, Eskulapa, 
Berkula, Romula, Fortune, Jupitra, Minerve i Merkura, čudnovati dvorovi 
i domovi, prekrasni mramorr’ stupovi, umotvomi kipovi, mozaički podovi, 
klasične slike po stienah, tako dobro sačuvane kao da su nove, javna i po¬ 
sebna kupališta, igrališta, kazališta i tamn'ce, rimsko i grčko pokućtvo, ne¬ 
obični razredjaj kuća, ulica i trgova: jednom riečju sve, što ti se očima pri- 
kazuje, govori jasno, da se nalaziš u gradu, u kom prije 2000 godina današ¬ 
njemu svietu strano pučanstvo obitavaše, kojega život i stan nije imao ni 
malo srodnosti s našim. 

Prije nego li na velika vrata unidješ u grad, vidiš ljetne stanove bo¬ 
gatih pompejskih stanovnika, a medju njimi najbolje sačuvani dvorac Maria 
Aria Diomeda s grobovi i krasnimi spomer : ci. Dvorac je sagradjen na jedan 
kat, ima osam izba, prostrano dvorište okruženo mramornimi stupovi, liep vrt 
s mramornom česmom. Pod kućom je podrum s velikimi amforami i vrčevi 
za vino i ulje, a u zidu od lave pritisnute okostnice ljudske, što su tu tra¬ 
žile spas a našle groznu smrt. 

Sav grad okružuju tvrde zidine s dvdstrukimi vrati na pet krajeva 
gradskih. Kad unidješ na vrata, dodješ u glavnu ravnu ulicu, popločenu ve¬ 
likim kamenjem, u kom se još sad vide urezani tragovi kolnih točkova. Sa. 
strane uzvišeni su pločnici za pješce, kakovi se i sad nalaze u njekih talijan¬ 
skih gradovih. Na kraju ulica stoje liepi studenci, na njekili mjestih i žrtve- 

nici domaćih bogova. Svaka kuća ima svoj prothyrium t. j. javni ulaz, ve- 
stibulu.n, t. j. predkućje, cavaedium ili atrium, t. j. triem, obćinsko dvorište, 
tablinum, t. j. mjesto za goste, i cubicula t. j. privatne stanove. Ovi se diele 
opet u blagovalište, ložnicu, ljetnu i zimsku izbu za žene i muškarce, hram do* 
maćih bogova. Osim toga nalaziš u njekib kuća pinacotheku i bibliotheku, 
kupališta hladna i topla, kuhinju, pivnicu, maslinicu itd. U atriumu povećih 
kuća nalazi se mramorni impluvium ili badanj, u kom se čuvala kišna voda. 
Za svakom skoro kućom ima malen vrt, a mnogi od ovieh bijaše urešen mra- 
mornimi kipovi, sudovi za cvieće, mramornimi spravami za ptice, mladinu, 
kućnu zvjerad. Izbe bogatijih kuća Urešene su po stienah slikanimi predmeti, 
koji svjedoče, čemu bje nam'enjena koja izba. Tako ima u blagovalištu sli¬ 
kano voće, jestbine, perušad, gostbe; u ložnici Venera i svakojaki ljubovni 
prizori; u knjižnici Mirterva, Muze, slavni filozofi, pjesnici, govornici. Ima i 
kojekuda rastresenih historićkih i arkitektoničkih slika, većom stranom dobro 
sačuvanih i umno izvedenih. 

Kad iza duga i umorna hodanja po ulicah, kucah i dvorcih dolaziš na 
pokon na veliki gradski trg, forum civile, tada istom možeš podpuuoma shva¬ 
titi, na kakvom visokom stupnju obrazovanosti i životne ugladjenosti stojah« 
stari Rimljani. 

Taj veliki trg, u koj se sticahu sve ulice gradske, bijaše urešen mno¬ 
žinom mramornih kipova i spomenika, podignutih na uspomenu zaslužnim gra- 
djanom. Pokraj kuća vide se veličanstveni hranio'.'. Jupitra, Venere i Mer¬ 
kura. Tu stajaše i bazilika i veća strana javnih sgrada, koje bjehu urešene 
umjetno izdjelanimi kipovi; stupovi, rezbarijnni i slikrmi. 

Što da rečem o pantheonu, o javnih kupalištih, o r.nphiteatru i o tolikih 
drugih sgradah, koje još i u podoru i ruševinah probudjujj ut' vljaj a ujedno 
tihi sažaljaj, da nisu sačuvane u svojoj podpunoj cielosti. 

Kad sam zamišljen stojao posried ovoga velikoga grada, gledajući 
prazne ulice, gluhe hramove i puste dvorove, pričinilo mi se, kao da je njeka 
izvanredna svetkovina izmamila sve stanovničtvo iz grada, te sam se neho¬ 
tice brižljivo obazirao, neće li se od koje god strane pokazati hrpa ljudi. 
Ali sve ostade pusto, te malena moja pratnja prikazivala mi se kao njeka slika 
patuljaka posried ogromne veličine tvorova staro-klasičkoga svieta. Nu kad 
se sjeti čovjek prvobitnosti ovih sada poluporušenih tvorova, hvata ga tajna 
groza, s kojom se mieša turobna misao na ništetnost i propast svega, što 
zemlja nosi i um čovječji tvori. 

Sa sažaljajem gledao sam njekolicinu poderanih težaka, koji ovdje 
poput crva ruju u zemlji pod visoko nanesenom i okamenjenom lavom, kopa¬ 
jući i prevraćajući zemlju i pepeo, nebi li pronašli opet koj kip ili posudu, 
koju sobicu ili kuću, koj dvor ili hram s ostanci bud kojih umotvorina staroga 
vieka. AK na žalost svoju većom stranom nalaze truhle kosti i pepeo sa- 
žganih lavom tvarih, te sbijaju šale, kad izkopaju gdjekoju lubanju čovjeka 
onoga naroda, koj kao namišljeni gospodar svega svieta življaše njegda na 
toj zemlji u najvećoj slasti i lasti, ponoseći se tim, što težkim jamom tlači 
tisuću naroda tudjih, a neinisleći tada, da će se nakon dvie tisuće godina 
malodušni potomci istoga naroda, u slici poderanih fakina, uz smieh i šalu, 
igrati njihov’mi kostmi, razbacujući ih na sve četiri strane sv ieta. 

Sic transit gloria mundi! rekoh, kad posije triju dugačkih ura svršismo 
našu šetnju po tom p adu nemile smrti i velikih uspomena; i kad se oba- 
zrieh još jedankiat na to, im civile, razs\letljen sunčanimi traci, tad se 
pri. »uli želja u duši ino'oj, da mogu jednom u proljetnu tihu noć, kada 
mj. ■ ’ svietli i hladni od bližnjega mora vjetar piri, sjedjeti samotan sried 
pompejskoga foruma, pa gledati u polumraku i u svjetilu mjesečnom goro- 

stasne ostanke kružećih me hramova, dvorova i stupova. Bio bi to pogled ne¬ 
zaboravan, utisak dubok za sav inalotrajni život ljudski, a onaj, koj u sebi 
ćuti pjesničko zvanje, mogao bi takovom prilikom izumiti pjesmu, kakovu je 
malo tko pjevao. 


XX. 

Caserta, Capua, San Germano, Monte Casino. 

„Veder Napoli e poi morir“. Za mene neima ludje poslovice od ove, 
jer ako je i položaj grada Napulja izvanredno krasan; ako je i grad od 
400.000 stanovnika vriedan da se vidi i da se u njem koje vrieme proživi; 
ako i liepa okolica napuljska svojim Vezuvom, veličanstvenim morem i bla¬ 
gim podnebljem svakoga inostranca za koj trenutak očarati mora: to ipak 
sam grad Napulj ne pruža one ugodnosti života, koje bi stranoga putnika 
na dulje vrieme s njim tiesno sprijateljiti mogle. 

U meni neostavi taj grad već radi toga nikakovih ugodnih uspomena, 
što sam u njem više duševno radio nego li uživao, mnogo se trudio, a malo 
uspjeo. Poslovanje bijaše mi mučno, jer sam ponajviše vremena iztraživanjem 
podataka za povjest svoga naroda u bah potratio poradi nemarnosti i ne- 
znanja činovnika, kod javnih zavoda namještenih, poradi zla uredjaja znan¬ 
stvenih sbirka i neredna upravljanja. A ono malo, što sam u Napulju vidio 
i sabrao, platio sam skupo. 

S toga poćutih uprav njeku neobičnu radost, kada dne 14. prosinca, 
ostaviv za ledjima blatne ulice napuljske s njihovim darmarom i djavolskom 
vikom, sjedoh samotan u željeznicu, da se preko Kapue zaputim do Monte 
Casina. 

Izmedju mjesta, na koja vodi željeznica od Napulja do Kapue, najzna¬ 
menitija je Caserta s prekrasnom kraljevskom palačom, koju je sagradio 
za vrieme Karla III. graditelj Sanvitello. Dugačka je 74G nogu, široka 567, 
a visoka 113 nogu, te je urešena triemnikom sa stupovi od osobite vrsti ka¬ 
mena, zvanim giallo ’Sintico. U dvorskoj kapeli nalazi se jedna slika od če¬ 
škoga slikara Rafaela Mengsa. 

Za četiri sata vožnje dodjoli u Kap u u, glavni grad pokrajine „Terra 
di Lavoro“, sa 8000 stanovnika. Taj grad leži na rieei Volturno, ima sto¬ 
licu nadbiskuoa, više uprave i suda, ratnu učionu i liepu stolnu crkvu. Ne 
daleko od grada stoji stara Capua, jedan iz medju najvećih rimskih gra¬ 
dova, za njeko vrieme sjedište Hanibalovo, koga kapuani podupirahu u ratu 
proti Rimljanom. Tu ima još danas pokraj drugih ruševina poveći amfitea¬ 
tar, te se izkapaju mnoge znamenite starine. 

Ja odsjedoh u gostioni „Alle poste u i prva mi bijaše skrb najuriti 
vetturina, koj će me odvesti u San Germano. Ali to bijaše težka zadaća, 
jer neima većih varalica nego što su talijanski vetturini, osobito na prema 
putniku inostrancu. Budući je kiša padala, zahtievao je svaki dvostruku 
plaću, a još za barieru, to jest mitnicu. Tekar drugo jutro, iza poduljega 
običnoga u Italiji psovanja i vikanja, nagodili se s jednim vetturiuom, koji me 
je na maloj kočijici sa dva kotača imao odvesti u Sau Germano, za cienu 
od 24 karlina i jednu aspru u ime barriere. 

Iz Kapue došo sam za jednu uru u Calvu, malo mjestance s gradi¬ 
nom i monastirom, izpod kojega teče rieka Oponto. Dalje vodi cesta kraj 
Anticana, Uticela, Cajauella, Teana, odkuda vodi na desno drum 
u Abruzze, Ponteorta, Vairana, Genara, San Vittora, i Oer- 
vana. Predjel, kud vodi drum, većom je stranom brdovit i pust, na zlu 
glasu radi razbojnika. U Ponteorto, gdje htjede moj kočijaš odpočinuti, 

ugledasmo jednu kočiju, što je jurila prema San Gjenaru. Da se nevozimo 
po pustoši sami, odpreinimo se i mi za njom, ali na našu tugu krene 
uprav u najosamljenijoj brdovitoj okolici strana kočija s puta na lievo, ostaviv 
nas same posred gore. U daljini svake pol ure nadjosmo na našu utjehu stra- 
žarnicu, ali u njoj spavahu stražari, nemareći ni malo za prolazeće putnike. 
Kasnije sretosmo opet jedna kolca sa tri čovjeka, ali na našu nevolju osta¬ 
više nas i ova iza kratka časa. Nu moj kočijaš obzirao se neprestano, kao 
da je slutio, da će se kolca s nova pomoliti, s toga je i vozio napred sa¬ 
svim polagano. I doista žuđjena kolca odjure opet mimo nas, a mi u trku 
za njimi dok neizadjosmo iz pustoši. U selih, kroz koja se vozismo, opazih 
nošnju žena, koja priliči sasvim nošnji naših pravoslavnih u Hrvatskoj i 
Dalmaciji. Zahman sam izpitivao kočijaša, da li nisu to Slovjeni; on mi ne- 
znade odgovoriti, a žene koje pitah, nedadoše odgovora, neznam da li rad 
stida ili rad gluposti; samou Cer varu reče mi kočijaš, da šutu Saraceni, 
dakle ostanci starih i silnih Arapa. 

Iza mučne vožnje od šest ura eto mene u San Germano. U jedinoj 
gostioni toga mjesta dobili malu sobicu, a u trattoriji, gdje-sam morao obje¬ 
dovati, bijahu sami kočijaši i seljaci. Gospodarica ove krčme povjeri mi 
odma pouzdano, da se samo kod nje mogu dobiti vetturini za Kapuu, Napulj 
ili Rim, kao i magarci za Monte Cassino. Ja pristadoh naravno najprije uz 
magarca, jer sam želio svakako posjetiti svetu goni kasinsku, kako ju ta¬ 
mošnji narod zove. 

Ostaviv svu svoju robu kod krčmarice, odpremih se pod večer sjedeći na 
magarcu,, s jednim poderanim gonjačeiu put Kasina. 

Drum uz visoko strmo vi to brdo podobar je i širok, ali okolica pusta i 
samotna. Pokraj puta vidio sam sedam ili osam prostih krstova, i kad za¬ 
pitah što znače ovi krstovi, odgovori mi strašljivo inoj pratilac, da su tu put¬ 
nici i hodočastnici poubijani od lopova. Dakle vi živite u družtvu lopova V 
upitah nadalje magarčega stražara. „Si signorP odvrati mi on lukavim licem, 
a moja se duša uznemiri malko, osobito kad sastadoh na putu nekoliko sum¬ 
njivih poderanaca, kojim na licu nebijaše uprav dobroćudno poštenje izraženo. 
Njeki me dapače umoliše i za mali darak, ali ini sasvim uljudno odgovorih, 
da ću ih nagraditi u San Germanu kad se vratim, jer sada nenosim ni malo 
novca sa sobom, budući idem na pobožnost k sv. Benediktn. Nebijasmo već 
daleko od zidina monastirskih, kad opazih opet dva crna krsta. Na nioju ne 
baš veliku utjehu reče mi moj pratilac, da su tu ubili dvie kaludjerice, putu¬ 
juće na svetu goru, kod kojih nisu našli više, nego pol aspre (1 for.) novaca. 
Ja se malko sgrozih, nu u taj tren zazvoni zvono s brda na zdravu Ma¬ 
riju, te ovaj glas raztjera kao njekakvim čarom svu bojazan i sav nepiir iz 
mojih grudih. Uzdahnuvši stadoh, i pogledah dole u dubljinu, gdje še pred 
mojima očima otvorila krasna dolina s prekršćenimi putovi i vodami posuta 
seli i zelenim poljem. Drveća bijahu stranom još zelena, stranom žutkaste 
boje, kao što u nas u jeseni. Čitavu okolicu kružaliu brda i šume, a Had 
nienoiu dizao • se veličanstveni monastir sv. Benedikta, nad kojega krovom 
virila je kuba od crkve. Iza njekoliko trenutaka stojah pred vrati najstarijega 
monastira rimske crkve, Monte Cassiua. ' 

Prvo što mi u oči pade, bijaše nadpis nad vratini, koja dva velika mra¬ 
morna lava straže. Nadpis glasi: „Fofnieem saxis asperum ac depressum, tantae 
moli aditum angustum, ne mireris kospes. Angustum fecit Patriarebae sanctitas. 
Venerare potius et sospes ingredere. u 

Uljudnomu pozivu nad piša odazvali se doista radostuo, i stupih preko 
praga zidina, kojim prije trinaest stotina godina sv. Benedikt pivi temelj po¬ 
stavi. Odmah u hodniku dvorišta pozdravi trudna putnika 16 mramorna ki- 


Digitized by CjOCKne 






126 


pova careva, kraljeva, papa, i raznih velmoža, koji stekoše tečajem dugih vre¬ 
mena velike zasluge za monastir, u kojem lombardski kralj Radkis i fra¬ 
nački Karloman, sin Karla Martela i stric Karla velikoga, kao kaluđjeri pobo¬ 
žan život boravljahu. 

Radkisa, koji je početkom osmoga vieka kao vojvoda furlanski sa Slo¬ 
venci ratovao prikazuje ovdje slika u svoj poniznosti pred papom Zakarijom, 
koj ga posvećuje za kaludjera kasinskoga. 

Pregledavajući kipove i slike zanorio sam misiju u davnu prošlost toli 
tamne povjesti moga naroda, te ni neopazih, da me kao sjena prati mirno 
i tiho jedan kaludjer. Napokon pristupi bliže, nazvav mi „dobar večer tt . 
Upitali ga za Priura, kojemu se željah predstaviti; odvrati mi, daše nalazi sa 
čitavom družbom braće u crkvi na večernoj molitvi. Odoli dakle u crkvu, ka- 
ludjeri pjevahu psalme i litanije, a inoj pratilac donese mi stolicu, na koju 
sjedoh kraj jednoga stupa. U to zaigraju orgulje milo i čarobno, te mi du¬ 
boko dirnuše dušu. Svi kaluđjeri kleknuše kao na zapovjed i ja se bacili 
nehotice na koljena. Osim tihoga zvuka orgulja nebijaše čuti šapta ni glasa, 
prem da su u crkvi svi molili i pobožno ruke sklapali. Bijaše ovo jedan 
izmedju najljepših trenutaka moga života. Tada poćutih stoprv istinito i du¬ 
boko, kako l&sno mogu slični trenutci duševna snebivanja ćutljivu čovjeku na 
toliko omiliti, da se rado odreče svieta i praznih njegovih naslada i zabava, 
pak se povuče u samoću monastirske sobice, zabavljajući se duševnom rad¬ 
njom, i uživajući svaki dan trenutke čuvstvena uzhićenja i zanosa. Nu žali¬ 
bože skopčane su i s takim životom čovječje nevolje, osobito u povećih mo- 
nastirih. Strasti, progoni, mržnja, nesuglasje imadu i u monastirih viečni 
svoj stan, i dozlogrdjuju čestoputa životu, koj bi imao biti posvećen bogu, 
miru, ljubavi, nauku i duševnoj uzvišenoj radnji. 

Po svršenoj bogomolji razidoše se kaluđjeri i samostanska mladež tiho 
i mirno, crkva ostane tamna i prazna, a moj prvašnji pratilac prišaptne mi, 
da me priur u svom stanu čeka. 

Kroz duge i puste monastirske hodnike, prem da u monastiru do 100 
ljudih živi, dodjoh do stana priurova. On me primi veoma ljubežljivo, i kad 
začu, da satu Hrvat i da putujem iz Dalmacije, razveseli se neobično, jer se 
i njegovi stariji doseliše iz Dalmacije u puljski Bar, gdje se on rodio. 
Veleizobražen taj svećenik zvao se Sevastiano Calefatti, te je uz čast 
priursku obnašao i službu arkiviste. 

Iza pođuljega razgovora otvori mi on dvie liepe uredjene sobe za stan, 
i reče mi, da mogu tu stanovati koliko god vremena hoću. Donese mi ta- 
ljansku povjest svoga monastira, pošalje mi u sobu obilnu večeru, i podvori 
me uprav kao najboljega prijatelja. 

Tri za mene veoma kratka dana probavili u tom samostanu mirno 
i sretno, prem da sam još uvielc bolovao od posljedica bure kod Brindiža. Veću 
stranu dana probavih s Kalefatom u bogatoj knjižnici monastirskoj, razgledah 
crkvu i spomenike, razgovarah se s njekimi kaluđjeri, koji tada na glasu 
bijahu radi svoje učenosti, te slušah i vodih razgovore u raznih jezicih, jer 
tu ima redovnika od različitih naroda. 

U staro doba običavahu ovamo hodočastiti ljudi sa svijuli strana Italije. 
Uvidivši blag i pobožan život kaludjerske družbine, počeše i oni sakupljati 
se u đružtva, te dadoše i ovima ime 0 a šino, te tako predje ovo ime sve¬ 
toga brda kasnije i na zabavna đružtva po svoj Europi, isto tako kao što 
se od ovuda razplodi najstariji red benediktinski po svem katoličkom svietu. 

Posije trodnevna boravljenja vratili se opet na magarcu monastirskom, 
po hladnom i kišnaJtom vremenu natrag u San Gennano. U gostioni dodje mi 
Odmah na susret gazdarica i reče mi, u kakovu bijaše strahu poradi moje 

robe, budući da sam u zaboravnosti ostavio otvorene kovčege zajedno b 
ključevi, te je s toga spremila bila svu moju robu u svoju sobu, gdje je 
kućna djevojka imala paziti na nju, da tko štogod neukr&de. 

Nagradiv djevojku te izplativ moj račun, pogodih se s jednim veturi- 
nom za vožnju do Čebrana, ali se naljutih, kad on proti načinjenu 
ugovoru mjesto sa zatvorenom kočijom dodje po mene s otvorenhni kolci 
sa dva točka, predpregnutimi jednim konjem. Nu moja srdjba ostade bez 
koristi, jer drugoga vetturina nebijaše, i tako se odpremih na daljni put u otvo¬ 
renih kolcih, tim mirnije, pošto kiša, kad sjedob na kolca, sasvim prestala bijaše. 

XXI. 

Ćeprano, Campagna rimska, Frosinone, La Colonna, Ul az u 

R i m. 

Iz San Germana do Geprana ima uz drum malo sela, ali s knqa 
vide se ponajviše po brdima njeka mjesta kao Palazzuolo, P i edem on te, 
Aquino s porušenom fortezzom, Grabina, Roccad’arce, Rocca 
secca i Arce, veliko mjesto s gradinom, od koje po svoj prilici ime dobi. 
Iza ovoga mjesta dielio je tada zidani most kraljevinu napuljsku od papinske 
države, s toga sam morao u Arču vidirati dati svoj putni list, a na mostu 
zaustaviše me stražari, pitajući, da li imam štogod što pada pod carinu ? Kad 
rekoh, da neimam, moradoh po običaju platiti za vino (per la botegla), jer 
bi mi inače svu robu pregledali bili. Pod Čepranom reče mi moj kočyaš, da 
idem pješice u mjesto, jer da ću inače za barieru platiti 2 fr. 

Vozeći se dalje pokraj sela Gastro, Pofi, Arnaro, Ribi, Raugo, 
i Torris, vidio sam s desna u daljini goru Veralia, jednu granu od Ape- 
nina, i visoko brdo Tresulta pokrivene sniegom, s lieva pako prema Terracini 
bijahu gore proste od sniega, modreći se u sunčanom traku. Razgledah sutra 
u jutro mjestance Ćeprano, koje niti je veliko niti ima kakovih znamenitosti, ali 
leži na liepom brdašcu, od kuda imaš krasan pogled na Campagnu della 
santa Madonna di Neve i na gore, što ovu dolinu okružuju. Ima 
dugi zidani most prieko rieke C o s e i preko duboka ponora. Cesta rimska, 
kojom se dalje put Rima vožah, vodi preko rečene Ćampagne, nasadjene 
mnogimi voćnjaci i drvoredi, oko kojih se vije vinska loza. Polje ovo širi se 
na daleko, dokle oko siže, ali na njem ima samo pogdje koja kuća ili sta¬ 
rinska kula, u kojoj bijaše njegda nastanjena straža a kasnije razbojnici. Od 
prilike uru daleko od Frosinona stoji selo Ferentino na visokom brdu, sa starom 
crkvom u bizant. slogu, sagradjenom na krst, i s liepom kubom. Oko mjesta 
vide se još stare ograde s porušenimi kulami, a naprema selu leži na drugom 
brdu njeki samostan Santa Maria. U Campagni počimlje kod žena već 
nošnja taljanska, dočim sve do Frosinona vlada većom stranom nošnja po 
kroju istočnom, samo se biela peča, kao i u nas, vidi po svuda. Izpred grada 
A nagna, u kojem često puta stanovahu rimski pape, tražeći tu ili odmor 
ili zatočišće, vide se s daleka na jednoj strani kršovite gore volske, a na 
drugoj brdašca sa šumami i oranicami, i podalje gore albanske. Na širokom 
polju ima više raztrešenih kuća, a uz njih gradine i ruševine na uzvišenih 
humcih ili grobovi i ostanci starina. Ove ruševine i grobovi sve od Kapue 
do Rima tragovi su viečnih ratova, u kojih ljudi sa ravnice pobjegoše na 
brda, i s toga se nalaze i sad malone sva mjesta daleko ispred Rima na vi¬ 
sokih brdih. Kud god sam prošao u ovo zimsko doba, vidio sam na polju 
ljude, dakako riedko, obdjelavati zemlju, marvu po Uvađah pasti, muževe, 
žene i djetcu pod prostim zrakom počivati i spavati, kao u nas posried 
ljeta. Zemlja je posvuda rodna i plodna, podneblje blago ako i nezdravo, 

ali ljudi pokvarene ćudi, bez značaja i bez duše, a prosjaka i danguba kuđ- 
godj okom kreneš. Pastieri u zvierskih koža, Čiočari ili nosioci sandala 
u podevanih kabanica, i šiljastih šeširih, po gdjekpj žandar na konju, koj vreba 
na razbojnike, to je sve što sastaješ na drumu, vozeći se kroz Campagnu 
rimsku. Kad god stigne te zli vjetrić, tako zvana aria eattiva, kojim te po¬ 
zdravljaju mnoge močvare i daleke bare pontinske, te moraš da se zgroziš 
kad čuješ pripoviedati o smrtonosnom uplivu rečene arie, kojoj osobito brdjani 
i inostrani podlegnu, kad se dese po dulje vremena u »užih mjestih C’am- 
pagne, staroga klasičkoga Latiuma, koj bijaše njegda obsipan gradovi, 
seli i pučanstvom, 

Iza vožnje od njekoliko ura po klasičkoj cesti via Labicana, posried 
prazna polja i puste neobrađjene zemlje, dodjoli u Castelluccio, starin¬ 
ski grad s okruglom porušenom kulom, kamenitim mostom i liepom kape¬ 
lom. Slieva na brdu vidio sam Gavignano i za njim Sega i, prastara Si- 
gnia, kojega su u srednjem vieku toliko puta zamiešali s našim Senjom. 
Dalje napred leži Castello Buonfede s lieva, a Castello l’impi- 
naro 8 desna, oba grada porušena i razorena od vlade papinske, jer se 
u njih sakrivahu razbojnici. Visoki, uzki, četerokutni toranj od Pimpinara udaren 
gromom nosi na sebi, po pučkoj priči, znak prokletstva poradi mnogih uboj¬ 
stva i razbojničtva, što počiniše u njem zli ljudi. Sada stoji pust i osam¬ 
ljen sa svojom brazgotinom te u sebi hrani grabežljive jastrebe i zaklanja 
od nevremena poderane koeare i ovčare. Izpod njega na cesti stoji seoska 
crkva, ali takodjer zapuštena, bez popa i bez pobožnih duša. 

Varošinac Valmontone leži na vulkanskom brdašcu, te ima liepi 
dvor principa D’oria Pamfilia i krasnu crkvu, urešenu kubom, a sa dva zvo¬ 
nika. Vulkansko brdo, na kom stoji grad. sasvim je probušeno, ima u njem 
do trideset špilja, u kojih su ponamještene kovačnice, žitnice, staje, itd. Iza 
kratka odmora nastavih put preko Valmontonskoga klanca po klasičkoj ali 
veoma lošoj cesti labikanskoj na Lugnano, iz kojega se u dolini vidi 
Calestri sa svojom tvrdjicom. 

Colonna leži samo tri ure daleko pred Rimom. U rimsko doba zvao 
se taj grad Labicum; tu je Cesar pisao svoju oporuku, kojom je Oktavijana 
posinio. Od rimskoga stupa, što je sačuvan ostao, dobi mjesto ime Colonna i 
Colunna. 

Okolica sve do Rima na široko i daleko nije drugo nego gola pustara, 
samo kad se približiš Rimu, vidiš razne ruševine, razorene tornjeve, raz¬ 
bacane mirine, pokvarene vodovode, slomljene stupove ili spomenike itd. 
Jednu dolinu nazvaše Valle dimorte, ovo ime zaslužila bi čitava ravna 
Campagna. 

Prva kuća, što ju ugledah pred Rimom, bijaše villa njekoga duke s 
liepom crkvom. Sam Rim vidi se s daleka sa ceste, ali čim mu bliže dola¬ 
ziš, tim ga manje vidiš, i tako dodješ iz nenada pred ogromne zidine, na 
velika gradska vrata (Porta maggiore), gdje stoji dogana i poticajna straža, 
a ti ni neslutiš, da si u Rimu; jer što gledaš, sjeća te više na starinsko 
kakovo selo, nego li na veliki, dapače najveći grad staroga svieta. Prve ulice 
puste su i smradne, blatom okaljane, kuće neznatne, ljudi bez ugleda. Istom 
kad se dodje na Corso i u pobližnje ulice i trgove, otvori se pred očima 
putniku veličanstvo Rima, sa svojimi crkvami, palačami, vodometi i spomenici. 

Kad već mirno sjedjah u svojoj sobici Hotella Spillmana, u ulici Via 
Croce, istom tada poćutih neobičnu slast, da sam jedva jedankrat postigo 
jur od mladosti toplo gojenu želju, i s njekim ponosom i zadovoljstvom rekoh 
sam sebi: Sad si dakle u Rimu, mladjahni tvoji sni pretvoriše se istinom. 

XXII. 

R i m. 

Tisuće pera opisivahu Rim u svili jezicih staroga i novoga svieta. Knji- 
gami, koje govore o Rimu i o Rimljanih, mogao bi sastaviti veliku knjižnicu. 
Veličinom poviesti, znanosti, umjetnosti, spomenika i starina nadmašio je 
Rim sav ostali sviet. Mnoge godine trebao bi najugladjeniji i najmarljiviji 
um čovječji, da 'predoči Rim, kakov bijaše i kakav jest. Zabadava se uuoriš 
u tajnosti njegove podzemne i nadzemne, nećeš ili proučiti potanko. Najbi¬ 
striji duh nemože razbistriti tamnosti njegovih tajna. Tu leže zakopana djelo¬ 
vala svih ljudskih strasti, čuvstva, nagona, težnja. Tu se usrjedotočila zabiuda, 
fanatizam i obsjena ljudske vjere i najrazlicitijega bogoštovja. Tu je napokon 
sahraujeno sve, što sačinjava veličinu i kukavštinu, dobro i zlo čovječjega života. 

Svaki putnik, koj dolazi u Rim, mora se smatrati patuljkom prema 
orijaštvu svega onoga, što gleda. Ponositost samosviesti člana i najvećega na¬ 
roda mora u Rimu da se skrši, i njegov narodan duh da se pokori stralio- 
počitanju i udivljenju, koje probudjuju u njem i sami ostanci velikoga Rima. 
A što da rekne književnik malenoga naroda, kao što je naš hrvatski? Kao 
član velikoga plemena slovjenskoga sjeti se ipak, da je i njegov narod imao 
veliki dojam ua cvjetanje i padanje toga grada i njegova carstva. Justinijau 
Upravđa s Belizarom, i Vasilio veliki krojiše i tomu gradu sudbinu. Ivan IV. 
i veliki Siksto V. oba iz Dalmacije, zasjedoše stolicu papinsku na veliko 
dobro Rima i njegove vjere. Narod hrvatski branio je Rim na obalali svojih 
i taljanskih od navale grčke i arapske, od Tatara i Turaka. Hrvatski učenjaci 
obogatiše Rim svojim naukom, znanjem i književnimi djeli, a hrvatski umjetnici 
uresiše ga svojimi umotvori. 1 to je uprav ono što u hrvatskom putniku 
u Rimu njeki ponos probuditi može. Da za ove istine potražim podataka, 
naumili dulje vremena boraviti u Rimu; ali moja bolest, koja ovdje još veći 
mah preuze, presieče mi često krat puteve moga iztraživanja, te tako sam 
tečajem jednoga mjeseca u Rimu jedva zaviriti mogao u prebogato vrelo 
njegovih znamenitosti. 

Piva mi briga bijaše, da se upoznam s položajem Rima. Stari moj 
prijatelj grof Gučetić Dubrovčanin, da zadovolji mojoj želji, odvede me na 
Moute Pi ličio. Ovo brdo pokrivahu njegda vrtovi Lukula i Sallusta, a za 
vlade Napoleona I. pretvoreno je u velikoljepno šetalište, urešeno prokrasnimi 
vrtovi. Kasnije namjesti se posried ovih vrtova 11 a predlog republikanca Maz- 
zinija taljanska Valhalla pod vedrim nebom blažene Italije, nad površinom 
vječnoga Rima, koj brdovitoj Valhali na podnožju leži. Do Go mramornih ki¬ 
pova slavnih Talijana poredano je ovdje kao u njekom amfiteatru uz vi¬ 
jugajući se drum šetališta. Svaki kip stoji pod zelenim lovorom, a cipresi, 
pinjole, paome, kaktusi, aloje i sve moguće južno drvlje i bilje okružuje vje- 
kom zelene lovorove kao dvorjanici svoga gospoda; a. Uz kip Julija Cesara, 
Pompeja, Ivaja Marija, Scipija afrikanskoga, Virgila, Horaca, Tacita i Pli- 
nija vidiš Lovru Medicisa, Andrea Dandolu i Doriju, Marka Pola i Ko¬ 
lumba, Danta, Tassa, Metastaza, Ariosta, Bokaccija, Petrarka, Rafaela, Ti- 
cijana, Mihaljandjela, Leonarda da Vincija, Canovu, Palladija, Bramauta, Bru- 
nelleska itd. U sriedini brda podiže se veličanstveni obelisk, kojega car Adri- 
jan dade podići na čast svoga ljubimca Antinoa, a na povećih drugih prosto- 
rijah nalaze se starinski rimski stupovi i kipovi bogova i božica mira, zdravlja, 
umjetnosti, slave, itd. Stupiš li 11 a prednju pločnicu, otvori, se pred tobom 
čaroban pogled na veličanstveni Rim, koj pred tvojima nogama leži. Zaru- 
bljena od brda Janikula i Maria viri iznad površine svih ukupno gradskih 
sgrada crkva sv. Petra s Vatikanom, izpred njega tamna i okrugla kula sv. 
' 17 

Andjela, pozorište groznih ali i velikih čina. Izpod samoga Pinčya leži 
Piazza di Spania, gdje se stiče sav život inostranaca u Rimu. Tu je spome¬ 
nik od Immaculate, koj tada još daskami sakriven bijaše. Podalje Piazzz del 
Popolo sa svojim egipatskim stupom, odkuda se počimlje dugački Corso, 
glavna žila života rimskoga. Ravnom prugom uz Corso diže se kuba sv. Karla, 
a za njime olovni krov kube Pantheona. S traga po daleko Aqua Paola, sa¬ 
mostan San Pietro in Montorio, villa Pamfili, villa Mollini, Monte Mario i pod 
njim villa Mandama. S lieva za Pantheonom pokazuju ti se vrhovi kapitola 
i fratarske crkve Ara Coeli, bliže k tebi triumfalni stup Trajanov na trgu 
trajanskom, i cipressi brda Palatina. Na lievom kraju Quirinal i starinska 
kula porodice pape Innocenta III. Napokon pod brdom crkva sv. Trojice, 
skaline španjolske i villa Medici. Bogate palače, javne sgrade, ostale crkve i 
samostane tko će da izbroji? ali uz njih poviri svak čas i kojgodj stari 
spomenik, koj je u cielosti ili u ruševina proživio vjekove mnoge. S desna u 
daljini, iza ville Borghese, dižu se nebu pod oblake Apenini pokriveni snie- 
gom, sjećajući te vlastite domovine. I staro klasički Soracte bieli se uprav 
tako od sniega, kao i za vrieme Horaca, kad je pjevao: „Vides ut alta stet 
nive candidum Soracte. w Jednom rieči, s ovoga krasnoga brda vidiš čitav stari 
novi Rim sa svojom okolicom. Ali opet i opet zapinje ti oko o Kapitol i Vati¬ 
kan, dvie najvažnije točke rimske, u kojih se usriedotočila svjetovna i crkvena 
vlada svega svieta, i oko kojih se kroz tisuće vjekova, okretala sudba od 
tisuće najrazličitijih naroda. 

Počamši od „Porta del Popolo a , u staro doba „Porta Flaminia“, vijuga 
se kalni Tever, presjecajući zapadnu stranu Rima, natapajući ograde kule 
Sv. Andjela i dieleći brda Janikula, Aventina i Testačija. 

XXIII. 

Hrvatski grobovi i umotvori. Rimske zbirke i knjižnice, crkve 
i spomenici, crkvena i pučka svečanost. 

Kroz mnoga stoljeća bijaše hrvatski narod s Rimom u vječnom doti¬ 
caju. Vjera i politika, znanost i umjetnost priveza Hrvatsku uz Rim tim 
laglje, što se hrvatske pokrajine i po zemljopisnom položaju smatrati mogu 
za susjede pokrajinam rimskim, jer od obale hrvatsko-dalmatinske bijaše po 
moru laglje i hitrije doći do obale pokrajina papinskih nego li kopnom do 
bud koje druge susjedne zemlje. S toga putovahu u staro doba Hrvati u 
Rim ne samo pojedince, nego i hrpimice kao hodočastnici. 

Već u 13. vieku spominje neumrli Dante u svojoj „Divina Comedia" 
hodočastnike Hrvate, kad u Paradizu Pjev. XXXI. sravnjuje svoju pobožnost 
prema b. d. Mariji s pobožnošću Hrvata, kada dolaze u Rim, da vide pravu 
sliku (Veronica) Isusovu. 

Qual č colui che forse di Croazia 
Viene a veder la Veronica nostra, 

Che per Y antica fama non si sazia, 

Ma diče nel pensier fin che si. mostra 
Signor mio Gesu Christo, Dio, veraće.: 

Or fu si fatta la sembianza vostra. 

S podignućem hospitala i zbora sv. Jerolima u Rimu naraste broj 
hodočastnika hrvatskih na toliko, da su samo u jednoj godini 1575. ukupno 
1292 putnika iz hrvatskih pokrajina posjetila Rim, a mnogo ih je i stalno 
stanovalo u Rimu. Njeki od njih legoše i u grob u Rimu, a medju njimi 

ima muževa vrlo zaslužnih za naš narod, za nauke, za umjetnost, za crkvu 
i za prosvjetu u obće. 

Prvi od slavnih Hrvata, na koga sam se sjetio u Rimu, bijaše neumrli 
naš Grižanin Juraj Julio Klovio ili Glović, komu grobni spomenik 
stoji u crkvi „San Pietro dei Vincoli“. Stojeć pred spomenikom slavnoga 
toga umjetnika, s kojim sam pobliže upoznao učeni sviet, poćutih neobičnu 
duševnu slast. S njekim ponosom čitah na tom spomeniku hvalu, kojom Rim¬ 
ljani govore o tom Hrvatu. Gruđnik mu je od biela mramora, a oko njega 
ima nadpis: „Juli us Clovius pictor nuli i secundus,“ što će reći: Julio 
Klovio slikar, kojemu premca nema. Dalje veli nadpis: Julio Clovio de 
Croatia, pictori eximio, principibus viriš caro, in quo di- 
ligentia in minimjs maxima, conspicua gratia, immortalis 
gloria. Veće hvale nisu mu izreći mogli gradjani velikoga Rima, koji su 
mu kao drugovi i članovi istoga reda s njim pđstavili taj spomenik. 

U crkvi S. Maria Ara coeli stoji grobni spomenik Katarine Kosa- 
čićeve, kraljice bosanske, koja se je nakon pada kraljestva bosanskoga 
u tek hi u Rim. Njeni je lik izklesan na kamenitoj ploči; a slika joj, što ju 
je na platnu naslikao slavni Jan Bellini, čuva se u kapitolskoj zbirci slika. 
U crkvi S. Maria maggiore, jednoj izmedju najvećih u Rimu, ima grobni 
spomenik Trogiranina Fantina de Valle, prvoga utemeljitelja slovins. ho- 
spitala sv. Jerolima. U samoj crkvi sv. Jerolima ima čitavo groblje onih 
Hrvata, koji su njegda živili u Rimu; sad su još sačuvani s nova postavljeni 
spomenici slavnoga pjesnika Vile Slovinke i Gjarule, Jurja Barakovića; 
otca kritično pisane povjesti Hrvatske Ivana Lučića; velezaslužnoga 
čuvara vatikanske knjižnice Stjepana Gradića; i umnoga dubrovčanina 
Pavla Gučetića, komu grobni spomenik resi mramorni grudnik. Ja ga 
dadoh zajedno s Klovijevim grudnikom snimiti brigom Petra Mančuna Du¬ 
brovčanina, jedinoga tada u Rimu živućega umjetnika našega naroda. 

Od davna je Italija glavno sielo umjetnosti, al središtem joj se opet 
može nazvati Rim. Tu se sticahu umjetnici svake vrsti od svih naroda za¬ 
padne crkve. Tu su nalazili podporu kod papa i stožernika, kod boljara i 
različitih družbina crkvenih. Neima sumnje, da su i mnogi od onih umjet¬ 
nika hrvatskih, koji su u staro doba živili i radili u Napulju, Sieni, Urbinu, 
Jakinu, Florenciji, Bolonji, Padovi, Mletcih itd. posjetili i vječni grad Rim; 
ali riedka pera talijanska, koja su bilježila djela umjetnika, obzirahu se da¬ 
kako više na svoje zemljake, nego li na tudjince, navlas slovjenske; a od 
Slovjena se nije do najnovijega vremena niti jedan pisac našao, koji bi bio 
štogod bilježio o umjetnicin svoga naroda. Budući da glavna svrha moga puto¬ 
vanja u Italiju bijaše tada sakupljati podatke za životopise jugoslavenskih 
umjetnika, to sam o njima koješta bilježio u Rimu. 

Od hrvatskih graditelja, koji su radili u Rimu, poznat je do sada po 
imenu jedini Dubrovčanin Filip, nazvan Ragusin, koji po nalogu pape 
Benedikta XIV. oko god. 1720—1731. popravljaše jedinu gotičku crkvu u Rimu 
Santa Maria sopra Minerva; a ujedno sagradi više obćinskih zgrada. Kao va- 
jari ostaviše slavne spomenike Mihalj Andjeo Schiavone i Ivan 
Duknović Trogiranin, nazvan Dalmata, od kojih prvi oko g. 1573. iz- 
klesao iz mramora prekrasan grob pape Adrijana VI. u crkvi S. Maria 
dell’ Anima s više kipova i- historičkih prizora; a onaj drugi izradio iz- 
vrstno grob pape Pavla II. koji je u tako zvanih špiljah vatikanske crkve 
sv. Petra. 

Slike naših umjetnika, što se čuvaju u rimskih sbirka, spomenuo sam 
već u. svom „Izviešću 1 *, gdje sam obširnije govorio i o prastaroj slovjen- 
skoj slici sv. Petra i Pavla, što se čuva u blagajni crkve Sv. Petra. 

17 * 

Tko bi htjeo da prouči potanko sve rimske javne i privatne zbirke 
knjiga, pisama i umjetnina, morao bi sav svoj život vjekovati u Rimu; 
premda još ni onda nebi postigo svrhu svoju, jer okorjeli konzervatizam i sre¬ 
dovječni duh, neprijateljan svakomu slobodoumnomu napredku, nevlada 
nigdje toliko, koliko u Rimu. Ako nisi svećenik zapadne vjere, sumnjiv si, 
da li nisi krivovjernik ili potajni neprijatelj rimske hierarehije; no ako si 
i svećenik, negleda te rado ovaj ili onaj član iz različitih kaludjerskih re¬ 
dova, što u Rimu svoje gnjezđo imađu, a živu u 161 monastiru. Svaki od 
ovih redova ima svoje vlastite zbirke, ali 'i svoje tajnosti, kojih nikomu priob- 
ćiti neće. No najveća tajna vlada nad najvećom zbirkom svieta, nad arkivom 
vatikanskim. Koga nije ovlastio sam sv. otac papa, nesmije ni da za¬ 
viri u tajne sobe toga arkiva. Tko bi se bez papinske dozvole usudio na silu 
ili slučajno ipak unj unići, proklet je, kako nadpis iznad vrata svakomu 
govori. Dok je papinstva, ostati će taj arkiv svakako viečna tajna, jer da se 
koješta iz njega priobći, što se u njem kroz mnoge vjekove nastojanjem 
svega svieta nagomilalo, prodrle bi u sviet grozovite ljage, koje kao na svih 
stališih i ljudih, leže navlastito 11 a stališu rimskoga svećenstva i mnogih 
njegovih prvaka. Tu leže zakopane još mnoge tajnosti crkvenih sabora i pa¬ 
pinskih poslanika na sve strane svieta. Tu imadu pobilježena grozna djela, ko- 
jimi se postupalo proti raznoličnim tako zvanim krivovjernikom Tu su izvješća 
nemilosrdnih izkvizitora, lukavih licumjeraea, dvoličnih slavohljepnika, fana¬ 
tičnih misionara, griešnih bogomoljnika, ali i umnih diplomata i vrlo učenih 
crkvenjaka. Što je iz toga arkiva do sada svietu priobćeno, osim papinskih 
bula, većom je stranom neznatno prema onomu, što je možebiti još za koj 
viek odsudjeno na tamni zatvor, niti će proti tomu zatvoru donieti po¬ 
moći slobodoumna vlada nove sjedinjene Italije sa središtem u Rimu, niti 
napredujući duh sadašnjega vieka. 

Što da rečeni 0 drugih zbirkali rimskih? Vatikanska je knjižnica 
pristupim samo onomu, koj od papinskoga državnoga tajnika pismenu dozvolu 
uztraži. Čitavo joj bogatstvo malo tko još poznaje. Veličanstvenu zbirku sta¬ 
rina, umotvorina egipatskih, etruskih, grčkih, rimskih itd. u Vatikanu mo¬ 
žeš jedva obaći hodajuć više sata*. Mnogobrojni predmeti staroga i novoga 
svieta, Azije, Afrike, i Europe, barbarstvo i civilizacija, poganstvo i kršćan¬ 
stvo stiče se tu ujedno, i pomamljuje ti vid i mozak. Poviriš li u kapito- 
linske zbirke, s nova se čudom čudiš; posjetiš li privatne zbirke, palače 
boljara, veličanstvene crkve, ili tihe samostane, svuda nalaziš dragociene pred¬ 
mete razne vrsti; a kad hodaš po ulicah i trgovih rimskih, zapinje ti oko 
a veličanstvene spomenike prastaroga i novoga vieka, 0 umjetne ogromne vodo- 
mete, 0 bogate dućane i velikoliepne kočije; samo te kad kada loš tarac 
sjeti na zemlju, a bosonogi kojgod pobožan fratar na život iznad zemlje. 
Ako li si Hrvat, te se hodajući po Rimu sjetiš na svoju domovinu i na svoj 
narod, prodre ti se nehotice iz dubljine prsiju turoban uzdisaj, te ćeš sam 
sebi reći: Ah zašto nije sudbina podielila momu narodu i domu barem 
jedan dio toga veličja i bogatstva, što je ovdje obilnom rukom sasula iz 
rukava Čitavoga svieta! 

. Glavni ures novoga papinskoga Rima, jest crkva sv. Petra na Vatikanu* 
To je najveći hram kršćanskoga svieta u slici latinskoga ki'sta s pet bro¬ 
dova, pet ulaza i toliko kubeta. Osnovao ga slavni Bramante i neumrli Rafael, 
a napokon sagradio Mihalj Andjelo Buonarotti. Na koliko je duh Rafaela 
pripomogo osnivanju veličanstvene ove sgrade, imadu se Hrvati ponositi, da 
je k tomu i hrvatski duh pomoćnicu, ruku pružao, jer Rafael bijaše učenik 
slavnoga hrvatskoga graditelja Lucijana Vranjanina, prijatelja otcu Rafae- 

lovu i sagraditelja veličanstvene palače vojvode od Urbina, na kojoj, je on 
glagolskimi pismeni urezao svoje ime. 

Nije ovdje mjesto da opisujem crkvu sv. Petra, toliko puta opisanu, na¬ 
slikanu, urezanu i izklesanu: samo to hoću da kažem onim, koji nisu čitali 
opise u raznih tuđjili jezicih, da je u toj crkvi sve veličanstveno, što god oči 
shvatiti mogu. Sve je dragocieni kamen, alabaster, mramor ili mozaik, što 
se sgrade tiče; porfirni titanski stupovi, umni u zraku viseći svodovi, divna 
kubeta, velikoliepni graditeljski nakiti, prodikaonice, oltari, kapele, skaline; 
— ogromni likovi svetaca i angjela, čarobne mozaičke slike izumljene od naj¬ 
većih umjetnika, ponositi grobni spomenici, podzemne rake s grobom sv. 
Petra, (nezna se da li istinitim ili namišljenim), dragocieno zlatno i sre- 
berno, dragim kamenjem izkićeno posudje: jednom riečju sve što gledaš u toj 
crkvi, čini da se preko mjere diviš, jer niti si vidio, niti ćeš igdje drugdje vi- 
diti moći. U veličanstvenih prostorijah ove sgrade prikazuju se ljudi kao 
mali crvići, a mnoge na glasu kršćanske crkve mogle bi se nazvati neznatnirai 
patuljci prema tomu ogromnomu Divu. Čitava zgrada čini se da je sagra- 
djena za viečna vremena, jer tu neima ništa što bi mogla razoriti vatra ili 
vrieme, a u cjelini sve je tako u jedno harmonički sastavljeno, kao skladni 
glasovi najveličanstvenije glasbe. 

Kad je njegda s visine skalina ove crkve papa rimski na svečane dane 
blagoslov dielio Rimu i svietu „Urbi et orbi“, uzdrhtalo bi svako srdce pod 
utiskom veličanstva. Ja sam bio kod veličanstvenoga toga čina, a, velika se 
množina svieta sakupila na trgu sv. Petra; malo se tko bacio na koljena 
kao u staro doba;, svjetina se razgovarala izbijala šale, a kad je kiša pa¬ 
dati stala, razbjegne se kojekuda i ostavi papu sa svećenstvom. Stara je 
moć vjere utonula u sumnji i u novoj nevjeri, lahkovjerni je zanos srednjega 
vieka razpršio dah novih nauka i obreta. 

Kad si vidio hram sv. Petra, minuti će te želja, da posjetiš i druge 
mnogobrojne crkve u Rimu; pak ipak ima svaka od njih nješto osobita i 
nevidjena. Povirimo za kratak časak samo u Pantheon, taj ponajbolje sa¬ 
čuvani hram poganski, što ga je car Agrippa g. 27 prije Isusa iz javnoga 
kupališta pretvorio u hram rimskih bogova? a papa Bonifacio IV. g. 608. u lpš- 
ćansku crkvu. Ovo sasvim okruglo zdanje s veličanstvenom kubom, što ima 
prikazivati okruglinu neba, resi u pročelju starodavn'i triemnik, počivajući na 
16 stupova od crvenoga egipatskoga granita. Kada unidješ unj, nevidiš oltara, 
jer su svi sakriveni u uložnicah i tako ni neosjećaš, da si u kršćanskoj bogo¬ 
molji. Rimljani nemogahu više počastiti ovoga divnoga hrama, nego tim, što 
su u njem sahranili najvećega umjetnika, Rafaela Sanzija, koji je s&m ovo 
mjesto izabrao za viečni svoj počinak. Na njegovu grobu postavi duhoviti 
stožernik Bembo kratak ali vele znameniti nadpis: 

lile hic est Raphael, timuit quo sospite vinci 

Rerum magna parens et moriente mori. 

Od ostalih što većih, što manjih crkva rimskih imadu, za Hrvate oso¬ 
bitu vriednost 1. Basilika svete Sabine na brdu Aventinu, što ju je ute¬ 
meljio medju g. 422. — 430. pop Petar Ilir (Ilirica de Gente), kako pra¬ 
stari nadpis svjedoči. 2. Crkva sv. Klimenta, koju već sv. Jerolim spominje, 
kamo su sv. Ćiril i Method tielo sv. Klimenta položili; znamenita je za sve 
Slovjene radi groba sv. Ćirila, nad kojim su u novije vrieme pronašli pra^ 
staru slikariju na stieni iz života sv. Klimenta i Ćirila. Napokon 3. crkva 
slovinska sv. Jerolima s grobovi mnogih slavnih Hrvata i sa slikami na stieni* 
prizori iz života sv. Jerolima dalmatinskoga. 

Uz ovu crkvu stoji u slovjenskoj ulici (via schiavona) liepa hospitalna 
zgrada zbora ilirskoga, što su ga Hrvati utemeljili, veliki papa Siksto po- 
rieklom Hrvat iz Kruševice, povećao, a sve do sada Hrvati uzdržali. 0 
tom sam zboru govorio drugom prilikom obširnije. Meni će ostati zgrada i čla- •. 
novi zborni u viečnoj ugodnoj uspomeni, ne samo s toga, što sam tu podulje 
stanovao, i što sam svečanim načinom postao članom istoga zbora, nego što 
sam drugovom zbornim radi mnogih ugodno provedenih časova i radi mnoge 
pouke dužnom zahvalnošću obvezan. 

Valja da još koju reknem o rimskih javnih spomenicih. Kad pitaš u Rimu, 
tko je podigao ovaj ili onaj bud stari bud novi spomenik, čuti ćeš većom stra¬ 
nom: „papa Siksto V.“ a kada znaš da ga i sam najnoviji i najbolji njegov 
životopisac, umni Niemac Hiibner priznaje za Slovjena, nehotice ti mora na¬ 
puniti grudi čuvstvo narodnoga ponosa. I doista, taj je veliki muž učinio 
kao stožernik i kao papa više za poljepšaj Rima nego svi ostali Rimljani iza 
pada rimskoga carstva. Na njegovo ime naidješ u crkvah i kapelah, u knji- 
žnicah i galerijah, na drumovih i mostovih. Izmedju sviju spomenika rimskih 
najznamenitiji je za povjest podunavskih naroda glasoviti stup Trajanov na 
Trajanovu starom trgu (Forum Trajanum). On prikazuje živahnimi crtami pri¬ 
zore iz bojeva Trajanovih s Daki i Sarmati, te zaslužuje osobito glede stare 
nošnje Đaka, da ga što pozornije motre izpitatelji starine slovjenske. 

Dalo bi se još govoriti o Koloseu, piramidaii i obeliscih, o tisućgodišnjih 
konjih Fidija i Praksitela na trgu kviriuala, kao i o drugih nebrojenih spo¬ 
menicih. Mogao bih prosboriti o rimskih kazalištih i zavodih, o redovih i raona- 
stirih, o javnih pučkih i crkvenih svetkovinah; al o- tom će znati željan čitatelj 
naći knjiga u različitih jezicih, koje sve navedeno potanko opisuju. Samo 
dvie svetkovine, jednu crkvenu a drugu pučku, nemogu ovdje da ne spo¬ 
menem. 

Slučaj htjede da sam božićne praznike sproveo u Rimu. Da vide rimske 
svečanosti, običavaju na božić, uzkrs i brašančevo dolaziti prihodnici iz bliza 
i daleka. Pobrinuh se dakle za rana, da po običaju rimskom, medju od- 
ličnimi prihodnici dobim za božičnu svetkovinu mjesto u crkvi sv. Petra. Pri- 
jaznošću častnika kod papinske tjelovne straže, Conta Ferettija, nećaka sto- 
žernika istoga imena, dobih ulaznicu i moradoh se već u 8 sati u jutro 
spremiti u crkvu sv. Petra. Na Pelrovu trgu nadjoh veliko množtvo svjetine 
uz nebrojene kočije stožernika, biskupa, rimskih boljara itd. U samoj crkvi 
dobih odlično za prihodnike opređieljeno mjesto u svetilištu, ali na moju 
žalost medju samimi Englezi, s kojimi ni reči progovoriti mogau nisam. Svi 
su prjhodnici morali doći u crnom fraku, a gospodje u crnoj svili; ostalu 
svjetinu dielili su u crkvi švicarski vojnici i granađiri; ali uz svu množinu 
svieta, ogromna crkva bijaše dosta prazna, a i malo se tko sjeća, da ju je 
vidio punu. 

0 9. satu započe svečani uvod. S preda koracaše odiel švicarskih voj¬ 
nika u sredovječnoj nošnji s limenim oklopljem, sa svietlimi šišaci na glavi, 
i oboružani bradaticami (helebardami). Za Švicari stupaše tjelesna straža pa¬ 
pinska u crvenoj odjeći sa zlatom; zatiem obrednici i konštableri u odjeći 
španjolskih vitezova. Za njimi nošahu papinski kneževski šešir i dvie papinske 
tijare svećenici sasvim u crveno obučeni; uz nje dva papinska komornika u 
španjolskoj odjeći sa srebrnim žezlom u ruci. Veliku povorku svećenikah za- 
počimahu komornici u crvenoj odjeći, nakićenoj bielim krznom, za njimi preko 
6o biskupa, nadbiskupa, patriarka, stožernika s množinom kanonika, opata, 
manjih svećenika, dvorjanika, itd. Napokon eto i pape, gdje ga nosi šest 
papinskih dvorjanika na pozlaćenom stolcu od crvena baršuna, a vele mu 
„sedia gestatoria“. Uz baldakin, kojim je pokriven stolac, stupahu laganim 

korakom dva svjetska komomika s dugačkom mahalicom, sastavljenom od 
različita perja, što me nehotice sjetilo na kinezke pagode. Sim papa bijaše 
ogrnut plaštem bogato izvezenim zlatnimi žicami, izkićenim draguljem i bi¬ 
serom. Kad su ga donieli u vestibul iza velikoga oltara, posadiše ga na 

njegovo priestolje, pjevači ga na pjevalištu pozdraviše pjesmom „Tu es 
Petrus". Čim je papa sjeo na priestolje, započe tako zvana Obedientia. t. j. 
svećenici počam od stožernika idu ljubiti papi koljeno ili na nogi papuču, na 

kojoj je zlatom izvezen krst. Zatim sliedi papinsko odievanje i velika misa 

iza velikoga oltara, kojom izvode mnogobrojni svećenici čitave vojničke smotre 
(manovre); ovom se prilikom nemogoh ja, a sa muom i Englezi, dosta naču¬ 
diti tomu, što su se svećenici vazda prije naklonili papi sjedećemu na prie- 
stolju, nego U razpelu, stojećemu na velikom oltaru. To su mi raztumačili 
kašnje njeki svećenici tim, što rimska crkva u papi štuje vidiva Isusa, a 
razpelo nam prikazuje samo nevidiva boga. Da li je to baš ovako, to ja da¬ 
kako neznam, jer nisam vješt visokoj theologiji. Budući da u crkvi sv. Petra, 
kad papa misu čita, instrumentalna muzika nesmije svirati, nego samo u čas 
podizanja, to su i ovom prilikom pod čitavom službom božjom kod njekih po¬ 
zlaćenih vrata pjevali kastrati. Tko još ove nakazne ljude nije pjevati čuo, 
njega može zanimati njihov tanki ženski glas; ali prem da se kaže, da pje¬ 
vaju kao andjeli, ipak se meni, koj angjela nikad vidi oni pjevati čuo nisam, glas 
njihov već i s toga nemili, što su mi preveć blizu bili, pa su kadikad toli 
nemilo vriskali, da su vriedjali sluh svakoga, koji je naučen na veličanstveno 
crkveno pjevanje. > 

Po svršenoj misi odnesu opet papu uz pratnju čitave gore opisane 
povorke svećenika i dvorjanika. Izpred srednjih vrata crkvenih, na koja samo 
papa unići smije, na uzvišenoj prvoj skalini, podieli on blagoslov Rimu i 
svietu, a svjetina se razide kao iza svake obične svečanosti. 

Drugu sam pučku svečauost vidio slučajno. U oči sv. triju kralja, vraća¬ 
jući se iz kazališta ,,Valle“, eto preda mnom 11 a trgu sv. Eustachia i obli¬ 
žnjih ulicah množina ljudstva obojega spola i djece, a svako diete i svaki 
odrasli pištio je u pištalku, ili trubio u trublju, ili svirao u sviralu, ili bub¬ 
njao, ili na kakav drugi način halabučio, da mi je već iz daleka sve zujilo 
po ušiju; a došav na sam trg neiuogoh ni podnieti tu pakleun buku, 
prem da sam se nehotice do sita nasmijati morao svakojakim šalam, što su 
tu zbijali dobroćudni Rimljani. Sav trg bijaše ujedno posut djetinjskom raz- 
uovrstnom igrarijom, što je prodavaoci na stolovili i na stolicah prodavabu. 

Kad bi koja vojnička straža došla, da čuva red, potekle bi čitave 
hrpe za njom pišteć, trubeć, vičuć itd. te bi smješeće se vojnike potjerali 
nehotice u bjeg. Uz to bi djipala djetca i trčala u velikom veselju, jer ova 
je večer namienjena u Rimu za djetčinske darove, kao u nas badnjak; 
stoga se i skupe na rečenom trgu djetca iz svega Rima. Ovom se prili¬ 
kom osvjedočili s nova 0 veseloj ćudi rimskoga prostijega svieta. kojif 
sam i prilikom predstave n eke ozbiljne drame u kazalištu Metastasio, iz- 
kusio, kad je prosto obćiustvo u parteru i na galerijah više komedije igralo, 
nego li sami glumci: razgovarajući se medju sobom na glas, pozdravljajući 
iz partera na galeriju, mašuć rubci i rukama itd. Kad bi na pozorište stu¬ 
pio koj zlobnik, rugali bi mu se; kad bi koja ženska sentimentalno stala 
govoriti, smijali bi se; samo šalam i dosjetkam gromovito bi pleskali i roz- 
gotom se smijali. Tako je prosti puk u svih naroda više sklon na šalu i na 
veselu zabavu, nego li na ozbiljne i visokoumne stvari, jer mu je skm 
život suviše ozbiljan i tužan, pa neće da i u zabavah ozbiljnosti traži.' 

XXIV. 

Tri rimska pokojnika. 

Prije nego se oprostim s Rimom, valja mi da se sjetim trojice muževa, 
znamenitih u životu i prijaznih mi znanaca, s kojimi je vriedno, da se moji čita 
telji upoznadu. Sva tri stajahu u životu na povišem stupnju družtva; njihova 
imena odjeknule dobrim glasom po svietu, a sada počivaju dvojica od njih 
mirno u klasičnoj zemlji vječnoga Rima, a treći ako se nevaram u Mo- 
deni. Tko od naših književnika nepozna barem po imenu Dubrovčanina 
Grofa Lukša Gućetića, zanesena rodoljuba, darežljiva podupira- 
telja knjige hrvatske i umna diplomata? Još u svojoj miadosti, budući 
ja tada kod ugarsko hrvatske Garde u Beču, upoznali se s njim. Već 
tada, u vrieme prvoga preporođjaja naše knjige narodnoga života, bijaše 
on kao muž visoko % obražen i duhovit, nadahnut ujedno skroz i skroz na¬ 
rodnim duhom. Prem da je služio pod okorjelim konzervativeem Meter- 
nichom, oduševljavahu ga, kao sina bivše republike, misli slobodoumne 
napredujućega svieta. Tumarajući zatim kao član diplomatičkoga sbora austrij¬ 
ske carevine po različitih priestolnicah europejskih, upozna se sa sviini 
dvorovi, i sprijatelji s umiiimi ljudini svili skoro naroda. Nije dakle čudo, da 
si je obćeć s iyiini nakupio obširna znanja i ogromna izkustVa. Milina bijaše 
obćiti s njim; a ja sam bivši podjedno bolestan u Rimu, slobodne svoje 
časove u obćenju s njim sproveo veoma ugodno. Poradi ujeke prepirke s 
bivšim ministrom vanjskih posala, knezom Švarzenbergom, ostavi on službu 
savjetnika kod austrijskoga posalstva, i primi tajničtvo kod reda vitezova 
Maltezkih u Rimu. On bijaše uprav duša toga reda, imajući veliki upliv kod 
papinskoga dvora, poznajuć potanko život rimski i osobe svili viših porodica 
rimskih. U ono vrieme bijaše ljuto ogorčen na austrijsku vladu; često se 
rugaše austrijskim tadašnjim diplomatom, koji su kanili svojom 'njemačkom 
centralizujućom politikom osnovati tobožnje carstvo Karla velikoga. Kao zane¬ 
sen katolik, nebijaše veliki prijatelj Rus&, ali je još više mrzio Niemce, o 
kojih mi reče, da sva njihova prosvjeta nije drugo nego atheizam i roman- 
ticizain. Novija njemačka škola, običavaše on kazati, obožava prirodu vrhu svega, 
u kojoj nema ni malo pozitivnosti ili postojanosti; jer se u njoj sve mienja, 
kao što se u glavi Niemaca mienjaju načela i nazori u filozofiji i u životu. 
Nagovarao me često, da kažem svojini zemljakom, neka nebudu ljudi, 
noseći slavjansko srdee, ali njemačku glavu, i da se nedadu kvariti nje- 
mačkimi knjigami. već neka radje prionu uz književnost romanskih naroda, 
kojom će se upoznati s velikim svietom i sa zrelijimi, slobodnijimi misli. 
U Niemaca, kako dobro reče njeki Talijan, iste su krieposti pogre¬ 
ške. Njemački je narod jedini, produži G., koji je kroz sve vjekove svaku 
najsvetiju stvar, kao kršćanstvo, i svako najuzvišenije sredstvo, kao ljud¬ 
sku prosvjetu, upotriebio na to, da njimi drugim narodom škodi i da jih 
moralno i materijalno ubija. Sjećam se zgodna odgovora Gučetićeva njei 
-mačkomu povjestniku Langeru, koj njekoin prilikom reče: da su Slovjeni 
turoban glas u poviesti (Die Slaven sind der Mollton durek die Gescliichte); 
na što mu G. primjeti: „ali uzrok tomu glasu jeste najviše vi, Niemei! 
Slovjeni su ujedno temelj agrarni (agronomisehe Grundlage) na iztoku i za¬ 
padu Europe, te bi bez njih veliki dio Europe bila pustara, osobito u Au¬ 
striji i u Turskoj.“ Ovo neka bude dosta za oznaku* toga uarodoljubnoga Do- 
brovčanina, komu nije bilo sudjeno, da mu u ljubljenoj domovini počivaju kosti. 

Drugi pokojnik bijaše stožernik Jerolim D’ Andrea, o kom je u no¬ 
vije doba, za vrieme prepiraka talijanske vlade i liberalne strauke s papom 
i s Isusovci, po svih noviuah svieta dosta govora bilo. Ja se upoznadoh s tim 

znamenitim mužem prilikom jedne sjednice rimske Akademije starinarstva 
u velikoj gimnaziji della Sapienza, u kojoj me pozvao k sebi na čaj. Tu 
mi kaza, da njegova porodica lozu vuče iz Dalmacije; da je jedan od 
pradjedova imenom Petar bio ban hrvatski, i da mu se porodica zvala 
njegda D’ Andreis t. j. Andrašević i Andronik. Bilo kako mu drago, stožernik 
D’ Andrea bijaše prijatelj narodu hrvatskomu. Umolio me, da potražim podatke 
o njegovoj porodici: gojio je već tada slobodoumne misli; bio zauzet za 
knjigu i nauke, a pošto su mu mnogi proricali, da će postati jednom papa, 
izjavih i ja želju, da poput Siksta V. na slavu i korist našega naroda zasjedne 
stolicu rimsku i da nam obnovi slovjensku liturgiju poput Ivana VIII. i 
Inocenca IV. Poznato je, da je taj odvažnoga srca stožernik, iza svoga 
prognanstva, vrativ se kao pokoran sluga svoje crkve u Rim, tamo izne¬ 
nada g. 1868, umro oplakivan od svega slobodoumnoga svieta. 

Treći pokojnik duka Ivan To rio nj a bijaše član jedne izmedju naj¬ 
bogatijih novoboljarskih porodica rimskih. Još mlad, ali zanesen za nauku 
i umjetnost, posjeti on na svojih putovaiijih i grad Zagreb. Ja se upoznadoh 
s njim pred crkvom sv. Marka, kad je uprav s jednim pratiocem osobitom paž¬ 
njom promatrao starodavni vratnik rečene crkve. Već me tada pozva, ako 
ikada u Rim dođjem, da ga posjetim; stoga bijaše on jedan od mojih prvih 
znanaca u Rimu Osobitom prijaznošću uvede me u svoju kuću, upozna 
me sa svojom materom rodjenom Sforza, sa svojim starim otcem, njegdaš- 
njim papinskim bankierom, i sa svojom mladom suprugom kneginjom Ruspoli, 
gospodjom veoma izobraženom i vještom slikaricom. Porodice Torlonja, Ru¬ 
spoli i Sforza imadu u Rimu više palača i ljetnih dvorova; imadu znamenite 
sbirke knjiga i umotvora. Ivan Torlonja, muž duhovit, blag i sa svimi ljudini 
veoma prijazan, bijaše zajedno i pjesnik. Uprav one godine, kad sam se 
bavio u Rimu, izda u Florenciji svoje ,,Poesie a . Medju njimi ima jedna 
pjesma „smrti tt u kojoj kan da sluti svoj skori odlazak s ovoga svieta. 
1 u istinu umre on malo iza kako je izpjevao tu pjesmu. 

XXV. 

Odlazak iz Rima. Viterbo. Siena. Florencija. 

Iza četiri pune nedjelje odvažili se dne 21. siečnja ostaviti Rim. Zdrav 
putnik, koji neima druge zadaće nego da razgleda znamenitosti grada, može 
dakako za mjesec dana mnogo više viditi i uživati u Rimu, nego li ja, koji 
sam čitavo vrierne bolovao od nesnosne žutice, pa sam uz to čitave daue 
sproveo u knjižnicah, arkivih i galerijah. Mnogo mi vremena oteo vatikanski 
arkiv, gdje sam u pisarni kroz njekoliko dana više sati radio, a onako, kako 
sam bolan bio, iza pol ure hoda još i 275 skalina gore i dole gaziti 
morao. Pak ipak bijah uspjehom svoga bavljenja u Rimu sasvim zadovoljan, 
jer što sam si preduzeo bio proučiti i potražiti, to sam vidio i proučio. 

Budući da tada još uije bilo željeznica, odoli poštarskimi koli put Flo- 
rencije. Viterbo, gdje odpočinusmo gradić je glasovit radi liepih studenaca i 
liepih žena. Nam je tu bilo jedva toliko vremena, da razgledamo njeke 
javne studence s vođometi i katedralnu crkvu sv. Lovre, te se odmah- od- 
putismo dalje. Vozeći se tegotno čitavu noć, stigosmo stoprv oko po danji u 
Sienu. Budući da je od ovuda na onda već gotovoj željeznici vlak istom o 
4. uri posije podne odlazio, to smo imali dosta vremena razgledati grad. 
Najmiv jednoga Cicerona, odpremih se s njekimi suputnici u grad. Najveća 
krasota u povjesti građjanskoj i umjetnoj toli znamenitoga grada Siene je 
svakako prvostolna crkva. Njezino zapadno piočelje u taljansko-gotičkom 

slogu sagradjeno spada medju najljepše graditeljske umotvorine Italije.. 
Sama crkva, sagrađjena već u 13. stoljeću, složena je obratno bielim i crve¬ 
nim mramorom, kao i zvonik izvana, a popodjena je mozaikom, koj prika¬ 
zuje divne slike iz staroga i novoga zavjeta, kojim podobna umotvora ni u 
Rimu vidio nisam. U svetilištu na obrubu stiene prikazani su svi rimski pape, 
počamši od Isusa i Petra do Lucija VI. a medju njimi bijaše sve do g. 1600. 
i papica Ivka, koju su kašnje iz reda izbrisali. Ima crkva prekrasnih tvorova 
od Mihaljangjela, Buonarota, od Bekafumija, Peruzzia, Gora, Donata, Lapija 
Liberata veronezkoga itd. ali najkrasniji vajarski umotvor je veličanstvena 
prodikaonica od Nikole pizanskoga, kojemu ima malo sličnih u Italiji. Tu se 
vide divno izklesani prizori iz sv. pisma novoga zakona, tu nakiti i uresi, 
sa stupovi, angjeli, lavovi itd. u tako divnom skladu i tako savršeno izra- 
djeni, da im se dosta načuditi nemožeš. 

Znamenit je sienski trg, sagradjen u dubljini na sliku ljušture i 
ukrašen palačom obćinskom kao i -mnogimi liepimi kućami, i zdencem, izkle- 
sanim od vajara Jakova Della Quercia. U crkvi sv. Dominika vidjesmo srebrom 
okovanu glavu sv. Katarine sienske, kojoj do čudotvorne moći puk mnogo 
drži. Još ima Siena više liepili crkva, mnogo krasnih palača, veliku zbirku 
slika u obćinskoj kući, njekoliko znamenitih zdenaca i krasnu okolicu. 

U krasnoj se Florenciji bavljah samo dva dana; al sam vidio toliko 
divnih ljepota i velikih riedkosti, koliko ih mnoge velike pokrajine neimadu. 
Moj suputnik po gradu bijaše Amerikanac Carvera rodom iz Filadelfije. 
Mi posjetismo ponajprije muzej i galerije slika u palačah dei uffizi Pilti. 
Mili bože, koliko ima samo tu sakupljenih dragocjenosti! U dugačkih hodnicih 
i ogromnih dvoranah strpani su nebrojeni umotvori staroga i novoga vieka. 
Vajarska djela, grobnice, likove, zvieri, povjestne i mitologičke prizore, stolove 
od mozaika i dragociena kamena, posude i slike različitih škola vidiš tu na¬ 
gomilane, a neznaš, koj ti predmet više oči zasliepljuje i osvaja um i srce. 
Medju slikami vidiš pred sobom poredana djela Rafaela i Mihalandjela, 
Ticiana, i Leonarda da Vincia, Murilla, Dolcia, Gvida Rena i Gvercina, a iz¬ 
nenada ti se prikaže medju ovimi velikani i hrvatski ponos Andrija Medulić 
učenik i nasljedbenik Ticijana, velikoumni Istranin Viktor Karpat, i grižanski 
orijaš u sitničarskom tvoru Julio Clovio. Tko hoće da dobro ocieni Medulića, 
valja da u Florenciju dodje i da vidi veličanstvenu njegovu sliku, kako ubija 
Kain Abela ili po mnienju drugih Samson Filisteanca, o koioj slici reče vješti 
Baldinucci: „Opera tanto bella, e di cosi terribile colorito che 
fa stupire“. To isto valja i o njegovih ovdje smieštenih podobah; o jed¬ 
noj reče Domenico Gazzardi, da je Medulić već ovom jedinom slikom za¬ 
služio, da bude sviet pravedan prema njemu i da ga uvrsti medju najslavnije 
slikare mletačke škole. Tu je i njegova vlastita podoba, koju je on još za 
mlada učinio, pa se dakako u mnogom razlikuje od one, što se čuva u 
bečkom Belvederu, na kojoj je kao starac. 

Razgledavši u punih pet sati rečene zbirke , i to samo površno, odo- 
smo viditi prekrasnu stolnu crkvu, kojoj opet neiraa podobne u Italiji. 
Sagrađjena u taljausko-gotićkom slogu god. 1298., obložena mramorom razne 
boje, urešena je veličanstvenom kubom; njezin divno urešeni zvonik, sagra¬ 
djen god. 1334. od Giotta, takodjer od mramora različite boje, stoji pred crk¬ 
vom na samu. Sve tri vrsfi umjetnosti: graditeljstvo, vajarstvo i slikarstvo spo¬ 
jke tu sve svoje sile, da izkite i uveličaju glavnu crkvu njegdašnje repub¬ 
like toskanske. Slavni umjetnici Mihaljandjelo, Donatello, Giotto, Ghiberti, 
Orcagna, Tadeo i Gaddo Gaddi, Dalla Quercia, Pisani, Sansovino i mnogi 
drugi pomagahu umom i rukama podizati veliki taj umotvor svoje prekrasne 

domovine. Vriednost si i riedkost pojedinih predmeta možemo pomisliti već 
po tom, da je za sama vrata, što vode u sakristanu, poradi izvanredne 
krasote vajarskoga djela, neumrli Mihaljandjelo kazao, da bi ta vrata za- 
vriedila da vode u nebo, te zato i dobiše ime: „Porta del Parađiso. u 

Glasovita cricva San Oroče, sagrađjena u 13. stoljeću i urešena sli¬ 
kanu na liepu od Giotta, čuva grobne spomenike slavnih florentinskih mu¬ 
ževa. Tu je grob Machiavella, Mihaljandjela, Galilea, Alfiera, opata Lanzia, 
principa Corsina, a i grobni noviji spomenik neumrloga Danta, nad kojim 
stoji kratak nadpis: „Onorate V altissimo poeta. u Medju ostalimi spome¬ 
nici ima tu i grobna ploča Poljaka Kozielski-Oginskoga (1833). Uz ovu 
crkvu bijaše njegda monastir, u kom su živili pape Siksto V. i Kliment 
XIV. Ganganelli. Tu je i zlosretna inkvizicija imala svoj stan, svoj sud 
i tamnice. 

U crkvi sv. Lovre, uz koju stoji znamenita knjižnica Laurenziana, 
jesu grobovi mnogo zaslužne porodice Međicis. Pred valikim oltarom na 
podu stoji mjedena ploča na grobu Kozine Medicisa (14G4) nazvana Pater 
Patriae. U drugih se kapelah vide spomenici ostalih članova te porodice. 
Nada sve je znamenita Capella dei depositi, najljepše gradjevno djelo Mi- 
haljandjela, koju je papa Leo X. iz porodice Međicis po njem sagraditi dao. 
Tu je taj umjetnik izvajao i kip čuvenoga viteza Lovre Medicisa s boži- 
cami dana i noći, od koje je posljednje dobio taj slavni spomenik ime: „Notte 
di Michelangelo 44 , poznato svemu učenomu svietu. 

S kolikim ponosom umiju florentinci poštovati uspomene svojih slavnih 
zemljaka, svjedoči to, što su do danas sačuvali y kuće Danta, Ghiberta, Ma¬ 
chiavella, Mihaljangjela Buonarotte, Benvenuta Čelina, Buontalenta, drama- 
tičkih pjesnika Alfiera i Nicolina, dok na palači .,Degli Uffizii“ stoje na 
uspomenu mramorni kipovi: Danta, Petrarke, Machiavella, Kozme i Lovre 
Medicisa, Leonarda da Vinčia, Benvenuta Celina, Giotta, Buonarotta, Nikole 
Pisana, Cappona, Bocaccia, Uberta i Amerika Vespucia. Dakako da taki 
kipovi i grobni spomenici dižu ponos naroda, sjećajući ga uviek na nje¬ 
gove zaslužne muževe. I tu me opet svlada tuga, pomisliv na Hrvatsku, 
u kojoj su njeki naši barbarski svećenici XVIII. i XIX. vieka pobacali iz 
crkve i ono malo grobnih spomenika, koji su nas sjećali na slavnije dje¬ 
dove naše. 

Kako je poznato, ima Florencija jedanaest kazališta, medju njimi je 
prvo „Pergolo, 44 u kojem se davaju opere. Unj sam pošao s mojim suputnikom 
Amerikancem. Prikazivahu baš operu Sonambulu i balet La Polacca. 
Što sam u Italiji opera čuo, bijaše ova najbolja. Primadouna Biscaccianti 
pjevala je izvanredno dobro, a bijaše izvrstno podupirana od tenora franceza 
Bellara. Kad započeše balet te se uprav nasiadjivah gledanjem krasnih odora 
poljskih, i slušanjem mazurke, prihvati me strastveno moj amerikanski sudrug 
za ruku, lice mu bijaše probliedilo a oči uprte u jednu ložu. Tiho me za¬ 
moli da izadjemo. Uslišah molbu i mi ostavismo kazalište. Kad bijasmo njeko 
vrieme na ulici, upita me on da li sam vidio u jednoj loži kamo je on gledao 
jednu gospodju, odgovorih da sam ju vidio i da je veoma krasna obličja i 
ugladjena ponašanja. Na to mi stane pripovjedati kako je š njome prije dvie 
godine u Filadelfiji u tjesnom savezu bio. Kako je uz nju najugodnije dane 
proživio, budući da je veoma izobražena. Kako je često š njome muzikalne 
kućne koncerte izvadjao, udarajući ona u glasovir a on svirao u flautu. Mnogo 
se $e u okolici š njome vozio i u uglednih družtva zabavljao, jer u Americi 
dozvoljeno je djevojkam sa svietom se izvan kure po svojoj volji upoznati, 

tekar kad se udadu privezane su uz kuću. Kad se on prije dvie godine na 
ujekoliko dana odalji iz Filadelfije, vrativ se kući, nenadje rečenu djevojku, 
ona ode sa svojim otcern u Europu. Od onoga vremena nije mogao ćuti 
glasa od nje. Ode i on u Europu da ju traži. Proputuje Englezku, Francezku 
i Njemačku, traži ju bez uspjeha i eto taj večer ugleda ju u loži florentin- 
skoga kazališta, te naumi da ju svakako potraži i od nje se nikad više ne 
djeli. Da li je postigo svoju svrhu i zadovoljio želji? neznam, jer drugo jutro 
odoh iz Florencije i nevidih nikad više moga veoma zanimivog suputnika. 

XXVI. 

Pistoja. Bolonja. Ferrara. Padova. Mletci. 

Od Fiorence do Pistoje vodio je već tada željezni drum. U Pistoji ima 
osim stolne crkve riše krasnih crkva i palača. Bizantinski, lombarđski i 
toskanski slog spojeni su tu ujedno u graditeljskih umotvorih; ali gledati 
crkve i njezine znamenitosti dosadi mi već, iza kako sam vidio čudesa u 
Rimu, Florenciji, Napulju, Sieni itđ., pak ipak stolna crkva sa svojim zna¬ 
menitim srebrnim oltarom, pistojski babtisterij sa svojim krasnim zvonikom, 
koj nalikuje pojvješto na zvonik stolne crkve u našem Rabu, i u lombardskom 
slogu sagradjena S. Maria delP umilta sa svojom veličanstvenom kubom 
od Vašara, zaslužuje, da se taljanski putnik u Pistoju svrati, da vidi zna¬ 
menite ove zgrade i riedke umotvore toskanske škole. 

Od Pistoje sam se vozio poštom na maloj lahkoj kočiji sa 4 konja, 
a s menoin najamnik brzovoza Fra neoni i njegov brat, što mi je tim mi¬ 
lije bilo, jer je vožnja kroz toskanske Appenine veoma nesnosna. Kod 
mjesta Capo di strada počimlju brda apeninska, pak se pružaju sve do Bolonje. 
Dva sam sata hodao uz brdo pješke, da se malko ugrijem, da se užijem čistoga 
zraka i da gledam veličanstvene okolice. Iz prva zastiraše magla sve doline i 
nizine, al kasnije rastjera ju sunce i ja mogoh poviriti u krasnu bašću 
Europe, koja ini za leđjima ostade. Kad se oko podana približismo sljemenu 
Apenina, nađjosmo uz cestu visoko nagomilana sniega, a nad nami se osovili 
u zraku ogromni usovi, grozeći se kao da će se sad oboriti i pod sobom sve 
pokopati. Na samom slemenu objedovasmo u prostoj kućici nješto salame, 
šunke, sira i toplih kobasica, zatim vožasmo se po brdih gore i dolje do 
duboke noći, dok nestigosmo na polu ozebli u Bolonju, gdje nađjosmo 
sve ulice pokrivene sniegom. Odsjedoh u prvoj gostioni „Grand Hotel Brun 
Pension Suisse“. Premda je u kaminu vatra gorila, bijaše tako hladno, da se 
nisam ugrijati mogo. Pričinilo mi se, da sam došo u Sibiriju, pa mi se 
Bolonja tako snemili. te bih odmah otišo bio dalje, da nisam htio viditi gla¬ 
soviti grob sv. Dominika s umjetnim vajarskim djelom našega Nikole Schia- 
vona, nazvana takodjer Dalmata, da Bari, da Puglia i dali’ Arca, t. j. od 
groba sv. Dominika, što ga je uz Mihaljandjela i slavnoga Nikola Pisana ure¬ 
sio izvanrednom vajarijom. Njegov grob je u Bolonji u crkvi Celestina s nadpisom: 

Qui vitam saxis dabat, et spirantia signa 
Caelo formabat, proli dolor ! hic situs est. 

Xunc te Praxiteles, Phidias, Policletus adorant, 

Miranturque tuas, o Nicolae, mamiš. 

Prvi dakle moj hod bijaše drugi dan u crkvu sv. Dominika, da vidim 
grob toga svetca, kojega sam opisao u svom slovniku umjetuika. U knjižnici 
sveučilišta razgledah rukopis našega Hvala Bogomilca, urešen miniatuAmi 
i još dva slovjenska rukopisa. U akademiji đelle belle Arti zadivih se sv. 

Tereziji od Rafaela i mnogim umotvorom Gvida Rena, Domenikina i bolonjez- 
koga Caraccia. Manje me zanimaše tako zvani bolopjezki viseći zvonik, 
jer što je krivo, ako je i umjetno, ostaje uviek krivo, a da pobliže grad 
razgledam, nisam imao vremena, jer sam odlučio već sutradan otići u 
Padovu. 

U Fer ari, rodnu mjestu pjesnika Ariosta i Gvarina, i jednogodišnjoj 
tamnici Torkvata Tassa, bavio sam se samo njekoliko sati. Posjetili gradski 
Atheneum s bogatom galerijom, u kojoj sam našao prekrasnu sliku „Smrt 
majke božje" od našega Viktora Karpata, naslikanu g. 1508. Mnoge slike 
Ferareza Garofala jesu baš na ponos njegvim zemljakom, ali nespadnju 
medju prve vrsti umotvora. Krasna je slika Lodijeva: Parizina, kako ju na 
smrt vode, kojoj još i sada pokazuju tamnicu, gdje je zatvorena bila. 

Vriedno je viditi ferarsko groblje „Campo santo" glede razredbe gro¬ 
bova i okostnica i glede dragocienih i umnih tvorova Sansovina, Canove i 
drugih glasovitih vajara. Znamenita su dvostruka grobna vrata od željeza s 
prozračno izdubljenom slikom andjela smrti, koja se na drugih staklenih 
vratili vidi kao da je na crnom temelju naslikana. Medju ostalimi grobovi 
stoji i veličanstveni grob prvoga kneza ferarskoga. 

Grad je Ferara mrtav, turobna lica. Veličanstveni kneževski dvor, u kom 
stanovahu njegda velikodušni knezovi od Este, pust je i osamljen bio pod 
vladom papinskom, koja je u obće zanemarivala sve zemlje stojeće pod 
svojom upravom. 

Preko Padove, koj sam grad poznao dobro već odprije, posjetivši tu samo 
svoje knjižare i starinare, odpremih se odmah drugi dan 28. siečnja u 
Mletke. 

Taj je grad, sa sviju strana vodom okružen, izgubio svoju prvašnju iz¬ 
vornost, odkad ga željeznički most s kopnom svezao, ali zato ostaje ipak je¬ 
dinstven u svietu. Njegov položaj i njegov postanak, njegva povjest i narodan 
život, njegovi divni umotvori, crkve, javne sgrade, privatne palače i spo¬ 

menici, sve to mora da očara čovjeka zanešena za ljepotom i veličinom. U 
meni probudi taj grad, kadgod ga za mladjih dana posjetih, njeko neobično 
čuvstvo, pomješano veseljem i tugom. Kad se u gondoli voziš po velikom 
kanalu uz sjajne dvorove, u toj slici nigdje nevidjene; kad sastaješ tiho plo- 
veće gondole napunjene veselom čeljadju, ili pokrivene crnim suknom, pod 
kojim možebiti dva Ijubeća se srdca tuku, ili strastvena ćut svoje zlobne 
mrieže plete; kad se nalaziš izpod visokog Ponte Rialta, te gledaš kako po 
njem ljudstvo vrvi, i čuješ kako kupci sjedeći u dućanih i po skalinah 

čudotvornoga mosta svoju robu slaveć vikom i krikom nude; kada ti se dalje 
plovećemu sto i sto raznolikih predmeta pokazuje: tada ti se doista čelo 
razvedri od veselja, da to sve gledati možeš, a kadkad se i snebivaš, jer 
ćutiš, da si u neobičnom svietu. Nu kad ploviš po uzkih vijugastih ulicah mle¬ 
tačkih , pak ovdje smrad ugledaš, tamo zamazane i poderane ljude, a kad- 
ikad polu porušenu kuću ili osamljenu palaču bivšega bogatira: onda te 
obuzme tuga, jer se sjetiš na sunje i osunje svieta, na rastenje i padanje 
ljudi, gradova i država, na život i smrt svega što je pod nebom. Sve što u 

Mletcih gledaš, poetičkim je duhom nadahnuto, stoga opjevaše taj grad pje¬ 

snici sviju jezika, ali je tim veće čudo, što s&m grad neporodi ni jednoga 
velikoga talijanskoga pjesnika. Ja bi rekao, da u Mletcih nikad nije ni bilo 
prirodjenoga zanosa za ideju talijansku, jer se glede na značaj, životi običaje, 
mekane ćudi i mekana jezika, neda tajiti, da je u Mletcih vazda bila njeka 
smjfesa latinskoga i slovjenskoga porietla, počam od starih Veneta sve do pada 
Rebublike, koju su još u umiranju dalmatinski Hrvati najžešće branili. 

Samo tri dana bavljah se na svom povratku u Mletcih i ove sprove- 
doh najviše u knjižnici sv. Marka te u družtvu staroga prijatelja Josipa V a- 
len tineli a, koj kroz mnogo godina upoznaje učeni sviet s dragocienostmi 
književnih i rukopisnih sbirka ne samo mletačkih, nego i inostranih zemalja, 
gdje on izvanrednom revnošću čitave knjižnice i arkive popisa. 

U Videmu primi me veoma gostoljubiro poredica grofa Antigona Fran- 
gipana. Ova posliednja grana hrvatskih Frankopana knezova krčkih, senj* 
skih, modruških itd. izseli se još u 10. vieku iz Hrvatske te čuva u svom 
arkivu još veliku sbirku listina protežućih se na povjest hrvatsku i na bivša 
dobra Frankopanska. 

Iz Videma pohitih preko Palme nove, Trsta i Ljubljane kući i vratih 
se napokon iza pet mjesečnoga putovanja sretno u Zagreb. 

